
ARGUMENT 


De ce antiromânism? 

Cei ce mi-au citit volumul „Antiromânismul moderat şi radical”, 
publicat, în 2007, la aceeaşi editură, vor şti despre ce este vorba. Cei ce nu 
l-au citit, se vor lămuri după parcurgerea prezentului volum. 

De ce „antiromânism pur şi simplu”? 

Pentru că acesta (antiromânismul) nu este nici moderat şi nici 
radical, fiind vorba de un fenomen care pur şi simplu există, ca un dat 
funciar, moderate sau radicale nefiind decât retorica, abordările 
conjuncturale şi mijloacele (complementare!) folosite. 

Dacă avem de-a face cu un „volum doi”? 

Da şi nu. Da, pentru că subiectul este acelaşi, sursa identică (pagina 
intitulată generic „Ardealul, pământ românesc şi lacrima lui curată”, pe 
care am semnat-o, ani de zile, în revista lui Adrian Riza — „Timpul, 7 zile în 
România şi în lume”) iar „metoda de lucru” similară: monitorizarea presei 
de limbă maghiară din ţară. Nu, pentru că demontarea găselniţei „moderați 
versus radicali” s-a săvârşit deja în volumul anterior, ciclul de articole 
reprodus este axat, cu precădere, pe caracterul funciar al antiromânismului 
(cu sporadice reabordări ale falsului conflict) iar segmentul de presă 
monitorizat este, de această dată, cel „civic” — în principal „Erdelyi Naplo”. 

Cât priveşte perioada istorică observată, cartea reproduce integral 
articolele scrise în intervalul 2003-2005 (apărute în amintita pagină din 
„Timpul”), articole gândite şi destinate a deveni capitolele unui viitor 
volum. Ca atare, n-am operat, practic, nici o modificare (nici măcar asupra 
„elementelor de reconectare” — obligatorii în condițiile unei apariții 
săptămânale). 

De ce am procedat la prezenta agregare? 

Nu numai pentru a permite o lectură cursivă, nu numai pentru a 
sublinia o consecventă continuitate, nu numai pentru a releva o suită de 
confirmări în timp, ci, poate în primul rând, pentru a scoate în evidenţă, 
prin apelarea la sursele primare, a stilului „urechist” (sau de „second hand”) 
în care presa românească mai continuă să se aplece (când o face) asupra 
fenomenului şi, din păcate, nu numai presa, ci şi unii exegeți cu pretenții. 

În încheiere, mai trebuie să menţionez, spre a preîntâmpina 
eventualele confuzii sau nedumeriri în rândurile foştilor cititori ai 
„Timpului” (săptămânalul şi-a încetat apariția în anul 2005, supraviețuind 
mai puțin de doi ani trecerii în neființă a directorului său — eminentul 
publicist şi cărturar Adrian Riza), că, pe vremea când cele două volume se 

aflau încă în ipostaza de cicluri de articole, primul se intitula „Ce mai scriu 
«aliaţii»”, iar cel de-al doilea „Antiromânismul «moderat» şi «radicaly”. 

De ce am recurs la respectivele modificări? 

Ca să nu mă repet, voi răspunde printr-un citat din Marko Bela : 
„Diversificarea mijloacelor nu înseamnă competiţie, ci complementaritate”! 

Şi, evident, un fond şi o finalitate comune! 


P.S. Mai trebuie să menţionez că din ciclul de față lipsesc cinci capitole 
închinate „Monumentului Libertăţii” de la Arad, capitole ce au fost 
publicate în volumul precedent („Antiromânismul moderat şi radical”, Ed. 
România pur şi simplu, Bucureşti, 2007) la paginile 228-250. 


Autorul 


Adrian Riza şi Ardealul 


De ce aici — şi nu pe „Pagina cernită”? 

Desigur, aş putea invoca fel de fel de motive pentru a-mi justifica 
gestul. Motive reale — nu de circumstanță. Unele mai simple, altele mai 
complicate. Sau doar mai personale şi, poate, mai greu de înţeles (sau 
acceptat) pentru alții. 

Deci, de ce aici, de ce (abia) acum şi de ce aşa — cum voi încerca, 
în cele ce urmează, să-mi pun pe hârtie gândurile? 

O dată, pentru că n-am reuşit, într-o viaţă de om, să judec şi să 
apreciez altfel lucrurile decât prin introspecție. Altfel spus: am fost, din 
totdeauna, robul lui „ce ţie nu-ţi place — altuia nu-i face”! 

În al doilea rând — şi derivând din cele de mai sus — pentru că 
vorbele rostite (dar şi scrise) în asemenea ocazii mi s-au părut, o viață 
întreagă, nu numai disonante şi lipsite de harul consolării, dar, pe undeva, 
chiar traumatizante. Aşa mi s-au părut, şi aşa le-am resimțit şi atunci când 
eu eram în situația de a primi condoleanţe. 

În al treilea rând, pentru că cei 40 de ani de chirurgie mi-au impus 
o altă viziune asupra trecerii în neființă şi, dacă mă pot exprima aşa, un 
anumit soi de fair-play în lupta cu personajul din cunoscuta gravură a lui 
Albrecht Diirer. 

În al patrulea rând, pentru că nu pot fi de acord cu celebrul vers: 
„Nu moartea mă înspăimântă, ci veşnicia ei”. Eu văd lucrurile invers: dacă 
este ceva bun în moarte, este exact veşnicia ei! Nimic altceva nu poate 
tămădui, cu timpul, durerea şi golul din sufletul omului, decât tocmai acest 
exit fără de întoarcere. Spre deosebire de alte suferinţe şi dureri poate nu la 
fel de mari — dar care durează, fără vreo şansă de alinare, toată viaţa. 

În al cincilea rând, pentru că în situația dată toţi suntem la fel de 
singuri, şi cel dispărut şi cel care îi deplânge dispariția. 

Şi, în fine, pentru că o strângere de mână sau o îmbrăţişare mi se 
par mai elocvente decât cele mai meşteşugite cuvinte, iar punctualitatea 
unui preşedinte mai valoroasă decât orice panegiric. (De altfel, la slujba de 
la Biserica Amzei nu s-a rostit nici un discurs, iar prestaţia celor patru 
preoți a fost, printre altele, demnă de un cvartet vocal profesionist; a fost, să 
mă ierte frații mei regățeni — mai temperamentali şi mai extrovertiţi — exact 
ca o înmormântare de pe la noi, din Ardeal, atât ca şi durată, cât şi ca şi 
„interiorizare”). 

Să fiu bine înţeles: nu mă ridic împotriva obiceiurilor, tradiţiilor, 
gesturilor de compasiune, cinstire sau doar politeţe; n-am făcut altceva 

decât să expun un punct de vedere pur personal şi să încerc să-mi justific 
atitudinea. 

Cât priveşte pagina aleasă, motivele principale sunt două: 

- o viaţă întreagă mi-a plăcut să stau în banca mea (care, 
întâmplător sau nu, a fost, de regulă, mai în spate) şi mi-a 
displăcut — profund — să mă vâr în față; 

- pe de altă parte, Adrian Riza a fost mult mai legat de Ardeal 
decât se ştie îndeobşte, drept care se va simți acasă pe pagina 
respectivă — sub genericul care îi aparține: „Ardealul — pământ 
românesc şi lacrima lui curată”. 

Ca să fiu sincer până la capăt, am vrut să mă rezum doar la cele 
câteva cuvinte din „Epilogul” ce încheie ciclul „Ce mai scriu «aliaţii»”, în 
care — consideram atunci — am spus tot ce era de spus („restul fiind tăcere”). 

De ce m-am răzgândit? Pentru că ceea ce am citit pe „Pagina 
Cernită” (nu mă refer la unele texte convenţionale) nu m-a mulţumit întru 
totul. Au fost şi intervenţii de înaltă ținută, de la oameni apropiaţi, care au 
spus, fiecare în felul ei, aproape tot ce era de spus. Aproape! (şi aici nu mă 
refer la relaţia cu Ardealul). Ceea ce s-a spus s-ar putea sintetiza în trei 
parametri principali: probitate, echilibru şi orizont (talent, vervă şi 
consecvență mai au şi alții!). Probitate — la care Adrian Riza n-a făcut rabat 
niciodată, echilibru — pe care l-a păstrat cu o precizie de microbalanță, şi 
orizont — care transforma, mai devreme sau mai târziu (cel puţin în ceea ce 
mă priveşte), orice dialog în monolog. Nu prin acaparare, ci prin copleşire! 
Ceea ce noi (eu) vedeam doar pe verticală, Adrian Riza vedea — la fel de 
bine — şi pe orizontală. Şi asta în orice perioadă istorică şi în orice domeniu. 
Uluitor şi fascinant! 

Dar nu asta am vrut să spun (şi am făcut-o, fireşte, doar pentru 
cititori), ci faptul că nimeni n-a amintit (încă) de inegalabilul său simţ al 
umorului şi de fabuloasa sa capacitate de a intra în pielea unui alter ego 
(precum un Garrick, de pildă, în cea a personajului interpretat), fiind în 
stare să scrie, distinct, în 4-5 sau chiar 6-7 stiluri diferite. Mi-aduc aminte 
de o discuţie cu un cititor fidel al „Timpului” — eminent medic şi, 
indiscutabil, un intelectual — care mi-a replicat, la un moment dat, că „Riza 
ca Riza, dar Răgătan şi Motorga sunt la fel de buni, dacă nu chiar mai 
buni”! 

Cât priveşte simţul umorului, poate nicăieri Adrian Riza nu era mai 
strălucitor decât în satiră şi pamflet. Folosind, fireşte, nu parul, ci floreta. 
Şi, totdeauna, fără urmă de răutate sau duşmănie. (Poate se va încumeta 
cineva, cândva, să adune într-un volum serialul „Vitrina cu opinii” — o 

veritabilă capodoperă a genului!) 

Şi încă ceva: capacitatea de a scoate ceva (ca să nu spun orice) şi 
din (aparent) piatră seacă. Mi se întâmpla, destul de des pe la început (prin 
1990-91) să citesc un pasaj reprodus (în „Vitrină” — bunăoară) şi să zic: şi 
ce-i cu asta? După care urma disecţia, care se transforma în curând în 
autopsie, din textul cu pricina (aparent fără fisură) nemairămânând nimic în 
picioare: acelaşi Adrian Riza îl făcea praf şi pulbere! (Şi, ca să folosesc o 
expresie de cartier, „pe bune”!) 

Desigur, pentru cititorii neavizaţi, trebuie să subliniez că Remus 
Răgătan, Dumitru Motorga, Dan Bihoreanu, lon Craioveanu etc. erau 
pseudonime ale aceluiaşi Adrian Riza, iar textele respective erau scrise de 
aşa manieră (diferită) încât numai un bun cunoscător al scrisului 
directorului revistei putea recunoaşte — pe ici, pe colo — câte o expresie sau 
construcție care-l trăda pe (unicul) autor. 

Cât priveşte amintita afinitate pentru Ardeal (deşi regățean ca 
proveniență, Adrian Riza a copilărit în Ardeal, reîntorcându-se în Regat 
abia după vârsta majoratului), pseudonimele însele vorbesc de la sine: Ion 
Craioveanu alias Dan Bihoreanu! Sau Remus Răgătan — răgătan 
însemnând, în dialectul bihorean al vremii, regăţean. 

Şi nu numai atât. Afinitatea era reciprocă. Este suficient să 
amintesc că după dispariția regretatului Emil Bunea — directorul 
Mesagerului Transilvan — şi degradarea ziarului la statutul de promotor al 
jocului „Caritas”, condeiele de elită ale acestuia au venit în bloc la 
„Timpul-7 zile”, dacă ar fi să-i amintesc doar pe Tudor Dumitru Savu, 
Lelia Nicolescu, Petre Forna (şi, cu voia d-voastră, cel ce semnează aceste 
rânduri). 

lată, aşadar, suficiente motive ca regretatul Adrian Riza să se simtă 
acasă, oricând (şi în orice ipostază), pe pagina pe care mi-a încredinţat-o cu 
ani de zile în urmă. 

Să dea Dumnezeu ca cele învăţate de la el să ne ajute să-i ţinem în 
viață, cum şi cât ne vor duce puterile, revista cu care s-a identificat în 
ultimii 14 ani. 

Acesta fiind singurul omagiu adevărat pe care I-l putem aduce! 


P.S. Cât priveşte pagina, cu care — mutatis mutandis — mă identific de ani 
de zile, ea va găzdui, începând cu numărul viitor al revistei, un nou ciclu — 
intitulat Antiromânismul „moderat” şi „radical”.* 


*Ciclu ce a devenit, în prezentul volum, „Antiromânismul pur şi simplu”. 

Congresul Spiritualităţii Româneşti 
(Alba Iulia, 28 XI — 1 XII 2003) 


Promiteam, în capitolul precedent, debutul unui nou ciclu închinat 
antiromânismului, aşa cum răzbate acesta din presa de limbă maghiară din 
Ardeal (şi nu numai). 

Desigur, vor fi fiind unii care să mă acuze de „încremenire în 
proiect”, anchilozare în rutină, comoditate (în sensul de „variaţiuni pe 
aceeaşi temă) sau chiar de fixaţie monomană. 

Tuturor acestora trebuie să le spun că nu este vorba nici de rutină, 
nici de comoditate şi nici de vreo obsesie, iar fixaţia cu pricina este o 
veritabilă osândă. Şi nu numai din motivele pe care am încercat să le 
circumscriu într-un număr anterior al revistei. 

Fireşte, aş prefera să scriu şi altceva despre Ardeal — sau numai 
altceva — dar nu pot! Şi nu pot — pentru că nu mă lasă alții! Şi teamă mi-e că 
nu voi mai apuca acele vremuri în care amintita preferință să-şi găsească 
împlinirea. Sau măcar perspectiva acesteia. Drept care, cei ce mă onorează 
cu atenţia lor — aprobatoare sau nu — vor trebui să mă suporte ca atare. 

Logic, după cele de mai sus, ar trebui să urmeze primul episod al 
„Antiromânismului”. Ei bine, nu va urma! Şi nici măcar vreo „lacrimă” de 
Ardeal. Ba dimpotrivă! (De altfel, însuşi titlul capitolului era în măsură să 
mă trădeze de la început; şi nu numai titlul, ci şi — sau mai ales — intervalul 
de timp menţionat în subtitlu: cum să-ţi faci „lecţia”, dacă timp de patru 
zile te ocupi de cu totul altceva?) 

Ce-am căutat la Congresul Spiritualităţii Româneşti, şi încă în 
dublă calitate: de invitat şi de „ziarist acreditat”? M-am întrebat şi eu. 
Pentru prima ipostază — să se pronunţe alţii. Pentru cea de a doua, pot 
invoca o „circumstanţă atenuantă”: urbea în care îmi duc zilele se află la 
doar 30 de kilometri de Alba Iulia! Cât priveşte „acreditarea”, mă tem că va 
trebui să scriu un reportaj. 

Terifiantă perspectivă! 

Pentru orice eventualitate, anexez un program al manifestărilor 
(care-şi va găsi loc, poate, pe vreo „coloană laterală” a revistei) şi un scurt 
— şi deosebit de frumos — discurs al IPS Andrei, arhiepiscop de Alba Iulia. 
În rest, parafrazând titlul unei cărți („Arta de a nu scrie un roman”), voi 
încerca să nu scriu un reportaj. 

Deci, al 7-lea Congres al Spiritualităţii Româneşti (de ce doar al 
şaptelea — atunci când primul a fost în 19937; pentru că sub „regimul 
Constantinescu” n-a mai avut loc nici unul, chestiunea fiind literalmente 

boicotată de către conducerea țării!) organizat, pentru a doua oară 
consecutiv, în „capitala spirituală” a țării: Alba Iulia. 

Pentru că mi-am propus — cu tot respectul pe care îl nutresc față de 
inițiativă şi materializarea ei (este vorba de Congres — şi nu de reportaj!) — 
să-mi exersez „arta de a nu scrie un reportaj”, cu îngăduinţa cititorilor voi 
încerca să împărtăşesc impresii nu de pe scenă — ci din culise, nu din sală — 
ci de pe culoare, nu despre contacte sau manifestări oficiale — ci despre cele 
aleatorii sau ad-hoc, ocazionate de unele momente de respiro (acordate — 
sau însuşite „fraudulos”), itinerarii rătăcite, peripeții şi aşa mai departe. De 
ce aşa — şi nu altfel? Fireşte, nu pentru că aş ţine morțiş să scriu un 
antireportaj, ci pornind de la convingerea că adevărata menire a acestor 
întâlniri este cunoaşterea reciprocă — în sensul cel mai larg (dar şi cel mai 
restrâns) al cuvântului, refacerea unor punți pe care distanţa în timp şi 
spaţiu le-a rupt sau le-a făcut greu practicabile, regăsirea unui limbaj 
comun ori măcar coerent şi, nu în ultimul rând, aflarea adevărului despre 
unele realităţi care, din aceleaşi considerente de timp (istoric) şi spaţiu (nu 
numai geografic), ajung la destinaţie, nu de puţine ori, trunchiate sau chiar 
deliberat distorsionate şi răstălmăcite. Or, aşa ceva nu se poate realiza prin 
discursuri sau dizertații — ci numai prin dialog, prin relaţie de la om la om. 

Şi, la urma urmei, cele de mai sus pot fi perfect valabile şi în cazul 
unor distanţe sensibil mai mici, chiar şi în cazul a doi români trăitori în 
România — fiecare în alt colț de ţară (ca să nu zic în altă „provincie 
istorică”), care se cunosc de mult graţie unor preocupări dacă nu comune — 
atunci (să zicem) adiacente şi care n-au avut timpul, pe parcursul anilor, să 
schimbe decât câteva cuvinte, ocazional. 

Pe de altă parte, nu pot nega nici un interes particular pentru 
ineditul sau pitorescul unor situații, nelipsite în asemenea ocazii. 

Să ne întoarcem, deci, la Congres şi la Casa de Cultură din Alba 
Iulia, incintă în care s-au desfăşurat majoritatea lucrărilor cu pricina. 
Aiudean fiind (prin adopţie) de aproape 40 de ani, am abordat „sala mare” 
printr-o scurtătură de mult ştiută, care ducea în culisele scenei. Unde, cu 
câteva minute înainte de deschiderea oficială a Congresului, un personaj 
local foarte important alerga de colo-colo, în spatele cortinei din fundal, cu 
o determinare demnă de o cauză la fel de importantă. - Ce faceţi dom’le, îl 
întreb? — Caut un scaun (sau fotoliu) potrivit pentru gabaritul şi greutatea 
lui Păunescu! (Mizez pe simţul umorului celor doi — în cazul în care, 
eventual, mă vor citi). 

Recunosc, cu toată ruşinea, că după vreo 30 de minute (de 
Congres) am ieşit în hol pentru un „respiro” (de nicotină), unde am dat de 

alți doi „dependenţi” — unul din ei român din Bulgaria. Din vorbă în vorbă, 
iese la iveală că „bulgarul” meu e din Vidin. La care, mă aflu în treabă şi îi 
spun celebrele versuri ale lui Păstorel Teodoreanu: „De-ar fi pe Dunăre să 
curgă vin / Aş vrea să fiu paşe la Vidin!”. Am avut aşa succes, încât a 
trebuit să i le scriu pe o carte de vizită, cu numele complet (şi real) al 
autorului, ba să şi plusez — pe post de bis — cu tot ce mai ştiam din 
repertoriul lui Păstorel (inclusiv cu „O splendidă Veronică...”, asta apropo 
de...integrarea europeană!). Dacă n-am discutat şi despre lucruri serioase? 
Ba da, de pildă, omul prefera ca loc de desfăşurare a Congresului Băile 
Herculane. De ce? Pentru că sunt mai aproape de Vidin! 

A doua zi urmau să aibă loc nişte deplasări „de documentare” la 
Blaj, Mănăstirea Râmeţ, Câmpeni şi Țebea (probabil opțional câte un 
obiectiv, „integrala? reclamând, numai pentru deplasarea efectivă cu 
autocarul, cam două zile). Am optat, împreună cu un coleg din Capitală, 
pentru Râmeţ, urmând să-l iau cu maşina, la ora stabilită, din Cetate. Zis şi 
(mai puţin) făcut! Pentru că, a doua zi, după bunul obicei al locului, s-a 
ținut o repetiţie generală pentru 1 Decembrie. Drept care — deşi am încercat 
pe patru rute diferite — n-am fost în stare să mă apropiu de „Platoul 
Romanilor”, peste tot fiind instalate baraje ale poliției (civile şi militare). 
Degeaba invitație, degeaba ecuson, degeaba legitimaţie de presă! Până la 
urmă a trebuit să las maşina şi să fac pe jos vreun kilometru, pentru a 
ajunge — cu întârziere, bineînţeles — la locul stabilit. Unde n-am mai găsit 
pe nimeni. Ce să fac? Mi-am zis că omul meu a plecat la Râmeţ cu 
autocarul, şi măcar la întoarcere să-l aduc în condiţii de confort sporit. Plec 
la mănăstire. Nimeni! Peste vreo oră apar două microbuse cu „congresişti”. 
Omul meu nicăieri! S-o fi dus la Blaj, mă gândesc. Ce să fac, însă, cu 
congresiştii? Maica stareță (din neamul lui Onisifor Ghibu) bolnavă, iar 
ghida mănăstirii plecată pentru rezolvarea unor urgențe stomatologice. 
Cunoscând locul şi istoria lui — în lipsa măicuței Filofteia — încep eu să fac 
pe ghidul improvizat, explicând, la un moment dat, unei doamne din Suedia 
(originară din România) că arhitectul a luat ca model mănăstirea Putna, mai 
ales în ceea ce priveşte acoperişul, dar că nu a preluat — la clădirea propriu- 
zisă — şi elementele de stil gotic regăsibile la Putna. Doamna respectivă, 
vădit interesată (şi confirmând cele auzite de la mine) dar oarecum derutată, 
mă întreabă, cu politeţea de rigoare, cine sunt, ce sunt? Negăsind altceva 
mai inspirat, îi răspund că sunt un localnic. 

La un moment dat, realizez că cei plecaţi la Blaj (distanță 
aproximativ egală față de Alba Iulia) trebuie să se întoarcă la reşedinţa de 
judeţ pentru a lua masa. Mă uit la ceas, sar în maşină şi mă întorc la Alba. 

Unde, în fine, îl găsesc pe colegul meu, aşezat deja la masă, căruia trebuia 
să-i predau şi nişte materiale. „Alles gut — wie ende gut!”, spune neamţul. 

La ieşirea din restaurant de cine dau? De „suedeza” mea. Se uită 
mirată la mine: - Păi ce fel de localnic (râmeţean!) sunteţi? — Localnic în 
sens mai larg, îi răspund. Din vorbă în vorbă, află de la mine că noua 
biserică a Mănăstirii Râmeţ (cea veche datând din secolul XIV şi făcând 
cunoştinţă, mai târziu, şi cu tunurile lui Bukow!) a fost ridicată înainte de 
1989, după '89 neefectuându-se decât nişte finisaje şi frescele interioare. — 
Nu se poate! — Ba se poate, îi răspund, pentru că în România anilor 
respectivi, paradoxal sau nu, s-au construit şi biserici. Doar atât că cele 
dărâmate au fost de ordinul zecilor, iar cele construite de ordinul sutelor. 
(Fireşte, n-am avut timpul să-i explic mecanismul „paradoxului” şi n-o voi 
face nici în acest spaţiu; de altfel, n-am vrut nimic altceva, decât să 
subliniez un fapt real. Atât!) 

Desigur, ar mai fi multe de spus, multe de povestit. Poate cu altă 
ocazie. 

Chiar dacă am depăşit spaţiul alocat (anti)reportajului meu, câteva 
lucruri, cu orice risc, mai trebuie spuse. 

O dată, că am cunoscut nişte oameni minunaţi, inclusiv tineri (sau 
foarte tineri) — din ţară sau de peste hotare. 

În al doilea rând, că — participând la secţiunea „Biserica şi rolul ei 
în apărarea unității neamului” — m-am convins că Biserica Ortodoxă, nu 
numai prin clerul consacrat, ci şi prin viitorii slujitori ai credinței 
strămoşeşti pe care îi creşte în instituțiile sale de învăţământ confesional, 
continuă să fie, de departe, principalul factor de coeziune şi independenţă al 
neamului şi, în egală măsură, păstrătorul cel mai autentic şi mai autorizat al 
spiritualităţii şi limbii române. 

Şi, în fine, că, după părerea mea, cel mai important moment al 
Congresului Spiritualităţii Româneşti a fost lansarea unei cărți de istorie, 
prima care face lumină în „întunecatele” secole IV-X (ca să nu spun IV- 
XIII), secole în care întunericul a fost (şi este) deliberat întreținut de către 
„prietenii” noştri interesați în a ne contesta autohtonitatea şi continuitatea 
pe meleagurile Ardealului. Cartea se intitulează „Românii şi «maghiarii» în 
«Grădina Maicii Domnului»” şi aparţine istoricului militar Dr. Mircea 
Dogaru. 

O carte care ar trebui să ajungă sub ochii fiecărui român! 


P.S. Aflu, cu oareşcare jenă — dar şi cu amuzament — că „suedeza” mea este 
un reputat arhitect! 

P.P.S. Pentru a doua oară (consecutiv) cineva îmi fură steagul tricolor de pe 
casă — arborat cu ocazia Sărbătorii Naţionale. 
Semne bune (şi „europene”) anul are! 


16 


Antiromânismul „moderat” şi „radical” 


De ce antiromânism? Pentru că într-o perioadă în care 
„antimaghiarismul” (nemaivorbind de alte anti...isme) este ceva la ordinea 
zilei — dacă nu prin realitatea fenomenului, măcar prin nesfârşita lui 
invocare — credem că a sosit vremea să impunem şi termenul de 
antiromânism, al cărui drept la existență şi recunoaştere are o acoperire 
incomparabil mai consistentă, atât în istorie, cât şi în realitatea prezentului. 

Şi când spunem istorie nu ne referim, fireşte, la valurile migratorii 
ce s-au succedat timp de peste un mileniu, ci la o Europă mai aşezată, în 
care românii (şi ţările lor) au ajuns — prin spaţiul geografic pe care-l 
ocupau, prin identitatea lor aparte din mai toate punctele de vedere, prin 
rădăcinile ce se pierdeau în negura preistoriei şi prin miraculoasa vocaţie 
pentru supravieţuire ce le-a fost hărăzită — să incomodeze din ce în ce mai 
evident interesele expansioniste a trei imperii. Situarea românilor la 
confluenţa acestor interese le-a transformat, practic, istoria într-o nesfârşită 
luptă pentru supravieţuire — dusă cu toate mijloacele, dintre care n-au lipsit 
nici confruntările armate, luptele de gherilă, răscoalele etc., dar, după cum 
era şi firesc în condițiile date, nici replierile, compromisurile sau chiar 
dependenţa parţială de diferite „Înalte Porţi”. 

Desigur, în Ardeal (pentru că de el ne ocupăm cu precădere) a fost 
o situaţie aparte, pe care am încercat s-o zugrăvim în tot ceea ce am scris în 
ultimii 14 ani — cu referiri la toate etapele distincte din istoria provinciei. 
Nicăieri în spaţiul carpato-danubiano-pontic antiromânismul n-a fost mai 
manifest, mai organizat şi mai consecvent decât în Ardeal. A fost, secole în 
şir, o politică de stat, cu ideologi, strategii elaborate, structuri speciale de 
finalizare etc., toate acestea existând şi funcţionând nu subversiv, ci la 
lumina zilei şi sub protecţia legii. Argumente? Geme istoria de ele, de la 
„Unio Trium Nationum” sau „Tripartitul lui Verbâczy” şi până la „Legea 
de maghiarizare a numelor de familie româneşti (Telkes)? sau „Legea 
învățământului” a lui Apponyi. Am vorbit despre toate acestea (şi multe- 
multe altele) şi nu vom reveni asupra lor. De altfel, ne interesează, în cazul 
de față, antiromânismul post-decembrist, cu precădere cel ce înfloreşte de 
vreo câțiva ani încoace. La urma urmei, tot ceea ce am scris în ultimii cinci 
ani („Istoria maghiaro-maghiară”, „Secesiunea Ardealului”, „Chestiunea 
Transilvaniei versus Problema transilvană”, „Mişcarea  Revizionistă 
Maghiară” sau recent încheiatul ciclu — „Ce mai scriu aliaţii”) nu reprezintă 
altceva decât prezentarea diverselor ipostaze ale aceluiaşi antiromânism. Ca 
atare, o eventuală „integrală” nici n-ar putea purta vreun titlu mai potrivit 

decât cel în discuţie. 

Să nu se sperie nimeni — nu intenționăm să producem vreo „carte a 
cărților”! Noul ciclu este nimic altceva, decât o continuare a monitorizării 
presei de limbă maghiară (şi nu numai). Nu numai, pentru că 
antiromânismul zburdă în neştire şi în presa românească — scrisă sau 
electronică — în cele mai variate ipostaze (vom reveni). 

De ce antiromânism „moderat şi „radical”? În cazul presei de limbă 
maghiară credem că nu mai este necesar să dăm explicaţii. În ceea ce-i 
priveşte pe români (dacă le putem spune aşa?!), putem recurge la 
exemplificări. De pildă, „M-am săturat de România” (apud Sabin Gherman) 
este o expresie „radicală” a antiromânismului, pe când ce s-a scris, de 
exemplu, despre 1 Decembrie 2003 în mai toată presa centrală, poate fi 
considerată o expresie „moderată” a acestuia. 

Bine-bine, vor spune unii, dar cum stăm cu ghilimelele? În ciclul 
recent încheiat am demonstrat cu suficiente argumente, credem, că în cazul 
aşa zişilor moderați şi radicali din UDMR ghilimelele sunt pe deplin 
justificate şi — pe cale de consecinţă — şi în ceea ce priveşte raportarea 
acestora la fenomenul antiromânismului. lar privitor la varianta 
românească, ghilimelele respective le considerăm la fel de justificate, 
pentru că între cele două exemple contrapuse noi nu vedem, la urma urmei, 
nici o diferenţă de fond. Ce deosebire — de esenţă, nu de formă — există 
între a batjocori Ziua Naţională a României sau a declara, într-un manifest, 
că te-ai săturat de România? 

Ce fel de batjocură? Păi, să revedem titlurile din 2 decembrie de pe 
prima pagină a cotidianelor centrale: 

- „De la solemn — la fasole cu ciolan” (Monitorul de Bucureşti); 

- „| Decembrie — paradă şi cârnaţi” (Jurnalul Naţional); 

- „Tuica şi fasolea au asigurat participarea la Ziua Naţională” (Ziua); 

- „Ziua Naţională — sub ocupaţie pesedisto-militară” (Curentul); 

- „Fasolea — mai tare decât tehnica militară” (Ziua). 

Şi aşa mai departe... 

Nu este vorba de batjocură? Ba este, şi — slavă Domnului — putem 
da şi exemple de normalitate: 

- „Cetatea Marii Uniri în haine de sărbătoare” (Ulpia Jurnal); 

- „leri, la Alba Iulia, într-o atmosferă de autentică sărbătoare patriotică şi 
națională, ROMÂNII S-AU SIMŢIT CA ACASĂ ÎN CETATEA MARII 
UNIRI” (Unirea) 

Exemple de normalitate ar mai fi ele, dar, fireşte (şi din păcate) 
„predomină anormalitatea. 

Şi, ca să termin cu aprecierile de „preambul”, să vedem ce apare în 
presa de limbă maghiară, tot la data de 2 decembrie: 

- În Romániai Magyar Szó (cel mai „moderat” ziar udemerist) nimic, dar 
absolut nimic, nici pe prima, dar nici pe celelalte şapte pagini! 

- În Erdélyi Naplo (cea mai „radicală” publicaţie) ne reține atenţia un 
singur titlu: „N-avem ce sărbători de 1 Decembrie”! 

Există vreo diferenţă? Noi am zice că „moderaţii” au procedat chiar 
mai radical decât „radicalii”. 

Acestea fiind spuse, să trecem la cel mai flagrant exemplu de 
antiromânism (românesc — până la proba contrarie): atacul incalificabil la 
adresa lui Raoul Şorban, din Evenimentul Zilei (21 noiembrie 2003). 

De ce incalificabil? Nu pentru că Raoul Şorban este unul dintre cei 
mai autentici români pe care neamul nostru ni l-a dăruit în ultimii 90 de ani. 
Nu pentru că este un martor viu şi activ al uneia din cele mai zbuciumate 
perioade — cu împliniri şi neîmpliniri — a istoriei anilor respectivi. Nu 
pentru că este, înainte de toate, un OM de recunoaştere internaţională. Nu 
pentru că este ultimul român căruia ar trebui să i se caute nod în papură. 
Nimic din toate acestea. Nu ne-am propus să-l apărăm: o va face singur — 
dacă (şi cum ) va crede de cuviință. Incalificabilă este scriitura în sine — 
prestaţia celor trei scribi care au comis-o! 

Să începem cu titlul: „Raoul Şorban, turnătorul din casa lui Lucian 
Blaga”. Fals, tendențios şi manipulatoriu! Nu este vorba de casa lui Lucian 
Blaga, ci de cea a lui Tudor Bugnariu — comunist notoriu — cu care Dorli 
Blaga, fiica poetului, s-a măritat împotriva voinţei tatălui său. (De altfel, în 
1964 — anul în care ar fi început pretinsa turnătorie — Lucian Blaga era mort 
deja de trei ani!!!) 

Să mergem mai departe: 

- în articol nu apare nici un document, nici o referire expresă la vreun 
document oficial sau măcar la numărul de înregistrare al acestuia; 

- totul este construit pe afirmaţii ale d-nei Dorli Bugnariu (născută Blaga); 
- aşa zisa replică a d-lui Raoul Şorban, inserată — vezi Doamne — din 
motive de fair-play şi de „audiatur et altera pars” la sfârşitul articolului, este 
vizibil construită în aşa fel încât să nu fie convingătoare, fiind, după toate 
probabilitățile, rezultatul unor întrebări puse la telefon (nonagenarul 
profesor aflându-se la Cluj — şi nu la Bucureşti) şi fără ca „incriminatul” să 
cunoască, la acea dată, conţinutul textului ce urma să apară în paginile 
„Evenimentului? (nemaivorbind de alte „amănunte? din recuzita 
contrafacerilor gazetăreşti, singurele la care se pricep, cât de cât, autorii 
articolului denigrator). 

De ce contrafaceri? Sau este vorba de ignoranță crasă şi 
tembelism? Hai s-o luăm şi aşa. 

Stimaţi „gazetari” Pora, Şercan şi Soica, pe ce lume trăiţi? 

Câţi ani aveaţi la vremea respectivă, sau măcar erați născuți? 

De unde şi de la cine aţi învăţat istoria perioadei respective — şi mai 
ales a celei premergătoare?? 

Cine şi ce erau cei epuraţi în anii la care vă referiți? 

Când au fost puse la index, întemniţate şi în bună măsură 
exterminate valorile autentice ale românilor şi românismului — în toate 
domeniile — după, sau înainte de 1964? 

Ce au fost şi a cui politică o făceau beneficiarii regimului comunist 
de dinainte de 1964? 

Dacă chiar nu cunoaşteţi răspunsul corect la întrebările de mai sus 
(deşi mă cam îndoiesc), să încerc să vă lămuresc: 

- epurările (şi tot ce le-a succedat) au început nu în 1964, ci, odată cu 
preluarea efectivă a puterii de către comunişti, prin 1947-'48, culminând cu 
începutul anilor '50; 

- această putere comunistă a fost de sorginte NKVD-istă, iar ţinta ei 
principală era anihilarea şi distrugerea a tot ce era românesc şi 
transformarea României într-o colonie sovietică — viitoare Republică 
Socialistă Sovietică Românească, în cel mai bun caz (existând şi alte 
variante mult mai nefaste — dacă ar fi să amintesc doar de celebrul „Plan 
Valev” — care urmăreau, practic, lichidarea României ca stat); 

- distrugerea elitei intelectuale şi politice româneşti asta viza, ea nefiind 
decât un mijloc prin excelență; 

- beneficiarii acestei perioade erau în majoritatea lor străini, iar cei români 
(şi autohtoni) nu pot fi calificaţi decât ca trădători, ca şi complici ai forţelor 
de ocupaţie şi sovietizare; 

- 99 la sută din samavolniciile şi crimele care au anihilat şi decimat elita 
intelectualității româneşti s-au petrecut înainte de 1964; 

- singura comunitate etnică din România care a colaborat — de la început şi 
în bloc — cu ocupantul sovietic şi cu structurile comuniste aferente a fost 
cea a maghiarilor din Ardealul de Nord, în speranţa unui status quo în ceea 
ce privea viitoarea apartenenţă a acestuia; 

- în condiţiile date, singura cale de emancipare de sub jugul sovietic era 
virarea spre un regim național-comunist capabil — cu compromisurile de 
rigoare — să salveze România şi românismul (ne referim, fireşte, la o cale 
realistă — şi nu utopică!); 

- în 1959 trupele sovietice părăsesc România — caz singular în „Lagărul 

Socialist”; 

- la începutul anilor *60 pleacă şi toţi comisarii şi consilierii (inclusiv cei 
din KGB!); 

- în 1964 s-au deschis porțile închisorilor, iar cei a căror „vină” a fost 
antisovietismul au fost reabilitați. 

În lumina celor de mai sus, „epuraţii” din 1964-1965, în speţă cei 
ce ocupau funcţii importante şi se bucurau de toate onorurile, nu puteau fi 
decât comuniştii pro-sovietici, promotorii debarcatei linii NKVD-iste. Or, 
Tudor Bugnariu era un comunist de această factură, cu vechi state de 
funcțiune (încă din ilegalitate). 

De altfel, chiar d-na Dorli Bugnariu declară senin că, cităm: 
„Criticile pe care Bugnariu le aducea regimului (naţional-comunist! — n.n.), 
convingerile sale ideologice fiind cunoscute şi asumate, erau cu atât mai 
deranjante pentru comunişti şi Securitate”. 

Mai trebuie să subliniem care erau „convingerile ideologice” 
(„cunoscute şi asumate”) ale lui Tudor Bugnariu, care deranjau Securitatea 
în 1964-1965? 

Ne putem întreba doar — în condiţiile date — ce nevoie mai avea 
Securitatea de informatori în cazul lui T. Bugnariu? 

De altfel, după cum rezultă din cele ce urmează (cităm): 
„(Bugnariu — n.n.) s-a arătat îngrijorat de faptul că poziţia adoptată de 
partid pe linie statală față de URSS este interpretată de majoritatea 
intelectualilor drept o poziţie ostilă faţă de sistemul politic din URSS”. 

Va să zică, Tudor Bugnariu se ridica împotriva emancipării de sub 
statutul de colonie sovietică şi pentru continuarea sovietizării (citeşte: 
deznaționalizare, rusificare etc. — modelul cel mai la îndemână fiind, astăzi, 
Republica Moldovenească!!! 

Acceptând faptul că Securitatea n-ar fi ştiut despre convingerile şi 
activitatea prosovietică a lui Bugnariu (ceea ce soţia lui contrazice explicit 
şi public!) — trebuia „turnată” sau nu o asemenea convingere şi activitate 
care, în condiţiile date, nu putea fi considerată decât ca profund 
antiromânească?! 

Să răspundă cititorii şi istoria la cele de mai sus. 

O palmă usturătoare pe obrazul UBB şi al Ardealului 


Aflăm, din presă, că Universitatea Babeş-Bolyai din Cluj-Napoca 1- 
a decernat titlul de Doctor Honoris Causa academicianului maghiar Glatz 
Ferenc: 

„În Aula Magna — plină până la refuz — istoricul maghiar Glatz 
Ferenc a devenit doctor honoris causa al Universităţii Babeş-Bolyai. 
Profesorul din Ungaria a fost salutat şi prezentat auditoriului — în numele 
Senatului universității clujene — de către rectorul Andrei Marga, activitatea 
ştiinţifică a acestuia fiind apreciată de profesorul Csucsuja István. Glatz a 
precizat, în cuvântul său, că  disensiunile etnice periclitează 
competitivitatea zonei atât în ceea ce priveşte productivitatea, cât şi pe 
tărâm cultural. «Astăzi deja prevalează interesele comune asupra celor 
divergente, în relațiile dintre micile națiuni ale Europei Centrale şi de Est. 
Intelectualii — cu precădere cei angajați în cercetare — sunt primii chemați 
să recunoască interdependența naţiunilor trăitoare în perimetrul 
respectiv», a mai afirmat Glatz Ferenc. ” 

De ce ne interesează chestiunea în sine şi de ce am reprodus (de pe 
prima pagină a cotidianului Kronika nr. 268/19 noiembrie 2003) informația 
respectivă (însoţită şi de o fotografie în care toată lumea aplaudă — în plin 
extaz — momentul decernării)? 

Din mai multe motive. O dată, pentru că d-l Glatz este o veche 
cunoştinţă a noastră (şi a celor ce ne-au citit în ultimii 7-8 ani) — opera 
acestuia (în speţă cea privitoare la națiunile din aşa zisul bazin carpatic) 
fiindu-ne mai mult decât cunoscută. 

În al doilea rând, pentru că ne întrebăm — cu temei — dacă, cu 
excepția d-lui Csucsuja şi a altor colegi de specialitate (şi etnie) a acestuia, 
cei ce s-au înghesuit, în Aula Magna, pentru a decerna înaltul titlu (sau doar 
pentru a aplauda decernarea lui) cunosc, la rândul lor, respectivul segment 
al operei d-lui Glatz? Şi dacă da, înaltul titlu a fost acordat (şi) pentru 
acesta?! 

În al treilea rând, pentru că cele câteva cuvinte reproduse din 
discursul d-lui Glatz conţin nişte trimiteri care ar putea pleda pentru o 
reorientare regionalist-autonomistă a istoricului maghiar. 

Şi, în fine, pentru că — dacă aşa stau lucrurile — acordarea înaltei 
distincții ar putea fi interpretată ca o raliere, mai mult decât îngrijorătoare la 
acest nivel, la conceptul „modelului regional transetnic” — singurul care ar 
putea să reprezinte un pericol real pentru ÎNTREG Ardealul! 

Cine (şi ce) este d-l Glatz Ferenc? Este nu numai istoric, profesor 

universitar, academician, dar şi conducător al Departamentului de istorie al 
Academiei de Ştiinţe din Ungaria, ba chiar şi preşedinte al acestui for 
suprem, de ani buni de zile. Calitate oficială care îl plasează, ca 
reprezentativitate şi responsabilitate, în vârful piramidei istoriografiei 
maghiare. 

Să vedem ce-a patronat, ce-a scris şi ce-a declarat d-l Glatz de la 
înălțimea respectivei posturi, cea de preşedinte al Academiei de Științe din 
Ungaria. 

Ce-a patronat? De pildă, elaborarea şi editarea celebrei „Istorii a 
Ardealului” (în trei volume) apărută în 1986, precum şi ediţia prescurtată a 
acesteia — „Scurta Istorie a Ardealului” — editată în 1989 şi reeditată în 
1993 (toate apărute în Editura Academiei!). 

Ce conțin aceste volume? Toate tezele roesleriene şi 
neoroesleriene, care contestă etnogeneza şi continuitatea noastră în spaţiul 
carpato-danubiano-pontic şi afirmă că primele „infiltrații” româneşti 
(valahe) la nord de Dunăre (inclusiv în Ardeal) s-ar fi produs pe la sfârşitul 
veacului al XIII-lea, deci la aproape 400 de ani de la descălecatul lui Almos 
şi Arpad şi după secole de existenţă a regatului maghiar catolic!!! Volume 
care, printre multe altele, mai şi califică Trianonul drept „tratat imperialist 
de pace, care conţine grave nedreptăţi naţionale”!!! 

Ce-a scris d-l Glatz? De pildă, „Revenirea la Martie” 
(„Ujrakezdesek — Mârciusok”) — un eseu de istorie comparată (apărut în 
Romániai Magyar Szó nr. 1613-1614/25-26 martie 1995) în care ni se 
propune o paralelă între realitățile din imperiul Habsburgic la jumătatea 
secolului XIX şi cele de astăzi din aşa numitele state succesoare, în ceea ce 
priveşte situaţia minorităților naționale, aspirațiile legitime ale acestora şi 
repercusiunile tragice care au sancţionat — şi vor sancţiona — obtuzitatea 
celor chemaţi să le satisfacă. În acest sens, d-l Glatz face referiri la situaţia 
şi cerinţele minorității maghiare din România, încercând acreditarea ideii că 
nesatisfacerea pretențiilor acesteia va avea urmări comparabile cu revoluția 
din 1848 sau cu prăbuşirea imperiului Habsburgic. 

Care sunt aceste pretenţii? Ne lămureşte un titlu de subcapitol: 
„Modificarea graniţelor”! Care graniţe? Cele trianonice, evident! Cităm: 

„A urmat explozia: 1920. Când marile puteri învingătoare în 
războiul mondial au parcelat Imperiul Habsburgic şi cel Otoman. (...) 
1947: Conferinţa de Pace reconfirmă graniţele trianonice. Pentru că 
tratatele de pace şi granițele depind fie de forța militară a statului, fie de 
abilitatea conducătorilor săi, fie de voința marilor puteri. ” Nu este 
suficient de limpede şi de edificator? Să vedem atunci ce-a declarat, în viu 

grai, acelaşi domn Glatz, de pildă la emisiunea din 9 februarie 1997 a 
postului maghiar de televiziune Duna TV, în cadrul unei „mese rotunde”, în 
compania altor doi istorici — tot profesori universitari şi academicieni 
(Ormos Mária şi Romsics Ignácz): 

„În Europa Centrală şi de Sud-Est granițele naţionale şi cele 
statale nu s-au suprapus niciodată, iar în cazul Ardealului principiul 
național este imposibil de aplicat. Statele succesoare, apărute după 
destrămarea Austro-Ungariei şi menținute şi după AŞA ZISA (s.n.) 
Conferință de Pace de la Paris, sunt tot state multinaționale, ALCÃTUIRI 
ARTIFICIALE (s.n.) care în loc să rezolve tensiunile interetnice le-au 
amplificat. La Trianon şi la Versailles învinşii au fost pedepsiți, iar în 
1947, la Paris, ipocrizia şi fuga de răspundere, pe de o parte, şi, pe de altă 
parte, teama de situația nerezolvată a propriilor minorități naționale i-au 
determinat pe occidentali să opteze pentru un status quo. DAR NIMENI SÃ 
NU-ŞI IMAGINEZE CĂ O NEDREPTATE DE ASEMENEA PROPORŢII 
POATE DURA O VEŞNICIE!” (s.n.) 

De această dată este suficient de clar şi de tranşant? 

lar acestui revizionist notoriu, acestui duşman declarat al 
suveranităţii şi integrităţii teritoriale a României (dar şi al ordinii europene 
şi al Occidentului!) Universitatea Babeş-Bolyai din Cluj-Napoca — în frunte 
cu rectorul Andrei Marga — îi decernează titlul de Doctor Honoris Causa?!! 

Felicitări! 

Oare onoratul Senat al universităţii clujene chiar nu ştie cu cine are 
de-a face? Este posibil? (Mai ales în situaţia în care noi am reprodus doar o 
infimă parte din „opera” împricinatului!). Sau este vorba, într-adevăr, de o 
recentă reorientare regionalistă a d-lui Glatz şi de o „ieşire cu daruri” în 
întâmpinarea acesteia? (Ceea ce, fireşte, nu schimbă cu nimic datele 
problemei privitor la unitatea şi suveranitatea României!). Ce spune, în 
fond, istoricul maghiar în cele câteva fraze reproduse? O dată, că 
„disensiunile etnice periclitează competitivitatea zonei atât în ceea ce 
priveşte productivitatea, cât şi pe tărâm cultural”. Despre ce zonă este 
vorba? Despre Ardeal (că doar în „capitala” acestuia îşi ține spiciul d-l 
Glatz) şi — în sens mai larg — despre „bazinul carpatic”, restul fiind la sud şi 
sud-est de Ungaria. Pe de altă parte, istoricul maghiar vorbeşte despre 
„micile naţiuni ale zonei” şi interesele lor convergente. Ce fel de naţiuni 
mici? În „bazinul carpatic” — luat ca atare — toate sunt mici: ungurii, 
slovacii, rutenii (din Ucraina subcarpatică), românii (din Ardeal), sârbii 
(din Voievodina), nemaivorbind de alte naţii existente pe teritoriul numit 
(eufemistic) astfel. Bine-bine, vor spune unii, dar Ardealul ţine de România 

iar românii (din România) sunt 23 de milioane: de unde şi până unde 
națiune mică? Hic iacet lepus! Dar mai bine să reproducem şi restul 
textului: „Astăzi deja prevalează interesele comune asupra celor divergente, 
în relaţiile dintre micile naţiuni ale Europei Centrale şi de Est. Intelectualii 
— cu precădere cei angajaţi în cercetare — sunt primii chemaţi să recunoască 
interdependenta națiunilor (mici — n.n.) trăitoare în perimetrul respectiv”. 

Altfel spus: micile naţiuni (fragmente de naţiune) trăitoare în 
perimetrul Ardealului se află în relaţii de complementaritate în baza unor 
vechi tradiţii economice şi culturale, recunoaşterea acestora şi renunţarea la 
disensiunile induse artificial reprezentând garanția competitivităţii -— 
inclusiv în ceea ce priveşte integrarea (central)europeană. 

Sună ca un manifest regionalist mai criptat, în care se poate lesne 
recunoaşte recuzita molnariană? Cât de bine! 

Să fi ajuns impetuosul hungarist Glatz sub influenţa hotărâtoare a 
politologului de la TLA? De ce nu? 

Bine-bine, vor spune iarăşi unii, dar cei din Senatul UBB n-au auzit 
nici de Molnár Gusztáv — eminenţa cenuşie a regionalismului ardelean 
transetnic? Cum să nu audă, că doar le e coleg — în calitate de visiting 
profesor al universităţii?! 

Şi-atunci? 

Nu mai lungim vorba: d-l Glatz Ferenc este un hungarist cu vechi 
state de funcţiune, un revizionist — reciclat sau nu pe modelul regional 
transetnic — care instigă public, inclusiv în presa de limbă maghiară din 
România, împotriva unităţii şi integrităţii teritoriale a statului român! 

Aşa stând lucrurile, cei ce l-au onorat cu înaltul titlu ar fi avut 
obligaţia morală să-i cunoască întreaga operă (mai mult sau mai puţin) 
ştiinţifică. 

Pentru că nu vrem să ne gândim la complicitate (ceea ce, în cazul 
dat, s-ar defini prin înaltă trădare!), apreciem acordarea titlului respectiv de 
doctor honoris causa drept un blam major pentru cei ce l-au acordat, drept o 
palmă usturătoare pe obrazul Clujului, al Ardealului şi al României!!! 

Mesaj „de-acasă spre acasă” despre autonomia Ardealului 


lată, aşadar, că „radicalii” din UDMR s-au ţinut de cuvânt: EMNT 
(Erdélyi Magyar Nemzeti Tanács = Consiliul Naţional Maghiar din Ardeal 
— şi nu Consiliul Naţional al Maghiarilor din Transilvania, cum greşit se 
traduce în presa românească) a luat ființă înainte de încheierea anului 
2003! 

De ce „radicalii” din UDMR? Pentru că până şi „excomunicatul” 
Tökés Lăszlo continuă să fie membru al UDMR, ba se mai şi declară „frate 
al Uniunii” (octombrie 2003 — Sf. Gheorghe) şi contează, în continuare, pe 
UDMR: „EMNT (CNMA - n.n.) a luat ființă pentru autonomie — şi nu în 
loc de sau împotriva UDMR; nu facem altceva, decât să îndeplinim 
Programul Uniunii!” (Declaraţia a fost făcută în 13 decembrie 2003, exact 
cu ocazia înființării respectivului Consiliu — vezi Krónika nr. 289/15 
decembrie 2003). Mai mult: trei dintre cei 18 membri ai EMNT sunt 
parlamentari UDMR (Pécsi Ferenc, Szilágyi Zsolt şi Toro Tibor)! 

Cât priveşte amintita greşeală de traducere — nu este vorba de 
pedanteria noastră, ci de o chestiune de fond. De ce? Din două motive: 

- o dată, pentru că Erdely înseamnă Ardeal, iar acesta se compune din 
Transilvania, Banat, Crişana şi Maramureş; 

- în al doilea rând, pentru că nu este vorba de maghiarii din teritoriul 
respectiv, ci de Ardeal!!! 

De unde ştim? Aveţi puţintică răbdare — vorba lui conu Zaharia. 
Deocamdată doar atât, că până şi „moderatul” cotidian Krónika (289/15 
decembrie 2003) titrează: „EMNT — Autonomia Ardealului până în 2007!” 
(şi nu autonomia „personală” sau „comunitară” a maghiarilor din 
Ardeal!!!). 

De ce până în 2007? Am mai spus-o (ca şi în cazul Transilvania — 
Ardeal) şi suntem nevoiți s-o repetăm: autonomia (teritorială) cu pricina 
trebuie — musai! — realizată până la integrarea europeană a României, UE 
netolerând reglări de conturi (inclusiv — sau mai ales — teritoriale) între 
două state integrate (apud Bayer Zsolt). 

Desigur, am abordat, din varii motive, cu întârziere subiectul, dar 
avem tot timpul să ne ocupăm de el — temeinic şi gospodăreşte. De ce? 
Pentru că — vorba lui Szöcs Geza — „nu este un sfârşit, ci un început!” Ne 
aflăm încă la începutul drumului — şi greul abia de-acum încolo începe! (nu 
pentru noi, fireşte, ci pentru ei!). 

Aşa stând lucrurile, ne-au luat-o alţii înainte, dar — slavă Domnului 
(este un punct de vedere personal şi egoist) — în acelaşi stil pompieristic şi 

rupt de contextul real, cu care ne-am obişnuit deja. Ca atare, subiectul 
rămâne pe mai departe plin de hăţişuri şi — având şi timp berechet — putem 
purcede cu metodă şi fără grabă la desţelenirea lui. Vom folosi, în acest 
sens, „schiţa de portret” (plină şi ea de stângăcii de diletant) apărută, sub 
semnătura Călinei Berceanu, în Adevărul din 15 decembrie 2003, „schiţă” 
pe care vom încerca s-o transformăm, prin corecturile şi completările de 
rigoare, într-un autentic „portret”. (Dacă ne gândim bine, ceea ce ne 
propunem va semăna mai degrabă cu munca unui restaurator în mozaic, 
obligat — prin schimbare, reaşezare, completare — să refacă o imagine 
bulversată în prealabil de către un neavizat). 

Ca de obicei, vom începe cu preliminariile. N-o vom porni de la 
„Voievodina — octombrie 2002”, fireşte, ci de la o dată mult mai apropiată. 
(Doritorilor de preliminarii complete le putem recomanda „Epilogul” la 
recent încheiatul nostru ciclu: „Ce mai scriu «aliaţii»”.) lată, de pildă, 
scrisoarea deschisă a episcopului Tokes — apărută în Erdélyi Naplo din 2 
decembrie 2003 — pe care (bineînţeles) nimeni de la cotidianele noastre 
centrale n-a băgat-o în seamă şi în care se spune (poate) chiar mai mult 
decât s-a spus la şedinţa de constituire a EMNT din 13 decembrie: 

„Mesaj «de-acasă spre acasă» despre autonomia Ardealului” 

„Adaptând (la actualele condiţii politice) celebrele versuri ale 
poetului exilat Wass Albert: destinatarul acestui mesaj este, în egală 
măsură, Ardealul şi Patria-mamă. Deci, «de-acasă spre acasă» - în ambele 
sensuri — este doar în aparenţă (şi pentru cei neavizaţi) o contradicție în 
termeni. 

Apropiatul 1 decembrie ne evocă ruşinosul episod de anul trecut de 
la Hotel Kempinski, în care diplomaţia maghiară şi-a dezvăluit întreaga 
măsură a nevolniciei şi lipsei sale de demnitate naţională. Faţă de 
incalificabila autoumilire de care au dat dovadă — prin sărbătorirea la 
Budapesta a ruperii Ardealului de Ungaria — Guvernul Maghiar şi liderii 
UDMR, nu putem decăt să ne exprimăm admiraţia pentru premierul român 
care, într-o singură zi, şi-a reprezentat interesele neamului, chiar dacă în 
detrimentul nostru, atât în capitala Ardealului, cât şi în cea a Ungariei. 
Adrian Năstase ne-a dat o lecţie de patriotism şi s-ar cuveni să-i urmăm 
exemplul. 

Această strălucită victorie diplomatică n-ar fi fost posibilă, fireşte, 
fără jalnica disponibilitate pentru compromis ce caracterizează diplomația 
maghiară. Pentru noi, însă, şampania consumată atunci şi acolo a 
însemnat ultima picătură care a umplut paharul: ne-am săturat definitiv de 

Trianon! Ungaria trebuie să termine pentru totdeauna cu «politica de 
vecinătate» ce poartă semnăturile lui Kádár şi Grosz! lar UDMR trebuie 
să abandoneze definitiv politica defetistă de tip «neptunian»! 

Anularea Trianonului este o cerință naţional-politică ce nu mai 
poate suferi nici o amânare. Desigur, rezolvarea ideală ar reprezenta-o 
modificarea graniţelor. Chiar dacă anularea efectivă a acestora nu ne stă 
la îndemână, dispunem de două căi care — însumate — ar reprezenta un 
echivalent în acest sens: autodeterminarea părților de naţiune rămase în 
afara granițelor trianonice, dublată de reunificarea transfrontalieră a 
națiunii maghiare. (...) 

Conform Declaraţiei de la Cluj (1992) şi în baza Programului în 
vigoare al UDMR, autonomia nu este nici altceva şi nici mai puțin decât 
autoguvernarea în trei trepte a comunității maghiare din Ardeal, 
instituționalizată şi consfinţită prin lege. 

Acest obiectiv este prevăzut nu numai în Programul UDMR, ci şi în 
Declaraţia Comună a Forumului Maghiaro-Maghiar din 5 iulie 1996, care 
poartă semnătura atât a reprezentanţilor maghiarimii din afara graniţelor 
şi a guvernului Horn, cât şi pe cea a partidelor parlamentare din Ungaria 
— printre ele MSZP şi SZDSZ (actualele partide de guvernământ — n.n.). 
Declaraţie în care se precizează, explicit, că pentru păstrarea identităţii 
maghiarilor de dincolo de hotare, pentru fiinţa lor comunitară şi pentru 
rămânerea lor pe pământul natal sunt necesare, ca o condiţie sine qua non, 
autoguvernarea şi autonomia. (...) În acest sens, semnatarii sprijină, în 
consens, lupta pentru autonomie a comunităţilor maghiare din afara 
granițelor, ca o expresie a egalității constituționale a acestora. 

Având în vedere cele de mai sus, maghiarimea ardeleană invită 
UDMR să-şi respecte propriul Program. (...) 

De asemenea, îndeamnă Ungaria, Guvernul Ungar şi partidele 
politice maghiare să-şi onoreze obligaţiile asumate şi să sprijine, 
necondiţionat, aspiraţiile autonomiste ale maghiarimii rămase în afara 
granițelor trianonice. 

Fără țeluri comune, a vorbi despre unitate înseamnă o pură 
demagogie. lar comunitatea ţelurilor înseamnă autoguvernarea părţilor de 
națiune de dincolo de hotare şi realizarea unificării transfrontaliere a 
națiunii maghiare. 

Pentru materializarea acestor obiective militează iniţiatorii EMNT 
(Consiliul Naţional Maghiar din Ardeal — n.n.). 

Iar mesajul meu nu este decât un imbold pentru realizarea cât mai 
grabnică a acestora. (...) 

Consiliul Naţional Secuiesc (şi nu al secuilor — n.n.) fiind deja 
alcătuit în octombrie, delegaţii aleşi din Ardeal şi Partium — împreună cu 
reprezentanţii Pământului Secuiesc — în 13 octombrie 2003, la Cluj, vor 
înființa Consiliul Naţional Maghiar din Ardeal. 

De 1 decembrie nici un ungur — conform unei tradiţii de dată mai 
recentă — nu mai ciocneşte cu şampanie. Să sperăm, în schimb, că vom 
avea toate motivele s-o facem în ziua istorică de 13 decembrie! 


24 noiembrie 2003 episcopul Tokes Laszlo 
Budapesta-Oradea preşedinte de onoare 


lată, aşadar, (aproape) totul — ba chiar şi câte ceva pe deasupra! Si 
nu este vorba de disidentul-şef al UDMR şi nici de vreun preşedinte de 
onoare, ci de proaspăt unsul preşedinte în exerciţiu al Consiliului respectiv! 

Şi, bineînţeles, cotidianele noastre centrale — în frunte cu Adevărul 
— habar n-au şi habar n-au avut de mesajul pe care îl reproducem, datat 24 
noiembrie şi publicat în 2 decembrie. Şi cum să aibă habar, atunci când la 
data respectivă (a doua zi după Ziua Naţională) s-au ocupat doar de „fasole 
cu cârnaţi”, de „ocupaţia pesedisto-militară”, de „marea păzeală”, de 
„fasolea mai tare decât tehnica militară”, de „Iliescu-apare — semnalul 
dispare” etc., etc., etc. 

Drept care — aidoma mijloacelor de deszăpezire — respectivele 
cotidiane (onoare foarte rarelor excepţii) sunt luate totdeauna „prin 
surprindere” ori de câte ori se întâmplă ceva notabil în tabăra „radicalilor” 
(sau chiar şi a „moderaţilor”). De aici veşnica nedumerire şi mirare, de aici 
stilul pompieristic, de aici scoaterea din contextul real, de aici tratarea 
fenomenului ca pe un produs de „generaţie spontanee” etc. 

Că numai o dată pe an este 1 Decembrie — şi numai de 2 decembrie 
îți poţi bate joc de Ziua Naţională? 

Dar restul de 364 de zile? 

Că nu ştiţi limba? Angajaţi-vă măcar un singur om care s-o 
cunoască şi care să nu facă altceva decât să citească zilnic măcar două 
cotidiene de limbă maghiară, şi o dată pe săptămână Erdélyi Napló. Ar fi 
arhisuficient. 

Sau este o chestiune minoră? 

Aşa o fi — dar nu şi pentru noi! Şi nu cred că vă va fi nici vouă mai 
bine dacă rămâneţi cu România Mică — cea din 1859! 

Dar dacă, totuşi, vă interesează soarta Ardealului şi ce se scrie în 
presa maghiară, mai există o soluţie înduioşător de simplă: citiți Timpul — 7 


29 


zile în România şi în lume! 

De zece ani traduc, săptămânal, tot ce merită tradus din presa de 
limbă maghiară. Şi n-o fac pentru mine! 

Îmi cer scuze de la cititorii fideli ai revistei şi promit să revin, în 
episodul următor, cu cuvenitele comentarii. 


30 


Cele două patrii ale ungurilor 


Am promis, în capitolul precedent, nişte comentarii la „Mesajul” 
fostului (şi actualului) preşedinte de onoare (şi nu numai) al (unei părţi) din 
UDMR. Că este vorba de o parte integrantă a UDMR am demonstrat-o în 
acelaşi capitol. Cât de mare este aceasta (după „avizaţii” de la Adevărul: 38 
la sută) rămâne de văzut. Oricum, dacă (presupunând prin absurd) 
obiectivele EMNT privind „autodeterminarea” vor fi realizate, vom putea 
constata cu ochiul liber că respectiva proporţie este de 100 la sută. (Să 
sperăm că nu va trebui să plătim cu acest preţ convingerea celor sceptici!) 

De ce „prin absurd”? Pentru că refuzăm să credem că România — 
indiferent cine s-ar afla la conducerea ei — va accepta vreodată, chiar cu 
riscul neintegrării, o asemenea batjocură. Dacă „europenismul” celor 
dispuşi — vorba d-lui Paler — „să-şi lase identitatea națională (şi demnitatea 
de om — am adăuga noi) la garderoba UE” va avea, vreodată, câştig de 
cauză, atunci va trebui să ne asumăm — cu toţii — „ruşinea de a fi români”!!! 

Să trecem, însă, la promisele comentarii — şi să începem cu titlul: 
„Mesaj «de-acasă spre acasă» despre autonomia Ardealului” (şi nu a 
„Tinutului Secuiesc” — cum aiurea titrează Călina Berceanu în Adevărul din 
15 decembrie 2003!) 

Ce înseamnă „de-acasă spre acasă” Înseamnă că Budapesta şi 
Oradea, în 24 noiembrie 2003 (locul şi data lansării mesajului „pendulant”), 
se aflau — în viziunea episcopului Tökés — în aceeaşi ţară: Ungaria. Şi mai 
înseamnă că sintagmele „Nagy haza” (Patria mare) şi „Kiss haza” (Patria 
mică) — semnificând Ungaria şi Ardealul — nu sunt simple figuri de stil. (De 
altfel, în săptămânalul Erdélyi Napló, pe pagina a doua, există două coloane 
paralele în care se relatează despre noutăţile din Ungaria şi din Ardeal, 
prima intitulată „Othon”, cea de a doua „Ithon”, ambii termeni însemnând 
acelaşi lucru: acasă; mai mult — pentru că simbolistica e mai subtilă — 
„ithon se foloseşte atunci când spui, de pildă, că eşti acasă, iar „othon” 
atunci când afirmi, de exemplu, că eşti aşteptat acasă: deci, Ardealul este 
aşteptat să se întoarcă acasă în Ungaria, fiind plecat puţin la plimbare!) 

Fleacuri! — vor spune unii. Tuturor acestora le-aş dori să le răsune 
în urechi — aşa cum îmi răsună mie (şi după 60 de ani) — lozinca „Piros, 
fehér, zöld — Erdély magyar föld!” (Roşu, alb şi verde — Ardealu-i pământ 
maghiar), lozincă ce flutura, în 1940, pe toate buzele (ungurilor)!!! 

Cât priveşte adineaori amintitul titlu din Adevărul, acesta mai 
conţine încă o greşeală, nu doar de traducere, ci şi de fond — privind 
denumirea Consiliului aflat sub preşedinţia lui Tokes. Nu mai intrăm în 

amănunte — ele fiind epuizate în capitolul precedent. Vrem doar să 
semnalăm faptul că articolul Călinei Berceanu încadrează o fotografie ce 
reprezintă „masa prezidiului”, iar deasupra capetelor celor cinci „cavaleri ai 
apocalipsei” atârnă un „banner” pe care se poate citi fără nici o dificultate: 
„Erdélyi Magyar Nemzeti Tanács” (Consiliul Naţional Maghiar din Ardeal) 
— şi nu Consiliul Naţional al Maghiarilor din Transilvania). Ceea ce denotă 
că nu numai Călina Berceanu, dar nimeni din redacția Adevărului nu ştie o 
iotă ungureşte, toate materialele ce apar pe tema respectivă fiind preluări, 
fără nici o (posibilitate de) verificare — măcar a corectitudinii traducerilor! 

Să revenim, însă, la textul mesajului. Trecem peste „ruşinosul 
episod de la Hotel Kempinski”, căruia i-am consacrat, la vremea respectivă 
(decembrie 2002), un ciclu de articole. Reţinem, totuşi, următoarea frază: 
„Pentru noi, însă, şampania consumată atunci şi acolo a însemnat ultima 
picătură care a umplut paharul: ne-am săturat definitiv de Trianon!” 

Deci, Tökés şi ortacii, aidoma lui Sabin Gherman, s-au săturat nu 
numai de România, ci şi de Trianon. Aici, fireşte, trebuie să precizăm că 
saturaţia respectivă datează nu din 2003, ci este mult mai veche, ba am 
putea spune — sfidând (aparent) logica şi relația de cauzalitate — că este 
Chiar pre-trianonică (Trianonul nefiind altceva decât o consfinţire a 
autodeterminării wilsoniene de la Alba Tulia din 1918!). După cum, 
pretrianonic a fost şi atacul — cu viză recuperatorie — al lui Kun Bela asupra 
Ardealului, din 1919! Pe de altă parte, Diktatul de la Viena n-a fost 
rezultatul aceleiaşi saturaţii?! 

Că acolo ungurii n-ar fi avut nici un rol activ? Oare? Dar alianța cu 
„Axa” ce viza? Dar tratativele secrete cu Stalin pentru împărţirea — după 
model polonez — a României (care au precipitat, din interese pur germane, 
diktatul)? 

Alte vremuri? Să fim serioşi! Ce-a fost Declaraţia de la Eger din 
1991? Dar cea de la Debrețin din 1995? Din amândouă răzbătea (ca să 
folosim un eufemism) exact aceeaşi saturație şi tot convingerea că este 
vorba de ceva provizoriu! 

Ceea ce nu înseamnă, fireşte, că în 13 decembrie 2003, la şedinţa 
de constituire a Consiliului Tokes ar fi vorbit de „modificarea hotarului 
trianonic” (aşa cum susţine Călina Berceanu), atunci când n-a făcut-o — 
explicit — nici în mesajul către „cele două patrii”, care a trecut total 
neobservat de către media românească! (De altfel, judecând după tot ce a 
apărut în presa de limbă maghiară din România, exprimarea lui Tokes de la 
şedinţa de constituire a coincis cu cea din mesaj şi, în linii mari, şi cu cea 
de la conferința de presă de după „constituirea” din 13 decembrie). 

lată textul cu pricina: 

„Anularea Trianonului este o cerință naţional-politică ce nu mai 
poate suferi nici o amânare. Desigur, rezolvarea ideală ar reprezenta-o 
modificarea graniţelor. Chiar dacă anularea efectivă a acestora nu ne stă 
la îndemână, dispunem de două căi care — însumate — ar reprezenta un 
echivalent în acest sens: autodeterminarea părților de naţiune rămase în 
afara granițelor trianonice, dublată de reunificarea transfrontalieră a 
națiunii maghiare”. 

N-am fost de față, dar nu credem că Tökés ar fi spus mai mult de 
atâta (nu că n-ar fi suficient şi ceea ce a declarat — pentru edificarea totală şi 
definitivă a oricărui sceptic). În schimb, d-nei (sau d-şoarei) Berceanu îi 
scapă (fără înflorituri — dar şi fără comentarii!) un alt pasaj — plin de 
semnificaţii şi confirmări. Citez din textul respectiv (Adevărul din 15 
decembrie 2003): 

„Episcopul a început prin a spune că maghiarii au devenit tot mai 
puţini, făcând o paralelă între Trianon şi «calvarul maghiarilor rămaşi fără 
casă» şi revoluţia din 1989, când ar fi trebuit să fie punctul zero al mişcării 
pentru autonomie.” 

Iar distinsei ziariste pasajul respectiv nu-i spune nimic! Cum să-i 
spună, dacă n-o fi auzit nici de „revoluţia (iniţial — n. n.) central-europeană 
— şi pregătită din timp — de la Timişoara” (apud Molnár Gusztáv), nici de 
implicarea ungară, nici de „războiul electronic” cu care s-a confruntat — pe 
toată zona de graniță — Armata a IV-a Transilvania, nici de ediţia inițială a 
„Proclamaţiei de la Timişoara” — în care figura autonomia teritorială 
regională etc., etc., etc. Şi, s-ar părea că nimeni de la Adevărul n-a prea 
auzit de cele de mai sus! 

Cât priveşte pasajul (din aceeaşi scriere) cu declaraţia atribuită lui 
Kövér László — „cea mai şocantă”, după părerea Călinei Berceanu — iarăşi 
trebuie să semnalăm aceeaşi crasă lipsă de informaţie: Kövér n-a făcut 
altceva decât s-o plagieze pe Eva Maria Bárki. Despre ce este vorba? 
Despre „Scrisoarea deschisă” a juristei „austro-ungare” în care aceasta 
declara, textual, cum că: „Singura diferență dintre albanezii din Kosovo şi 
ungurii din Ardeal constă în faptul că aceştia din urmă nu ştiu să-şi ceară 
drepturile cu arma în mână”!!! 

În rest, s-ar părea că singura ameninţare reală — din punctul de 
vedere al d-nei (sau d-şoarei) Berceanu — ar consta în faptul că 
„simbolistica” respectivă i-ar putea asigura, din primul tur, un nou mandat 
de primar lui Gheorghe Funar! (Oare când veţi renunţa la această optică 
chioară şi tâmpă şi la reflexele patologice ce v-au fost induse??!) 

Să ne întoarcem la mesajul lui Tökés László, care, orice s-ar spune, 
nu duce lipsă de coerență şi consecvență. lată pasajul cel mai plin de 
substanță şi de cea mai mare relevanţă în ceea ce priveşte concertarea 
„maghiaro-maghiară” şi „ungaro-ungară”: 

„Conform Declaraţiei de la Cluj (1992) şi în baza Programului în 
vigoare al UDMR, autonomia nu este nici altceva şi nici mai puţin decât 
autoguvernarea comunității maghiare din Ardeal, instituționalizată şi 
consfinţită prin lege. 

Acest obiectiv este prevăzut nu numai în Programul UDMR, ci şi în 
Declaraţia Comună a Forumului Maghiaro-Maghiar din 5 iulie 1996, care 
poartă semnătura atât a reprezentanţilor maghiarimii din afara granițelor 
şi a guvernului (socialist! — n.n.) Horn, cât şi pe cea a partidelor 
parlamentare din Ungaria — printre ele MSZP şi SZDSZ (actualele partide 
de guvernământ — n.n.). Declaraţie în care se precizează, explicit, că 
pentru păstrarea identității maghiarilor de dincolo de hotare, pentru fiinţa 
lor comunitară şi pentru rămânerea lor pe pământul natal sunt necesare, 
ca o condiţie sine qua non, autoguvernarea şi autonomia. ” 

lată, aşadar, că nu numai „conflictul radicali-moderaţi este o 
mascaradă cu tâlc, ci şi cel dintre Dreapta şi Stânga ungară. Întâmplător, 
„măgăreaţa” a căzut, de fiecare dată, pe socialişti: în 1966-'67, guvernul 
Horn a trebuit să bată în retragere pentru că era în joc integrarea în NATO a 
Ungariei (Summitul de la Madrid + încă un an de ratificări parlamentare), 
iar în 2003-2004, guvernul Medgyessy a trebuit (şi încă trebuie) să facă 
acelaşi lucru, fiind în joc integrarea în UE! 

Atât, şi nimic altceva!!! 

lată, aşadar, „marele secret” al „conflictului” cu pricina! 

Desigur, dacă nu eşti în stare să vezi dincolo de vârful nasului sau 
îți convine să te amăgeşti cu aparențe — din cecitate sau comoditate 
iresponsabilă — poţi să dai crezare respectivelor „conflicte” şi să mizezi, în 
continuare, pe „pagubele colaterale” ale acestora şi pe avantajele iluzorii pe 
care ele ţi le-ar putea aduce. 

Din păcate, postura de „planton III” — care să strige 
DEŞTEPTAREA! — nu ne prea stă la îndemână (sau ne stă din ce în ce mai 
puţin). Aşa că nu ne rămâne altceva decât să ne luptăm în continuare cu 
„morile de vânt”, atâta timp cât o vom mai putea face. Şi vom avea unde. 


P.S. Oare cei care vorbesc de „atacurile demente la adresa României” ale 
lui Voronin nu văd nici o asemănare între acestea şi cele începute, încă în 
1992, în presa centrală din Ungaria? Oare sintagma „ultimul imperiu 

din Europa” (fiind vorba de România!) — regăsibilă, identic, şi în „Magyar 
Nemzet” (10 iulie 1992) şi în „Erdélyi Magyarság” (trim. III 1992) nu le 
spune nimic acestora? Nici vechea intenţie (din 1940) de-a împărți 
România între Ungaria şi URSS? 

O magistrală sinteză 


Vorbeam, în capitolul precedent — apropo de „atacurile demente la 
adresa României ale lui Voronin” — de o veche (şi secretă) intenţie ungaro- 
sovietică de a împărţi, după „model polonez”, România şi de a stabili 
graniţa comună pe arcul carpatic. 

Fireşte, cititorii vor fi aşteptând detalii. O sinteză magistrală a 
acestora poate fi găsită în cartea istoricului militar Mircea Dogaru — 
Românii şi „maghiarii” în „Grădina Maicii Domnului” — despre a cărei 
lansare afirmam, cu câteva capitole în urmă, că a reprezentat momentul cel 
mai important al Congresului Spiritualităţii Româneşti, carte ce face lumină 
în „întunecatele” secole IV-X (şi nu numai). Nu numai, pentru că la fel de 
bine este luminat şi secolul XX — şi cu o concizie care reclamă, ca unică 
soluţie firească, redarea in extenso a textului: 

„...În ceea ce priveşte România, interesat doar de petrolul său, de 
soarta comunităţii germane şi de potenţialul militar-strategic, în situația în 
care «Planul Barbarossa» era deja pus la punct (parcă pentru a demonstra 
că orice tentativă de unificare a Europei sfârşeşte prost atunci când decizia 
se reduce la doar două centre de putere) Hitler i-a dat, cu mărinimie, mână 
liberă asociatului său Stalin să dispună de teritoriile care nu-l interesau. 
Drept urmare, Rusia Sovietică a ocupat, în iunie 1940, România de N-E şi 
de Răsărit, însumând 50.500 kmp. şi 3.700.000 de locuitori supuşi rapid 
unui proces de purificare etnică prin metodele specifice genocidului şi a 
impus cedarea către eternul său satelit, Bulgaria, a judeţelor Durostor şi 
Caliacra, însumând 7.412 kmp. şi 410.000 locuitori. 

În ceea ce priveşte Transilvania, cel mai nefast personaj al istoriei 
planetare, Adolf Hitler — despre care, culmea, încă avem voie să vorbim şi 
să-i analizăm faptele, spre deosebire de Mareşalul căzut sub incidența 
Ordonanţei 31/2002 — nu a agreat nici ideea cedării, nici ideea împărțirii 
ei. Nu din dragoste faţă de români, pentru că, pe de-o parte voia să 
folosească potenţialul lor militar, vitejia şi ura lor împotriva ocupantului 
bolşevic, promițându-le recuperarea teritoriilor răpite, după bătălia finală, 
cu ruşii, pentru stăpânirea Europei, iar pe de altă parte, era sincer 
preocupat de soarta comunităţii germane din România. Îşi baza decizia pe 
raportul-sinteză al lui Wilhelm Fabricius, transmis de la Bucureşti, la 1 
august 1940, prin telegrama secretă nr. 1326 din care aflăm următoarele: 
«l. Istoric. Transilvania a fost de la colonizarea germană, cu 800 de ani în 
urmă, independentă din punct de vedere statal, sub supremaţii 
schimbătoare... Abia în 1868 (anul intrării în vigoare, instituțional „a pactu- 

lui dualist — n.n.) sub presiunea constrângerii, Transilvania a fost 
încorporată monarhiei statului maghiar şi maghiarizată sistematic. Deci 
Ungaria a stăpânit Transilvania numai în mod trecător, timp de 50 de ani. 
2.Etnic. Revendicarea maximală maghiară cunoscută până acum se întinde 
asupra Satului Mare şi a celei mai mari părți din Transilvania cu 54.600 
kmp. ... Banatul propriu-zis,în măsura în care a revenit României în 1919, 
nu este revendicat de unguri, fiindcă are un procent mic de tot de unguri... 
3. Economic. Transilvania formează din timpuri străvechi un spaţiu...care, 
în cazul satisfacerii pretențiilor maximale maghiare ar fi tăiat. În special 
ar fi separate una de alta regiunea industrială de cea agrară şi acestea ar 
pierde teritoriile de desfacere. 

4. Biologic. Poporul român este tânăr (din punct de vedere biologic) şi în 
creştere. Tărănimea este sănătoasă şi bogată în copii. Poporul maghiar 
stagnează de secole. Statul maghiar se menţine biologic numai prin 
absorbirea permanentă şi maghiarizarea a tot felul de naţiuni străine. 

5. Din punctul de vedere al germanilor etnici. Îndeplinirea revendicărilor 
maximale maghiare ar rupe grupul etnic german din Transilvania şi i-ar 
tăia pe germanii de la nord de valea Târnavei, în număr de 61.000, de 
ceilalți 192.000. Prin aceasta, ambele părţi ar fi sensibil slăbite faţă de 
poporul statului respectiv. În nord ar fi pradă mashiarizării, iar în sud ar fi 
sugrumaţi din punct de vedere economic ... Germanii din Satu Mare ar 
trebui colonizați în altă parte, în măsura în care, de la dominaţia română 
încoace, au putut fi demaghiarizaţi circa 3000 capete...» 

Din perspectiva intereselor germane, Hitler era, aşadar, împotriva 
pretențiilor ungureşti argumentând consecvent până la 28 august 1940, în 
fața lui Mussolini şi Ciano, cei mai aprigi susținători ai lui Horthy, 
imitatorul lor de la Budapesta, că «soluționarea problemei este deosebit de 
complicată, datorită faptului că, unei revendicări teritoriale care se bucură 
de extrem de multă popularitate în sânul naţiunii maghiare, i se opune o 
realitate etnografică cu siguranţă incontestabilă»! 

Cum de s-a ajuns, în aceste condiţii ca, în numai 2 zile, Hitler să-şi 
schimbe decizia, politica germană să se întoarcă la 180 grade, teritoriile 
din N-V să fie smulse României şi soarta a 2,6 milioane de cetăţeni români 
să fie pecetluită? Neintoxicaţi de lozincile de tip bolşevic privind «odiosul 
dictat fascist de la Viena», nici de cele de tip fascist privind «dreptatea 
istorică” înfăptuită prin „arbitrajul de la Viena”, vom încerca să 
răspundem, în premieră, la această întrebare, prin prisma adevărului 
istoric. 

6. Feţele lui Ianus. Îndopaţi cu lozinci despre istorica «misiune» civilizato - 

rie a urmaşilor lui «Szent Istvân» (997-1038) care, de altfel, era român 
ortodox prin naştere şi întâiul botez, sau despre «nedreptatea» la fel de 
«istorică» ce s-ar fi făcut Ungariei la Trianon (4 iunie 1920) specialiştii 
celui de-al doilea război mondial nu s-au aplecat cu suficientă atenţie 
asupra revizionismului unguresc, mult mai radical decât cel german şi de o 
perfidie fără egal, permițând unui întreg popor să-şi schimbe într-o 
fracțiune de secundă, de dragul câştigurilor teritoriale, opțiunea politică 
internă şi externă. Astfel, văzând dincotro bate vântul, dacă până la 
abdicarea lui Carol de Habsburg (1916-1918), Ungaria era monarhistă, 
după 1 noiembrie 1918, din ordinul abilului conte Mihály Károly, care, 
ulterior se va proclama preşedinte, întreaga societate ungurească a 
devenit, peste noapte, «republicană» şi «antantofilă», mai democratică şi 
mai europeană decât toate democraţiile occidentale la un loc! 

Spirit vizionar, Károly a autorizat însă, în acelaşi timp (24 
noiembrie 1918) înființarea Partidului Comunist Ungar şi, constatând, la 
tratativele de pace, că îi este imposibil să convingă Occidentul că 
«Ungaria autocrată de ieri — Ungaria grofilor şi a nemeşilor, siluitoarea 
de conştiinţe, asupritoarea de naţii — Ungaria împotriva căreia s-au ridicat 
de decenii protestele întregii lumi civilizate, a devenit peste noapte 
paradisul naționalităților şi marea nedreptățită a războiului mondial» 
(Milton Lehrer), l-a adus de la Moscova pe Bela Kun, predând puterea 
comuniştilor, aşa cum o recunoaşte însuşi Lenin: «Guvernul burghezo- 
conciliatorist şi-a dat el însuşi demisia, a început el însuşi tratative cu 
comuniştii, cu tovarășii unguri care se aflau în închisori şi a recunoscut el 
însuşi că nu există altă soluție decât trecerea puterii în mâna poporului 
muncitor». Devenită instantaneu sovietică, de dragul teritoriilor pe care le 
pretindea pe seama vecinilor şi pe care Occidentul nu era dispus să i le 
recunoască, Ungaria Sfaturilor a încheiat un tratat de alianţă cu Rusia 
Sovietică, prevăzând granița pe Carpaţii Orientali şi, mobilizând, la 25 
martie 1919, Armata Roşie, a atacat Slovacia, apoi, în noaptea de 15/16 
aprilie 1919, România. Rezultatul se cunoaşte — ocuparea Budapestei, în 
urma contraofensivei, de către «opinca românească» (ilustrativ arborată 
pe clădirea Parlamentului ungar) la 3 august 1919 şi salvarea Europei 
centrale de la bolşevizare, lucru pentru care, însă, nu ne-a mulțumit încă 
nimeni! 

După eşecul experimentului comunist, Ungaria s-a transformat din 
nou, peste noapte, în ceea ce inegalabilul jurnalist Fenyes Samu numea «o 
fortăreață a tranşeelor fasciste» din Europa, în speranţa că, ceea ce i-au 
refuzat democraţiile occidentale şi nu i-a putut asigura Lenin, îi vor pune 

pe tavă noile forțe nazisto-fasciste — provinciile româneşti şi slave 
revendicate. 

Devenit şef de stat, Miklos Horthy a restructurat monarhia, 
proclamându-se «regent», a instaurat «teroarea albă» masacrând peste 
5000 de opozanți, aruncând în lagăre şi închisori alți 70.000 şi obligând la 
emigrare 100.000, pentru a avea motive să se plângă de...«atrocităţile 
comise de valahi». A dat apoi «Legea privind privarea evreilor din 
Ungaria de drepturi cetăţeneşti», prima de acest gen din Europa, 
plângându-se în acelaşi timp Conferinţei de pace de la Paris despre 
atitudinea antidemocratică a...guvernului român, prin «Memoriul cu 
privire la violările dreptului comise de regimul românesc în Transilvania 
împotriva minorităţilor naţionale, religioase şi rasiale». Totul în scopul de 
a apăra Europa şi «civilizația», post-factum, de bolşevism pe...crestele 
Carpaţilor Păduroşi. Evident, şi Orientali, de vreme ce a tratat în secret cu 
guvernul francez, prin dr.Holmos şi Maurice Paleologue încheierea unei 
alianțe politico-militare, promițând, între altele, cedarea exploatării 
bazinului carbonifer al Văii Jiului pe 99 de ani în schimbul recuperării 
Transilvaniei. Toate acestea constituiau însă perdeaua de fum la adăpostul 
căreia Horthy s-a înţeles cu cercurile revizioniste şi naziste germane, prin 
colonelul Bauer, omul lui Luddendorf şi ofițerii Kunz şi Gustav Kahr, 
emisarii Gărzii de Apărare bavareze. 

Eforturile micului Mussolini de Balaton au fost susținute cu 
entuziasm de Parlament care, întrunit în august 1920 pentru ratificarea 
Tratatului de pace de la Trianon a scandat «Nem, nem, sohal», a 
proclamat 4 iunie «zi de doliu naţional» şi România «actualmente şi în 
viitorul apropiat, principalul nostru duşman» organizând ad-hoc «brigăzile 
de luptă pentru învierea Ungariei milenare», cărora arhiducele Iosif de 
Habsburg le-a înmânat drapelele de luptă cu urarea: «Doresc ca acest 
drapel să-l împlântaţi cât mai curând pe crestele Carpaţilor Transilvaniei, 
de asemenea pe crestele Carpaţilor nordici şi să-l duceţi cât mai glorios 
până la Adriatica!» 

Nu ştim cu câte dintre aceste «brigăzi» teroriste ne-am confruntat 
în veacul trecut, dar planul de agresare a României la pace, în primul rând 
în domeniul imagologic, pe principiul «România stat izolat», elaborat de 
Horthy în 1921 a fost continuu îmbunătăţit până la capodopera înaintată 
de Henric Werth, ministrul de război ungar, Amiralului, la 3 mai 1939, 
care prevedea agresarea României în trei etape: 1/. la pace, prin sabotarea 
economică, a vieții politice, culturale şi stabilităţii sociale în interior, 
concomitent cu deteriorarea imaginii ei în afară; 2/. etapa încordării în re- 

lațiile internaţionale, când asupra României trebuiau să se abată acuze 
nefondate şi 3/. Etapa mobilizării şi a războiului declanşat prin rebeliune 
internă a organizaţiilor paramilitare secrete ungureşti, camujlate, şi ieri ca 
şi astăzi, în «ligi» şi «asociaţii» culturale şi sportive. 

Adolf Hitler a fost, desigur, la curent cu toate acestea, dar ceea ce 
nu putea bănui era că ungurii, auto-declaraţi primii şi cei mai fervenţi 
susținători ai fascismului şi nazismului în Europa, jucau în taină, de dragul 
teritoriilor râvnite — şi cartea sovietică. Aflată la Moscova, la începutul 
lunii august 1940, misiunea secretă a contelui István Bethlen perfecta un 
pact ungaro-sovietic ce prevedea alianţa, inclusiv militară, a celor două 
state şi graniță comună pe... Carpaţii Orientali. Alertat de agenţii din teren, 
Ciano a luat imediat avionul spre Berlin, pentru a-l avertiza pe Fiihrer că 
cel mai recent semnatar al Pactului anticomintern, Ungaria, trădează şi se 
va trezi, prin ştergerea de pe hartă a României Mari, cu ruşii — la propriile 
frontiere. 

În aceste împrejurări, obligat să acţioneze rapid, Adolf Hitler şi-a 
schimbat, la sfârşitul lunii august 1940, opțiunea şi, chemând la «arbitraj» 
reprezentanţii Ungariei şi României şi-a «dictat» la 30 august, la Viena, 
voinţa: - împărțirea Transilvaniei în două, pentru a păstra în siaj, în 
războiul deja pregătit împotriva Uniunii Sovietice, ambele state, urmând ca 
după victorie să ia decizia finală. Acesta este adevărul în privinţa pierderii 
N-V României, asupra locuitorilor căruia ungurii, redeveniţi fascişti zeloşi 
după scurtul «intermezzo» cu ruşii, au dezlănţuit «Holocaustul» şi 
«Genocidul» căruia le-au căzut pradă peste 540.000 de cetățeni români de 
altă etnie şi credință decât ungurii, germanii şi secuii. Şi pentru că 
metodele «Kozlodui», «Roşia Montană» şi «sare iodată» nu fuseseră încă 
inventate, marea lor majoritate a fost trimisă în lagărele morții de la 
Auschwitz şi Birkenau. Locul lor a fost luat, pentru «îmbunătăţirea» 
componenţei etnice ungureşti de cei peste 400.000 horthyşti, elemente 
sigure, a căror existență pe pământ românesc istoriografia noastră 
continuă să o ignore cu pudicitate. 

Ulterior, când Armata Roşie a ocupat prin sacrificiul...armatei 
române, Budapesta în 1945, ungurii fascişti au redevenit peste 
noapte...comunişti zeloşi, zelul fiindu-le răsplătit de Stalin prin acordarea 
cetățeniei române celor 400.000 de colonişti şi crearea Regiunii Autonome 
Maghiare. ” 


In lumina celor de mai sus, mai par atât de „demente” atacurile lui 
Voronin? 

„Absurdităţi” — care subminează statul de drept 


Deci aşa: „Absurdităţi care subminează statul de drept”! (titlu de pe 
pagina 2-a a Adevărului din 17 ianuarie 2004). Cum poate submina o 
absurditate statul de drept? — nu ştim! Iar de această dată nu avem ce-i 
reproşa semnatarei — Călina Berceanu — pentru că ziarista („specializată” în 
tema cu pricina) nu face altceva decât să reproducă declaraţia 
negociatorului-şef Vasile Puşcaş. 

Una din două: 

- sau este vorba de o absurditate — şi atunci nu vedem cum ar putea intra în 
discuţie subminarea statului de drept; 

- sau este vorba de o reală subminare a statului de drept — dar atunci nu mai 
putem vorbi despre o absurditate, ci, obligator, despre un act de agresiune! 

Tertium non datur! 

Oricum, „Adevărul” şi-a scos (în fine!) la bătaie şi „artileria grea” 
(ne referim, fireşte, nu la d-na Călina Berceanu, ci la d-l Silviu Achim), 
ceea ce denotă că s-a luat (în sfârşit!) act de seriozitatea situației. 

Nu acelaşi lucru îl putem afirma, din păcate, despre conducerea 
țării, unde reacțiile şi replicile aparţin, deocamdată cel puţin, mai degrabă 
eşalonului secund: ministerul de Interne, negociatorul-şef cu UE etc. 

lată ce se putea citi, exact cu o lună în urmă (17 decembrie 2003), 
în acest sens, în acelaşi cotidian central (Adevărul): 

„Ministrul Administraţiei şi Internelor, loan Rus, a declarat, 
aseară, la Cluj-Napoca, unde a participat la Conferinţa județeană a 
organizaţiei de tineret a PSD, că înființarea Consiliului Naţional al 
Maghiarilor din Transilvania (Consiliul Naţional Maghiar din Ardeal — în 
traducere corectă! — n.n.) reprezintă «o acţiune antieuropeană, dintr-un 
aberant proiect secesionist». «Nu ne vom impacienta exagerat pentru 
această acțiune a unor nostalgici ai iredentismului, dar trebuie să spunem 
că s-a terminat cu acceptarea acestor forme de sfidare a suveranităţii 
statului român. Populaţia maghiară a votat noua Constituţie alături de 
români şi celelalte etnii, iar nesocotirea Constituţiei trebuie pedepsită 
rapid. Nu mai avem timp să facem analize de discurs sau colocvii pe 
marginea acestor acţiuni de provocare a românilor din Transilvania, de a 
încerca reactivarea unui naționalism românesc şi escaladarea unor 
eventuale stări de tensiune. Sunt sigur că legea va pedepsi această 
încălcare constituţională (sic — n.n.)», a spus Rus cu ocazia discursului 
ținut în faţa tinerilor social-democraţi clujeni.” (Călina Berceanu) 

Au trecut 30 de zile. S-a întâmplat ceva? Nimic! (probabil că cei în 

drept n-au observat micro-reportajul inserat undeva în subsolul paginii a 
14-a!). Cei de la CNS şi CNMT, în schimb, îşi văd, netulburaţi, de ale lor! 

Să nu se supere d-l loan Rus, dar aici nu mai pare a fi vorba de 
adinamie — ci de „apraxie”! Suntem de acord cu aprecierea domniei-sale că 
nu e cazul să ne „impacientăm exagerat”, numai că aici nu este vorba de 
„nostalgici ai iredentismului”, ci de iredentişti sadea! De nesocotirea 
Constituţiei şi de necesitatea pedepsirii („„rapide”!) a acestei nesocotiri — ca 
să ne folosim de cuvintele d-sale. Dar cine s-o facă? Legea — spuneţi d- 
voastră. Aşa — de capul ei? Cineva trebuie s-o aplice! Chiar şi László Tokes 
ştie — şi declară public — cum că, citez: „De-aici încolo între noi şi 
realizarea autonomiei şi autoguvernării noastre nu mai stau decât poliţiştii 
şi procurorii lui Adrian Năstase”! 

N-ar fi cazul să vă faceţi simțită prezența??! 

Cât priveşte articolul d-lui Silviu Achim („Preşedinte, Guvern şi 
Parlament propriu pentru Ținutul Secuiesc” — Adevărul din 17 ianuarie 
2004), acesta cuprinde tot ceea ce noi semnalăm de ani de zile — mai apăsat 
de vreun an şi ceva — de la autonomia teritorial-administrativă pe criterii 
etnice” şi până la „condiționarea integrării României în UE de realizarea 
autonomiei Ținutului Secuiesc”. 

Desigur, accentul nu este pe faptul că noi strigăm (aproape) în 
pustiu de atâta amar de vreme, ci pe constatarea că, în fine, cineva de la 
„Adevărul” nu se mai miră şi pare a fi stăpân pe subiect şi pe logica 
eşafodajului acestuia şi, pe de altă parte, semnalează ceva ce încă nu a avut 
loc la ora redactării — cu informaţii şi date pertinente şi credibile. Dar 
(pentru că există un „dar” — şi de această dată), anumite lucruri nu sunt 
suficient subliniate, altele nu sunt asociate (măcar) cu un semn de întrebare 
etc. De pildă, d-l Achim, deşi avem convingerea că ştie, nu semnalează 
faptul că diversele structuri „paralele”, de la „scaune” şi până la organele de 
conducere, există de mult, la fel şi autonomia de facto — acestora 
nelipsindu-le, de fapt, decât recunoaşterea legală şi oficială. Pe de altă 
parte, am avea câteva semne de întrebare: 

- cum îşi vor mai face efectele în zonă legile adoptate la Bucureşti? 

- cum (şi în ce măsură) nu vor fi afectate integritatea teritorială şi 
suveranitatea României, atunci când Ţinutul Secuiesc nu numai că se vrea o 
condiţie a integrabilității României, dar doreşte şi să se integreze ca o 
entitate aparte în Uniunea Europeană? 

- ce fel de „raporturi” (şi de pe ce poziţie?!) va avea această „regiune” cu 
România sau cu „alte regiuni” europene? 

- ce înseamnă „deplina egalitate în drepturi” a românilor, libertatea de a de 

veni secui? (sperăm că d-l Achim ştie că, în prezent deja, puţinii consilieri 
municipali români din Sf. Gheorghe sau Miercurea Ciuc, de pildă, ascultă 
„în cască” lucrările Consiliilor respective?!); 

- în ce limbă se vor adresa românii din Secuime diverselor autorități 
„regionale”, atunci când — ASTĂZI DEJA -— condiţia eliminatorie la 
angajarea funcţionarilor publici este cunoaşterea la perfecţie a limbii 
maghiare — şi nu a celei române?!!; atunci când toţi funcţionarii publici şi 
salariaţii diverselor servicii din secuime au fost DEJA triaţi, necunoscătorii 
limbii maghiare fiind disponibilizaţi pe bază de „incompetenţă”?!! 

- românii din secuime se vor prezenta în instanță însoțiți de un translator? 

- pentru a ocupa orice funcție vor fi obligați să cunoască la perfecţie limba 
maghiară? 

- şi toate acestea în propria lor ţară — România?!! 

lată, aşadar, trecând peste orice alte considerente, ce-i aşteaptă (în 
plus — dacă mai putem formula aşa?!) pe românii din secuime — în 
perspectiva autonomiei şi autoguvernării „Ținutului Secuiesc”!!! 

Desigur, întrebări ar mai fi ele. De pildă: 

- de când sunt secuii unguri? 

- de unde (şi peste cine) au fost colonizați secuii în jurul anului 1200? 

- de la cine au preluat organizarea pe „Scaune” (de judeţ — sau judecată), o 
seamă de tradiţii, porțile sculptate, folclorul, colindele etc., etc., etc.? 

- cam care este proporția de români secuizați (prin cele mai „europene” 
metode posibile!) în „masa compactă de secui”? 

- ce sunt ceangăii — şi de ce s-au refugiat în Moldova? 

- cam câţi ortodocşi — care nu mai ştiu o boabă româneşte — există în 
Secuime? 

Şi faţă de acest veritabil etnocid — practicat secole în şir — noi, cu 
mâna noastră, să condamnăm la dispariţie şi pe cei aproape 30% de români 
care au reuşit miraculoasa performanță de a supravieţui, acceptând 
renaşterea — de jure — a enclavei de tragică amintire ce purta, pe vremea 
perioadei staliniste, denumirea de Regiune Autonomă Maghiară (RAM)?! 

Cine n-a apucat să trăiască în RAM sau măcar să fi trecut pe-acolo 
nu ştie despre ce este vorba şi nici n-ar avea rost să-i povestim — pentru că 
nu ne-ar crede. Ne vom rezuma doar la atâta: singura deosebire față de 
Ungaria era doar faptul că nu aveai nevoie de paşaport pentru a-i trece 
granița. În rest, aş îndrăzni să spun că, din anumite puncte de vedere, în 
Ungaria erai mai puțin expus la surprize (ca să mă exprim eufemistic). 
RAM era un stat în stat, în care, dacă nu cunoşteai limba, nu puteai ajunge 
la nimeni şi la nimic. Ba riscai să nu mai ajungi nici acasă! 

Revenind la articolul d-lui Silviu Achim, sigur că este unul de 
informaţie — şi nu unul de comentarii. Nici nu-i reproşăm nimic, ba chiar 
am scos în evidenţă deosebirea față de producțiile „Armatei Salvării” şi l- 
am plasat, ab initio, pe autor în categoria „balistică” de mare calibru. 
Numai că după aşa ceva s-ar cuveni o revenire cu comentariile de rigoare — 
bunăoară într-un editorial (semnat — de ce nu? — chiar de redactorul şef al 
„Adevărului”). 


Aşteptăm, cu încredere şi interes. 


P.S. Apropo de ceangăi: într-un episod anterior ne-am exprimat 
nedumerirea în legătură cu unele fotografii de arhivă (de la sfârşitul 
secolului 19) reprezentând nişte ceangăi care (încă) nu ştiau , chipurile, să 
dea nici bună-ziua pe româneşte — în schimb îşi pierduseră cu desăvârşire 
portul (secuiesc), fiind îmbrăcaţi în cele mai autentice straie româneşti ale 
locului! 

Am mai adăuga, în aceeaşi ordine de idei, o altă „ciudăţenie”: 
principalii rapsozi populari de astăzi ai ceangăilor — două femei curtate 
intens prin cercurile udemeriste (şi neudemeriste) de „recuperare”, se 
numesc Nyisztor Ilona (Ileana Nistor) şi Petrăs Mária (Maria Petraş)!!! 

Fără comentarii! 


P.P.S. „Încălcare constituţională” ar însemna, în opinia noastră (nu şi în cea 
a Călinei Berceanu), o anume încălcare făcută în spiritul prevederilor 
Constituției. Bănuim că este vorba — dimpotrivă — de încălcarea exact a 
prevederilor Constituţiei! (vezi finalul articolului reprodus din Adevărul de 
17 decembrie 2003). 

Abilitate politică şi miopie gazetărească 


Desigur, editorialul (închinat CNS şi CNMT) la care speram n-a 
apărut în „Adevărul”. În schimb, CSAT a apreciat ca anticonstituționale 
existența şi (mai ales) obiectivele celor două Consilii. 

Cât priveşte măsurile concrete, s-ar părea că se aşteaptă decizia 
Parlamentului — proiectul de lege respectiv neavând cum să treacă prin 
acesta. 

Fireşte, este soluţia cea mai elegantă (şi mai comodă), dar oare ce 
va urma după respingerea proiectului cu pricina? Se vor mulţumi 
„radicalii” din UDMR cu atâta, cu „încercarea moarte n-are”? Greu de 
crezut, în condiţiile în care rezultatul votului parlamentar este (şi era) nu 
numai previzibil (şi prevăzut) de la început, ci şi asumat şi luat în calcul 
pentru strategia pe termen lung. Ce va urma? Nu ştim (sau nu vrem să ne 
pronunțăm — în lipsa unor repere certe), dar asigurăm pe oricine că ne aflăm 
abia la început, iar respingerea parlamentară nu este decât o etapă 
obligatorie care se cere a fi „bifată”. Aşa stând lucrurile, nimeni să nu se 
culce pe laurii „victoriei” şi — în cele ce urmează (vor urma) eşuării 
„tentativei (sau treptei) constituționale” — să urmărească cu atenţie sporită 
„releele” maghiaro-maghiare, ungaro-ungare, ba chiar şi pe cele ungaro- 
europene, în speţă privitor la elaborarea noii Constituţii a Europei Unite! 

Deocamdată, însă, ne interesează — cu precădere — felul cum se 
raportează conducerea (,„„moderată”) a UDMR la cele în curs de desfăşurare 
şi, în egală măsură, maniera în care această raportare este oglindită în presă, 
inclusiv (sau mai ales) în cea românească. 

lată, de pildă, ce scrie Adevărul din 23 ianuarie 2004 („Marko 
Bela, preşedintele UDMR: «Statutul de autonomie a Ținutului Secuiesc 
este o greşeală politică»”) referitor la subiectul în discuţie: 

„Proiectul Statutului de autonomie a Ținutului Secuiesc este un 
«document nereușit». Cel sau cei ce depun un asemenea act normativ în an 
electoral «ori sunt proşti politicieni ori au alte interese, poate chiar pe 
acela de a tensiona relaţiile româno-maghiare. UDMR nu are asemenea 
interese», a spus, ieri, preşedintele Uniunii, Marko Bela. De altfel, a 
adăugat el, chiar inițiatorii proiectului împărtăşesc părerea că Statutul de 
autonomie nu va fi adoptat de Parlamentul de la Bucureşti. De aceea, 
demersul lor este determinat de dorința ca «să se vorbească despre ei, să 
fie mediatizaţi, să se afle în atenţia opiniei publice». Singurul rezultat al 
elaborării acestui proiect de lege este că «se dă apă la moară anumitor 
cercuri ce apelează la retorica naționalistă şi vor creşte procentajele elec 

torale ale PRM». Este o greşeală politică, a conchis liderul UDMR. 
Aşadar, inițiativa radicalilor din Consiliul Naţional Secuiesc nu se va 
bucura de sprijinul parlamentar al majorităţii senatorilor şi deputaţilor 
udemerişti. ” (Silviu Achim) 

Să rămânem, deocamdată, strict la textul articolului — şi să începem 
cu titlul: „Statutul de autonomie a Ținutului Secuiesc este o greşeală 
politică”! Deci, nu un atentat la siguranța naţională, la suveranitatea, 
unitatea şi integritatea ţării, ci, pur şi simplu, o greşeală politică! Ce este o 
greşeală politică? Dacă acceptăm că politica este „arta posibilului” (şi n- 
avem nici un motiv să fim de altă părere), atunci singura concluzie ar fi că 
preşedintele UDMR nu condamnă gestul, nu se delimitează de esența 
problemei, ci consideră, pur şi simplu, că punerea în scenă şi/sau momentul 
ales sunt neinspirate, drept care demersul este sortit eşecului. Atât — şi 
nimic altceva! [Nimic nou sub soare. În 1991 d-l Katona Adâm şi al său 
„Grup politic din Secuime al UDMR” pun la punct un plan de autonomie a 
Țării Secuilor. Conducerea UDMR -— prin glasul preşedintelui de atunci 
(Domokos Geza) — „se delimitează” (Szabadság, nr. 199 din 11 octombrie 
1991): „Autonomia în discuţie este în contradicţie cu legislația deocamdată 
în vigoare în România. În contextul actual intern — criză guvernamentală, 
tensiuni sociale şi etnice — şi extern — război civil în Iugoslavia — momentul 
ales pentru autonomizarea Ţării Secuilor mi se pare nepotrivit.” Există vreo 
deosebire de fond?] 

Să mergem mai departe. Dat fiind că legislația (deocamdată!) în 
vigoare în România este şi astăzi în contradicție cu autonomia respectivă, 
recidiva cu pricina nu poate avea decât două explicaţii: fie că iniţiatorii sunt 
„proşti politicieni”, fie că urmăresc cu totul altceva. Ce anume? O spune 
chiar preşedintele UDMR: „tensionarea relaţiilor româno-maghiare”. (Că 
ulterior drege busuiocul cu „aflarea în centrul atenţiei” şi cu „mediatizarea” 
— este deja o altă chestiune). În ce scop? Ce altceva ar putea intra în discuţie 
decât refacerea atmosferei din 1990-'91 — propice încercării de a obține pe 
căi „iugoslave” mult dorita autonomie?! (Sau măcar de a dobândi — prin 
răstălmăciri mediatice — compromiterea României şi presupusele avantaje 
aferente.) 

Pe de altă parte, se confirmă teza cu asumarea eşecului parlamentar 
al demersului. 

Cât priveşte chestiunea cu „datul apei la moara extremiştilor” 
(români — cum altfel?), să nu uităm că în 2000 se spera la o victorie în 
alegeri a „stângii dure” — care să determine „acţiuni punitive împotriva 
ungurilor şi a românilor ardeleni trădători” (apud Sabin Gherman), situație 


46 


ce ar fi reclamat finalmente intervenţia unor forţe internaţionale de 
pacificare („iar independența Ardealului ar fi devenit un subiect de 
negociere”)!!! 

lată, aşadar, textul cu pricina în varianta sa „decriptată”! Numai că 
— şi de această dată — Adevărul reproduce doar parţial declaraţia lui Marko 
şi nu-i atinge nici măcar cu o floare pe „moderaţii” de la cârma Uniunii (de 
parcă şi cotidianul number one al ţării ar fi semnat un protocol cu UDMR!). 
Despre ce omisiuni este vorba? Să vedem şi presa de limbă maghiară: 

„Marko Bela, preşedintele UDMR, a calificat — într-o declaraţie 
făcută MTI (Magyar Távirati Iroda — principala agenţie de ştiri din 
Ungaria — n.n.) — drept o gafă politică intervenţia preşedintelui Iliescu şi a 
CSAT în problema autonomiei secuieşti. Marko contestă decizia numitului 
for în ceea ce priveşte pretinsa neconstituţionalitate a respectivei 
inițiative...” (Szabadság, 22 ianuarie 2004). 

lată, aşadar, că preşedintele UDMR — cel mai „moderat” dintre 
„moderați? — îşi începe „delimitarea” prin a sări, practic, în apărarea 
„radicalilor”! 

Pe de altă parte, nimeni nu bagă de seamă că respectivul proiect de 
lege va ajunge în Parlament pe filieră udemeristă — şi nu ca o iniţiativă 
cetățenească pentru care s-ar fi strâns mii sau zeci de mii de semnături. lată 
dovada: 

„CNS a aprobat proiectul şi a hotărât ca acesta să fie înaintat 
parlamentului în cursul lunii februarie. Au fost desemnaţi şi cel ce-şi va 
asuma prezentarea documentului — în persoana deputatului Birtalan Akos, 
precum şi cei şase deputaţi care, pe parcursul discuţiilor, îl vor susţine: 
Konya-Hamar Sándor, Kovács Zoltán, Pécsi Ferenc, Szilagyi Zsolt, Toro T. 
Tibor şi Vekov Károly” (Erdélyi Naplo din 20 ianuarie 2004, pagina 1). 

lată, aşadar, cum contestatul (şi de către UDMR!) Consiliu 
Naţional Secuiesc introduce — prin UDMR! - proiectul autonomiei 
secuieşti în Parlamentul Român, desemnând şi „făptaşul” şi complicii — toți 
şapte parlamentari în exercițiu ai UDMR!!! 

Şi nu este vorba de un complot, ci de o chestiune publică (şi 
publicată) împotriva căreia nu protestează nimeni!!! 

Nu s-a aruncat nici o anatemă, nu a fost exclus (sau măcar 
suspendat) nimeni şi nu s-a retras nici un sprijin politic!!! 

În schimb, Ion Iliescu face „gafe politice” iar CSAT emite decizii 
„cazone” (felkatona) şi abuzive!!! 

Cum stăm, dragi ziarişti (şi dragi politicieni), cu „diversificarea 
mijloacelor — care nu înseamnă competiţie, ci complementaritate”?!! 

P.S. De menţionat că trei din „cei şapte” (Pécsi, Szilágyi, Toro) sunt şi 
membri ai EMNT (Erdélyi Magyar Nemzeti Tanács — Consiliul Naţional 
Maghiar din Ardeal), ultimul fiind chiar vicepreşedinte. După cum, printre 
aceştia (cu o singură excepţie: Katona Adám) pot fi regăsiți şi şefii 
„platformelor extremiste” pe care UDMR continuă să le găzduiască! 


P.P.S. Mai dispunând de ceva spaţiu, să dăm o raită prin câteva exemplare 
mai „moderate? sau mai „radicale”. Iată un titlu din „Erdelyi Naplo” (20 
ianuarie 2004): „România — stat polițienesc”! Pe aceeaşi pagină (a 2-a) ne 
reține atenţia: „Expoziţie la Târgu Mureş”. Despre ce este vorba? Despre o 
expoziţie închinată „honvezilor” din cel de-al doilea război mondial, deci 
armatei horthyste! Expoziţie la care profesori de istorie ţin şi prelegeri 
„tematice” pentru tânăra generație! 

Pe următoarea pagină Csiki Sândor comite un fel de pamflet, 
intitulat „Campionii compromisurilor” — de care ne vom ocupa pe larg în 
episodul următor. Deocamdată doar atât că, în scriitura respectivă, suntem 
calificaţi (noi, românii) drept invadatori, ocupanţi şi opresori! 

Pe pagina a 5-a, în „Declaraţie de fidelitate”, se afirmă că în 
România nu mai există nici o forță politică în stare să împiedice 
transformarea ţării într-o colonie americană — după defunctul model 
sovietic! (Ba chiar şi Chicago Sun Times, din care se citează, este comparat 
cu Pravda!) 

Să trecem la cotidianul clujean Szabadsâg (22 ianuarie 2004). 
Cităm de pe pagina a 4-a: „Răspunsul quasi-militar care a întâmpinat 
tendințele autonomiste ale comunităţii maghiare din Ardeal reprezintă o 
gravă ameninţare şi ar trebui să determine Ungaria să ceară protecţie 
ONU! ” (lată, deci, o primă confirmare a „strategiei”!!!) 

Şi, în fine, mai semnalăm că pe prima pagină a cotidianului 
Kronika apare fotografia monumentului „Descălecătorului arpadian” — aşa 
cum arăta acesta înainte de-a fi dinamitat în 1916 — pe vechiul amplasament 
de pe „Tâmpa” din Braşov, iar crucea ce urmează a fi ridicată în acelaşi loc 
este arătată doar la pagina a S-a, şi acolo în compania capului 
„descălecătorului” (care a supraviețuit exploziei şi este expus la parohia 
evanghelică din localitate). 

Fireşte, în economia articolului spaţiul atribuit „Crucii 
Reconcilierii” reprezintă cel mult 15%, restul fiind consacrat trecutului, 
prezentului şi viitorului (da: viitorului!) „descălecătorului” (după unele 
păreri — însuşi Arpad!). 

Profităm de ocazie pentru a le comunica celor de la Kronika (dar şi 

d-lui consilier Aranyosi Istvân din Braşov) că Arpad şi ai săi au descălecat 
în Pannonia — trecând pe la Ung — şi că, în consecință, monumentul cu 
pricina n-a avut (şi nu are) ce căuta în Ardeal. Ca atare, reamplasarea lui s- 
o gândească undeva în pusta respectivă, iar dacă vor neapărat niscaiva 
munţi — să-i caute eventual în Carpaţii Păduroşi, dar nicidecum în cei 
Orientali, Meridionali sau Apuseni. 

=» 


După „Ungaria Milenară”, numai un „Descălecător arpadian” ne 
mai lipseşte!!! 

Agresorii pozează în victime 


În post-scriptumul episodului precedent promiteam să revin la un 
articol din săptămânalul Erdélyi Napló, din care am oferit doar o mostră. 
Înainte, însă, să ilustrăm — tot din aceeaşi sursă — că cele reproduse din 
„Szabadsâg” nu reprezintă o interpretare izolată sau o răstălmăcire, ci o 
strategie asumată la nivel maghiaro-maghiar (şi nu numai): 

„Uniunea Mondială a Ungurilor (UMU), în calitatea sa de 
membru fondator al MAERT (Magyar állandó értekezlet — Consiliul 
maghiar permanent — n.n.), sprijină cerința Consiliului Naţional Secuiesc 
(CNS) de a fi invitat la şedinţa MAERT, deoarece îl consideră un 
reprezentant legitim al maghiarimii — a declarat Patrubanyi Miklos, 
preşedintele UMU. În acest sens, invită guvernul maghiar şi 
Departamentul pentru ungurii din afara graniţelor să-şi clarifice poziția în 
legătură cu şedinţele MAERT, date fiind numeroasele ilegalităţi 
înregistrate în ceea ce priveşte convocarea acestora. Astfel: unii membri 
fondatori sunt neglijaţi sau chiar ignoraţi, existând precedente când UMU, 
de pildă, nici n-a fost invitată. (...) Patrubânyi a mai afirmat că răspunsul 
agresiv şi amenințător (fegyvercsârtetă = zăngănitor de arme — n.n.) cu 
care România a întâmpinat tendinţele autonomiste ale maghiarimii ar 
îndreptăți Ungaria să ceară intervenția ONU, la fel cum a procedat Austria 
în legătură cu Tirolul de Sud. «UMU respinge amenințările Bucureştiului — 
care a reacţionat quasi-militar la o inițiativă democratică — CSAT nefiind 
chemat să stabilească constituționalitatea acesteia, prerogative în acest 
sens având, în Uniunea Europeană (şi în viitoarea Europă Unită) doar 
Curțile Constituţionale. Ne exprimăm speranța că autonomiile vor fi 
prevăzute şi în viitoarea Constituţie Europeană. Pentru asta vom lupta» - a 
mai spus preşedintele UMU.” (Erdélyi Napló din 27 ianuarie 2004, sub 
titlul: „ Bucureştiul reacționează quasi-militar la o inițiativă democratică”) 

lată, aşadar, jaloanele „strategiei” şi motivul pentru care afirmam, 
într-un capitol anterior, că ne aflăm abia la început şi că — după respingerea 
în parlament a proiectului de lege — ar fi o greşeală capitală să ne culcăm pe 
laurii „victoriei”. 

Cât priveşte „neconstituţionalitatea” şi forul chemat s-o stabilească, 
prerogativele Curţii Constituţionale se referă la legi deja votate în 
parlament — şi nu la proiecte de lege sau iniţiative. Fireşte, legea (în 
flagrantă contradicție cu primul articol al Constituţiei) nu va trece prin 
Parlamentul Român — iar Curţii Constituţionale îi va lipsi obiectul muncii. 

De altfel, se mizează pe cu totul altceva. În viitor, pe noua 

Constituţie Europeană (vezi ultimul pasaj reprodus) şi pe speranţa (activă!) 
că aceasta va prevedea şi respectiva (mult visată!) autonomie. Abia atunci 
îşi va putea intra în rol Curtea Constituţională, dacă nu cea a României — 
atunci cea a Europei Unite! Cât priveşte prezentul şi viitorul apropiat, se 
mizează, după cum am mai arătat, pe tensionarea relaţiilor româno- 
maghiare, pe resuscitarea atmosferei din 1990 şi — finalmente — pe protecţia 
(sau intervenţia) ONU, care a fost efectiv solicitată în 20 martie 1990 (vezi 
„Secesiunea Ardealului”, capitolul 30, pagina 178, sau „Româniai Magyar 
Sz6”, nr. 75/22 martie 1990) şi, de asemenea, avută în vedere în anul 2000 
— „în caz că stânga dură va ajunge la putere şi va trece la acțiuni 
punitive”!!! 

În acest sens, reapariţia în prim-plan a d-lui Kincses Elöd — unul 
din artizanii evenimentelor din martie 1990 de la Târgu Mureş (şi dispărut 
pentru ani de zile după consumarea evenimentelor respective) — vine să 
confirme apelarea iterativă la scenariul de acum 14 ani. lată ce putem citi, 
în acelaşi număr al Erdelyi Napl6 (şi în imediata vecinătate a articolului 
reprodus mai sus), sub semnătura „discretă” a lui Sz. L.: 

„Eminentul avocat târgumureşan — Kincses Elöd, fost preşedinte al 
organizaţiei judeţene Mureş a UDMR, a analizat, într-o conferință de 
presă, declaraţiile preşedintelui României referitoare la statutul de 
autonomie al CNS. Declaraţiile recente ale lui Ion Iliescu — a apreciat 
Kincses — seamănă leit cu cele făcute în urmă cu 14 ani când, în 19 
ianuarie 1990, pe fondul unor demonstraţii ale mediciniştilot maghiari din 
Târgu Mureş care au încins spiritele, acesta a vorbit pentru prima dată de 
separatism etnic şi segregaţie, trezind, prin aceasta, resentimente 
antimaghiare în opinia publică românească. Consecința firească a 
respectivei instigări a fost momentul martie 1990 — pogromul antimaghiar, 
în a cărui instrumentare un rol de seamă au jucat uniunea pseudoculturală 
Vatra Românească şi vârful de lance al acesteia — partidul naționalist- 
extremist cunoscut sub numele de PUNR. După cum, actualele declaraţii 
ultranaţionaliste ale lui Ion Iliescu trebuie interpretate în aceeaşi ordine de 
idei cu cele ale Partidului România Mare. În ceea ce priveşte decizia 
CSAT, Kincses a precizat: «Consiliul şi-a depăşit atribuţiile, eşuând în 
ridicol. Un proiect n-are cum să fie anticonstituțional, ci doar o lege, iar 
anticonstituționalitatea în acest caz o stabileşte exclusiv Curtea 
Constituţională» - a subliniat avocatul, care consideră că demnitatea de 
şef de stat presupune o atitudine mult mai responsabilă. «Dacă Ion Iliescu 
crede că un proiect de lege reclamă convocarea CSAT, atunci nimic nu s-a 
schimbat în România,am ajuns, după 14 ani de democraţie originală, exact 

acolo de unde am plecat» - a concluzionat Kincses Elöd. ” 

Va să zică aşa: 

- evenimentele din martie 1990 de la Târgu Mureş au fost consecinţa 
directă a faptului că preşedintele Puterii provizorii de atunci — Ion Iliescu — 
şi-a permis să vorbească despre separatism şi segregaţie (realităţi pe care 
doar orbii nu le vedeau!) — şi nu rezultatul unui scenariu de tip „iugoslav” 
al cărui ultim semnal a fost discursul din 15 martie 1990 (difuzat în întreaga 
presă de limbă maghiară din România!) al preşedintelui Ungariei — Szürös 
Mâtyas — prin care ungurii din Ardeal erau îndemnați, explicit, „să-şi facă 
singuri dreptate”?!! 

- atunci, Iliescu a colaborat cu UVR şi PUNR -— iar acum o face cu PRM! 

- în cazul unui proiect, care n-are cum să devină lege (şi, ca atare, nici să 
ajungă sub incidența Curţii Constituţionale) — dar este profund 
anticonstituțional (atentând la suveranitatea, unitatea şi integritatea Ţării), 
CSAT nu este chemat să se sesizeze şi să-şi expună poziţia?! ! 

- constatarea unor fapte reale şi amenințătoare pentru siguranța naţională 
(separatism, segregaţie, enclavizare etc.) — de către (întâmplător) acelaşi 
preşedinte al ţării — înseamnă că în 14 ani nu s-a schimbat nimic, înseamnă 
că şeful statului este „iresponsabil”, înseamnă că trebuie s-o luăm de la 
capăt cu „Târgu Mureşul” consecutiv „instigării antimaghiare” şi a 
„Zăngănitului de arme” cu care partea română îşi permite să întâmpine 
atentatele la suveranitatea țării?!! 

Ce-ar fi trebuit, în viziunea d-lui Kincses (şi nu numai), să se 
schimbe? După 14 ani de sistematică şi continuă spurcare a tot ceea ce este 
românesc, de contestare a tuturor valorilor trecute sau prezente, de 
„demitizare” în toate domeniile, de „istorie alternativă”, de jugulare în faşă 
a tot ce înseamnă patriotism, identitate proprie, demnitate naţională sau 
respect pentru însemnele sau sărbătorile naţionale ar fi trebuit, ca un 
corolar, să plecăm capul, să ne încovoiem spinarea şi să ne rugăm, ba de 
unul — ba de altul, să binevoiască a-şi decupa felia dorită din „alcătuirea 
artificială” numită România? Şi să le mai şi mulţumim pentru „favoarea” şi 
„onoarea” ce ni se face?!! 

lar dacă cei 14 ani de travaliu susținut n-au reuşit să ne 
„mancurtizeze” integral, suntem ameninţaţi ba cu încă un „Martie Negru”, 
ba cu trupele ONU, ba cu te miri ce altceva?!! 

Cum am ajuns aici? Cum am ajuns — printre (multe) altele — să fim 
şi disprețuiţi (cele de mai sus fiind de neconceput fără dispreţ!) ? Simplu: 
ne-am făcut-o cu mâna noastră! Pentru că cele înşirate referitor la ultimii 14 
ani au fost, fireşte, instrumentate din afară — dar punerea în practică ne 

aparține! Şi aici îşi pot da mâna „elita civică”, istoricii, analiştii şi, 
bineînțeles, presa! Sau, mă rog, o parte a acestora. Dar una inadmisibil de 
mare. Care este procentul de naivi, de snobi, de manipulaţi, de mercenari — 
să stabilească alţii. Cert este că pentru bani sau „glorie? ne sinucidem, 
netezind calea celor ce abia aşteaptă să dispărem — dacă nu din Europa, din 
istoria românească a acestor meleaguri — pentru a ne lua, de această dată 
definitiv, locul. 

Sau nu este aşa? A sosit momentul să reproducem promisul pamflet 
— în care rolul nostru este unul secundar, dar deplin edificator în ceea ce 
priveşte disprețul pe care îl inspirăm: 

„Proaspăt îmbogăţiții campioni ai compromisului şi-au îngropat 
visele de tinereţe, precum un câine vagabond sătul osul cu măduvă. În anii 
chinuiți ai adolescenţei încă îi mistuia focul revoltei şi jurau să schimbe 
lumea strâmbă în care, fără voia lor, s-au născut. Erau plini de viaţă, 
scrutau fără teamă stelele şi îşi asumau şi apărau cel mai de preț bun: 
maghiaritatea. În acest spirit, fără să-şi piardă luciditatea, şi-au cristalizat 
viziunea: asupra pământului natal furat, asupra istoriei noastre îngropate 
sub munţi de minciună, asupra bunurilor noastre luate cu japca şi asupra 
gloatei de lepădături care ne-a năpădit, reuşind să ne ocupe țara. 

După care, pe nesimţite, treptat au început să-şi lepede 
verticalitatea şi intransigența naţională. 

Pentru că îmbuibaţii campioni ai defetismului şi-au îngropat visele 
de tinereţe, precum un maidanez ghiftuit osul însângerat. Şi în timp ce se 
îmbogăţeau cu lăcomie, îşi storceau creierii pentru a elabora ideologii 
credibile, capabile să înlocuiască vechile idealuri părăsite cu laşitate. 
Astfel, au început să spună că simbolurile prezenţei noastre, tricolorul 
național, limba maghiară nealterată, autonomia teritorială nu sunt atât de 
importante sau, oricum, n-a sosit încă vremea lor, prioritară fiind, 
deocamdată, puterea economică. Şi, în timp ce, fără ruşine, şi-au 
adjudecat-o cu vârf şi-ndesat, foştii lor tovarăşi de luptă au devenit, cu 
miile, cerşetori. Mai apoi, din ce în ce mai abili în plecăciuni, negocieri şi 
compromisuri, pentru a-şi spori considerabila avere s-au pretat la ticăloşii 
din ce în ce mai mari. 

Pentru că protocordaţii campioni ai compromisului şi-au îngropat 
visele de tinereţe, precum un câine vagabond ospătat osul nud. Au învăţat, 
la nivel de limbă maternă, orăcăitul opresorilor, au dibuit, cu operativitate, 
portițele balcanice ale parvenirii, au început să facă apologia «unităţii 
clicii» şi a «partidului unic». Gemând de plăcere şi cu un rânjet larg s-au 
pliat pe peisaj, ca pe un fotoliu de piele de căpătat. lar în timp ce 

prosperau în progresie geometrică, au început să-şi apere din ce în ce mai 
agresiv propriile interese, bunurile dobândite, funcțiile acaparate, pozițiile 
betonate şi, fireşte, noianul complicilor de limbă străină. (...) 

Pentru că miliardarii campioni ai compromisului şi-au îngropat 
visul de tinereţe, precum câinele turbat osul cu măduvă. Şi pentru a-şi 
apăra bunurile agonisite au mers până acolo încât şi-au îngropat şi foştii 
camarazi care gândeau altfel. Dar, în această goană după acumulare, le-a 
scăpat ceva: pământul, sfântul pământ natal a ajuns în mâinile străinilor. 

Până la urmă au ajuns şi ei sub glie. Unde, din hoiturile lor obeze 
au început să se ospăteze nişte viermi înfometați. Care conversau, fireşte, 
în limba invadatorilor, a ocupanților, a opresorilor. Viermii. ” („, Campionii 
compromisului” — Erdélyi Napló din 20 ianuarie 2004) 

Desigur, pamfletul (sau parabola) de mai sus are un alt mesaj 
principal, cu care putem fi — sau nu — de acord. 

Să reținem, însă, mesajul care ne priveşte direct, din care răzbate, 
în primul rând, disprețul suveran cu care suntem tratați. 

Dispreţ pe care îl merităm. Dacă nu toți — sigur majoritatea 
covârşitoare a amintiţilor „formatori de opinie”. (Citeşte: UCIGAȘI CU 
SIMBRIE!) 

Să dea Dumnezeu să apuc ziua când aceştia vor fi puşi la zid! (la 
zidul infamiei — cum altfel?) 

Autonomia Banatului — în ultima ei ipostază 


Desigur, vor fi fiind unii care să aştepte nişte comentarii la scriitura 
d-lui Csiki Sándor („Campionii compromisului”) reprodusă în finalul 
capitolului precedent. Ne pare rău dacă vom deziluziona, dar n-avem ce 
comenta. S-o facă, eventual, cei ce se recunosc în textul cu pricina, fireşte 
nu în postura de „invadator — ocupant — opresor” (care aparţine, exclusiv, 
seminţiei d-lui Csiki!), ci în cea de „vierme”! (Evident, nu ne referim la 
„ospăţul unde nu mănânci, ci eşti mâncat” — în varianta d-lui Csiki, ci la 
şleahta „formatorilor de opinie”, a „demitizatorilor” de meserie care tot aici 
se încadrează, fie că sunt „necrofagi”, fie doar „scatofagi”!) 

Pe de altă parte, presa de limbă maghiară din ţară ne oferă o recoltă 
atât de bogată şi variată încât numai de reveniri nu ne arde. Cu ce să 
începem? Cu ceva ce (iarăşi) lipseşte cu desăvârşire din presa românească — 
urmând ca , atunci când lucrurile se vor precipita, să asistăm (pentru a câta 
oară?) la mobilizări heirupiste şi pompieristice. Despre ce este vorba? 
Cităm (traducem, bineînţeles) din Erdélyi Napló nr. 644/3 februarie 2004: 

„În lupta sa pentru autonomia regională a Banatului, Toro T. 
Tibor — deputat UDMR de Timiş — mizează în primul rând pe sprijinul 
omului politic liberal — Viorel Coifan. Toro consideră că experienţa 
acestuia şi temeinica cunoaştere a uzanțelor occidentale în domeniul 
administraţiei publice sunt argumente suficiente pentru a realiza avantajele 
considerabile pe care le-ar presupune restructurarea Banatului pe 
principiile autodeterminării. După părerea reprezentantului comunităţii 
maghiare din Timişoara, deputatul român cu vederi liberale — deşi 
respectă, deocamdată, autoritatea conducerii centrale a PNL — va acționa, 
negreșit, în favoarea autonomiei. În această privință, Toro îl consideră ca 
pe un potenţial aliat şi pe Sabin Gherman. 

Deşi, pe plan local, Toro — ca reprezentant al Mişcării Civice 
Ardelene, respectiv al Consiliului Naţional Maghiar din Ardeal — a dus 
tratative doar cu liberalii, el contează şi pe colaborarea cu Acţiunea 
Populară. «Prezenţa Smarandei Enache este o garanţie certă că tendinţele 
noastre de autonomie regională vor trezi un ecou pozitiv şi în rândul 
intelectualilor români grupaţi în Acţiunea Populară» - a afirmat, în acest 
sens, deputatul maghiar de Timiş. 

Avantajele autodeterminării sunt conştientizate, cu precădere, în 
acele regiuni unde descentralizarea are tradiţii seculare — a subliniat Toro. 
Domnia sa şi-a exprimat încrederea în înțelepciunea cetățenilor, care vor 
realiza că nu este vorba de o încercare de a impune autonomia , ci de — a 

oferi o alternativă a cărei acceptare sau respingere va fi o chestiune de 
liberă opțiune. lar exprimarea acesteia va constitui obiectul unui 
referendum.” (Gurzo K. Enikö : „Autonomia Banatului la ordinea zilei — 
ecouri liberale favorabile”) 

lată, aşadar, că „Spiritul Timişoarei” nu doarme. lată că — după 
„revoluţia central-europeană şi pregătită din timp” (cea a lui Tokes, fireşte, 
nu cea a românilor care scandau: „Azi în Timişoara, mâine-n toată ţara!” şi 
care au dus-o, prin prezenţa lor neînfricată şi covârşitoare, la bun-sfârşit, 
deturnând-o de la scopul ei inițial!), după prima ediţie a Proclamaţiei”, în 
care figura autonomia teritorială, după Liga Transilvania-Banat a lui Sabin 
Gherman — asistăm la o nouă recidivă, instrumentată de această dată de 
Toro T. Tibor, nimeni altul decât vicepreşedintele Consiliului Naţional 
Maghiar din Ardeal şi şeful Blocului Reformist (transformat, din motive 
tactice, în Mişcare Reformistă) din UDMR!!! 

În paranteză fie spus, poate pentru prima oară în ultimii 10 ani 
regret că scriu (numai) la un săptămânal — unul şi acelaşi — şi am încetat 
orice colaborare cu vreun cotidian. De ce? Pentru că „filonul” descoperit ar 
merita o „decopertare” imediată şi într-un tiraj „naţional”. Pe de altă parte, 
mă consolez cu perspectiva (incertă — de altfel) de a mă amuza citind 
năstruşnicele titluri ce vor apărea (dacă şi când) în diverse publicaţii care de 
care mai „avizate”. Parcă le şi văd: 

- „Paradoxul zilei”; 

- „Lovitură de teatru la Timişoara!”; 

- „Un non-sens: radicalul etnicist Toro în ograda lui Sabin Gherman”; 
- „Liberalii vor să-şi asigure şi votul radicalilor din UDMR”; 

- „Liantul refacerii CDR” 

Şi aşa mai departe. 

Cu riscul de a ne repeta, va trebui să spunem (pentru a câta oară?!) 
că nu este vorba de nici un paradox, non-sens etc., de nici o stratagemă 
politicianistă şi de nici o lovitură de teatru (nici măcar de „teatru în teatru”), 
ci de o realitate strategico-tactică definită, cândva, de însuşi Marko Bela 
prin magistrala formulare: „Diversificarea mijloacelor nu înseamnă 
competiție, ci complementaritate”! 

Ce caută Toro Tibor — considerat radical-etnicist prin excelență — în 
„ograda lui Sabin Gherman”? Noi am inversa întrebarea: ce-a căutat Sabin 
Gherman -— ca invitat de onoare — la şedinţa (de la finele anului 2002) în 
care Blocul Reformist, „pentru a-şi dobândi libertatea de acţiune”, s-a 
transformat în Mişcare Reformistă? Ce-a căutat acelaşi „sătul de România” 
şi la alte întruniri ale celor ce puneau la cale înființarea CNS şi CNMT (un- 

de acesta şi-a oferit nu numai colaborarea, ci şi reprezentarea parlamentară 
— prin „Partidul Ardelenilor” — a maghiarimii din Ardeal, în caz că UDMR 
nu mai întruneşte pragul de cinci la sută!)? Ce-a căutat preşedintele LTB la 
Editura Erdélyi Hirado (a lui Szöcs Geza) când cu publicarea volumului 
„M-am săturat de România” (reacții de presă la...)? Şi am putea continua la 
nesfârşit cu aceste întrebări, care pun sub semnul îndoielii (ca să ne 
exprimăm eufemistic) caracterul românesc — sau măcar transetnic — al 
îndeletnicirilor regionaliste ale lui Sabin Gherman. 

Pe de altă parte, cine a introdus, în 26 martie 1999, modelul 
regional transetnic (sub forma unei „propuneri pentru modificarea 
programului” intitulată „Politica regională a Uniunii”) în UDMR? Nimeni 
altul decât „Blocul Reformist”, sub semnătura lui Toro T. Tibor şi a lui 
Szilágyi Zsolt! 

Încep să se limpezească lucrurile? 

Dacă nu, s-o luăm mai sistematic şi să începem cu începutul. 

Cine a caracterizat revoluţia de la Timişoara drept o „revoluţie 
central-europeană — pregătită din timp, care a fost deturnată, pe parcurs, de 
la obiectivele ei iniţiale”? Politologul maghiar Molnár Gusztáv — părintele 
„modelului regional transetnic” — la simpozionul „Anno Mirabilis” 
(Timişoara, 1999). 

Ce-a mai declarat, cu aceeaşi ocazie, acelaşi politolog maghiar? 
Cităm; 

„În ce constă revoluția paşnică ce se derulează în zilele noastre? 
Europa Centrală, din punct de vedere geopolitic, astăzi nu mai există: ea s- 
a integrat în Occident, ceea ce reprezintă un fapt deosebit de pozitiv. A 
apărut o nouă frontieră, iar aceasta constituie problema prioritară a 
prezentului. Să ne gândim la Voievodina, Transilvania şi Banat, provincii 
ce prin tradiţie istorică, mentalitate, cultură şi opțiune politică aparțin 
Europei Centrale, reprezentând entități particulare şi discordante în 
contextul actual de apartenenţă, statele tutelare respective (adică Serbia şi 
România — n.n.) fiind funciar marcate de trăsături caracteristice Sud- 
Estului european. Aceste provincii sunt în plin proces de revoluţie paşnică, 
pentru a-şi dobândi o identitate proprie. ” (fragment din textul reprodus în 
Romániai Magyar Szó nr. 3285/30 decembrie 1999). 

Cine a introdus, pe filiera Toro-Szilâgyi, conceptul „revoluției 
paşnice pentru o nouă identitate” (adică „modelul regional transetnic”) în 
UDMR? Nimeni altul, decât acelaşi politolog maghiar — Molnár Gusztáv! 
(Detalii şi surse în „Chestiunea Transilvaniei versus Problema 
transilvană”). 

Deci: „identitate proprie” pentru întreg Ardealul (Transilvania + 
Banat + Crişana + Maramureş) — provincie ce aparține de drept Europei 
Centrale. Numai ea! (nu şi restul României). 

Ce înseamnă „identitate proprie”? Înseamnă independență sau 
măcar autonomie lărgită de tip scoţian. (De altfel, devoluţia scoțiană i-a şi 
servit drept model politologului maghiar — vezi „Problema transilvană”, 
Polirom, laşi, 1999.) Şi nu mai mult de atâta! Dacă în 1993 Molnár Gusztáv 
(şi cei aflaţi în spatele acestuia) mai sperau încă la mai mult, mărturie stând 
un text de pe Internet din 3 iunie — www. Internetto. 
hu/babel/vagvolgyi/molnar & htm (, Vecinii noştri sau vor înțelege 
tendințele de descentralizare ale acestor provincii ce aparțin, istoriceşte, 
Europei Centrale, sau, pur şi simplu, le vor pierde, părțile mai europene 
desprinzându-se de cele mai puţin europene. Atunci va fi o altă Serbie şi o 
altă Românie, dar, negreşit, va fi şi o altă Ungarie! Care îşi va recupera 
teritoriile ce i-au fost furate”), după consumarea experienţei iugoslave (cu 
„pagubele ei colaterale”) şi în noua conjunctură internaţională se pare că 
„slobozenie” nu există decât pentru o „nouă identitate”. Care poate 
însemna, cel mult, independenţă — în condițiile unei confederaţii de tip 
helvetic (model regăsibil, de altfel, în toate paleativele, în toate soluţiile de 
compromis avansate de către partea maghiară, de la cea a lui Apponyi din 
1920 — şi până la cea la care trudeşte, de câțiva ani încoace, politologul 
maghiar Molnár Gusztáv, împreună cu acoliții săi „transetnici”). 

Mai este ceva de lămurit în legătură cu diversificarea mijloacelor 
(„care nu înseamnă competiţie, ci complementaritate”!)? Mai este nevoie 
de alte argumente pentru a demonstra că acţiunile aparent disparate şi 
contradictorii precum şi protagoniştii (aparent) antagonişti ai acestora 
vizează, în final, unul şi acelaşi scop, unul şi acelaşi teritoriu? 

Desigur, acolo unde există o preponderență maghiară notabilă (în 
secuime — de pildă) se merge pe modelul etnic, unde prezenţa acestora este 
nesemnificativă (bunăoară în Banat) se merge pe modelul regional 
transetnic. Dar operatorii sunt aceeaşi! lar „românii” de tipul Sabin 
Gherman sau Smaranda Enache (măritată Szokoly!) nu sunt decât nişte 
unelte, nişte „exponate de vitrină” menite a acredita pretinsul caracter 
transetnic al regionalismului cu pricina. 

Cât priveşte „ecourile liberale favorabile” (ceea ce ar presupune 
mai mult decât un Coifan — sau 2-3 coifani), ne cam îndoim de realitatea 
acestora, mai ales într-un an electoral. (În paranteză fie spus, alături de 
LTB, singura formaţiune politică notabilă — invocată, în repetate rânduri, ca 
şi adeptă a regionalizării — a fost PNŢCD-ul d-lui Ciorbea!) 

Şi, în fine, în ceea ce priveşte „conştientizarea avantajelor 
autodeterminării” cu precădere în regiuni unde „descentralizarea are tradiții 
seculare”, trebuie să spunem că Banatul are, într-adevăr, astfel de tradiţii, 
numai că ele au fost de natură strict militară şi sub egidă pur austriacă. 
(Definitorie, în acest sens, este declarația d-lui Oancea — întâiul primar 
post-decembrist al Timişoarei — făcută în următorii termeni: „Mă simt mai 
aproape de Viena decât de Bucureşti”!) Ne îndoim că aceste „rădăcini” mai 
au adâncimea şi amploarea care să asigure succesul inițiativei d-lui Toro, la 
un eventual referendum! 

Oricum, „mişcarea” este în continuă (şi crescândă) efervescenţă, 
ceea ce nu poate să nu ne îngrijoreze pe noi, ardelenii. Fireşte, nu pe 
„autohtonii” secui, nu pe „descălecătorii arpadieni”, nici pe cozile de topor 
ale acestora, ci pe românii ardeleni — aflaţi, din timpuri imemoriale, în vatra 
lor străbună — şi care reprezintă, totuşi, 80 la sută din actuala populație a 
provinciei. 

Şi care nu vor să ajungă (sau să fie puşi) în situaţia să-şi facă 
singuri dreptate! 

Scrisoare deschisă d-lui Szâsz Istvân Tas 


Stimate d-le Dr. Szász, sau — de ce nu? — dragă Tasi, chiar dacă nu 
ne-am mai văzut (sau auzit) de peste 20 de ani. 

Te urmăresc de mult în paginile „săptămânalului civic” Erdélyi 
Napló — unde semnezi o rubrică de referință. Ți-am admirat elocinţa, 
talentul şi, nu în ultimul rând, stilul — cu rezonanţe când de amvon, când 
amintind de cronicarii vremurilor apuse. Ceea ce nu înseamnă, fireşte, că 
pot fi de acord cu mesajul articolelor tale, chiar dacă, în general, te ocupi de 
probleme „globale” ale maghiarimii (şi o faci la nivel sociologic şi de 
filosofie a istoriei), chiar dacă ai încercat, cu consecvență, să nu depăşeşti 
limitele bunului simţ şi ale fair-playului, chiar dacă, de regulă, ai preferat 
maidanului „tabla de şah” şi chiar dacă, pe undeva, te înţeleg iar demersul 
tău mi se pare, în contextul dat, firesc. 

De ce te abordez, de această dată, direct şi apelând la o scrisoare 
deschisă? Pentru că nu-ți cunosc adresa şi, pe de altă parte, pentru că cele 
ce am a-ți spune te privesc nu numai pe tine, ci şi pe toţi cei ce gândesc, 
vorbesc şi acţionează la fel. Şi, fireşte, pentru că „Scrisoarea dintr-o ţară 
ameninţată în securitatea ei” (Erdélyi Napló din 10 februarie 2004) — un 
pamflet ce-ţi aparține — pare a contrazice, într-o anumită măsură, aprecierile 
făcute la adresa scrisului tău şi, totodată, mă face să cred că te cam lasă 
memoria sau (mai rău) începe să devină o facultate „selectivă”! Citez: 

„Dragii mei prieteni de-acolo, din prea-frumoasa patrie mică pe 
care, spre norocul vostru, cei din palatul dezmăţului de lângă Paris au 
croit-o mai mare! 

În calitatea mea de fost compatriot — devenit între timp un 
recunoscător cetățean al patriei-mame — mă adresez vouă, celor ce trăiţi 
acolo din bunăvoința unui blajin şi ospitalier popor prieten, într-o mare şi 
inestimabil de valoroasă siguranţă. Vă rog să mă ascultați. 

Ne paşte o mare primejdie, pe noi — cei ce n-am avut şansa voastră 
unică de-a beneficia, prin graţia istoriei, de protecția unui străvechi şi 
civilizat popor european, plin de mărinimie şi predestinat a întemeia 
edificii statale. Unde e splendoarea începutului de veac, unde sunteţi voi 
Alba Iulia, 1 decembrie şi 4 iunie?! 

Noi aici, dragi prieteni, dospim în suc propriu şi aşteptăm — în 
ciuda nevolniciei noastre şi exclusiv datorită poziției geografice şi 
aportului „foştilor ” reveniți la cârma ţării — să accedem, nemeritat, în 
Comunitatea de mare viitor a continentului 

Dar vai, există unii care nu vor asta, care nu-i recunosc pe. genia- 

lii conducători renăscuţi — cei ce au reuşit miraculoasa performanţă de a 
„capitaliza ” realizările socialismului. 

Adevăr grăiesc vouă: patria-mamă este în pericol! Şi-atunci din 
nou vouă vă va reveni Sarcina de a salva naţia, de a-i asigura 
supraviețuirea întru viitor — aşa cum au făcut-o, cândva, înaintaşii. Vouă, 
care sunteţi oaspeţii unui minunat şi tolerant popor, care v-a oferit 
străvechea sa cultură. 

Pentru că această țară (Ungaria — n.n.) se confruntă cu atacul 
unor forțe periculoase. Este vorba de «cercurile civice» ce proliferează 
precum buruienile pe un teren cultivat, pozând în flori ornamentale — dar 
distrugând culturile. ” 

Mă opresc aici cu redarea in extenso, următoarea coloană 
conținând un rezumat, redat în aceeaşi manieră, a conflictelor dintre 
Puterea socialistă şi Opoziția „civică” (conservatoare, creştin-democrată 
etc.), în care, bineînţeles, retorica inversată susţine acelaşi atac disimulat 
asupra MSZP-ului, până şi arderea în public a drapelului Israelului fiind 
sugerată a fi o provocare socialistă — şi nu o expresie a antisemitismului 
„Cercurilor Civice”. 

Să rămânem, însă, la mesajul direct (şi nu la cel cifrat) şi să ne 
reîntoarcem la text: 

Adevăr zic vouă, a bătut ultimul ceas de siguranță. Dar ce puteți 
voi înțelege din toate acestea, acolo unde totul emană pace, rânduială 
europeană şi ospitalitate? 

Speranţe încă mai sunt. Partidul şi Guvernul, confruntate cu aceste 
teribile încercări, au renunţat la vile şi întreprinderi-căpuşe şi s-au 
concentrat pe apărare. Cei în drept au fost atenţionați asupra necesităţii 
anihilării acestor forțe periculoase, ilegale şi destructive. (...) Au fost 
antrenate în acest scop şi bravele detaşamente revoluţionare ale tineretului 
de stânga. Duşmanul trebuie stârpit fără cruţare — până-n faşe! Pentru că 
acesta nu doarme! Ca şi atunci când încă se numea duşman de clasă. (...) 

Nu de acele vechi delimitări de hotare — care v-au fericit pe voi 
pentru vecii vecilor — trebuie să ne ocupăm, ele fiind reconsfinţite, cu 
şampanie, de curând şi pe plan local, ci duşmanii poporului trebuie 
obligați la o delimitare: faţă de monştrii pe care i-au născut! 

Trăiască Patria! .Linişte-n ţară! 

Cercurile Civice — afară!” (Szász István Tas) 

Sper, dragă Tasi, că traducerea te mulţumeşte (în final ţi-am găsit 
chiar şi o rimă aproape perfectă — la „Eljen a Haza! Polgári Körök, 
menjetek haza!). 

Cât priveşte „retorica inversată” şi fondul real al problemei, sunt 
mai multe piste. Cu care să începem? Sau să stabilim mai întâi „ideile 
principale” — fără nici o decriptare? Dacă n-ai nimic împotrivă, aş opta 
pentru aceasta din urmă. Deci: 

- aveţi două patrii: una mai mare — Ungaria propriu-zisă (sau Patria-mamă) 
şi una mai mică (deşi croită mai mare la Trianon) — Ardealul; 

- Ungaria este periclitată în securitatea ei datorită „cercurilor civice” care 
atacă conducerea constituțională a țării, Puterea legal constituită în urma 
alegerilor democratice din 2002; 

- această putere este contestată pentru că ar fi neocomunistă, nelegitimă şi, 
ca atare, nedemnă să integreze Ungaria în UE; 

- Dreapta maghiară este asimilată cu „duşmanul de clasă” şi trebuie 
stârpită radical de către Puterea socialistă, mai ales că îşi mai şi denunță 
țara în străinătate; 

- nu graniţele trianonice — recunoscute (în fine) şi de către Ungaria — 
trebuie desfiinţate, ci duşmanii poporului („civicii”) care şi-au propus să le 
anuleze trebuie îngrădiţi şi reduşi la tăcere; - toate acestea nu pot fi înţelese 
de către ungurii din „Patria Mică” (Ardealul) care, printr-un cadou al 
istoriei, au fost adoptați de către un străvechi, civilizat, blajin, mărinimos, 
ospitalier, tolerant şi prietenos popor european — cel român — care le oferă 
protecţie şi securitate totală. 

Asta ai scris, dragă Tasi, şi, bineînţeles, cu intenţia de-a fi înţeles 
exact pe dos. N-am să mă apuc acum să „developez negativul” — pentru că 
ar fi o pierdere de vreme şi, pe de altă parte, pentru că „gura păcătosului 
adevăr grăieşte”, măcar din când în când, drept care retorica ta inversă 
şchioapătă pe ici — pe colo, uneori la nivel de nuanţă, alteori chiar la nivel 
de esenţă. În consecinţă, voi trece, cu voia ta (sau fără), la analiza „ideilor” 
— în ordinea enunțării acestora 

Să începem cu cele două patrii. Or fi ele două, dar în cea de a doua 
(România) sunteți o minoritate naţională ce reprezintă un procent de puțin 
peste 6. Iar în Ardeal sunteți în jur de 18 la sută. Cât priveşte „croiala” prea 
mare de la Trianon, eu aş zice că aceasta a fost mai degrabă prea mică, 
altfel n-ar fi rămas la voi 500.000 de români, majoritatea acestora în judeţul 
Békés şi în cele limitrofe (asta datorită prietenilor voştri italieni care, deşi 
de gintă latină, s-au dat de ceasul morţii să vă lase chiar întregul 
„Partium”!). Că din cei 500.000 au mai rămas vreo 12.000 este deja o altă 
chestiune, care ține de „discriminarea pozitivă”, „toleranța? şi 
„europenismul” cu care i-aţi tratat. 

Cât priveşte „Ungaria propriu-zisă”, sintagma (sau insinuarea) nu- 

mi aparţine — provine tot de la voi. Deschide te rog Révai Nagy Lexikona 
(ediţia 1914) — volumul „Lovas-Mons”, la „Magyarország története” şi vei 
regăsi sintagma la „Kiss czimer” — valabilă şi folosită doar pe teritoriul 
„Ungariei propriu-zise”, restul teritoriilor (inclusiv Ardealul) fiind 
considerate, chiar şi pe vremea dualismului, doar „ţări asociate ale 
Coroanei Maghiare” (rămăşiţă a suzeranității de tip feudal — ceva la ordinea 
zilei în relaţiile interstatale din evul mediu). Şi cu asta am intrat în miezul 
problemei în ceea ce priveşte „a kissebbik haza”. La acelaşi capitol din 
acelaşi volum vei vedea, inclusiv pe o hartă de epocă (896), cele trei 
voievodate româneşti (elementul slav era deja în curs de asimilare) ale lui 
Menumorut („mare şef” — în celtica veche!), Glad şi Gelu, care ocupau 
întreg spațiul dintre arcul carpatic şi Tisa. Voievodatul Transilvaniei nu voi 
— ci noi l-am înfiinţat, iar luarea lui în stăpânire a durat secole. Abia după 
„Bobâlna” (1437) şi consecutiv alianței cu alți intruşi colonizați (Unio 
Trium Nationum — unguri, saşi şi secui) aţi reuşit să ne îngenunchiaţi, dar 
bucuria v-a fost de scurtă durată: la 1526 Ungaria a fost transformată în 
paşalâc. Este adevărat că pentru Ardeal (devenit principat sub suzeranitate 
otomană, până atunci fiind voievodat sub suzeranitate maghiară), din 
punctul nostru de vedere, al românilor, transformările amintite au avut un 
efect negativ: o bună parte din nobilimea ungară (din Ungaria propriu-zisă 
— devenită paşalâc) s-a refugiat aici, schimbând componența etnică şi 
raportul de forţe (ceea ce nu înseamnă că elementul românesc n-ar fi rămas 
de departe majoritar, doar că era lipsit de drepturi, aristocrație proprie şi 
mijloace militare adecvate). De altfel, atunci când vorbeşti de „înaintaşii 
care au salvat națiunea maghiară (nobilimea — „herrenvolk”-ul vostru!) 
asigurându-i supraviețuirea”, exact la acest exod te referi. Numai că, după 
150 de ani, atât Ungaria, cât şi Ardealul au devenit — separat! — părți 
componente ale Imperiului Habsburgic. (Nu mai amintesc că între timp, pe 
la 1600, s-a consumat momentul Mihai Viteazul — care a demonstrat, 
simbolic, atât unitatea vechii Dacii, cât şi pe cea a viitoarei Românii!). 

În 1848 aţi pierdut pentru că n-aţi vrut altceva decât să schimbaţi 
jugul austriac cu unul maghiar, iar de existența celorlalte popoare ale 
imperiului nici măcar n-aţi vrut să ştiţi. 

În 1867 aţi exploatat ascensiunea Germaniei şi slăbiciunea 
Habsburgilor şi aţi reuşit, în statul dualist, să încorporați — pentru prima 
dată efectiv şi pentru o durată de 50 de ani — Ardealul. 

Asta ar fi, dragă Tasi, scurta poveste a „drepturilor” voastre asupra 
celei de „a doua patrii”. Şi, ca să spun tot adevărul, şansa voastră de a vă 
depăşi, cantitativ, statutul şi proporţia de colonişti (veacuri în şir n-aţi fost 

mai mulți decât saşii sau secuii, ba dimpotrivă; mai mult: toate oraşele pe 
care vi le revendicaţi au fost înălțate de către saşi, pe vechi vetre 
româneşti! ), pe lângă infuzia din vremea principatului (şi a paşalâcului), ea 
a fost asigurată şi de masivul aport din 1940, când au fost (tot) colonizați în 
jur de 400.000 de unguri din patria-mamă — pentru a realiza (fără succes, de 
altfel) majoritatea maghiară în Ardealul de Nord răpit prin Diktatul de la 
Viena şi a materializa mult visatul „coridor” spre secuime. Colonişti ce în 
1945 — în loc să fie expulzați — au primit, la ordinul lui Stalin (şi graţie 
colaboraţionismului vostru fervent cu ocupantul sovietic!) cetăţenia 
română!!! 

Fără aceste două infuzii samavolnice, stimate Tasi, numărul vostru 
s-ar cifra, astăzi, în Ardeal, la maximum 4-5 sute de mii, din care cel puţin 
80 la sută secui. Care secui nu-s unguri, ci urmaşi ai avarilor — colonizați 
(din nordul Pannoniei) pe la 1200. (Aprecierea nu-mi aparţine, fiind luată 
exclusiv din surse secuieşti.) 

Cât priveşte conflictul dintre Dreapta şi Stânga maghiară, dintre 
FIDESZ-MDF şi MSZP-SZDSZ, dintre socialişti şi civici, totul se reduce, 
în esență, la o chestiune de conjunctură şi de întâmplare. Ca şi în 1996-'97. 
Atunci a fost vorba de integrarea în NATO — acum de integrarea în UE. 
Asta — în ceea ce priveşte conjunctura. Iar întâmplarea a făcut ca şi atunci, 
şi acum, la guvernare să fie socialiştii. Dreapta şi atunci a tunat şi a fulgerat 
— şi o face şi acum. În 1996 împotriva semnării Tratatului cu România 
(condiție sine qua non a aderării la NATO a Ungariei) pentru că prevedea 
inviolabilitatea graniţelor şi nu prevedea (măcar) autonomia secuilor, astăzi 
împotriva MSZP pentru că nu sprijină aceeaşi autonomie (şi altele conexe), 
acestea nefiind agreate la Bruxelles şi Strasbourg şi putând periclita 
integrarea Ungariei în UE, ba chiar şi împotriva Europei şi a ideii de 
aderare — dată fiind lipsa de receptivitate a forurilor europene față de 
pretențiile Dreptei maghiare (şi nu numai!) vizavi de „Ungaria tuturor 
ungurilor”, de „unificarea transfrontalieră a mult sfârtecatei națiuni 
maghiare”, de „autodeterminarea părților rupte din Ungaria la Trianon” şi 
aşa mai departe. Şi nu numai Dreapta, pentru că cel ce a cerut Consiliului 
de Securitate al ONU să intervină, în 1990, în Ardeal a fost socialistul Horn 
Gyula! lar Kovács Lâszlo, preşedintele Partidului Socialist Ungar, în 1996 
încă vorbea (şi nu oriunde — ci în Parlament!) despre cele două Diktate 
(Trianon 1920 şi Paris 1947!) care au sfârtecat Ungaria!!! 

Sau nu este aşa, dragă Tasi? Ba aşa este, iar singura „vină” a 
socialiştilor este că — de fiecare dată — pe ei a căzut măgăreaţa! Şi, pe de 
altă parte, se pare că aceştia au totuşi înțelepciunea de a pune mai presus 

interesele integraționiste ale Ungariei. Sau, altfel spus, de a nu lăsa vrabia 
din mână pentru cea de pe gard! 

lar în ceea ce priveşte acțiunile efective: cine a ameninţat că 
strânge peste 400.000 de oameni şi dărâmă guvernul? Nu cei de la „Pajzs” 
(Scutul) — organizaţie prin excelenţă de dreapta? 

Cu tot regretul, va trebui să amân restul pe săptămâna viitoare, 
când vom discuta, cu precădere, despre cât de prigonit ai fost tu, Tasi, în 
România (recte Ardeal) şi, mai cu seamă, despre etnia celor ce te-au 
prigonit, efectiv, în anii '50. 

Scrisoare deschisă d-lui Szász István Tas (II) 


Înainte de a vorbi despre prigoniți şi prigonitori (cu referire la 
realitățile post-trianonice, fireşte, pentru că înainte vreme relația cu pricina 
era atât de limpede şi de bătută în cuie în cronicile vremii sau chiar în 
istoriografia voastră oficială de dinainte de Trianon, încât numai o minte 
bolnavă sau un demers lipsit de cel mai elementar bun-simț ar mai putea s-o 
conteste), va trebui, dragă Tasi, să discutăm puțin despre pretinsul vostru 
ascendent cultural, despre „străvechea voastră civilizație? şi aroga(n)ta 
voastră „menire istorică” de-a stăpâni, organiza statal şi civiliza bazinul 
carpatic. 

Dragul meu, ştiu că eşti de viță nobilă, îți ştiu impunătoarea casă 
familială (în stil neogotic) din cartierul Andrei Mureşan (sau, dacă vrei, 
„Tisztviselötelep”), îți ştiu şi cripta (la fel de impunătoare) din 
„Házsongárdi Temet5” (Cimitirul Central din Cluj-Napoca) şi vă ştiu şi 
toate ifosele de „zsentrifeszek” — şi nu din exterior, ci din interior: una din 
bunicile mamei mele a fost Zilahi Kiss Eliz (este suficient dacă înţelegem 
noi doi despre ce este vorba!). Aşa stând lucrurile, mai lăsaţi-o dracului cu 
„străvechea voastră civilizație” şi terminați cu „menirea istorică” şi, mai 
ales, cu ironiile la adresa altora. 

Ce ştiaţi voi, la urma urmei, în 896 — când aţi năvălit pentru prima 
dată în Europa (că nici Caspica, nici arealul Ural-Altai şi nici Atelcuzul — 
sau, dacă vrei, Etelkâz-ul — nu prea sunt în Europa!)? Ştiaţi să vânaţi, să 
pescuiţi, să călăriţi, să ucideţi şi să jefuiți. Atât — şi nimic altceva! N-aveaţi 
nici măcar noțiunile de casă, acasă sau patrie! Şi de unde să le fi avut? 
Dormeaţi în „iurte” — echivalent de cort (că de „locuit” n-aveaţi timp!), case 
nici măcar n-aţi văzut până atunci, iar de patrie ce să mai vorbim la nişte 
triburi nomade care trăiau, practic, din jaf — acesta fiind mult mai rentabil 
decât vânatul sau pescuitul?! 

Când au început să vă mijească în tărtăcuță noțiunile de casă, acasă 
şi patrie? Fireşte, nu în primii 60 de ani când aţi „civilizat” Europa în lung 
şi-n lat prin foc şi sabie, ci după 955, după „Augsburg”. Ce-a fost acolo? A 
fost că voi nu ştiaţi decât să atacați prin surprindere, să jefuiti şi să fugiţi cu 
prada. lar acolo la Augsburg, în 955, după ce aţi aplicat „reţeta” aşezărilor 
lipsite de apărare din vecinătate, în loc s-o tuliți ca de obicei, aţi avut 
nefericita inspiraţie să atacați şi cetatea — unde întâmplător se afla Otto der 
Grosse cu armata sa. Care v-au făcut praf şi pulbere. lar cei care aţi scăpat, 
fie că v-aţi înecat în Lech, fie ați ars în satele pe care voi înşivă le-aţi 
incendiat cu puţin timp înainte, fie că v-au ucis țăranii bavarezi care au mai 

supravieţuit. Astfel încât, după „Res gestae Saxonicae” (Widukind), din toţi 
bărbaţii valizi a trei triburi (din totalul de 7) s-au mai întors în tabăra din 
Pannonia doar şapte! 

De-aici vi se trage sedentarizarea (că şefii celor patru triburi „de- 
acasă” au avut totuşi mintea să opteze pentru supravieţuire!), renunţarea la 
a mai „civiliza” Europa şi, la scurt timp, creştinarea şi acceptarea tutelei 
romano-germane. Şi tot de aici vi se trage şi faptul că atât ház (casă), cât şi 
haza (care înseamnă şi acasă — şi patrie!) provin de la germanul Haus 
(casă)!!! (Drept care, lozinca ta cu „Eljen a haza, Polgári körök menjetek 
haza” n-a fost prea inspirată!) 

Aşa cu „străvechea voastră civilizație”! Să mai adaug că laleaua — 
unicul motiv floral decorativ din arta voastră populară — a fost adusă în 
Europa Centrală abia în secolul 16?! („„Termeszettudomânyi Kislexikon”, 
Akademiai Kiado, Budapest, 1971, pagina 707). 

Să rămânem, însă, la creştinare şi la întâiul vostru rege catolic. 
Cum se numea István înainte de „creştinare”? Se numea Voicu (pe care voi 
l-aţi stâlcit în Vaik) şi nu s-a creştinat, ci şi-a schimbat doar confesiunea: 
din ortodox a devenit romano-catolic! 

Asta n-ai ştiut-o, dragă Tasi? O vei afla, cu dovezile de rigoare, în 
curând. (Păcat că rubensianul vostru Benczur Gyula — cel ce a pus atâta 
râvnă şi talent în imortalizarea scenei — nu mai are cum s-o afle). 

Ca atare, îți (vă) place sau nu, toată dinastia zisă arpadiană de după 
Szent Istvân a fost de origine românească 

Şi dacă tot am ajuns la „vocaţia de a întemeia state”, să mai fac 
nişte precizări. De ce Transilvania a fost voievodat (,„vajdasâg”) până în 
1541? Pentru că a fost întemeiat de români, iar atunci când, în fine, ați 
reuşit (în condiţiile schițate în prima parte) să-l subjugați, aţi preluat 
modelul statal şi administrativ românesc — voi neavând nici cunoştinţe şi 
nici (sau cu atât mai puțin) tradiţii în acest sens! 

De ce după stingerea dinastiei „arpadiene” (1301) aţi avut regi de 
orice nație (francezi, italieni, germani, polonezi, români etc.) numai unguri 
nu? Pentru că aveaţi „menirea istorică” şi „vocația? de a întemeia şi 
conduce state? 

De ce singura dinastie care v-a adus, într-adevăr, faimă şi glorie 
(printr-un regent şi un rege) a fost tot românească — cea a Corvineştilor? 
(Aici şi Révai Nagy Lexikona recunoaşte genealogia: Matei, fiul lui Iancu 
de Hunedoara, nepotul lui Voicu de Hunedoara şi strănepotul lui Şerban — 
cneaz valah; mai mult, şi mama lui Iancu este pomenită ca româncă de viță 
nobilă: „Densuşi nemes oláh csalâdbol szârmazo Morsâna Erzsebet”!) 

Ce părere ai, dragul meu Tasi? Îţi mai arde de ironii? 

Să mergem însă mai departe. Unde v-au fost amintitele virtuţi în 
cei 150 de ani de robie turcească, din care v-au scos austriecii — voi fără să 
mişcaţi un deget” (drept care v-au şi încorporat în imperiu!). 

De ce v-au trebuit (încă) 150 de ani ca să vă ridicaţi împotriva 
Habsburgilor (profitând şi atunci de un context general-european)? 

Ar mai fi multe de spus — să nu lungim însă vorba. Nimeni nu vă 
neagă civilizaţia şi cultura, numai că tot ce ştiţi aţi învăţat şi preluat inițial 
de la noi, românii, şi, ulterior, de la austrieci. Vă place sau nu, ăsta e 
adevărul. 

Cât priveşte prigoana post-trianonică, să revedem nişte date, tot din 
surse maghiare. (De altfel, şi chestiunea cu „Augsburgi csata” am scos-o tot 
din reputatul vostru Révai Nagy Lexikona — ediţia 1911-1914.) 

Să încep cu o declaraţie a marelui vostru literat — Faludy György: 

„În perioada interbelică ungurii din Ardeal se bucurau de mai multă 
libertate decât cei din Ungaria, astfel că mulți scriitori maghiari din patria- 
mamă, pentru a eluda cenzura horthystă, veneau să-şi publice operele în 
România, de pildă în revista Korunk din Braşov”. (Declaraţie făcută la 
emisiunea în limba maghiară a TVR din 8 octombrie 1990 — şi, ca prin 
minune, necenzurată!) 

Vei spune, probabil, că este o simplă părere a unui octogenar 
alăuzit de cap. Atunci s-o luăm altfel: 

- ați avut voi, în Ungaria, vot universal, direct şi secret în perioada 
interbelică? N-aţi avut! 

- aţi făcut, în aceeaşi perioadă, vreo reformă agrară? N-aţi făcut! 

- a fost regimul lui Horthy primul regim fascist din Europa? A fost! 

- a făcut el „ordine” în Ungaria (masacrând peste 5.000 de opozanți, 
aruncând în lagăre şi închisori alți 70.000, obligând la emigrare 100.000 
etc.)? A făcut! 

A dat el, primul în Europa, „Legea privind privarea evreilor din 
Ungaria de drepturi cetăţeneşti”? A dat! 

Avea dreptate bătrânul Faludy? Evident! Şi nu numai în ceea ce 
priveşte lipsa de libertate şi cenzura ce domneau în Ungaria interbelică. Să 
vedem, în paralel, situația din România — tot din surse maghiare. 

Dintr-o statistică apărută, în 1928, în revista clujeană „Erdelyi 
Irodalmi Szemle” rezultă că între 1919-1928 au fost publicate, în Ardeal, 
3186 (trei mii una sută optzeci şi şase) cărți în limba maghiară. Deci, o 
medie anuală de 320 de volume. Atunci când, în 1913, de pildă, în Ardealul 
stăpânit de unguri au apărut doar 77 (şaptezeci şi şapte) de cărţi). În aceeaşi 

ordine de idei, György Lajos, în „Viaţa culturală a ungurilor din 
Transilvania”, constată că între 1919-1924 au fost publicate, în Ardeal, 
1066 cărţi ungureşti, tot atâtea câte au apărut în cele două decenii 
premergătoare lui 1919. Acelaşi autor remarcă, în opera citată, că din cele 
233 tipografii existente în Ardeal (în 1924) 147 erau ungurești, deci 61,8 la 
sută. În ceea ce priveşte presa de limbă maghiară din Ardeal în perioada 
interbelică, este suficient să amintesc că în 1934, de pildă, existau 42 de 
cotidiene, 52 de săptămânale şi 9 publicaţii cu apariție lunară. Ceea ce 
reprezintă de zece ori mai mult decât publicaţiile existente în 1917, sub 
stăpânire maghiară. 

Mai este cazul să continui? 

Avea întru totul dreptate „alăuzitul” Faludy? Ba bine că nu! Şi- 
atunci, dragă Tasi, cum de nu vă crapă obrazul de ruşine să vă mai plângeţi 
de prigoană, insecuritate şi deznaționalizare? Mai ales că pe toate acestea — 
şi încă multe altele — le-aţi avut şi în perioada post-belică. Mai mult, ca 
unica forţă colaboraţionistă (în bloc!) cu ocupantul sovietic şi cu structurile 
politice NKVD-iste, aţi fost profitorii — şi nu victimele — regimului 
comunist respectiv! Asta până când, constatând că în loc de Ardeal aţi 
primit doar o „derizorie” Regiune Autonomă Maghiară (RAM) şi alte 
privilegii şi mai „derizorii”, aţi început să complotați în vederea înstrăinării 
acestuia — profitând de „anul revoluţionar” 1956 (vezi, în acest sens, 
„Magyarok a vádlottak padján”, de Tofalvi Zoltán, în Erdélyi Magyarság 
nr. 16 / noiembrie 1993), trădare pe care patronii voştri nu v-au iertat-o şi 
au sancționat-o după „regulile jocului”. Aşa stând lucrurile — şi după 
principiul: „nemulțumitului i se ia darul” — aţi pierdut, rând pe rând, şi 
RAM, şi Universitatea Bolyai (incubatoarele în care s-a clocit complotul de 
anexare a Ardealului la Ungaria!) şi alte privilegii, iar iniţiatorii 
complotului au ajuns, fireşte, la puşcărie. Asta vi s-a luat — şi nimic altceva! 
Aţi rămas cu toată presa voastră, cu editura Kryterion, cu sectoarele special 
amenajate din toate librăriile, cu cele opt teatre, cu opera maghiară din Cluj, 
cu învăţământul de toate gradele (chiar dacă nu autonom) şi aşa mai 
departe. Aţi pierdut doar ceea ce aţi obținut prin trădare — şi vi s-a luat tot 
pentru trădare — adică privilegiile, răsplata colaboraţionismului!!! 

Ar mai fi multe de spus, dar pamfletul tău, dragă Tasi, nu merită, 
totuşi, mai mult de două episoade şi, pe de altă parte, va trebui să ajungem 
şi la prigonitorii tăi din perioada anilor '50. Pentru că, de prigonit ai fost tu 
prigonit, numai că nu de români, ci de conaţionalii tăi colaboraţionişti. Nu 
românii, care erau o infimă minoritate în structurile comuniste ale 
Ardealului („de nord”) la vremea respectivă (nemaivorbind de Securitate!), 

te-au trimis la „reeducare” — la Câmpia Turzii, dacă nu mă înşel — având în 
vedere originea ta total „nesănătoasă”, ci ai tăi, care stăpâneau toate 
amintitele structuri. Nici pe prietenul tău Fredi nu l-a trimis (tot la 
„reeducare”) la Luduş vreun Ionescu sau Popescu, ci tovarăşul Gáspár, care 
tăia şi spânzura la acea vreme în Aiud! 

Oricum, după ispăşirea „reeducării” — care n-a durat mai mult de 
un an şi n-a avut loc în vreo mină de plumb (nu ştiu ce-ai făcut tu, dar Fredi 
a făcut contabilitate) — aţi putut da admitere la medicină şi ați intrat 
amândoi. Cine dracu v-a pus să mergeţi la Târgu Mureş, la mult regretatul 
Institut  Medico-Farmaceutic în limba maghiară (tot o răsplată a 
colaboraţionismului!)? Acolo nu era nici picior de român, iar lupta de clasă 
o aplicau exclusiv ai voştri! (iar voi doi, totuşi, erați — prin originea voastră 
„nesănătoasă” — nişte potențiali duşmani de clasă!). Cine te-a prigonit 
acolo, dragă Tasi, şi te-a „convocat” — în fiecare zi la ora 6 dimineaţa! — în 
faţa uşii sale, pentru „a-i da raportul”, atunci când binevoia să se trezească 
şi să te lase să intri?!! Cine şi (mai ales) ce era respectivul, că român n-avea 
cum să fie?!! 

Aşa v-a trebuit, dragii mei dragi, dacă IMF-ul (românesc) de la 
Cluj vă puţea! Acolo n-aţi fi avut parte nici de 5 la sută din respectiva 
„luptă de clasă”! Şi nici nu v-ar fi cerut nimeni la înscrierea pentru admitere 
recomandarea (sau consimțământul) „organelor locale”! 

Şi încă ceva, stimate Tasi, dacă în perioada când erai medic de 
circă la Ciumbrud şi gravitai în jurul Spitalului (tutelar) din Aiud ai simţit 
vreodată orice urmă de discriminare etnică — din partea oricui — înseamnă 
fie că eşti de o totală rea-credinţă, fie că într-adevăr te lasă memoria şi 
încerci să-ți reconstruieşti trecutul. 

La urma urmei, nu pot să te acuz decât de consecvență, pentru că 
asta faceţi voi, de peste 80 de ani, cu întreaga voastră istorie. De ce n-aţi 
face-o şi cu „istoria” voastră personală? 


P.S. Salutări celor de la „Castellum”! 

Wass Albert — în Cartea Recordurilor 


Mare agitaţie mare în legătură cu „maratonul” Wass Albert. S-au 
scris multe (şi mult) despre respectiva tentativă de a realiza un record demn 
de Guiness Book (nu este o figură de stil!). Cartea Recordurilor ne 
interesează mai puţin (ca de altfel şi pe organizatori) — intrarea în paginile 
acesteia fiind doar un simplu pretext, o reclamă şi, pe undeva, o umbrelă 
protectoare. Ne interesează, în schimb, miza reală şi mesajul acțiunii. 

Dacă despre miză (forțarea cu orice preţ şi prin orice mijloace a 
reabilitării scriitorului ucigaş de români şi evrei; sfidarea unei sentinţe care 
a fost — şi este! — recunoscută şi în Ungaria, emisă de un tribunal care în 
cazul lui Antonescu, de pildă, a fost considerat perfect legitim; sfidarea 
unei Hotărâri de guvern care a dus, totuşi, la îndepărtarea măcar a unui bust 
al lui Wass) s-a scris cu destulă pertinenţă, în ceea ce priveşte mesajul, ca 
de obicei, presa românească a rămas cu desăvârşire opacă. Care a fost acest 
mesaj — pe care presa de limbă maghiară (din România), fireşte, l-a 
recepționat şi difuzat? Reproducem de pe prima pagină a săptămânalului 
Erdélyi Naplo din 24 februarie 2004: 

„Săptămâna trecută, în zilele de vineri şi sâmbătă, s-a desfăşurat — 
simultan în 17 locuri din întreaga lume — o lectură maraton din opera lui 
Wass Albert. Dintre acestea, 13 se află pe teritoriul UNGARIEI ISTORICE 
(s.n.): cinci în Ardeal (Oradea, Satu Mare, Cluj, Târgu Mureş, Odorheiul 
Secuiesc), trei în patria-mamă (Budapest, Debreczen, Szolnok), două în 
Slovacia (Komarno, Kosice), două în  Voievodina  (Kiralyhalom, 
Szenttamăs), una în Ucraina Subcarpatică (Beregszász) iar celelalte patru 
în SUA (Miami, Phoenix, Sarasota şi Ontario de California). Lectura 
simultană (şi neîntreruptă) a durat 24 de ore. 

Respectivul «weekend» a reprezentat un unicat, un caz fără 
precedent în istoria TRANZIȚIEI (s.n.) post-trianonice a maghiarimii. De 
fapt, prestaţia celor câteva sute de tineri pe care i-a despărțit, samavolnic, 
DIKTATUL DE LA TRIANON (s.n.) a dezmințit însăşi EXISTENȚA REALĂ 
A ACESTUIA ŞI A REALITĂȚILOR POST — TRIANONICE (s.n.)!” 

Iată, aşadar, mesajul, principalul mesaj al acţiunii — demn şi acesta 
de Guiness Book. 

Va să zică aşa: 

- „tranziția” post-trianonică a maghiarimii! 

- „diktatul” (bekeparancs!) de la Trianon! 

- sfidarea deliberată şi publică a realităţilor post-trianonice! 

Despre asta a fost vorba, în primul rând, dragi ziarişti români! 

Altfel spus: Trianonul nu este recunoscut, maghiarimea nu ţine 
cont de realitățile post-trianonice, iar perioada de după Trianon este una de 
tranziție, cu alte cuvinte — un provizorat!!! 

De altfel, d-l Bagoly Zsolt (autorul scriiturii) nu spune altceva 
decât ceea ce declara, în 1995 la Debrețin, Tokes László: 

„Statele succesoare (ale Monarhiei Austro-Ungare — n.n.) nu vor 
altceva decât să-şi DEFINITIVEZE (s.n.) stăpânirea asupra teritoriilor 
câştigate la Trianon, Versailles şi Paris”! 

Este suficient de limpede? 

Să vedem, însă, cine au fost iniţiatorii şi organizatorii. Cităm: 

„La inițiativa Fundaţiei Poporul Carpatic (Kárpátok Népe 
Alapitvâny), au citit (timp de 24 de ore) din opera lui Wass, în Patria 
Mutilată (Csonkaorszăag) — Tineretul Maghiar Unit, în teritoriile rupte: 
Tinerii Maghiari Ardeleni, DISZ şi Mişcarea de Tineret din cele Şapte 
Cetăți. ” 

Un singur „amănunt”: ultima pomenită se numeşte, în limba 
maghiară, „Hét Vár Ifjusági Mozgalom” — pe scurt, HVIM. Care HVIM de 
fapt înseamnă „Hatvannégy Vármegye Ifjusági Mozgalom” — adică 
Mişcarea de Tineret a celor 64 de județe (ale „Ungariei Mari”!). Una din 
cele mai extremiste şi revizioniste organizații de tineret din Ungaria! (cu 
filiale în toate „statele succesoare”, inclusiv — sau mai ales — în România!). 
Cea care organizează, anual, printre multe altele, „Insula Maghiară” — unde 
la ultima ediție (2003) invitatul de onoare a fost Cseresznyés Pál 
(căsăpitorul lui Mihai Cofariu)!!! 

De unde ştim că nu este vorba de o coincidență? Dintr-un interviu 
(pe care l-am reprodus într-un număr de anul trecut al revistei) în care şeful 
filialei din Ardeal vorbea exact despre acest subterfugiu, menit a înşela 
vigilența celor ce urmau să înregistreze organizația!) De altfel, şi în 
Voievodina există un HVIM care, din aceleaşi motive, s-a înregistrat sub 
numele de Három Vármegye Ifjusági Mozgalom (Mişcarea de Tineret din 
cele Trei Județe — câte sunt în Voievodina), deci tot HVIM şi tot filială a 
respectivei organizații revizioniste! 

Ingenios — nu-i aşa? 

Să mai reproducem, însă, din text: 

„Lectura a avut loc pe două continente, în 17 locuri. Simultan, 
după acelaşi scenariu, pentru acelaşi scop şi din aceeaşi voinţă. A fost 
fapta unei naţiuni a cărei demnitate, unitate şi credinţă în propriile valori 
n-a putut fi mutilată. Dacă vreți, o revoltă. Nu una violentă, ci una 
spirituală şi, ca atare, nereprimabilă. A fost o luptă de eliberare de sub ju- 

gul celor ce ne împiedică să trăim ca şi unguri şi, totodată, un avertisment 
atât pentru prieteni cât şi pentru duşmani că putem fi şi uniţi atunci când se 
atentează flagrant la onoarea şi valorile noastre!” 

Mai este nevoie de vreo interpretare sau de comentarii? 

Ne exprimăm speranţa că cei în drept vor şti să desluşească (dacă 
ne vor citi — şi sperăm că o fac şi o vor face în continuare!) mesajul celor 
reproduse. 

Treaba cu Trianonul şi cu realitățile post-trianonice fiind (sperăm) 
pe deplin lămurită, să vedem cum e cu „onoarea şi valorile la care se 
atentează”? Despre ce este vorba? Despre ce (sau cine) ar putea fi vorba, 
dacă nu despre Wass Albert? Care a mai fost declarat şi „simbolul 
maghiarimii ardelene”! 

Ne întrebăm dacă „onoarea”, „valorile” şi „simbolul” se referă (şi) 
la opera literară a lui Wass Albert?!! 

Cât priveşte decizia organelor în drept de a stabili, în prealabil, 
dacă ceea ce s-a citit acolo a fost scris, într-adevăr, de către Wass, putem să 
le oferim, din aceeaşi sursă, titlurile respective: „Cineva s-a înşelat” (volum 
de nuvele) şi romanele „13 meri” şi „Daţi-mi înapoi munţii” (,„,Valaki 
tévedett, Tizenhárom almafa, Adjátok vissza a hegyeimet!”) — toate purtând 
semnătura lui W ass. 

Cu recomandarea de a începe lectura cu cel de-al doilea roman! 

Poate ar fi interesant să spunem câteva cuvinte şi despre locurile de 
desfăşurare ale „maratonului” (cele pe care le ştim) sau, mai precis, să 
arătăm cine au fost gazdele care şi-au oferit egida şi incinta: 

- Oradea: Centrul Eparhial Reformat; 

- Debrețin: Sediul Partidului Popular Creştin-Democrat; 
- Cluj: Institutul Teologic Reformat; 

- Târgu Mureş: Centrul Diaconal Reformat. 

În ceea ce-i priveşte pe participanţi, mai amintim că la Oradea 
„lectura” a fost începută de episcopul Tokes, la Cluj-Napoca participanţii 
au fost salutați de către deputatul UDMR Vekov Kâroly iar la Târgu Mureş 
de către viceprimarul udemerist Fodor Imre. 

Acestea fiind spuse, nu prea mai avem ce adăuga. 

Şi totuşi: pentru numele lui Dumnezeu, stabiliți odată, oameni buni, 
adevărul. Una din două: sau Wass Albert a fost o victimă inocentă a 
regimului comunist — şi-atunci ne cerem scuze şi-l reabilităm, sau a fost un 
criminal de război — şi-atunci, dacă nu luăm măsurile ce se impun, suntem 
ultimii oameni ai Terrei şi ne merităm soarta! 

Cât priveşte contestarea realităților statornicite la Trianon... 

P.S. Deşi (sau tocmai pentru că) d-l Szâsz Istvân Tas n-avea când să mă 
citească, îmi trimite o nesperată confirmare în acelaşi Erdélyi Napló din 24 
februarie 2004 — şi exact cu referire la perioada de studenţie din Târgu 
Mureş. Desigur, formularea este viciată de aceeaşi „amnezie”, dar conţine 
nişte valoroase jumătăți de adevăr. Citez: 

„... după exmatricularea mea din motive etnice şi de luptă de clasă 
— soldată cu doi ani de muncă fizică — am reuşit, în fine, să termin 
facultatea în 1962 (...) în această activitate (de prigonire — n.n.), din 
păcate, nu numai oficialii români, ci şi slugile lor maghiare excelau. Ba 
chiar îi depășeau!” 

Dragul meu Tasi, ce fel de oficiali români existau în Regiunea 
Autonomă Maghiară? Ce fel de oficiali români existau în „Orvosi 
Tudomânyegyetem”-ul din Târgu Mureş? Cine să te fi exmatriculat pe tine 
(şi) din motive etnice? Atunci când în toată universitatea aia nu era picior 
de român? Ai fost trimis la „reeducare”, după cum am mai spus-o, exact de 
către ai tăi şi exclusiv din motive de luptă de clasă. Pe care ai tăi o aplicau 
exemplar, pentru că erau singurii colaboraţionişti autentici ai vremii. Şi cu 
atât mai vârtos în Regiunea Autonomă Maghiară (RAM)! 

Pe motive etnice ar fi putut fi exmatriculat doar un român care ar fi 
avut nefericita inspiraţie de a se înscrie la Universitatea (maghiară!) din 
Târgu Mureş (care a devenit bilingvă mult mai târziu!). 

Pe cine vrei tu să prosteşti, dragul meu? În 1964 — când RAM era 
deja în curs de lichidare (ca rezultat al trădării voastre din 1956), lichidarea 
efectivă neputându-se face decât după (sau prin!) revenirea la judeţe în 
1968 — încă ortopedul Ciugudean îşi scria numele Csugugyân iar 
oftalmologul Săbădean abia îndrăznea să scoată o vorbă românească pe 
gură. Mai mult, procurorul şef al oraşului (recent numit) — Ilie Muscă, 
răspundea la telefon cu: - Hallo, itt Muszka család (Alo, aici familia 
Muscă)! 

La orice uşă ai fi bătut — ţi se răspundea (încă) cu „igen” (da)! 

În orice magazin ai fi intrat — dacă nu ştiai ungureşte erai ignorat cu 
desăvârşire! (O singură dată o vânzătoare m-a învrednicit cu formula: - „Nu 
şcie rumuneşci”!) 

Şi mai aveţi neobrăzarea să vorbiţi de „exmatriculări etnice”, de 
„oficialii români şi slugile lor maghiare” — şi asta în anii '50, când RAM 
era încă în plină înflorire?! 


PPS Aşa arăta „autonomia secuiască” — cea pentru care, astăzi, CNS duce o 
luptă pe viață şi pe moarte! 

Descălecătorii arpadieni — specialişti în balneologie şi neurochirurgie! 


În numărul din 24 februarie 2004 al săptămânalului Erdélyi Napló 
apărea, la pagina a Il-ea (dar anunţat încă de pe „frontispiciul” primei 
pagini), articolul intitulat: „Sub masca unei retrospective istorice — 
denigrarea deşănţată a secuilor” (Hodgyai Mátyás). 

De ce ne oprim la respectivul articol? Pentru că „amnezia” şi 
rescrierea istoriei — de care aminteam în precedentele episoade (şi nu 
numai) — tinde să devină deja nu doar un obicei, ci o veritabilă obsesie. Şi 
nu numai în ceea ce priveşte trecutul (mai) îndepărtat, ci şi referitor la 
diferite momente ale „istoriei (mai mult — sau mai puţin) contemporane”. 
„Rescriere” ce se manifestă nu numai prin inventarea unor „argumente” pro 
domo (de tot hazul), prin răstălmăciri, prin bulversări ale relaţiilor de 
cauzalitate, ci şi prin nişte incredibile „încurcări de borcane” ce denotă 
diletantismul unei deloc neglijabile părți a „căuzaşilor”. Altfel spus, un fel 
de „scrieţi băieți — numai scrieți!”, dublat de paginile larg deschise (ale 
publicaţiilor de profil) imposturii — singura condiţie fiind servirea fanatică a 
„cauzei”! 

Să ne ocupăm, pentru început, de scriitura d-lui Hodgyai (probabil 
Hodea, cândva), urmând ca în continuare să spicuim din alţi doi autori la fel 
de „docţi” şi animați de aceeaşi „bună-credinţă” şi „bună-intenţie”. 

Pentru a introduce în temă, să reproducem din începutul articolului 
„Sub masca unei retrospective istorice — denigrarea deşănţată a secuilor”: 

„Peste tot în lume există specialişti în hungarologie şi centre ce se 
ocupă de aceasta. Ba chiar şi congrese de profil. Am citit, în presa de 
limbă maghiară din Ardeal, destule relatări despre astfel de congrese, dar 
şi articole care subliniau faptul că prea puţini specialişti români sunt 
cunoscători avizaţi ai hungarologiei. Când consulți însă presa de limbă 
română eşti tentat să presupui exact contrariul: România literalmente 
geme de specialişti în acest domeniu — pentru care istoria şi cultura 
maghiară nu (mai) are nici un secret. După care eşti nevoit să constaţi că 
majoritatea covârşitoare a acestora sunt supărător de subiectivi şi de 
partizani, că, de regulă, nu apelează (şi) la surse maghiare autorizate şi că 
iau drept literă de evanghelie cronicile noastre de epocă. 

Săptămânalul politic «Lumea» şi-a aniversat, anul trecut în 
noiembrie, 40 de ani de existență. În numărul festiv respectiv sunt 
publicate, alături de cuvântul de salut al premierului şi al ministrului de 
Externe, şi părerea unor politologi, din toate acestea rezultând că 
publicația cu pricina a reflectat în mod obiectiv, în deceniile precedente, 

procesele ce se derulau în lume. Fără a aminti, desigur, că până în 1989 
nu s-a procedat astfel... 

Și, fireşte, numărul respectiv n-ar fi fost suficient de «festiv» dacă 
n-ar fi conținut şi o scriitură referitoare la «soarta tragică a românilor din 
secuime, supuşi asimilării timp de secole». Autorul, un oarecare dr. Mircea 
Dogaru, şi-a intitulat articolul: «Un destin tragic — românii din secuime». ” 

D-l Hodgyai continuă în acelaşi stil, reorientându-şi tirul asupra 
istoricului militar Colonel Dr. Mircea Dogaru, încercând să-i conteste 
competența, obiectivitatea etc. 

Nu vom reproduce, în cele ce urmează, textul in extenso — acesta 
fiind prea întins şi plin de „argumente” (sau „contraargumente”) deja 
arhicunoscute, despre care am scris, în repetate rânduri, în paginile 
„Timpului”. Pe de altă parte, cu câteva numere în urmă, am reprodus un 
întreg capitol dintr-o recent (noiembrie 2003) apărută carte a d-lui Dogaru 
(Românii şi „maghiarii” în „Grădina Maicii Domnului”) care se ocupă 
exact de subiectul cu pricina — inclusiv relaţiile românilor cu secuii (carte 
pe care o recomandăm şi d-lui Hodgyai — pentru a afla cine este acest 
„oarecare” Dr. Mircea Dogaru şi a se ruşina, dacă este în stare, pentru 
jalnicele „contraargumente” invocate). 

Dar, pentru că unele dintre ele sunt (şi) de tot hazul, le vom 
reproduce spre delectarea cititorilor: 

„În ceea ce priveşte asimilarea (românilor de către secui — n.n.) — 
şi aceasta îşi are regulile ei. Autorul nostru, însă, susține că minoritarii i- 
au asimilat pe majoritari, nemaivorbind de faptul că aceştia (majoritarii) 
ar fi avut un grad de civilizaţie net superior. Realitatea este că, aşa cum 
rezultă din mărturiile unor călători arabi, ungurii deja în Levedia cultivau 
pământul, producând nu numai grâne, ci şi zarzavaturi. Mai mult, se 
ocupau şi cu viticultura şi pomicultura. 

Pe de altă parte, ungurii descălecători erau experți şi în 
trepanaţiile craniene — iar pacienții supravieţuiau! (atunci când până în 
secolul XX regula era decesul trepanaţilor!). Dovadă stă, în acest sens, 
cuvântul maghiar agyafurt (scobit în creier). (...) Strămoşii noştri au avut 
şi o înaltă cultură balneară (,,fiirdkultura ”): piscinele confecţionate din 
piele le luau cu ei chiar şi în campaniile militare. Apa era încălzită cu 
pietre încinse. (...) Desigur, oricine poate vorbi despre autohtoni civilizaţi 
şi năvălitori barbari, dar una e legenda — şi alta istoriografia autentică!” 

Aici, aşa cum orice cântăreţ versat, de pildă, face o pauză după o 
acută reuşită (pentru a nu stânjeni — sau a nu fi acoperit de aplauze în 
secvenţa următoare), s-ar cuveni să ne oprim şi noi, spre a nu stânjeni râsul! 

Stimate d-le Hodgyai Mátyás, „maratonul” Wass Albert este copil 
mic pe lângă pasajul reprodus! Ar fi o nedreptate strigătoare la cer să nu 
intraţi în Guiness Book cu aşa o performanţă! 

Să ne întoarcem, totuşi, la text — măcar de dragul d-lui Hodgyai. 

1/. Sigur că, în general, majoritarii îi asimilează pe minoritari, iar cei cu o 
civilizație superioară pe cei cu una inferioară. Numai că aceste reguli 
presupun o convieţuire paşnică bazată pe drepturi egale şi mijloace egale în 
a le exercita. D-l Hodgyai „uită” că secuii au făcut obiectul unei colonizări 
militare (pe la 1200) — ca un avantpost al regatului maghiar — şi şi-au făcut 
loc în „secuime”, practic, cu forţa armelor, alungându-i (sau exterminându- 
i) pe cei ce nu erau dispuşi să accepte condițiile „convieţuirii”. Iar față de 
cei rămaşi s-au comportat — şi în continuare — ca o armată de ocupaţie. În 
aceste condiții, regulile clasice ale asimilării nu mai aveau cum să 
funcţioneze. 

2/. După care, autorul trece brusc de la secui (care nu sunt unguri — ci 
avari!) la maghiari — ridicând în slava cerului civilizaţia preeuropeană a 
acestora! (Să ne ierte d-l Hodgyai, dar pretinsa civilizație a ungurilor nu 
poate explica ascendentul civilizaţional al secuilor aupra autohtonilor 
români!) 

3/. Sperăm că d-l H.M. cunoaşte atâta istorie încât să ştie că agricultura, 
pomicultura şi viticultura erau la ele acasă în Transilvania — încă de pe 
vremea dacilor. Cât priveşte practicarea acestora de către nişte triburi 
nomade care atunci când se odihneau — între două expediţii de jaf — mai şi 
vânau şi pescuiau, să ne fie cu iertare, dar, vorba secuiului (când a văzut 
prima girafă): „oricine orice-ar spune, aşa animal nu există”! 

4/. În ceea ce priveşte trepanaţiile craniene soldate, culmea, şi cu 
supraviețuiri constante (nemaivorbind de argumentul lingvistic invocat!) — 
chestiunea depăşeşte substanţial limitele plasticei formulări de mai sus. O 
dată, că autorul (deşi reproşează altora acelaşi lucru) nu citează nici o sursă 
istoriografică. În al doilea rând, că la un craniu trepanat cu o vechime de 
peste 2000 de ani este imposibil de stabilit dacă trepanatul a supravieţuit 
sau nu operaţiei respective. În al treilea rând: cum de ungurii, după 
sedentarizarea în Pannonia, au uitat cu desăvârşire arta trepanării? (Bănuim 
că trepanările cu pricina urmăreau cu totul alte obiective decât cele 
medicale de decompresiune sau drenaj — iar cel ce supraviețuia trepanaţiei 
era, negreşit, trepanatorul!). În al patrulea rând, că argumentul filologie 
invocat (singurul, de altfel) este totalmente deplasat. Agyafurt înseamnă, în 
limba maghiară, istet, inventiv, iar agyafurtsăg inventivitate, capacitate de a 
găsi o soluţie inedită, neaşteptată, salvatoare etc. Or, este greu de presupus 

că un trepanat cranian devine — consecutiv trepanării — mai deştept sau mai 
inventiv. Noi am zice (şi nu numai noi) că dimpotrivă! Şi asta oricât ar fi 
fost de experţi în materie „neurochirurgii” arpadieni! 

De fapt, este vorba de cu totul altceva. Este vorba de echivalentul 
expresiei româneşti: „şi-a scobit (sau scociorât) mintea” — şi a găsit soluţia 
salvatoare! 

lată, aşadar, cum poate deveni o figură de stil (sau cum s-o numim) 
„argument” ştiinţific! 

lată, aşadar, valoarea „ştiinţifică” a contraargumentelor cu care este 
„combătut” un eminent istoric român! 

5/. Cât priveşte „cultura balneară”, iată că strămoşii d-lui Hodgyai galopau 
nu cu carnea — ci cu piscina sub şa (pliată, fireşte — sau te pomeneşti că era 
gonflabilă?)! 

Parcă-i şi văd cum — după luptă — îşi lepădau ţoalele şi se bălăceau 
în apa încălzită cu bolovani încinşi la foc. Am însă două nedumeriri: 

- cum se realiza etanşeitatea cusăturilor (că doar nu beleau un elefant 
întreg? — şi de unde elefant?)? 
- cum rezista pielea la contactul cu piatra încinsă? 

Între timp ne-a venit o idee „criminală”: dar dacă d-l Hodgyai, cu 
vasta-i erudiție, ştie cumva de niscaiva mamuţi care au supravieţuit până în 
perioada...arpadiană? Asta trebuie să fie: piscina era confecționată din 
„materialul” respectiv. Cum? Ca şi în cazul presupusului elefant — fireşte. 
Adică prin „decopertare” totală. Iar trompa era folosită pentru evacuarea 
„piscinei”. 

Şi faţă de cele de mai sus, concluzia cu care d-l Hodgyai îşi încheie 
articolul sună în felul următor: 

„Ar trebui să acordăm o mai mare atenţie inepțiilor ce apar în 
presa românească şi să încercăm să le corectăm tot acolo. Este 
inimaginabil ce pot scrie unii, chiar în posesia unor înalte titluri 
ştiinţifice. ” 

Există o vorbă ungurească: „Bagoly mondja verébnek hogy 
nagyfeji”! (Bufnița îi spune vrăbiuţei că are capul mare!) 

Şi ne-am exprimat cum nu se poate mai fin! 

Cu tot regretul, va trebui să amânăm pentru data viitoare celelalte 
două „performanţe” promise, la fel de docte ca şi cea de astăzi. (Ne bate 
gândul că, totuşi, treaba cu trepanaţiile o fi fost reală şi că avem de-a face 
cu niscaiva urmaşi îndepărtați ai trepanaţilor supraviețuitori. La urma 
urmei, n-ar fi exclus!). 

Hunii şi ungurii — vectori de civilizaţie şi creştinism! 


Am rămas datori, în numărul trecut, cu nişte (alte) „perle” din presa 
„militantă” de limbă maghiară din România. 

Vom începe cu un citat din acelaşi Erdélyi Napló, nr. 648/2 martie 
2004: 

„Este notoriu faptul că în 1933, la Presiunea Puterii de la 
Bucureşti, o parte din piaţa centrală de la Miercurea Nirajului a fost 
cedată Bisericii Greco-Orientale (,, Görögkeleti”). (...) Mai târziu, puterea 
comunistă a desfiinţat Biserica Greco-Orientală, care nici până astăzi nu a 
mai revendicat suprafața respectivă. Biserica Ortodoxă, în schimb, pe 
acest teritoriu vrea să-şi construiască un lăcaş de închinăciune, după ce, în 
condiții suspecte, a obţinut dreptul de proprietate asupra lui. Zona 
respectivă, de fiecare dată, a intrat în proprietatea celor două Biserici 
româneşti prin abuz. ” 

Stimate d-le Sz. L. (bine măcar că eşti „discret” şi nu-ţi dai numele 
complet), ce cauţi în meseria asta? Du-te d-le la şcoală mai întâi! 

Greco-Oriental şi Ortodox este unul şi acelaşi lucru!!! 

Ceea ce ai vrut să spui d-ta se numeşte Greco-Catolic 
(g6râgkatolikus)!!! 

Sancta simplicitas! 

În acelaşi număr, la pagina 14, găsim un amplu articol („Ne trebuie 
puţin optimism”) despre Târgu Mureş: trecut, prezent şi viitor. În care 
autorul (Fazekas Kâroly), vorbind şi despre „Evenimentele din 20 martie 
1990”, susține (ca martor ocular) că în piaţa respectivă nu erau 3-4 mii de 
vetrişti, ci maximum câteva duzine — şi îşi exprimă nedumerirea asupra 
faptului că fruntaşii udemerişti îi tot îndemnau (fără succes, de altfel) pe cei 
30.000 de unguri să meargă acasă, acuzându-i pe aceştia (pe fruntaşii 
respectivi) de trădare! 

Că un târgumureşan oarecare este atât de naiv (ca să folosim un 
eufemism) încât să nu înțeleagă nici după 14 ani ce trebuia să se întâmple 
atunci şi acolo — mai putem pricepe. Ceea ce nu putem pricepe este cum de 
redacția săptămânalului a dat drumul unui astfel de articol. 

Despre ce este vorba? Despre dovada peremptorie că acolo, într- 
adevăr, se regiza — după un scenariu prestabilit — un fals pogrom 
antimaghiar. Şi era la mintea cocoşului că câteva duzine de „vetrişti”, chiar 
ajutaţi de 100-200 de români hodăceni, nu puteau „pogromiza” 30.000 de 
unguri. De asta se chinuiau fruntaşii udemerişti să trimită acasă măcar o 
parte din mulţimea de unguri. Pentru ca disproporția să nu sară în ochi pe 

filmul pe care „echipa irlandeză” se pregătea să-l facă de pe acoperişul 
Hotelului Grand. Pentru ca hodăcenii (alertaţi, în disperare de cauză, prin 
nişte telefoane anonime care îi anunțau că la Târgu Mureş românii ar fi 
omorâți de către unguri) să poată fi filmaţi repezindu-se spre tabăra 
maghiară — care, la o comandă din balconul Palatului Culturii, s-a repliat 
central (simulând fuga), după care a urmat învăluirea şi măcelul. Măcel 
prezentat ca fiind antimaghiar pe pelicula ce a făcut înconjurul lumii 
(inclusiv românul Cofariu prezentat ca şi ungur — victimă a bestialității 
românilor!)). 

Fireşte, pe film nu apare şi învăluirea (încercuirea), de la fuga 
mimată trecându-se direct la căsăpirea victimelor, dar nu cu unelte 
forestiere, ci cu ciomege absolut identice şi fără vreun semn de uzură 
prealabilă (deci confecționate special pentru eveniment). 

Fiecare pasăre pe graiul ei piere! — spune proverbul. (De altfel, 
după cum am mai semnalat şi dovedit — hârtia oficială de alertare a 
Consiliului de Securitate al ONU a fost expediată deja cu opt ore înainte de 
începerea aşa zisului pogrom antimaghiar!!!) 

Şi cu asta îi dăm un răspuns şi „nelămuritului” Bayer Zsolt, care, în 
următorul număr al Erdélyi Napló (649/9 martie 2004) se întreabă (şi ne 
întreabă) într-o scrisoare deschisă adresată „Smarandei Enache şi altor 
prieteni români”, cum a fost posibil ca aceiaşi oameni, români şi unguri — 
care s-au îmbrățișat în "89 după înlăturarea lui Ceauşescu — să ajungă la 
„pogromul de la Târgu Mureş”? (D-l Bayer se preface a nu şti că în 
secuime, de pildă, aceste „îmbrăţişări” s-au soldat şi cu victime omeneşti, 
toate din rândul românilor!) 

Cine este Bayer Zsolt? Este un ziarist din Budapesta, de 36 de ani, 
care — după propria-i mărturisire — bate cărările Ardealului de şase ani. 
Deci, nu este vorba de vreun „dinozaur” — relicvă (sau relictă!) a unor 
vremuri apuse, ci de un reprezentant al generației tinere din „patria-mamă” 
care ştie — tot după propria-i mărturisire — doar trei cuvinte (sintagme, de 
fapt) româneşti: „lapte bătut”, „ciorbă de burtă” şi „informaţie clasificată”. 
(În ce limbă o fi conversând cu „prietenii români?!) 

Cu ce s-a distins domnia-sa în ultimii ani? Cu două sfaturi 
preţioase: 

- să se rezolve problema autonomiei maghiare ardelene cât mai repede, 
dacă se poate până la integrarea în NATO a României sau măcar înainte de 
aderarea acesteia la UE („pentru că Uniunea Europeană nu va tolera reglări 
de conturi între două state integrate”!); 

- să se ia exemplu, în rezolvarea acestei probleme, de la irlandezi şi de la 

basci!!! 

Iată, aşadar, de ce a fost declarat respectivul „persona non grata” în 
România! 

Şi iată că acest om are şi prieteni în România! 

Desigur, scrisoarea deschisă a d-lui Bayer Zsolt ar merita o analiză 
detaliată şi o replică pentru fiecare idee conținută. Poate cu altă ocazie. 

Să trecem la alte „perle”, folosindu-ne de aceeaşi sursă (E.N. din 9 
martie 2004). 

De pildă, d-l Bagoly Zsolt (pagina a 3-a) vede în ideea „Parcului 
Reconcilierii” din Arad şi, mai cu seamă, în (re)amplasarea „monumentului 
(zis al) libertății” alături de o replică românească („Arc de triumf” — în 
formularea autorului) o „umilire a maghiarimii” şi un „simbol al «libertății» 
ungurilor în Ardealul de după 1918”! 

Mai încape vreo îndoială că reamplasarea monumentului vizează, 
în condițiile de azi, exclusiv „libertatea” ungurilor din Ardeal? Ce fel de 
libertate? Fireşte, cea pe care le-ar oferi-o apartenenţa la Ungaria — ori 
măcar la un Ardeal independent! Pentru că libertăţile specifice unei 
minorități naționale le au cu supra-măsură şi bine peste normele europene! 

Mai poate cineva afirma, cu mâna pe inimă, că eu sunt extremistul 
care răstălmăceşte? (Unde mai pui că alături de articolul cu pricina este 
plasată o fotografie a „monumentului libertății” — un fragment care scoate 
în prim-plan inscripţia de pe steagul aflat în imediata vecinătate a 
personajului central: „Nu vom accepta niciodată”!) 

Să trecem însă la un alt articol, de pe pagina a S-a, intitulat 
(sugestiv) „Opincă şi pantof de lux”. Cu ce se ocupă autorul (Fábián Tibor) 
în respectivul articol? Cu declararea lui Bayer Zsolt drept persoană 
indezirabilă pe teritoriul României. Cum o face? lată un fragment 
edificator: 

„Autorităţile româneşti, în cursa lor de aciuire la Europa, au 
renunțat — într-un moment de sinceritate — la mult prea incomoda 
încălțăminte de lux şi şi-au reîncălțat opincile. Și, cu un oftat de uşurare, s- 
au întins pe speteaza scaunului, şi-au pus picioarele pe masă şi s-au 
apucat, cu oarece lehamite, să răsfoiască nişte vechi reglementări 
predecembriste (de mult uitate în lumea de-afară), după care au scos «lista 
neagră» şi au mai mâzgălit pe ea un nume: Bayer Zsolt...” 

Vă place, dragi autorități româneşti??! (Şi dacă ne vine în minte, 
cumva, opinca agăţată, în 1919, pe cupola Parlamentului de la Budapesta — 
tot noi suntem extremiştii?!!) 

Să nu creadă cineva că am fi ajuns la apogeu. Da” de unde! Să mai 

întoarcem câteva pagini (din acelaşi E.N. de 9 martie 2004) şi să ne oprim 
la cea de-a Il-a, unde, sub titlul „Vaccin protector pentru maghiarii 
ardeleni”, ne sunt redate ultimele rezultate ale rescrierii istoriei ungurilor — 
din cele mai vechi timpuri. 

Cei ce ne-au urmărit, vor fi reținând esența aşa numitei „Teze 
argentiniene” — conform căreia hunii, avarii, secuii, ungurii (şi mulți alții, 
de pildă dacii!) aparţineau aceluiaşi mare popor, cunoscut sub denumirea 
generică de sciți, care vorbea aceeaşi limbă, avea aceeaşi scriere şi care a 
stăpânit (cu mici intermitențe) bazinul carpatic din vremuri imemoriale. Cât 
priveşte elementul românesc (de origine iliro-albaneză), acesta, conform 
aceleiaşi teze, s-a infiltrat în Ardeal — şi, în general, în nordul Dunării — 
începând cu sfârşitul secolului al XIII-lea. 

Că hunii, avarii sau ungurii ar fi fost vectori de civilizație — şi nu 
năvălitori care au pustiit Europa — am mai auzit (şi reprodus). Un singur 
lucru n-am mai auzit până acum: că ungurii ar fi fost paleocreştini, că ar fi 
venit în Europa nu numai ca şi creştini şi aducători de civilizaţie, ci, mai 
mult, ar fi constituit şi un veritabil „vaccin” — prin creştinismul lor pur şi 
autentic — pentru decăzuta şi pervertita moralitate occidentală! Iar 
creştinarea lui István întâiul este o pură şi simplă legendă: „ungurii au venit 
în Europa cu o cultură şi creştinătate proprie — nu le-au primit de la 
Europa”! 

Pentru cei ce ar fi tentaţi să creadă că fabulez, voi reproduce, în 
original, câteva fragmente din articol: 

„Az Europăba bejött magyarság tiszta, népi, mindenkihez szóló 
keresztenysege «védőoltást» jelentett az elfajzott nyugati világ erkölcsének. 
(...JAZ oly sokat hangoztatott, de irăsos emlékek hiányában nagyon kétséges 
pápai «megvăltăsunk» már csak a nyugati Europa propagandisztikájában 
lelhetö fel. Mi kulturát és kereszténységet magunkkal hoztunk és nem 
kaptunk. ”. 

Nu mai traducem, pentru că ceea ce am reprodus este exact ceea ce 
am redat, în româneşte, mai sus. 

Şi dacă această sfidare şi luare în derâdere a istoriei nu vă ajunge, 
stimaţi cititori, atunci mai reproducem ceva (şi mai!) non plus ultra: 

„Attila, elsö valodi királyunk, ama Nimrod unokájának tartotta 
magát, akit a sziriai öskereszténység a kozmikus üdvtörténet elsö 
királyának tart. Attila nem ellenségként jön be Europába, hanem széles 
látokörü, kulturaápolo uralkodokent. ” 

Ceea ce pe românește ar veni: „Attila, primul nostru rege autentic, 
se considera nepot al lui Nimrod — cel pe care paleocreştinii sirieni. îl 

considerau primul rege al istoriei mântuirii cosmice. Attila n-a venit ca 
duşman în Europa, ci ca un domnitor cu un larg orizont, ca un protector al 
culturii.” 

Cu scuzele de rigoare pentru vulgaritatea exprimării: v-am rupt 
gura, dragi cititori?! 


P.S. Cele reproduse aparţin nu unui ziarist oarecare, ci istoricului Pap 
Gábor din Budapesta! 

Axa Bayer-Bârki şi „dictatura în stil occidental” 


Să vedem ce se mai poate citi în presa din România, care — după 
cum ne învaţă diverşi „comisari” — se află într-o inadmisibilă stare de 
îngrădire a libertății de exprimare, îngrădire ce pune, alături de 
nerespectarea drepturilor şi „aspirațiilor legitime” ale minorităţilor 
naționale, sub semnul întrebării democrația din ţara noastră şi îndeplinirea 
criteriilor politice de aderare la UE. 

Drept care, pentru a prinde doi iepuri de-odată, vom continua să 
reproducem din presa de limbă maghiară din România — unde amintita 
„îngrădire” a luat deja proporții îngrijorătoare. Ce mai, respectivei prese (şi 
presă — şi minoritară!) 1 s-a pus literalmente pumnul în gură!!! 

Unul din capetele de afiş fiind „pe nedrept ostracizatul” Bayer 
Zsolt, să vedem continuarea „serialului” din Erdélyi Napló (în nr. 650/16 
martie 2004), unde „sărmana victimă” a „intoleranţei” post-comuniste din 
România este apărată, de această dată, de către doi „grei” ai luptei de 
„emancipare”: Toro T. Tibor şi Szilágyi Zsolt (ambii parlamentari ai 
UDMR!). De fapt, este vorba de o interpelare parlamentară adresată d-lor 
Ioan Rus şi loan Talpeş. 

Nu vom reda tot textul (având prea multe chestiuni „la ordinea 
zilei”), ci doar una din întrebările finale: 

„Rugăm a ni se comunica motivul pentru care ziaristul Bayer Zsolt 
a fost declarat persona non grata, decizia în baza căreia s-a trecut la 
aplicarea interdicţiei respective şi durata acesteia. ” 

Desigur, nu vrem să ne erijăm în postura de purtător de cuvânt al 
nimănui. De altfel, în capitolul precedent ne-am exprimat deja părerea 
asupra motivelor (că „e mai multe”!) ce pot intra în discuţie. Să rămânem 
doar la basci şi irlandezi (cu trimitere la ETA şi IRA!) pe care d-l Bayer i-a 
dat ca exemple de urmat. 

Nu este suficient, stimaţi parlamentari ai UDMR, lideri ai Blocului 
Reformist şi membri marcanţi ai Consiliilor maghiar şi secuiesc din 
Ardeal??! 

Cu ce este mai prejos gestul d-lui Bayer decât cel al d-nei Eva 
Maria Bárki — care pleda, cu ani în urmă, pentru adoptarea „modelului 
albanez??! Sau aţi uitat? Să vă reamintim fraza: „Singura deosebire dintre 
albanezii din Kosovo şi ungurii din Ardeal este faptul că aceştia din urmă 
nu ştiu să-şi ceară drepturile cu arma în mână”! 

Există vreo deosebire de fond? 

Nu sunt amândouă instigări deschise la violenţă, la terorism, la 
etnocid? 

Şi dacă d-na Bárki, la vremea respectivă, a fost declarată persona 
non grata, d-l Bayer de ce să facă excepţie? 

La urma urmei, ce apărați d-voastră — stimați domni Toro şi 
Szilágyi — dreptul la violenţă, terorism şi etnocid??! 

S-ar părea că da, pentru că — deşi, deocamdată, săriţi doar în 
apărarea unor promotori şi nu a unor „modele” (ceea ce — nu-i aşa? — este 
cu totul altceva?!!) — calul de bătaie preferat, de ani de zile, vă este totuşi 
„modelul Tirolului de Sud”. Care s-a realizat — dacă cumva n-aţi şti — tot cu 
violenţă (sau şi cu violență)! Sau n-a fost aşa? 

Să vedem ce spune amintita juristă „austro-ungară”, recent (de 15 
martie 2004), într-un discurs rostit în piața Kossuth din Budapesta cu 
ocazia Sărbătorii Naţionale a Ungariei: 

„Autonomia nu înseamnă instigare, ci este o expresie a dreptului la 
autodeterminare, o variantă a acestui drept care i se cuvine şi poporului 
maghiar. Contestarea acestui drept reprezintă o gravă culpă faţă de 
poporul secuiesc şi cel ardelean. Care şi aşa au fost prea răbdători, au 
aşteptat prea mult şi au irosit destule ocazii. Recomand d-lui ministru de 
Externe şi politicienilor Puterii să studieze politica externă a Austriei 
vizavi de Tirolul de Sud. La vremea respectivă, în condiţii politice mult mai 
dificile, s-a reuşit asigurarea unei autonomii acceptabile pentru poporul 
sud-tirolez. Le recomand să citească memoriile cancelarului Bruno 
Kreisky, cel ce a dus problema Tirolului de Sud în fața ONU, şi care scrie 
că, deşi respectiva autonomie n-a fost sprijinită de alte state, a luptat din 
răsputeri pentru ea. În ciuda faptului că era socialist — sau tocmai datorită 
acestui fapt! 

Kreisky nu i-a considerat instigatori nici măcar pe acei sud-tirolezi 
care au comis atentate, ci i-a primit cu toată prietenia, în propria-i casă, şi 
îi caracterizează în cartea sa în felul următor: «oameni corecți, cinstiți şi 
dintr-o bucată». ” (Erdelyi Naplo nr. 651/23 martie 2004, pe prima pagină) 

lată, aşadar, că d-na Eva Maria Bárki nu se dezminte nici de 
această dată şi pledează tot pentru violență, pentru terorism. Ce altceva 
înseamnă fragmentul reprodus, decât instigarea publică a maghiarilor din 
Ardeal la acte de violenţă, la atentate, pentru a-şi câştiga autonomia??! 

lată, aşadar, că mult trâmbiţatul „model tirolez” se referă nu numai 
la rezultate, ci, în egală măsură, şi la mijloace!!! 

lată, aşadar, că domnii Toro, Szilágyi (şi puzderie de alţi 
udemerişti) au în vedere, atunci când invocă obsesiv respectivul model, şi 

un arsenal ce include atentatele teroriste!!! 

Să ne mai mirăm atunci că sus-numiţii sar în apărarea lui Bayer 
Zsolt? 

lar despre presa de limbă maghiară din România, care se face 
purtătoarea de cuvânt a promotorilor acestor idei, îndemnuri, instigări etc., 
ce să mai vorbim? 

Aşa cu profund periclitata libertate de exprimare din România!!! 

Oare „comisarii” care bântuie printre noi şi ne pun la îndoială, 
printre altele, şi libertatea presei, au habar de ce se scrie în Erdélyi Napló 
(şi nu numai)? 

Şi dacă au, cum mai pot vorbi de „îngrădiri”? Sau, pe de altă parte, 
sunt de acord cu această expresie a „libertăţii de exprimare”? 

Că nu e treaba Uniunii Europene, ci a noastră, a românilor şi a 
României? Aşa să fie! Atunci, stimaţi „comisari”, mai ascultați şi alte 
cuvinte rostite, cu ocazia Zilei Naţionale a Ungariei, în plin centrul 
Budapestei, de către o cetăţeană austriacă declarată persona non grata în 
România — nu şi în Ungaria! Cuvinte ce s-ar putea, totuşi, să vă intereseze. 
Citez: 

Toate actualele reglementări ale drepturilor omului îşi au 
rădăcinile în revoluţia noastră de la 1848. 

Și totuşi, dragi prieteni, astăzi ne aflăm tot acolo unde eram şi 
înainte de 1848. Drepturile pe care le-am obținut prin luptă sunt din nou în 
pericol, ba aş putea spune că o bună parte a acestora le-am pierdut deja. 
Din leagăn şi până în sicriu fiecare domeniu al vieţii noastre ne este 
controlat şi reglementat, mult prea multe prevederi legale ne încorsetează 
existența. Dar culmea o reprezintă reglementările de la Bruxelles — ajunse 
la proporţii demenţiale — care vizează totul, de la arcul de curbură al 
castravetelui şi până la forma scaunului de tractor. 

Dragi prieteni, trebuie să ne apărăm împotriva tendinţelor 
antidemocratice, împotriva măsurilor care lezează libertatea şi demnitatea 
umană! Ne-a ajuns dictatura comunistă — nu mai vrem şi o dictatură în stil 
occidental! Ceea ce după data de întâi mai va deveni o problemă! Pentru 
că Uniunea Europeană este — şi ea — o alcătuire total antidemocratică şi 
totalitară. Legile şi deciziile nu sunt elaborate în mod democratic. Aş putea 
da nenumărate exemple în acest sens, ca, de pildă, hotărârea anti- 
austriacă referitoare la tranzit. Dar şi libertatea cuvântului şi a exprimării 
sunt serios periclitate. Din acest motiv mă bucur că, în Ungaria, Curtea 
Constituţională a luat în dezbatere acea lege care limitează libertatea de 
opinie şi sper că respectivul for va ţine cont, în decizia sa, doar de criterii 

juridice — nu şi de considerente politice. Dacă la Bruxelles valorile 
europene au fost date uitării, va trebui noi să le reamintim că fără 
asigurarea libertăţii şi demnităţii personale nu poate exista, nicăieri în 
lume, o societate democratică. 

Din păcate, Ungaria n-a reuşit să rămână «extra muros», n-a 
reuşit să rămână independentă. Nu ne-au ajuns cătuşele Moscovei, acum 
ne băgăm capul şi în lesa Bruxelles-ului. Poporul a hotărât. A hotărât aşa, 
pentru că a fost manipulat. Politicienii l-au minţit, neavând curajul de a-i 
spune adevărul. Ceea ce, în lumea politologilor, se numeşte «dependența 
de cărare» - semnificând constrângerea politicienilor de a deveni 
euroadepți. ” 

Mă pot opri aici, stimați „comisari”, „supervizori” şi „monitori” 
europeni? 

Este suficient ceea ce am reprodus pentru a vă stârni, cât de cât, 
interesul? 

N-ar fi cazul, oare, să vă mutaţi vizorul pe o ţară, practic, integrată 
deja în UE şi să nu ne mai căutaţi nod în papură, că necazuri reale avem 
destule şi ni le cunoaştem?! 

Că ar fi vorba doar de părerea unei persoane particulare, de origine 
maghiară, trăitoare în Austria? 

Fals! Este vorba, repet, de unul din promotorii de marcă ai 
iredentismului maghiar (care se conjugă, pe scară largă, cu 
antieuropenismul şi cu alte anti...isme pe care nu le mai nominalizez) — 
motiv pentru care a fost declarată persona non grata în România, nu şi în 
Ungaria — şi care a fost invitată, de Ziua Naţională a Ungariei, să țină un 
discurs în plin centrul Budapestei şi în faţa unei pieţe pline, discurs radio- 
difuzat şi reprodus în presa maghiară şi în presa de limbă maghiară din 
România! 

Cât priveşte conţinutul acestuia, dacă cele reproduse nu sunt destul 
de edificatoare, se poate consulta nr. 651/23 martie al săptămânalului 
Erdélyi Napló (pagina 1 şi continuarea în pagina a 1 l-ea) pentru o apreciere 
de ansamblu, care, asigurăm pe oricine, nu va schimba nimic din datele 
problemei — aşa cum apar ele în percepţia şi interpretarea noastră. 

Desigur, nu ne facem iluzii de nici un fel. Am vrea, totuşi, să le 
reamintim înalților comisari şi monitori că cei de la NATO, folosind ca 
portavoce două publicaţii de mare prestigiu (Washington Post, 4 martie 
2002 şi Economist, 7 martie 2002) s-au cam tânguit, după 5 ani, că i-au 
deschis Ungariei porțile Alianţei. Citez din Washington Post: „Ungaria ar fi 
fost descalificată în cursa sa pentru integrarea în NATO, pe care a câştigat- 

o în 1997, dacă Orbân ar fi spus în 1995 sau 1996 ceea ce spune astăzi”. 

Vă dorim, stimaţi domni de la Bruxelles, să nu ajungeţi (nu peste 5 
ani, ci foarte curând) să vă tânguiţi exact ca şi cei de la NATO! 

Şi încă ceva: chestiunea cu „autodeterminarea” nu este numai 
treaba noastră. Pentru că, aşa cum rezultă dintr-un recent interviu al d-lui 
Toro Tibor (E.N. 650/16 martie 2004), respectiva autodeterminare (a 
maghiarilor şi secuilor din Ardeal) se încearcă a fi strecurată printre 
criteriile politice de aderare a României la UE în 2007 — profitându-se de 
actualul impas (creat artificial — nu se ştie de ce şi de către cine!) în care se 
află ţara noastră! 

Stimaţi domni de la Bruxelles, măcar de asta scutiţi-ne. Că nu v-ar 
folosi la nimic. Ba dimpotrivă! 

Eva Maria Bârki şi „ocaziile irosite” 


Să revenim la discursul pe care o reprezentantă de marcă a 
iredentismului maghiar — jurista „austro-ungară” Eva Maria Bárki — l-a 
rostit, nestingherită de nimeni şi de nimic, în plin centrul Budapestei, de 
Ziua Naţională a Ungariei. 

Revenirea se impune nu numai datorită faptului că amintita doamnă 
— până să fie declarată persona non grata în România — a bântuit prin 
Ardeal ca o fantomă a trecutului (mai mult sau mai puțin îndepărtat), în 
tovărăşia celor ce pun la cale, astăzi, autonomia (în diferite trepte) a 
Ardealului, participând — de la Tuşnad la Cernat — la toate „universităţile” 
şi „forumurile” cu viză separatist-secesionistă, ci şi pentru că analiza 
textului cu pricina ne va permite o abordare mai concretă a ceea ce se 
preconizează a fi realizat — chiar şi în variantele de compromis — fiind 
vorba atât de mijloace (logistică, instrumentare etc.) cât şi de finalitate. 

Iată ideile principale ale discursului: 

- autonomia este o expresie a autodeterminării ce i se cuvine şi poporului 
maghiar; 
- contestarea dreptului la autodeterminare reprezintă o serioasă culpă față 
de „poporul secuiesc şi cel ardelean” (?!); 
- care — „şi aşa au irosit deja destule ocazii” (?!); 

„poporul sud-tirolez” a reuşit, datorită (printre altele) eforturilor 
cancelarului Bruno Kreisky, să obţină o „autonomie acceptabilă”; 
- Kreisky a fost şi el socialist!; 
- după părerea cancelarului austriac (şi implicit a d-nei Bârki) atentatorii 
din Tirolul de Sud erau „oameni corecți, cinstiţi şi dintr-o bucată”; 

lată, aşadar, premisele cu pricina. Să le luăm pe rând: 

- autodeterminarea este apanajul unei populaţii majoritare (vezi, în acest 
sens, autodeterminarea românilor — de la Alba Iulia din 1918 — prin care, 
majoritari fiind într-un teritoriu alipit abuziv la Austro-Ungaria, şi-au 
hotărât apartenenţa la România) — şi nu a minoritarilor!; 

- secuii au fost din totdeauna o minoritate, fie că îi raportăm la teritoriul 
Ardealului (voievodat, principat, provincie aulică) fie la cel al oricărui stat 
sau alcătuire suprastatală ce pot intra în discuţie şi, pe de altă parte, n-au 
avut niciodată un stat propriu — cu atât mai puţin în actualul areal, fiind 
„colonizaţi” peste autohtonii români (ca grăniceri) abia în secolul al XII- 
lea; 

- „poporul ardelean” nu există — decât cel mult în închipuirea d-nei Bárki 
(sau a ciracului Sabin Gherman!); 

- după cum nu există nici „poporul sud-tirolez” — ci doar o zonă în nordul 
Italiei unde minoritarii austrieci (reminiscență a perioadei de ocupaţie 
austriacă) se află în majoritate față de italienii autohtoni şi unde, într-o 
perioadă în care Italia era zguduită de atentate de sorginte comunistă sau 
fascistă, s-a căzut de acord asupra unei forme de autonomie locală, pentru a 
elimina un focar de atentate în plus; 

- sublinierea faptului că Kreisky a fost socialist este o trimitere (cu viză de 
persuasiune) la culoarea politică a actualei puteri din Ungaria; 

- cei ce vor să-şi impună un presupus drept apelând la atentate teroriste nu 
sunt terorişti — ci oameni corecți, cinstiţi şi dintr-o bucată?! (interesant!). 

Cât priveşte „ocaziile irosite” — acestea nu pot fi decât următoarele: 
- revoluţia maghiară din 1956 (când a existat, conform unor relativ recente 
surse maghiare de care ne-am ocupat în mai toate cărțile publicate, un 
veritabil complot de anexare a Ardealului la Ungaria!); 

- revoluţia din decembrie 1989; 

- evenimentele de la Târgu Mureş din 20 martie 1990 — când s-a reiterat 
încercarea (ratată) din '89 de a „iugoslaviza” România, de această dată prin 
război civil de coloratură etnică (încercare soldată tot cu eşec). 

În lumina celor de mai sus, mesajul ce se desprinde din discursul d- 
nei Bárki — rostit în public (radiodifuzat, publicat în presă etc.) — este atât 
de limpede şi de nerăstălmăcibil, încât ne scuteşte de orice comentarii. Ne- 
am putea, eventual, întreba cum de a fost posibil ca un asemenea discurs să 
fie (să poată fi) rostit în capitala unei țări aflată în pragul integrării 
europene??! 

Oricum, ne exprimăm speranța că cititorii noştri (indiferent de 
statutul lor social sau politic) îşi vor revizui percepţia asupra mult 
invocatului „model tirolez”, îmbogăţindu-şi viziunea vizavi de acesta şi cu 
implicaţiile (şi „pagubele colaterale”) ce se pot desprinde din analiza 
mesajului în discuție. 

Înainte, însă, de a trece la chestiuni mai puţin „apocaliptice” s-o 
mai cităm o dată pe distinsa juristă „austro-ungară”, care nu s-a sfiit, deja 
cu ani în urmă, să şi nominalizeze (şi detalieze) una din „ocaziile irosite”; 

„Marea şansă a fost în 1990. Atunci ar fi trebuit ca problema 
Ardealului (care problemă? — n.n.) să fie pusă pe baze cu totul noi (sau cu 
totul vechi?! — n.n.).Dacă în 1990 — când existau condiţiile politice pentru 
soluționarea problemelor minorităţilor (care erau acestea? — n.n.) — 
guvernul ungar ar fi pus chestiunea maghiarimii pe masa tratativelor 
internaţionale, multe lucruri ar fi evoluat altfel în Europa Centrală şi de 
Est .Chiar şi criza iugoslavă ar fi avut alt sfârşit. Dacă după (deci, după! - 

n.n.) evenimentele de la Târgu Mureş, maghiarimea din Ardeal ar fi cerut 
autonomia, ea ar fi putut-o dobândi! Europa ar fi obligat România să vină 
la masa tratativelor, aşa cum o face acum cu sârbii, în legătură cu 
Kosovo.” (Declaraţie făcută, în 1995, cotidianului clujean Szabadság, 
după un turneu prin secuime — Cernat, Miercurea Nirajului, Târgu Mureş, 
Miercurea Ciuc — în compania episcopului Tokes). 

Mai este ceva de adăugat? 

Mai poate cineva să nu vadă despre ce „ocazii irosite” este vorba, 
să nu înțeleagă în ce constă condițiile în care aceste „irosiri” pot fi 
recuperate?!! 

Să sperăm, totuşi, că istoria n-are cum să se repete, că acele condiţii 
şi conjuncturi din 1989-1990 nu mai pot fi reactualizate, că politica 
atentatelor şi a falselor pogromuri antimaghiare nu mai poate avea sorți de 
izbândă, astăzi, şi nici măcar de instrumentare. 

Să vedem, însă, care este optica militanților pentru autonomie — 
obținută pe căi democratice — asupra esenței acestei autonomii, în speţă în 
ceea ce-i priveşte pe majoritarii români (aflați în minoritate în singura zonă 
ce ar putea intra în discuție: secuimea). Şi asta cu atât mai mult, cu cât 
nimeni şi nicăieri nu-i pomeneşte şi nici nu le-a fost cerută părerea — deşi 
reprezintă aproximativ 30% din populaţia aşa zisului Pământ Secuiesc. 

Să începem cu d-l Bagoly Zsolt (Erdélyi Napló nr. 650/16 
martie2004) care, student fiind într-o universitate de stat din România, nu 
poate pricepe de ce profesoara de educaţie fizică, unguroaică fiind, nu 
acceptă interpelări în limba maghiară, ba chiar pretinde să i se adreseze în 
româneşte — atunci când grupa respectivă de studenți are o componență 
mixtă româno-maghiară (asta în timpul orei — fireşte)! 

Stimate d-le Bagoly (bufniţă), nu este cazul să fiți îmbufnat, din 
următoarele motive: 

- acțiunea se petrece în România, într-o instituție de stat românească; 

- limba oficială în România este cea română; 

- pe de altă parte, o elementară normă de politeţe impune, într-o 
colectivitate, folosirea limbii pe care toți o înţeleg; 

- limba pe care toți o înţeleg (sau ar trebui s-o înțeleagă) în România este 
limba oficială a statului: cea română! 

Ca atare, gestul profesoarei respective a fost unul de normalitate 
cetățenească, sau măcar de elementar bun-simț! 

lar nedumerirea şi consternarea d-voastră este o dovadă de 
anormalitate cetăţenească şi de lipsă elementară de bun-simţ! 

Cele de mai sus nu reprezintă, bineînțeles, decât o premisă, o piatră 

de temelie pentru ceea ce va urma. Pentru că iată ce declară, într-un interviu 
din acelaşi exemplar al Erdélyi Napló, deputatul udemerist Raduly Robert 
(preşedintele „organizației teritoriale Ciuc a UDMR”! — candidat din partea 
aceleiaşi Uniuni la funcția de primar de Miercurea Ciuc) referitor la 
subiectul în discuţie: 

„Degeaba vorbim de dreptul de a ne folosi limba maternă, dacă 
acasă (adică în secuime — n.n.) cu prefectul trebuie să discutăm în limba 
română. Dacă folosirea limbii materne ne este garantată prin lege, atunci 
să facă bine şi prefectul să ne înveţe limba şi să vorbească cu majoritatea 
locală în limba maghiară!” 

Şi încă n-avem, oficial, nici o regiune autonomă maghiară ori 
secuiască!!! 

Rugăm pe toți cititorii (şi mai ales pe unii dintre ei!) să se 
gândească puţin la ce-i aşteaptă pe minoritarii români din secuime şi cam 
care va fi statutul acestora într-o viitoare Regiune Autonomă Secuiască! 

De, altfel, cu câteva capitole în urmă, am zugrăvit un mic tablou al 
realităţilor din defuncta Regiune Autonomă Maghiară, subliniind că, la acea 
vreme, situația românilor din RAM era mult mai precară decât cea a 
românilor din Ungaria. 

Pe de altă parte, tot într-un capitol precedent, am relatat faptul că la 
Sf. Gheorghe, de pildă, cei câţiva consilieri municipali români ascultă deja 
„în cască” lucrările şedinţelor de Consiliu — care decurg integral în limba 
maghiară. Şi tot atunci, am semnalat că o serie întreagă de angajaţi români 
din administraţie sau servicii (publice!) au fost disponibilizaţi din motive de 
„incompetenţă” — pe tot cuprinsul „Pământului Secuiesc”. Ce înseamnă 
„incompetenţă”? Înseamnă necunoaşterea perfectă a limbii maghiare!!! 

Asta este, stimaţi cititori, situaţia de facto în secuime (astăzi — nu 
pe vremea RAM!)!!! 

lar acum se ridică ştacheta şi se atacă şi prefectul — reprezentantul 
puterii centrale legal constituite din România! Şi cine o face? Un deputat 
udemerist din Parlamentul Român, care urmează să candideze — sub 
culorile UDMR - la funcția de primar al unei capitale de judeţ din 
România!!! 

Nimeni n-are nimic de zis (măcar) la toate acestea??! 

Nici măcar partenerii de alianță? 


P.S. Am uitat să subliniez că d-l Raduly (Radu — Rădui!) este preşedintele 
organizaţiei teritoriale Ciuc a UDMR (şi nu a judeţului Harghita!), entitate 
teritorial-administrativă inexistentă (oficial) pe harta României!!! 

Sütö András pe vremea RAM (sau invers) 


Pentru că mult râvnita autonomie secuiască nu poate să nu ne ducă 
cu gândul la defuncta Regiune Autonomă Maghiară (RAM) şi pentru că 
ceea ce am relatat, în nişte capitole anterioare, despre realitățile ce domneau 
în această enclavă nu pot reda o imagine atotcuprinzătoare, ne-am gândit la 
o abordare mai largă şi — alături de nişte „mărturii de epocă” (din surse 
maghiare) — la o reîntoarcere la conjunctura ce a permis crearea 
precedentului respectiv. 

Cum s-a născut RAM? Unii ar răspunde, probabil, în felul următor: 
pe la sfârşitul anilor '40, după preluarea totală a puterii de către comunişti, 
noua Putere, profitând de rearondarea administrativ-teritorială (trecerea de 
la judeţe la regiuni şi raioane), a creat, prin comasarea fostelor judeţe Trei 
Scaune, Ciuc, Odorhei şi Mureş, această regiune autonomă, ca o expresie a 
„înțeleptei politici” a partidului faţă de naționalităţile conlocuitoare, în 
speţă faţă de minoritatea maghiară, grupată relativ omogen în secuime. 

Noi am formula altfel, ba, dintr-un anumit punct de vedere, chiar 
invers acest proces de geneză. Am spune că s-a recurs la amintita 
rearondare tocmai pentru a se putea crea, mai lesne şi mai discret, 
respectiva regiune autonomă. (După cum, pentru desființarea ei, s-a apelat 
până la urmă tot la o rearondare — prin revenirea la judeţe!) 

Cât priveşte „înţeleapta politică”, aceasta n-a fost decât expresia 
recunoştinţei — răsplata bine-meritată acordată colaboraţioniştilor maghiari. 
Ce fel de colaboraţionism? Cu ocupantul sovietic, cu structurile comuniste 
ce se înfiripau, cu Puterea comunistă — mai apoi. În ce scop? Într-unul etnic 
sau, mai bine zis, etno-politic, nicidecum într-unul politic propriu-zis. Cu 
ce finalitate? Păstrarea Ardealului de Nord sau (după verdictul din 1947 al 
Conferinţei de Pace de la Paris) măcar obţinerea autonomiei acestuia în 
cadrul statului român. 

N-am fost destul de expliciţi? Să reluăm chestiunea. Maghiarimea 
din Ardealul de Nord (răpit prin Diktatul de la Viena) înțelegând situaţia 
creată şi regulile jocului, şi-a oferit serviciile forțelor comuniste, în speranța 
că în felul acesta va putea înclina balanţa în direcţia unui status quo. Forţele 
comuniste, la rândul lor, pentru a-şi servi cauza, le-au făcut promisiuni în 
acest sens conducătorilor maghiarimii ardelene. Drept care, în Cluj, de 
pildă, organizaţia locală a partidului comunist, înfiinţată la scurt timp după 
eliberare, era condusă de unguri, iar pe sediul acesteia, alături de steagul 
roşu, flutura nu drapelul românesc, ci tricolorul roşu-alb-verde! În aceeaşi 
ordine de idei, mai amintim că în 1945 peste 90% din comuniştii clujeni 

erau unguri, iar în personalul „Securităţii” nu se afla nici un român. De 
asemenea, aproape toate posturile de conducere în administraţie erau 
deţinute tot de către unguri. (Asta în condiţiile în care şi la acea vreme 
românii erau majoritari în Cluj.) Mai menţionăm faptul că atât 
Universitatea Ferdinand I-ul, cât şi Clinicile Universitare, reîntoarse în 
1945 de la Sibiu şi Timişoara, au trebuit să facă, inițial, cale-întoarsă, 
pentru că nu li s-a permis să-şi ocupe vechile localuri (ba au fost şi somate 
— de către Comandamentul Armatei Sovietice — să părăsească oraşul în 24 
de ore!). Şi exemplele ar putea să continue mult şi bine. 

Situaţia s-a mai ameliorat după instalarea, la 6 martie 1945, a 
guvernului Groza şi după alegerile din 1946, dar o normalizare cât de cât a 
situaţiei a survenit abia după închiderea lucrărilor Conferinţei de Pace de la 
Paris, în 1947. Chiar şi după aceea, încă ani de zile hegemonia maghiară s-a 
menținut, într-o măsură apreciabilă, în Ardealul de Nord. 

Acesta a fost contextul istoric în care a apărut RAM, ca o răsplată a 
colaboraţionismului maghiar sau, mai degrabă, ca un „premiu de 
consolare”. De ce premiu de consolare? Pentru că obţinerea respectivei 
autonomii (alături de Universitate maghiară la Cluj, IMF maghiar la Târgu 
Mureş etc.) a fost departe de a-i mulţumi pe ungurii din Ardeal. De ce 
spunem asta? Dar mai bine să ne întoarcem la uneltele noastre, la citate. 

D-l Jakab Antal, la data de 6 martie 1992, publică în prestigiosul 
„Brassoi Lapok” articolul „Păduchele” (A tetii), articol ce îl viza direct 
(inclusiv „apelativul”) pe Radu Câmpeanu, în intenția de-al sancţiona 
pentru „trădarea UDMR-ului”. Ambalat în discursul său punitiv, d-lui 
Jakab îi scapă, la un moment dat, următoarea „confidenţă”: 

„Radu Câmpeanu a venit cu mari promisiuni pentru noi (...) şi 
iată că în urmă cu doi ani i-am acordat cu toţii votul. Nu pentru prima 
oară, dar şi de această dată ne-am păcălit, aşa cum ne-am păcălit şi pe 
vremea lui Petru Groza.” 

Trebuie să înţelegem că există o analogie în ceea ce priveşte 
promisiunile celor doi şi unanimitatea susţinerii care le-a onorat. Nu 
pricepem însă prea bine cum e cu păcăleala. Radu Câmpeanu i-o fi păcălit — 
pierzând (lamentabil) alegerile din 1990 şi, mai cu seamă, părăsind 
„„Convenţia” mai apoi, „spre a nu fi părtaş la pretenţiile udemeriste”, dar 
Groza? De ce oare s-au păcălit conaţionalii d-lui Jakab, la vremea 
respectivă, când regimul comunist le-a dăruit autonomia „Pământului 
Secuiesc”, sub forma RAM? Ce alte promisiuni (mai mari) li s-au mai făcut 
— şi nu au fost respectate — pe vremea lui Petru Groza? Ce altceva se poate 
deduce din cele de mai sus, decât că atât pretențiile, cât şi promisiunile 

respective depăşeau „derizoria” autonomie secuiască?! (Și, extrapolând, ne 
putem întreba, cu îndreptăţită îngrijorare, ce fel de promisiuni au făcut, la 
rândul lor, prezidenţiabilii preferaţi şi votaţi, în bloc, de către minoritarii 
maghiari — în anii de după '89?) 

După ce ne-am lămurit ce a reprezentat şi cum a apărut RAM, va 
trebui să completăm imaginea pe care am încercat s-o schițăm (în nişte 
capitole anterioare) în ceea ce priveşte realitățile din respectiva enclavă, în 
speţă cele privitoare la secui — în calitatea lor de, totuşi, cetăţeni ai statului 
român (şi, evident, cu referire la statutul românilor cu care „convieţuiau”). 

Vom cita, în acest sens, din Sütö András, cel ce în 14 octombrie 
1990, la Viena, ținea discursuri „între două pogromuri”, iar cu patru ani mai 
târziu, la Duna TV (19 martie 1994) declara următoarele: 

„După decembrie ’89, toată puterea a rămas în mâinile 
nomenclaturii comuniste, singura opoziție democratică fiind reprezentată 
de către unguri. Pentru a ne intimida, pentru a ne servi o lecţie, Puterea 
provizorie a instrumentat pogromul antimaghiar din 20 martie 1990. După 
care, făcându-ne răspunzători pe noi de cele întâmplate, a folosit 
evenimentele tragice de la Târgu Mureş ca pretext pentru înființarea SRL.” 

Să vedem ce scria acelaşi Sütö András, în urmă cu aproape 45 de 
ani, pe vremea comunismului „atotbiruitor” şi a (astăzi rerâvnitei) RAM. 
Fireşte, ne interesează în primul rând realităţile din respectiva enclavă, aşa 
cum transpar acestea, la o citire mai atentă, din textul d-lui Sütö, dar, nu 
putem nega, ne interesează şi ce hram purta, la acea vreme, vajnicul 
anticomunist de astăzi. 

Este vorba de volumul „Te slăvim, ţară nouă”, o culegere, de 
reportaje apărute, în 1960, la ESPLA, în care, într-o companie selectă 
(Miko Erwin, Nagy István, Romulus Rusan etc.), d-l Sütö András vorbeşte, 
cu aplicaţie, despre „Oameni şi locuri” (din RAM). Reproducem din cel de 
al treilea reportaj semnat de susnumitul, intitulat „Zile noi — obiceiuri noi”: 

„Cu învățătorul Biro Denes am vorbit la Sângiorgiu de Pădure 
despre viața şi munca de azi a învăţătorilor, despre cunoştinţele numeroase 
ce trebuie transmise copiilor. Şi, din vorbă în vorbă, am ajuns la problema 
cea mai importantă: cum creşte şi se dezvoltă în inima copilului mlădiţa 
gingaşă care se numeşte dragoste de ţară. Biro Dénes vorbeşte cu 
însuflețire, căci în copilărie şi-a dat seama ce a însemnat otrava 
naționalismului. Cum n-ar face el totul ca acum, când în Republica 
Populară Română fiecare om al muncii, fără deosebire de naţionalitate, şi- 
a găsit patria sa adevărată, liberă, să cultive cu conştiinţa educatorului 
comunist sentimentul măreț al dragostei pentru patria comună a celor ce 

muncesc! Faptul că a devenit un cetățean egal în drepturi, şcoala din 
Odorhei, bursa, posibilitatea minunată de a munci, aprecierea acordată 
învățătorului — toate sunt datorate Republicii Populare Române, politicii 
naționale leniniste a partidului. Din inițiativa învățătorului, copiii din 
Sărăţeni, alături de cântece maghiare intonează cântece româneşti. Ei se 
străduiesc să cunoască comorile culturii poporului frate român. S-a 
organizat la căminul cultural un curs de limba română; cei de la cămin 
plănuiesc organizarea unei excursii la Bucureşti şi la Doftana, unde fii 
credincioşi ai partidului nostru au suferit pentru prezentul liber, luminos. 
Ei au iniţiat un ciclu de conferințe despre luptele comune ale poporului 
român şi ale naționalităților conlocuitoare, despre trecutul şi prezentul lor. 

Aş vrea să amintesc în încheiere de un fenomen nou, emoționant, 
din Regiunea Autonomă Maghiară, un obicei născut din sentimentul 
puternic al patriotismului socialist. În ziua de 30 decembrie, la Sărăţeni, 19 
tineri S-au urcat pe scenă, îmbrăcaţi în haine de sărbătoare. Tineri de 
optsprezece ani. (După un vechi obicei urmau să fie declaraţi majori. Dar 
cât de mult s-a schimbat, s-a înnoit acest vechi obicei!) În ajunul serbării, 
aceşti tineri — după un curs voluntar de două săptămâni — au avut de trecut 
un examen de drept constituțional. Cunoscând temeinic Constituţia 
republicii noastre, au fost declaraţi majori. (...) «La examen toți au răspuns 
bine» - îmi spune învățătorul Biro Dénes, cu un sentiment de mulțumire. El 
organizase cursul.” 

Deci, către sfârşitul anilor °50, pe vremea RAM, d-l Sütö András, 
marele justițiar democrat al zilelor noastre, slăvea regimul comunist şi 
„minunatele condiții create de partid”, în cel mai autentic stil proletcultist al 
epocii! 

Doar atât că ceea ce (de)scria domnia-sa, la acea vreme, nu reflecta 
realități ale locului, ci imagini „paralele”, ficțiuni (pre)fabricate pe gustul 
regimului şi în concordanță cu dogmele acestuia, ca, de pildă, dragostea 
secuilor pentru „patria comună a celor ce muncesc”, izvorâtă din „luptele 
comune împotriva exploatării şi exploatatorilor”, din „sacrificiul fiilor 
credincioşi ai partidului” etc. 

Trebuie să remarcăm, însă, în reportajul d-lui Sütö şi niscaiva 
scăpări revelatoare. Astfel: 

- copiii din Sărăţeni, DIN INIŢIATIVA ÎNVĂȚĂTORULUI, alături de 
cântece maghiare intonează şi cântece româneşti (pe post de „Au claire de 
la lune / Mon ami Pierrot” — cum ar veni); 

- ei SE STRĂDUIESC să cunoască cultura poporului român, frate cu 
POPORUL maghiar (învățând limba română cântând, din inițiativa proprie 

a învățătorului!); 
- s-a organizat la căminul cultural un curs de limba română! (de ce şi 
pentru cine?); 
- cât priveşte „înduioşătoarea” poveste cu majoratul, doar atât că, la 
vremea respectivă, Constituţia țării se studia în şcolile din RPR, ca materie 
obligatorie — şi nu prin cursuri „„voluntare” organizate din iniţiativa 
personală a cuiva. 

Mai este nevoie de comentarii? 

Coroborând cele de mai sus cu datele din capitolele anterioare, 
oricine îşi poate forma o imagine de ansamblu asupra a ceea ce a fost RAM 
— rerâvnită, astăzi, sub forma „Pământului Secuiesc Autonom”. 


P.S. Mai amintesc că, la vremea respectivă (ba chiar şi în prima jumătate a 
anilor '60), mi-a fost dat să văd nenumărate bilete de ieşire din spital 
(provenind din zona în discuţie) redactate exclusiv în limba maghiară!!! 


P.P.S. Cât priveşte colaboraţionismul evocat, mai precizez că la alegerile 
din 19 noiembrie 1946 minoritatea maghiară, la fel de „democrată” ca şi 
astăzi, a votat în unanimitate cu alianța procomunistă BPD (din care făcea 
parte şi Uniunea Populară Maghiară) — UPM obţinând 29 din cele 414 
mandate. Deci şapte la sută. Deci, tot 7 la sută, exact atâta cât reprezenta, şi 


la acea vreme, populaţia maghiară din România! 

Autonomia Ardealului: ideologi şi cozi de topor 


Dacă în numărul precedent al revistei lipsa evenimentelor notabile 
(sau a ecourilor de presă ale acestora) ne-au oferit răgazul necesar unei 
„retrospecţii”, de această dată avem la dispoziţie o „recoltă” atât de bogată 
încât ne vedem obligaţi să ne rezumăm, deocamdată, doar la comentarea 
unor fragmente mai semnificative din luările de cuvânt ale unor participanţi 
— din ţară şi străinătate — la evenimentul de care ne vom ocupa în cele ce 
urmează (eveniment total ignorat în presa centrală românească). 

Despre ce este vorba? Despre o consfătuire cu participare 
internațională, ale cărei lucrări sunt redate în paginile săptămânalului 
Erdélyi Napló (nr. 653/6 aprilie 2004) sub titlul „Autonomia comunității 
maghiare nu are alternativă”! Cităm din preambul: 

La Sovata, în hotelul Danubius, a avut loc, în zilele de 1-2 aprilie, 
cea mai importantă consfătuire din ultimii 14 ani — consacrată autonomiei 
maghiarilor din România. Consfătuirea, organizată de către Consiliul 
Naţional Maghiar din Ardeal (CNMA) împreună cu fundaţia Pro 
Minoritate i-a avut ca invitaţi pe o serie întreagă de politicieni şi experţi 
europeni — adepţi ai autonomiei. Au fost prezenţi Andreas Gross — raportor 
al Consiliului Europei, Gunnar lansson — fost raportor pentru România, 
Ignasi Guardans — deputat catalan în Parlamentul European, Cristoph Pan 
— politician din Tirolul de Sud, Komlossy Jozsef — expert elveţian în 
problema autonomiei, Szabo Zsolt — deputat liberal în parlamentul 
olandez, Nemeth Zsolt — preşedintele comisiei de politică externă a 
parlamentului ungar, partea română fiind reprezentată de către Smaranda 
Enache —  copreşedinta Ligii Pro Europa. Gabriel Andreescu, 
reprezentantul Comitetului Helsinki, n-a participat la consfătuire, dar a 
trimis un mesaj de adeziune la ideile acestuia, la fel şi jurista austriacă Eva 
Maria Barki (ambele scrisori pot fi citite la pagina a 5-a). Din partea 
organizatorilor a fost prezentă întraga conducere a CNMA şi CNS 
(Consiliul Naţional Secuiesc). ” 

lată, aşadar, „floarea” autonomismului european, reprezentanții 
majorităţii „modelelor” invocate (şi răsinvocate) prezenţi la Sovata — şi 
nimeni nimic! Linişte totală! 

Nu şi în presa de limbă maghiară! (am optat pentru Erdélyi Napló — 
fiind un săptămânal de sinteză şi, ca atare, putându-şi dedica paginile 
aproape în întregime respectivului subiect-eveniment, mai ales că avea la 
dispoziţie un interval de patru zile în acest scop). 

Desigur, spaţiul nu ne permite o redare in extenso (deşi ar merita), 

ne vom opri, însă, la cele mai interesante idei. Să începem cu intervenţia 
deputatului european Ignasi Guardans: 

„Catalonia are o situaţie specială: neavând o «patrie-mamă», 
trebuie să lupte singură pentru toate obiectivele sale autonomiste. Pe de 
altă parte, faptul reprezintă şi un avantaj incontestabil: în cazul nostru nu 
are cum să intre în discuţie interesele vreunui alt stat — deci cei de la 
Madrid pot fi liniştiţi în acest sens!” 

Hic iacet lepus! Fără să vrea, probabil, catalanul a pus degetul 
exact pe rană! 

Domnilor reprezentanţi ai „comunităţii maghiare” (popor — după 
părerea juristei Barki!), aici este tot necazul: cei de la Bucureşti (şi nu 
numai!) nu pot fi deloc liniştiţi că n-ar fi vorba de interesele vreunui alt 
stat!!! 

Ba dimpotrivă!!! 

Argumente? Am scris cinci cărți pline doldora de argumente în 
acest sens! Să le lăsăm deoparte şi să vă punem o singură întrebare: dacă vă 
interesează exclusiv soarta minorităţii maghiare de dincolo de hotare — nu şi 
(sau mai ales) teritoriile în care aceştia sunt minoritari, de ce ați acceptat 
Diktatul de la Viena? De ce ați anexat — pe lângă Ardealul de nord — şi 
Felvidék (o bună parte din Slovacia) şi Voievodina la începutul anilor "40, 
profitând de condiţiile oferite de cel de-al doilea război mondial şi de 
umbrela protectoare nazistă? 

Cine credeţi că vă mai poate lua în serios — acum şi-n vecii vecilor 
— atunci când daţi asigurări de respectare a integrităţii şi suveranităţii 
„statelor succesoare”, după un asemenea precedent creat?!! 

Cine credeți că vă mai poate lua în serios buna-credinţă, atunci 
când de peste 80 de ani n-a fost conjunctură favorabilă în care să nu 
plănuiți şi încercaţi (şi alte) demersuri anexioniste? 

Cine credeţi că vă mai poate lua în serios buna-intenţie, atunci când 
în Parlamentul Ungar, în cor, calificați Trianonul drept diktat, apreciaţi (tot 
acolo) că principalul defect al Tratatului Româno-Maghiar (din 1996) este 
faptul că nu prevede posibilitatea modificării paşnice a graniţelor sau 
propuneţi anexarea Voivodinei profitând de bombardamentele NATO 
asupra Serbiei??! (Amănunte şi surse în „Istorie maghiaro-maghiară în 
citate”, „Secesiunea Ardealului” şi „Mişcarea Revizionistă Maghiară”). 

Dacă mai vreţi, totuşi, şi alte argumente, putem să vă mai oferim — 
şi încă din lucrările Consfătuirii de la Sovata, din intervenția „româncei” 
Smaranda Enache (Smaranda Szokoly, de fapt; de ce şi-o fi folosind 
exclusiv numele de fată — nu ştim, dar putem presupune!). 

lată fragmentul cu pricina: 

„Vorbitoarea (S.E. — n.n.) a amintit, ca o ciudăţenie, faptul că în 
România toate iniţiativele de autonomie sau regionalizare s-au lansat 
exclusiv în Ardeal”. 

Curat ciudăţenie! Chiar aşa, stimată doamnă Smaranda Enache- 
Szokoly??! (În paranteză fie spus, şi d-l Szokoly a fost cândva — el sau 
înaintaşii — Socol, şi probabil că sindromul de vinovăţie se „sublimează”, în 
cazul celui de-al doilea component al „Doppel-Adler”-ului de la Liga Pro 
Europa, prin supralicitare molipsitoare!) 

Chiar să nu ştie respectiva copreşedintă de unde provine 
„ciudăţenia” cu pricina??! 

Greu de crezut! 

(pentru că refuzăm, totuşi, să acceptăm că vremea diktatelor mai poate fi 
resuscitată şi, pe de altă parte, că noi, românii, am putea fi atât de idioţi 
încât, în vreme de pace şi — cât de cât — de normalitate să renunțăm la ceea 
ce este şi a fost, din preistorie, al nostru). 

Analiza materialului ne arată — vorba lui Sabin Gherman — „starea 
noţiunii” în etapa actuală şi principalele orientări. Înainte de a le nominaliza 
să mai reproducem nişte fragmente de spiciuri: 

„În viitor rolul Madridului se va reduce considerabil — puterea 
centrală mutându-se la Bruxelles, iar asupra problemelor locale noi vom 
decide. ” (Ignasi Guardans) 

Ne întrebăm: oare catalanii n-au şi niscaiva spanioli printre ei? Pe 
aceştia îi va întreba cineva ce părere au de una, de alta? 

„Consiliul Naţional Secuiesc, în ciuda eşecului parlamentar, îşi va 
continua lupta pentru autonomie, următorul pas fiind transferarea 
chestiunii la nivelul Parlamentului European şi a Consiliului Europei. 
Pământul Secuiesc, în suprafaţă de 10.000 kmp. şi având 800.000 de 
locuitori — din care trei sferturi unguri — are tot dreptul de a se integra în 
condiții de totală şi efectivă autonomie în Uniunea Europeană. "( Csapó 
Jozsef — preşedintele CNS) 

Deci, autonomie etnică — şi nu regională!!! (care trebuie dobândită 
înainte de integrare!). 

„Autonomia Ardealului presupune un proces politic mai 
îndelungat. În cercurile maghiarimii ardelene se confruntă două viziuni: 
cea a UDMR, conform căreia prioritatea o constituie obţinerea puterii 
economice, autonomia urmând a fi realizată după integrarea în UE şi cea 
a CNMA şi CNS — care consideră prioritară obținerea autonomiei (...) Da- 

că chestiunea Pământului Secuiesc este limpede, în ceea ce priveşte 
Ardealul — singura soluție viabilă pare a fi regionalismul asimetric (deci, 
devoluția — n.n.).” (Bakk Miklos — strategul CNMA) 

lată, aşadar, de ce este nevoie de un Sabin Gherman!!! (Pe de altă 
parte, dezacordul UDMR se referă nu la obiective — ci la eşalonarea în timp 
a acestora!!!) 

„Împărţirea teritorial-administrativă a României este neschimbată 
din 1968. Puterea centralizată este depăşită şi ineficientă. Şi totuşi, orice 
efort de regionalizare efectivă se loveşte de piedici insurmontabile. Va fi 
nevoie, fără doar şi poate, de presiuni din partea organismelor europene. 
(..) În România, abia realizarea regionalizării va deschide drumul 
autonomiei maghiarimii. ” (Smaranda Enache, Liga Pro Europa) 

Deci, încă o dată: regionalizarea (devoluţia) Ardealului este 
condiţia sine qua non a realizării autonomiei maghiarimii!!! (Adepții lui 
Sabin Gherman să bage bine la tărtăcuţă cele de mai sus!) 

„Cele trei instituţii de bază ale emancipării maghiarimii de peste 
hotare sunt: Legea Statutului, dubla cetăţenie şi autonomia. Cât priveşte 
regionalismul, acesta nu poate să-şi împlinească menirea istorică decât 
dacă nu afectează relaţiile interetnice. (...) Autonomia comunitară 
reprezintă condiţia de bază a viitorului maghiarimii din Bazinul Carpatic. ” 
(Nemeth Zsolt, preşedintele Comisiei de politică externă a Parlamentului 
Ungar) 

Deci, încă o dată şi încă o dată: „menirea istorică” a devoluţiei 
Ardealului (de neconceput fără „partenerii istorici” — adică românii!) este 
aceea de a asigura viitorul maghiarimii din Bazinul Carpatic!!! (Sper să mă 
audă toţi „sătuii de România”, toţi „antisudiştii” etc.) 

Deci, nimic nou sub soare: 

- „Model etnic” pentru secuime şi „devoluţie” pentru Ardeal! 

- Regionalismul (asimetric) serveşte exclusiv scopuri maghiare! 

- Autonomia secuimii trebuie realizată înainte de integrarea în UE! 

- Devoluţia este singura soluţie pentru unguri, pentru că într-un Ardeal 
quasi-independent procentul lor va fi nu de şapte — ci de 20! 

- Toate acestea sunt în curs de prezentare în fața forurilor europene, în 
intenția de a le transforma în condiţii de integrare a României în UE!!! 

Sau nu este aşa? 

Să vedem, atunci, cum îşi încheie Tokes discursul rostit la Sovata: 

„Integrarea europeană a României a fost fixată pentru 2007. 
Capitolele de negociere trebuie însă închise în 2004. Cel referitor la 
minorități a fost închis. În schimb, capitolul referitor la euroregiuni, în ca- 

re problema autonomiei se încadrează organic, este încă deschis. Ca atare, 
pretenţiile noastre de autoguvernare trebuie înaintate de urgenţă Uniunii. 
Suntem adepții integrării ţării noastre. Dar, în acelaşi timp, suntem 
convinşi că aceasta nu va avea loc fără îndeplinirea pretențiilor noastre. ” 

Oare pe ce se bazează preşedintele Consiliului Naţional Maghiar 
din Ardeal? 

Ignoranţă, prostie — sau altceva?! 


În „Adevărul” din 5 aprilie 2004 apărea, sub semnătura Călinei 
Berceanu, articolul „Tokes vrea să atragă UDMR în proiectul său de 
autonomie etnică (el îi acuză pe liderii Uniunii de dublu discurs, în ţară şi la 
Budapesta)”. 

Desigur cotidianul central number one al ţării (şi „specialista” 
Berceanu) nu se dezmint nici de această dată. Evident, n-avem pretenţii 
absurde, dar chiar şi aşa — la nivelul unei abordări de suprafață şi 
nedepăşind aparențele — ne-am fi aşteptat măcar la două lucruri: 

- menționarea vechimii amintitului dublu discurs (prezent nu numai 
începând cu semnarea „protocolului” — ci încă de pe vremea participării la 
guvernarea cederistă); 

- semnalarea chestiunii măcar din luna ianuarie, când (după cum se 
aminteşte, în treacăt, şi în articol) s-a lansat (nu pentru prima oară — dar mai 
insistent şi quasi-oficial) respectiva invitație la dialog. 

Să vedem, însă, şi textul cu pricina: 

„Preşedintele Consiliului Naţional al Maghiarilor din Transilvania 
(am mai spus-o — de pomană — şi o repetăm: traducerea este greşită, fiind 
vorba de „Erdélyi Magyar Nemzeti Tanács” = Consiliul Naţional Maghiar 
din Ardeal), Tökés Laszlo, îi propune lui Marko Bela să se întâlnească 
pentru a discuta pe tema autonomiei, deoarece «este absolut necesară 
unitatea de cauză a maghiarilor». Conducerea CNMT a anunţat, sâmbătă, 
la Cluj-Napoca, într-o conferință de presă, că doreşte ca această întâlnire 
să aibă loc într-una din zilele din intervalul 15-23 aprilie, pentru 
promovarea unui mesaj unitar pe tema autonomiei. «Dorim să coagulăm 
toate forțele politice maghiare ce luptă pentru autonomie, inclusiv 
UDMR», a explicat deputatul Szilágy Zsolt. Preşedintele CNMT a acuzat 
din nou liderii Uniunii de «politică duplicitară şi ambiguă», ce îşi are 
explicaţia în colaborarea cu partidul de guvernământ. El a menţionat că, 
recent, Marko Bela a dat publicității un apel la dialog adresat comunităţii 
maghiare, ignorând un mesaj similar al CNMT, de la începutul lunii 
ianuarie. 

«În România liderii UDMR se manifestă public împotriva 
autonomiei, dar în Ungaria susțin acest deziderat. Comunitatea maghiară 
nu trebuie confundată cu UDMR, pentru că maghiarii vor autonomie. 
Trebuie să avem un mesaj unitar pe această temă», a mai spus preşedintele 
Consiliului Naţional al maghiarilor din Transilvania. În limbaj explicit, 
CNMT doreşte susţinere din partea UDMR pentru iniţiativele legislative ce 

privesc autonomia Ținutului Secuiesc. Liderii CNMT au stabilit că în 24 
aprilie, la Târgu Mureş, va avea loc o întrunire a Consiliului Naţional al 
Secuilor (iarăşi se perseverează în prostie într-o greşeală de traducere: 
„Szekely Nemzeti Tanács” = Consiliul Naţional Secuiesc), pentru 
discutarea proiectelor de lege privind autonomia personală şi localităţile 
cu statut special. Proiectele respective urmează să fie depuse la 
Parlament.” 

Mai întâi să lămurim treaba cu „Consiliile” (am mai făcut-o — dar 
văd că am strigat în pustiu): Erdély — la care se fac toate referirile — 
înseamnă nu Transilvania, ci Ardeal! Care Ardeal se compune din 
Transilvania, Banat, Crişana şi Maramureş! Autonomia vizată se referă la 
Ardeal — nu la Transilvania! 

Pe de altă parte, nu este vorba de unguri şi secui — ci de teritorii! 

Ceea ce este cu totul altceva! 

Este aşa de greu de înțeles??! 

Nu este vorba de unguri sau secui — ci de „Erdely” (Ardeal) şi de 
„Szekelyfâld” (Pământul Secuiesc)! 

Nu este vorba de autonomie „personală” sau „comunitară” — ci de 
autonomie teritorială: pe criterii etnice în secuime, pe criterii regionale în 
Ardeal!!! 

Ca atare, Consiliile respective nu sunt ale secuilor sau ale 
maghiarilor — ci Secuiesc şi Maghiar! 

Dacă cei vizaţi (inclusiv de la Adevărul) nu văd care e diferenţa — 
nu mai am nimic de adăugat. Oricum, este pentru ultima dată când mai 
deschid subiectul. 

În al doilea rând, semnatara articolului nu remarcă (darmite să 
comenteze) o contradicție flagrantă între ceea ce citează din declarațiile lui 
Tokes şi din cea a lui Szilágyi (şi nu Szilágy!) Zsolt. Reproduc doar 
declaraţia celui din urmă: 

„Dorim să coagulăm toate forţele politice maghiare ce luptă pentru 
autonomie, inclusiv UDMR.” 

Stimată d-nă (sau d-şoară) Călina Berceanu, despre ce este vorba în 
fragmentul reprodus, despre convingerea şi atragerea unor (unui) adversari 
ai ideii — sau despre „coagularea tuturor forțelor politice maghiare ce luptă 
pentru autonomie”? Printre care este pomenită şi UDMR! Sau pentru d- 
voastră „inclusiv” înseamnă altceva? 

Sau treaba cu „coagularea” nu vă este clară? 

Cel mai elementar silogism ne spune că atunci când este vorba de 
agregarea unor forțe disparate în vederea realizării unui front comun pentru 

materializarea unui obiectiv (tot comun), atunci fiecare dintre aceste forţe, 
obligator, luptă pentru unul şi acelaşi obiectiv. 

Deci, (şi) UDMR este adepta autonomiei! 

Atunci ce rost are titlul cu pricina şi toată însăilarea de pe cele două 
coloane subiacente? 

Iar afirmația cu pricina o face nu cineva din afară, ci un deputat în 
exerciţiu al UDMR!!! 

Şi mai spuneţi — „în limbaj explicit” — că CNMT „doreşte 
susținerea Uniunii pentru inițiativele legislative ce privesc autonomia 
Tinutului Secuiesc.” Şi n-a avut-o? Sau v-a scăpat chestiunea? (N-ar fi 
exclus, pentru că — deşi sunt abonat la Adevărul — n-am reuşit, cu toată 
bunăvoința, să descopăr, cel puţi până astăzi — 16 aprilie 2004, nici cea mai 
sumară şi ascunsă informație despre faptul că UDMR a votat, în Parlament, 
pentru autonomia secuiască!) 

Hai să n-o mai lungim. N-am pretenţia ca „elitiştii” de la Adevărul 
să mă citească, dar nu mai scrieți după ureche! Puneţi mâna pe sursa 
primară şi consultați-o. Nu cunoaşteţi limba? Nici măcar d-l Robert Veress? 
Chiar aşa? De ce aţi renunţat la serviciile lui Dorin Suciu — singurul care 
era stăpân şi pe limbă şi pe subiect?! 

Dacă aţi fi deschis paginile cotidianului („„moderat”) Kronika din 8 
aprilie 2003, v-aţi fi putut lămuri deja cu un an de zile în urmă cum stau 
lucrurile — în realitate. lată câteva fragmente (total) edificatoare dintr-un 
interviu acordat publicaţiei respective de către însuşi Mark6 Bela 

„Intenţia noastră este de a asigura un grad cât mai mare de 
autonomie maghiarimii din Ardeal — şi acesta este drumul pe care 
mergem”; 

„Deosebirea dintre moderați şi radicali se referă la mijloace. 
Scopurile nu trebuie trâmbiţate, ci trebuie să trudim pentru ele. În cadrul 
UDMR pot exista şi divergențe — şi obiective diferite, dar conceptul de 
autonomie în nici un caz nu intră în această categorie”; 

„Autoguvernarea figurează de la început în programul UDMR. 
Dar pentru implementarea ei, pentru ca ea să poată deveni funcțională este 
nevoie de un cadru juridic adecvat, care nu există încă”; 

„Diversificarea mijloacelor nu înseamnă competiție, ci 
complementaritate”. 

lată, aşadar, ce înseamnă acel „inclusiv UDMR” din declarația d- 
lui Szilágyi Zsolt! 

lată, aşadar, că nu trebuie să batem drumul Budapestei pentru a 
auzi „dublul discurs” al d-lui Markó! 

Aşa cu mult hulitul preşedinte al UDMR, care şi-a „uitat” crezul 
inițial! 

Să fim serioşi! Este vorba, într-adevăr, de protocolul semnat cu 
PSD — dar nu aşa cum crede Călina Berceanu. „Radicalii” au fost, pentru a 
nu incomoda „relaţiile de protocol”, pur şi simplu „sloboziţi” — şi îşi fac 
treaba nestingheriți şi fără a mai angaja UDMR-ul, fără a-l mai obliga la 
permanente „delimitări” şi „desolidarizări”. 

UDMR, la rândul său, se străduieşte în continuare (cu paşi mărunți) 
să obțină tot ceea ce-i permite cadrul legal sau chiar să-l lărgească pe 
acesta, profitând de conjuncturi favorabile (interne sau externe), în vederea 
unor viitoare „salturi calitative”. 

Iar structurile nefuncţionale pe care „radicalii” le edifică — fără a fi, 
practic, stingheriţi — vor fi puse deja la punct până la cel mai mic detaliu în 
momentul în care, printr-un concurs „fericit” de împrejurări, statutul „de 
facto” va putea fi transformat într-unul „de jure”. 

Cum? N-aduce anul — ce-aduce ceasul! Mai ales cel rău! 

Să nu se supere nimeni, dar integrarea europeană mai poate să ne 
rezerve şi destule necunoscute şi surprize. Nu neapărat plăcute! 

Cât priveşte celălalt cal de bătaie, mult hulitul regim post-comunist 
(socialist) din Ungaria — care „îi abandonează pe ungurii de peste hotare”, 
permis să-mi fie să păstrez aceeaşi reticenţă ca şi în cazul udemeriştilor 
„moderaţi”. Drept argument, voi reproduce un singur lucru: „Mesajul de la 
Atena al premierului Medgyessy Peter către maghiarii din afara granițelor”: 

„Graţie solidarităţii şi travaliului de decenii al poporului maghiar, 
astăzi s-a realizat un vis de generaţii: Ungaria va deveni membră a UE, 
ceea ce va permite întregii naţiuni maghiare să se întoarcă acolo unde, din 
totdeauna, i-a fost locul. 

Noi, maghiarii, pe parcursul istoriei rar am fost nişte privilegiați ai 
sorții. De regulă am avut parte de flagrante nedreptăţi. Conceptul înţelept 
şi curajos al Europei unite va putea tămădui, însă, şi rănile noastre cele 
mai dureroase. Acum şi maghiarimea îşi va putea fructifica şansa de 
reunificare transfrontalieră a mult sfărtecatei sale naţiuni. 

Pentru reprezentarea intereselor noastre, pentru realizarea 
obiectivelor noastre vom dispune, de aici încolo, de mijloace mai eficiente 
ca oricând. ” (Romániai Magyar Szó nr. 4453/18 aprilie 2003) 

Atunci când moderatul şi rezervatul (şi „românofilul”) Medgyessy 
declară aşa ceva, dați-mi voie să simt un disconfort mai mare decât dacă 
mesajul i-ar fi aparținut, de pildă, lui Orbán Viktor! Şi dați-mi voie să nu 
am o viziune excesiv de roză asupra viitorului! 

P.S. Reprodusa „declaraţie de la Atena” a fost comentată şi „decriptată”, la 
vremea respectivă, într-un capitol aparte ce poate fi găsit, la paginal 15, în 
„Antiromânismul moderat şi radical”. 

Comemorarea” Trianonului 


Dacă măgarul lui Buridan a capotat (opțional) în faţa a două căpite, 
dilema noastră — tot opţională — are măcar scuza unui număr mult mai mare 
de piste îmbietoare. 

Pe de altă parte, spre deosebire de înfometatul patruped copitat 
(pentru că ceva deosebire trebuie, totuşi, să existe!) — noi suntem deja sătui 
până peste cap de „fânul” cu pricina! 

Ce-i de făcut? 

Cu permisiunea d-voastră (şi cu toată lehamitea şi greaţa), vom 
încerca — în paralel sau mai pe sărite — să parcurgem toate amintitele 
„piste”, mai ales că acestea se întâlnesc finalmente, cândva în...Europa! 

Din vraful de ziare adunate (în timpul „excursiilor în trecut”)* să 
alegem un exemplar mai recent (1 iunie 2004) al săptămânalului Erdélyi 
Napló şi să reproducem din rubrica „S-a întâmplat acasă” (adică în 
Ungaria!): 

„Deputatul independent Körömi Attila — membru al Mişcării 
pentru o Ungarie Mai Bună — a înaintat Parlamentului Ungar un proiect 
de hotărâre privind declararea datei Trianonului drept zi naţională de 
comemorare. În declaraţia respectivei formaţiuni politice — menită să 
repare o omisiune veche de 14 ani a elitei politice maghiare — se arată: 
«după 1945,generaţii întregi de unguri au crescut fără să fi auzit de 
Trianon şi de implicaţiile sale, fără să cunoască adevărul despre această 
tragedie naţională. Nici după 1990 nu s-a întreprins nimic pentru a 
readuce în conştiinţa colectivă datele istorice respective şi repercusiunile 
subsecvente — la fel de actuale şi astăzi. Această situație impune declararea 
datei respective drept Zi Naţională de Comemorare — nu numai pentru a 
readuce în memoria colectivă tragicul diktat, ci şi pentru a contribui la 
conştientizarea unității maghiarimii din Bazinul Carpatic». Mişcarea 
pentru o Ungarie Mai Bună cere guvernului ca până la data de 30 
noiembrie 2004 această comemorare să fie introdusă şi în instituţiile de 
învățământ. ” 

lată, aşadar, cu ce se ocupă, printre altele, Parlamentul Ungar! 

De ce trebuie reamintită, la nivel naţional (inclusiv — sau mai ales! 
— în şcoli), respectiva „tragedie națională”? Spre neuitare — dar şi pentru 
„conştientizarea unității maghiarimii din Bazinul Carpatic”!!! 

*Este vorba de capitolele închinate „Monumentului Libertăţii” de la Arad, 
nereproduse aici şi regăsibile în „Antiromânismul moderat şi radical” 

Cu ce scop? Ce altceva ar putea intra în discuţie — decât refacerea 
efectivă a acestei „unități”?!! 

Cât priveşte „generaţiile de după 1945 care au crescut fără să fi 
auzit de Trianon şi de implicaţiile sale tragice”, să fim serioşi! — stimate d- 
le deputat Körömi Attila. Vorba secuiului: aşa animal nu există!!! 

De unde provine agitația respectivă? De la apropierea datei de 4 
iunie — dată la care a fost semnat (în 1920) Tratatul de Pace de la Trianon. 
De altfel, cu câteva pagini mai încolo (în acelaşi exemplar al E.N.) găsim 
un articol al lui Fábián Tibor — intitulat chiar aşa: „Trianon (ce avem voie 
să ne amintim — şi ce nu)”. Să reproducem câteva pasaje: 

„S-ar putea spune — şi mulți o şi fac — că diktatul de la Trianon 
este un subiect anacronic, desuet, demonetizat etc. Aşa o fi, dar în ciuda 
acestui fapt el continuă să fie un subiect tabu. (...) 

Despre victimele comunismului — nemaivorbind de cele ale 
holocaustului — se poate discuta deja în Ungaria, inclusiv la nivel oficial, 
în schimb tragedia care a însemnat pierderea a o treime din naţiune şi a 
două treimi din ţară continuă să constituie un subiect tabu în incinta 
onoratului Parlament şi, din păcate, chiar şi în afara acesteia. 

În statele succesoare, desigur, situația este şi mai proastă. În tările 
care, la vremea respectivă, şi-au împărțit prada a-ți aminti de Trianon este 
încă echivalent cu a instiga la nesupunere civică sau chiar la răscoală. În 
comunitatea maghiară din Ardeal, de altfel, comemorarea zilei de 4 iunie 
pare încă ceva de domeniul fantasticului. Alegem, de regulă, soluția cea 
mai simplă: ignorarea. Proastă soluție! De parcă în acest fel am putea 
anula Trianonul sau efectele sale... 

O tânără şi activă organizație şi-a asumat, în urmă cu un an, la 
Cluj, comemorarea respectivă. Fără nici o demonstrație, cu doar doi 
vorbitori invitați şi aprinderea unor lumânări: în esență — mai nimic. Și, 
totuşi, presa românească a vuit a doua zi: ungurii au îndrăznit, la Cluj, să 
comemoreze Trianonul! Păi nu e revoltător?! Din păcate, în acest cor 
semidoct şi ahtiat după senzaţional apar, din când în când, şi voci 
maghiare. (...) Acestea susțin că trăim noi vremuri — şi numai cârcotaşii, 
paseiştii şi ultranaţionaliştii mai abordează o temă care, în rest, nu mai 
interesează pe nimeni. 

S-o spunem răspicat: pe vremea comunismului era un subiect 
interzis — iar acum este «demodat». 

De fapt, nu este vorba doar de Trianon sau de modificarea unor 
granițe, ci, în primul rând, de libertatea memoriei. Cei care o contestă, cei 
care se tem să-şi privească în faţă trecutul şi preferă să se refugieze în 

viitor, aceia nu conştientizează faptul că a-ţi aminti înseamnă şi demnitate 
şi libertate. ” 

Spune ceva nou (sau în plus față de informaţia reprodusă şi 
comentată) d-l Fâbiân? 

Cum să nu spună! Spune chiar destule. Să le luăm pe rând, fără a 
respecta ordinea din text: 

- „A-ți aminti, înseamnă şi demnitate şi libertate”! 

Stimate d-le Fábián, cunoaşteţi vreun regim totalitar care să fi 
reuşit să interzică libertatea memoriei? Că noi n-am auzit despre aşa ceva. 
Că doar nu discutăm — sper — despre mancurtizare, lobectomie sau alte 
metode de „spălare a creierului”?! 

Cine vă împiedică să vă aduceţi aminte — în Ungaria sau în statele 
succesoare — de Trianon, aşa cum vă convine sau cade bine? Sau cine v-a 
împiedicat s-o faceţi — chiar şi în perioada comunistă? 

Cât priveşte comemorarea publică — ceea ce este, totuşi, altceva — 
cine vă împiedică s-o faceţi în Ungaria? Slavă Domnului, în Nagykanizsa 
există un monument comemorativ închinat Trianonului, o replică a acestuia 
intenționându-se a se amplasa şi la Budapesta — pe soclul monumentului 
ostaşului sovietic (propus a fi dezafectat). După cum, de ani de zile, în ziua 
de 4 a fiecărei luni, la orele 16,30 (ora semnării Tratatului de la Trianon), 
„Mişcarea Revizionistă Maghiară” organizează mitinguri în „diverse zone 
circulate” ale Budapestei, tocmai pentru a comemora evenimentul în 
discuție şi a-l „readuce în actualitate” (printre altele, prin intonarea de 
cântece revizioniste şi răspândirea de manifeste revizioniste — cu care este 
împânzit şi Internetul!). Nemaivorbind de celebrul „Clopot al Trianonului” 
de la Zebegeny — care bate zilnic la aceeaşi oră (16,30), pentru a „îndemna 
la neuitare” şi „a vesti lumii unitatea maghiarilor din Ungaria 
Sanştefaniană”! 

Aşa stând lucrurile, cum puteţi spune, stimate d-le Fábián, că 
Trianonul nu este comemorat în Ungaria? Și am amintit doar o infimă parte 
din manifestările cu pricina! 

lar în ceea ce priveşte statele succesoare (ale Monarhiei Austro- 
Ungare) — România în cazul de față — s-avem pardon! Nu vă ajunge că 
boicotaţi Ziua Naţională — care cinsteşte exact reîntregirea ţării cu teritoriile 
strămoşeşti ce i-au fost cotropite de diverşi năvălitori, printre ele şi 
Ardealul — acum vreţi să mai şi jeliţi, public, Trianonul, simbolul 
consfințirii internaţionale a acestei reîntregiri?!! 

Şi dacă jelirea din patria-mamă înseamnă, după cum am văzut, nu 
demnitatea şi libertatea de a-ţi aminti — ci revizionism, de ce să fim noi atât 

de naivi încât să credem că jelirea din Ardeal ar însemna altceva?! 

Mai ales că d-l Fábián omite — „în buna-credință” ce-l 
caracterizează — să nominalizeze „organizaţia tânără şi activă” care s-a 
încumetat, anul trecut, să comemoreze public Trianonul, stârnind protestul 
„presei semidocte”! 

Stimate d-le Fábián — este vorba de o minciună prin omisiune! 
Respectiva organizație se numeşte HVIM — Hatvannégy Vármegye Ifjusăgi 
Mozgalom (Mişcarea de tineret pentru cele 64 de judeţe) şi este una din 
cele mai active mişcări revizioniste din Ungaria (cu filiale în toate statele 
succesoare)! Însăşi denumirea (fiind vorba de cele 64 de judeţe ale aşa zisei 
Ungarii Mari!) îi trădează orientarea, nemaivorbind de faptul că la ultima 
„Insulă Maghiară” (tabără paramilitară organizată anual, pe Dunăre, de 
către HVIM) invitatul de onoare din România a fost Cseresznyes Pál — 
nimeni altul decât căsăpitorul lui Mihăilă Cofariu!!! 

Şi dacă nu vă convine termenul, vă putem linişti: ați mințit nu 
numai prin omisiune, ci şi efectiv. Pentru a evita orice confuzie, revin la 
citat: „...în schimb tragedia care a însemnat pierderea a o treime din 
națiune şi a două treimi din țară continuă să constituie un subiect tabu...” 

Trebuie să înţelegem că o treime din națiunea maghiară trăia pe 
două treimi din teritoriul țării maghiare?!! Numai că situația reală era una 
mult mai bizară: ungurii reprezentau, de fapt, doar o treime din populaţia 
întregului teritoriu în discuție — masată în procent covârşitor în „Ungaria 
propriu-zisă”, celelalte două treimi (atât teritoriu — cât şi populație) fiind 
exact „prada” care a fost atribuită, la Trianon şi Versailles, aşa numitelor 
state succesoare. Pe teritoriul cărora a rămas o minoritate maghiară de cel 
mult 15 la sută (şi nu o treime)!!! 

Pe de altă parte, Ungaria Mare n-a existat niciodată — au existat 
doar nişte teritorii în jurul Ungariei aflate în raporturi feudale de 
subordonare față de aceasta. Chiar şi în perioada dualismului austro-ungar 
se vorbea de Ungaria propriu-zisă (cea de astăzi) şi de „ţări asociate 
Coroanei Maghiare” — printre ele şi Ardealul!!! 

N-aţi ştiut (sau ați „uitat”) — stimate d-le Fábián? Faceţi un mic 
efort şi deschideţi Revai Nagy Lexikona (ediţia 1911-1914) la pagina 225 a 
volumului 13 („cimer és lobogo”) — şi veţi găsi confirmarea, fără echivoc, a 
celor de mai sus. 

Aşa stând lucrurile, comemorarea publică a Trianonului în statele 
succesoare (cele care „şi-au împărțit prada”!) este un gest nu de demnitate 
şi libertate, ci unul care denotă atât lipsă de loialitate față de statele 
respective, cât şi o nesimţire crasă — stârnind, justificat, reacții de respinge- 

re şi de condamnare. 

Vorbeam, la început, despre o multitudine de piste „îmbietoare”. 
Din păcate, spaţiul nu ne permite, deocamdată, să le parcurgem integral — 
spre a le demonstra convergența finală: „modificarea unor granițe”, 
„anularea Trianonului şi a efectelor sale”, cum formula, mai mult decât 
explicit, însuşi d-l Fâbiân! 

O vom face în episoadele următoare. 

O Europă „fără graniţe” şi „tămăduirea mutilărilor trianonice 


„Pistele” de care vorbeam în capitolul precedent duc — fiecare în 
parte şi toate împreună — finalmente în „Europa”. De ce? Pentru că: 


- „Integrarea în UE va tămădui şi cele mai dureroase răni ale noastre” 
(Medgyessy Peter — în „Scrisoarea de la Atena adresată maghiarilor din 
afara granițelor”); 
- „Acum şi maghiarimea îşi va putea fructifica şansa de reunificare a mult 
sfărtecatei sale naţiuni ” (acelaşi premier ungar — în aceeaşi scrisoare); 
„Integrarea europeană este singura realitate istorică prin care 
reunificarea naţiunii maghiare va deveni, la rândul ei, o realitate istorică. 
Şi singura rațiune majoră a acesteia” (din discursul d-nei Dávid Ibolya, 
președinta MDF — aliat de nădejde al FIDESZ, rostit cu ocazia 
reamplasării monumentului de la Arad). 


Desigur, citate asemănătoare am putea da cu zecile sau cu sutele. 
Se naşte fireasca întrebare: de unde şi până unde aceste speranţe (ca să nu 
spunem certitudini)? Cum va reuşi integrarea europeană să „tămăduiască 
rănile Trianonului” şi să „reunifice națiunea maghiară”? Să ascultăm — din 
aceeaşi sursă (Dávid Ibolya) — părerea unei juriste care a deţinut, în 
guvernul Orbân, conducerea ministerului de justiție din Ungaria: 


- „Datoria noastră, a celor din patria-mamă, este — acum — să 
veghem cu conştiinţa trează la lărgirea cât mai grabnică a Uniunii 
Europene, pentru ca toată maghiarimea de peste hotare să poată beneficia 
de o Europă fără graniţe şi să-şi refacă, neingrădite de nimic, vechile 
comunităţi, aşa cum au existat acestea cu veacuri în urmă. Secolul al XXI- 
lea ne va oferi şansa să vindecăm acele răni pe care războaie pustiitoare şi 
diversele mutilări aferente ni le-au provocat. ” 

Deci: o Europă „fără graniţe” — în care maghiarimea din Bazinul 
Carpatic să-şi poată reface, „neîngrădită de nimic”, vechea unitate şi să-şi 
poată tămădui „mutilările”! 

Oare o Europă „fără granițe” este suficientă pentru realizarea 
dezideratelor de mai sus? Pe de altă parte, ne-am uitat la harta Europei, ba 
am şi străbătut-o în lung şi-n lat — şi n-am observat, nici pe hartă şi nici la 
faţa locului, dispariţia respectivelor graniţe. Şi cu atât mai puţin vreo 
„tămăduire” sau „reunificare” în sensul celor trâmbiţate de către 
reprezentanţii de frunte ai întregului spectru politic din Ungaria, aflaţi sau 
nu la putere. 

Oare ne scapă nouă ceva? 

Cum pot „Piaţa Comună”, „Spaţiul Schengen”, „Bruxelles”-ul şi 
„Strasbourg”-ul să reprezinte pentru Ungaria — şi numai pentru ea! — un 
echivalent de ştergere a graniţelor, şi încă unul care să permită „tămăduirea 
mutilărilor” şi „reunificarea mult sfârtecatei naţiuni maghiare”??! 

Pe de altă parte, dacă totul ar fi atât de simplu, dacă totul s-ar 
rezuma la extinderea Uniunii Europene (şi în zonele limitrofe Ungariei) şi 
la realizarea unui suprastat continental — fie el şi federativ, atunci de ce 
zdroaba pentru regionalizarea (devoluţia) Ardealului sau măcar a Secuimii 
şi, mai ales, de ce precipitarea eforturilor în această direcţie şi înverşunarea 
disperată de a finaliza treaba până în 2007 — anul în care România ar urma 
să se integreze în UE? 

Desigur, ne-am mai ocupat de subiectul în discuţie, cu precădere în 
ciclul „Ce mai scriu «aliații»?”, ba am semnalat nu numai momentul 
„iuţirii”, ci şi mesagerul care a determinat-o (Bayer Zsolt). lar mesajul suna 
în felul următor: „«problema Ardealului» (sau măcar a Secuimii) trebuie 
rezolvată înainte de integrarea României în UE, pentru că Uniunea nu va 
tolera reglări de conturi între două state integrate”. 

Aşa stând lucrurile, integrarea europeană „lărgită” nu va rezolva 
ştergerea graniţelor (neconvenabile!) — şi înlocuirea lor cu altele noi (şi 
convenabile!) — decât cu două condiţii: 

- „Europa Unită să fie una a regiunilor — şi nu a statelor naţionale; 
- aceste regiuni să fie preexistente integrării şi legitimate democratic printr- 
o majoritate regională (exprimată prin referendum). 

lată, aşadar, că mult visata „Europă fără granițe” — capabilă să 
„tămăduiască” şi să „reunifice” este o chestiune destul de complicată şi cu 
suficiente variabile şi semne de întrebare. 

O dată, că mult visata „Europă a regiunilor” este un concept mai 
degrabă utopic, realizabil, eventual, într-o parte de Europă (Europa 
Centrală) — şi nicidecum în întregul continent. 

În al doilea rând, că devoluţia Ardealului — care presupune 
constituirea unei majorități regionale transetnice (deci, româno-maghiare) — 
nu pare, astăzi, o perspectivă în stare să justifice speranțele ce s-au investit 
în ea în 1999, anul în care s-a lansat scenariul molnarian respectiv. lar 
Consiliul Naţional Maghiar din Ardeal — având în spate doar un procent de 
sub 20 la sută de ardeleni (unguri) — nu are cum să constituie majoritatea 
regională necesară. 

În al treilea rând, că o entitate regională secuiască — bazată pe o 
majoritate regională de 70 la sută — este, pe undeva, incompatibilă cu un 

Ardeal autonom, atât în ceea ce priveşte ideea în sine, cât şi posibilitățile de 
a o pune în practică. De ce? Din următoarele motive: 

- cum poate să existe o regiune autonomă în cadrul altei regiuni 
autonome? secuii vor fi autonomi şi față de România şi faţă de Ardeal — un 
fel de subchiriaşi?! 

- secuii vor trebui să opteze (există deja semne că au început s-o şi facă) 
între a fi unguri sau secui; 

- fiind, de fapt, secui — şi nu unguri (vezi descendența huno-avară, 
existenţa istorică a lui Unio Trium Nationum etc.), proporţia de unguri din 
Ardeal va scădea la jumătate: cel mult 700.000; ceea ce le va reduce 
ponderea la sub zece la sută din populația Ardealului (şi le va diminua 
considerabil şansele de a putea realiza vreodată o majoritate regională 
transetnică); 

- secuii nu-şi vor asuma riscul de a pierde şansa de-a deveni autonomi, în 
perspectiva — tot mai himerică — a unui Ardeal autonom. 

Aşa stând lucrurile, se conturează, din ce în ce mai pregnant, o 
ruptură între secui şi unguri. 

Pe ce ne bazăm? Pe considerentele de mai sus, bineînţeles, dar şi pe 
o serie întreagă de date şi argumente, unele istorice — altele aparținând 
prezentului sau trecutului apropiat. 

O dată, aşa cum am mai spus-o, secuii nu sunt unguri, ci 
descendenţi ai hunilor şi avarilor, deci preexistenţi în zonă pe vremea 
descălecatului arpadian — când se aflau undeva în nordul Pannoniei. De 
unde au fost dislocaţi de noii veniţi şi, ulterior, colonizați, pe post de 
grăniceri (pe la 1200) în amplasamentul actual. Şi asta o ştiu şi ei. lată 
câteva pasaje edificatoare, reproduse din penultima noastră carte, 
„Mişcarea Revizionistă Maghiară” (Ed. Dragoş Vodă, Cluj-Napoca, 2003): 


„Aşa vrem noi să refacem o Ungarie Mare unitară? Aşa vrem noi 
să strângem şi să vectorizăm energiile maghiare, ignorând adevărata 
populaţie străveche şi declarând drept unică clasă conducătoare seminția 
arpadiană? (...) Secuii ştiu foarte bine că ei au trăit pe aceste meleaguri cu 
mult înaintea descălecatului din 896. 

Lumea se întreabă: unde au dispărut hunii şi avarii? Ei bine, n-au 
dispărut, ei sunt strămoşii noştri — ai secuilor — iar denumirea de Hungaria 
provine de la Attila. 

Mi-amintesc de un bărbat secui care, cu ocazia recensământului 
din România, îi declara unui recenzor derutat: «Nu sunt ungur, sunt 
secui» ” (Gyöngyi trimdr @ freemail. hu); 

„„..pe întreg teritoriul imperiului avar — acolo unde s-a aşezat 
poporul lui Arpad — autohtonii secui au fost «asimilați» (ungurii fiind că- 
lare — ei au fost «descălecătorii»]). 

Mai târziu, Geza, István şi alţi regi din Casa Arpád, folosindu-se 
de colonişti occidentali, i-au împins (ca să nu spun alungat) şi mai la 
periferie pe băştinaşii secui, expropriindu-le, practic, țara. 

Secuii au fost şterşi din conştiinţa publică, proces ce continuă şi 
astăzi. Este suficient să amintesc, în acest sens, marele forfoi cu care se 
sărbătoreşte aşa zisul descălecat (din 896 — n.n.) ignorându-se cu 
desăvârşire tot ceea ce a fost până atunci, toate precedentele descălecate! 

E greu de aflat din istoria noastră oficială cine au fost avarii. 
Istoria «noastră» îi consideră nişte străini. Această istorie va trebui 
rescrisă cu deplin respect pentru locul ce li se cuvine secuilor în contextul 
respectiv. Poporul maghiar, în accepțiunea europeană a cuvântului, este 
rezultanta amestecului dintre cele două seminţii — autohtonii secui şi nou- 
veniții lui Arpád. Dar secuii secui, cei ce şi-au păstrat identitatea națională 
până astăzi, au tot dreptul să se considere urmaşii hunilor şi ai avarilor, 
iar ungurii trebuie să recunoască — în speţă cei ce se revendică de la 
descălecatul lui Arpád — că secuii, la vremea respectivă, i-au primit în casa 
lor!” (Lajos — lajos. nagy @ fundp. ac. be); 


„La urma urmei, fiecare trasează delimitarea faţă de intruși, acolo 
unde îşi poate identifica propriii strămoşi. Secuii au fost prezenţi în Ardeal 
înaintea ungurilor lui Arpád, ca atare — place sau nu — lor li se cuvine 
dreptul de întâietate. Poate că, în ochii secuilor, poporul lui Arpad este la 
fel de intrus ca şi poporul român! ” (trimdr @ freemail. hu) 


lată, aşadar, câteva din puzderia de păreri similare ce circulă pe 
Internet! (Fireşte, n-am violat corespondențe personale, ci am reprodus de 
pe diverse site-uri — pe care se desfăşoară discuţii interminabile — ca de 
pildă: http://www. inforum. hu, http://www. nemnemsoha. hu, www. 
revizio. com etc.) 

Am exagerat, oare, atunci când afirmam că se prefigurează (sau 
chiar conturează) o ruptură între secui şi unguri? 

Şi ne aflăm abia la temeiurile istorico-identitare cele mai vechi ale 
acesteia! (Desigur, aici şi acum nu discutăm despre realităţi istorice — ci 
despre percepții şi puncte de vedere care determină o anumită atitudine a 
secuilor vizavi de unguri, atitudine ce nu poate fi neglijată în descifrarea 
turnurii evenimentelor de dată mai recentă, legate de tema în discuţie) 

În capitolul următor vom încerca să prezentăm şi alte temeiuri — de 
istorie mai apropiată (sau chiar contemporană) — ce probează, dacă nu un 
conflict real şi deschis, măcar o decizie a secuilor-secui de a lua problema 
pe cont propriu. 

Seminţia arpadiană versus „autohtonii secui” 


Am văzut, în capitolul precedent, temeiurile identitar-istorice şi de 
„autohtonitate” (faţă de ungurii lui Arpad) care ar trebui, în viziunea 
secuilor, să le confere întâietate în raport cu seminţia arpadiană. 

Să trecem la alte temeiuri, tot istorice, dar de dată relativ mai 
recentă. Aminteam, tot în acelaşi număr al revistei, de existenţa lui „Unio 
Trium Nationum” — alianţă între saşi secui şi unguri, apărută după răscoala 
de la Bobâlna (1437) şi îndreptată împotriva adevăraţilor autohtoni 
majoritari ai Ardealului: românii. Deci, o alianță antiromânească a TREI 
NAȚIUNI (printre ele şi secuii!) de venetici — colonizați peste autohtonii 
români de către regatul maghiar! (Aici se impune o paranteză: nu 
întâmplător am folosit ordinea — saşi, secui, unguri, pentru că primii 
colonişti au fost germanii, imediat după ei sosind, în jur de 1200, secuii, iar 
ungurii au fost ultimii care au năpădit zona; dovadă, în acest sens, stă faptul 
că toate oraşele mai importante ale Voievodatului Transilvaniei, aşezate pe 
vechi vetre valahe, au fost construite de către saşi — şi nu de către unguri!; 
aceştia le-au luat în stăpânire, în majoritatea lor, doar peste câteva secole — 
cu precădere în perioada principatului, după 1526, când aproape toată 
nobilimea din Ungaria (devenită paşalâc) s-a refugiat, cu arme şi bagaje, în 
Ardeal!) 

Mai mult, între secui şi unguri s-au purtat mai multe războaie, ba 
există un precedent când secuii s-au aliat până şi cu românii (pe vremea lui 
Mihai Viteazu) împotriva ungurilor! 

Şi nu numai atât,: secuii şi-au păstrat confesiunea romano-catolică, 
pe când ungurii, mai ales cei din Ardeal, au trecut masiv la la reformați. 
Ceea ce a generat numeroase conflicte, ba chiar şi un război eminamente 
confesional. Care este comemorat, cu mare fast, până (sau mai ales!) în 
zilele noastre! 

Despre ce este vorba? Despre principele loan Sigismund al 
Ardealului care, în 1567, a vrut să-i convertească la protestantism, cu forța 
armelor, pe catolicii secui. Lupta s-a dat la Şumuleul de Ciuc (în apropiere 
de Miercurea Ciuc) şi a fost câştigat de către secui (încă o dovadă a 
raportului de forţe existent la acea vreme!).De atunci şi până astăzi, victoria 
este sărbătorită cu mult fast, de Rusalii (lupta a avut loc în sâmbăta 
rusaliilor). 

De ce afirmam că „mai ales astăzi”? Pentru că, de vreo zece ani, 
comemorarea — transformată într-un veritabil pelerinaj — are loc exact pe 
arealul de desfăşurare a luptei (şeaua dintre cele două vârfuri ale Șumuleu- 


118 


lui) unde celebrul arhitect Makovecz Imre a construit o incintă sacră (un fel 
de capelă-estradă) şi unde se adună, pe lângă mulțimea pelerinilor (anul 
acesta au fost în jur de 350.000!) şi o serie întreagă de somităţi bisericeşti şi 
laice ale secuilor, oameni ai locului — sau doar reîntorşi cu această ocazie 
pe meleagurile natale (Páll Leo — capul ordinului franciscanilor, Jakubinyi 
György — arhiepiscopul romano-catolic de Alba Iulia, Erdö Peter — 
cardinalul de Budapesta-Esztergom, Dávid Ibolya — preşedinta MDF, 
Pomogáts Béla — preşedintele Uniunii Sriitorilor din Ungaria, Vizi 
Szilveszter — preşedintele Academiei de Ştiinţe din Ungaria etc.). 

După cum, pelerinajul din acest an a mai fost onorat — pe lângă distinşii 
participanți amintiți mai sus — şi de binecuvântarea apostolică a papei loan 
Paul al II-lea, care, în mesajul său, a depus mărturie pentru „nestrămutata 
credinţă şi fidelitate faţă de Evanghelie a poporului ardelean”!!! 

Cardinalul Erdö Peter, în cuvântul său, a amintit de enciclica 
„Pacem in Terris” emisă, deja cu 40 de ani în urmă, de către papa loan al 
XXIII-lea, în care — printre drepturile universale ale omului prezente şi în 
învăţătura bisericii — se vorbeşte şi despre „drepturile comunitare”. 
Cardinalul a ţinut să precizeze: „Printre beneficiarii acestor drepturi se 
numără şi comunităţile naţionale — de aici decurgând deosebitul interes pe 
care sfântul părinte (actualul papă — n.n.) îl acordă problemei 
minorităților naţionale”! (Sursa la care am apelat este exemplarul din 1 
iunie 2004 al săptămânalului Erdélyi Napló: „Pelerinajul de la Șumuleu- 
Ciuc — binecuvântat de papă”) 

lată, aşadar, un aspect (şi) mai puţin cunoscut al deosebirilor 
(conflictogene) dintre secui şi unguri! Şi care este intens cultivat în ultimii 
ani — şi binecuvântat de către Vatican! 

Desigur, argumente din istoria (mai mult sau mai puţin) îndepărtată 
mai există cu duiumul, după cum există şi argumente antropologice, 
etnologice,  etnopsihologice, lingvistice etc. care atestă, clar, 
individualitatea secuilor şi neapartenenţa lor la națiunea maghiară. 

Când au „devenit” secuii unguri? 

Abia după Trianon — din motive lesne de înţeles. Dar, iată că 
această afiliere strategico-tactică începe să-şi dezvăluie natura pur 
conjuncturală. Dacă până nu de mult încă se vorbea de „tombmagyarsâg” 
(maghiarime compactă) şi „szorvânymagyarsâg” (maghiarime risipită — în 
sensul de sporadică) — semnificând populaţia din Secuime şi pe cea (net 
minoritară) din restul Ardealului, astăzi se aud, din ce în ce mai des, voci 
care pledează pentru diferenţiere, pentru separare. lată o formulare publică 
şi explicită: „Astăzi, secuii pretind soluţii aparte care să le asigure eman- 

ciparea din sânul maghiarimii”! (B. Kovăcs András — citat de Csáky Tibor 
în Erdelyi Naplo din 15 aprilie 2003). 

Este suficient de clar? 

Şi care să fie aceste „soluţii de emancipare” de sub o tutelă 
conjuncturală? 

Pe de altă parte, de ce (şi de unde) dorinţa de emancipare şi, mai 
ales, cu ce scop? 

Desigur, întrebările sunt retorice, iar motivul „emancipării” l-am 
conturat deja în capitolul precedent: „secuii nu-şi vor asuma riscul de a 
pierde şansa de-a deveni autonomi, în perspectiva — tot mai himerică — a 
unui Ardeal autonom”! 

De aici — şi în lumina temeiurilor istorico-identitare creionate pe 
parcursul a două capitole — se trage ruptura ce se pre (sau con)figurează 
deja sub ochii noştri. 

Şi dacă pornim de la această premisă, atunci însăşi „ecuația” 
moderați — radicali poate căpăta o altă semnificaţie. Se crede — sau (sperăm 
că) s-a crezut doar — că respectivii udemerişti (n-am cum să-i numesc altfel, 
din moment ce nu şi-au dat demisia şi nici n-au fost excluşi din UDMR) 
sunt nimic altceva decât ceea ce par: moderați şi radicali. Pe parcurs, au 
apărut nuanțări, în sensul că moderaţii ar fi ba adepți ai modelului regional, 
ba exponenți ai stângii post-comuniste maghiare (sau româno-maghiare), ba 
partizanii unor tranzacţii pe bază de troc cu partidul aflat la putere (sprijin 
parlamentar — contra beneficii etnopolitice), ba, pur şi simplu, 
colaboraţionişti, iar radicalii ar fi ba adepţi ai modelului etnic, ba agenţi ai 
conservatorilor civici din Ungaria (FIDESZ + MDF + diverse Uniuni 
Civice), ba exponenţi ai cercurilor revizioniste maghiare şi aşa mai departe. 

Desigur, despre cele de mai sus am scris zeci de articole, analizând 
şi comentând multiplele reorientări tactice ale celor două tabere — dictate de 
diverse conjuncturi şi evoluţii — care au mers uneori până la inversarea 
rolurilor, prezentând şi disecând conflictele false ori reale, acuzele 
reciproce şi solidarizarea în faţa acuzelor altora, dezbinările şi regrupările 
în fața duşmanului comun, asalturile şi replierile, luptele pe două (sau mai 
multe) fronturi şi atacul concertat etc., etc., etc. — fără a putea formula o 
concluzie mai grăitoare şi mai succintă decât cea rostită de însuşi 
preşedintele UDMR: „Diversificarea mijloacelor nu înseamnă competiție, 
ci complementaritate”! 

Şi chiar dacă — din pur pragmatism — lucrurile continuă să stea aşa 
cum figurează ele în magistrala formulare de mai sus, chiar dacă se merge 
în continuare, indiferent de bilanţul şanselor, pe toate variantele posibile (ca 

la o loterie a istoriei), chiar dacă „triumvirii Tokes, Csapo, Szász au purces 
la „faza de globalizare” (în „Bazinul Carpatic” — fireşte) vizând 
„reunificarea transfrontalieră a mult sfârtecatei naţiuni maghiare”, ceva, 
totuşi, s-a schimbat. Şi asta transpare din întreaga presă de limbă maghiară. 

Să luăm, de pildă, nişte fragmente din discursul lui Orbân Viktor 
rostit la Odorheiul Secuiesc (şi reprodus, sub titlul „Aşteptăm Pământul 
Secuiesc în Uniunea Europeană”, în Erdélyi Napló din 25 mai 2004): 

„„.„.Pentru mine, Odorheiul Secuiesc este capitala Pământului 
Secuiesc (Szekelyfăld) (...) Sunt convins că el va deveni, cândva, capitala 
Regiunii Secuieşti a Uniunii Europene. (...) Ca membră a UE, Ungaria va 
trebui să militeze pentru o cât mai grabnică integrare a tuturor vecinilor 
săi. (...) Dacă acest lucru se va realiza, există toate şansele ca Pământul 
Secuiesc — cu autonomia deja dobândită până atunci — să devină o regiune 
independentă a Uniunii Europene — cu capitala la Odorhei. (...) Uniunea 
Europeană este, de fapt, o comunitate a comunităţilor, a națiunilor, a 
grupurilor de populaţie. ” 

Comentariile sunt, credem, de prisos. 

Pe de altă parte, am putea cita din texte de aceeaşi factură — 
prezente în mai toată presa de limbă maghiară din România (şi nu numai). 
Nu numai, pentru că în acelaşi exemplar al Erdelyi Napl6, de pildă, sunt 
reproduse două articole ce pedalează pe acelaşi subiect, unul din Magyar 
Nemzet (cotidian central din Ungaria) — altul din Frankfurter Allgemeine 
Zeitung. 

Fără îndoială, balanţa s-a înclinat hotărâtor în favoarea autonomiei 
secuieşti, iar despre cea a Ardealului se vorbeşte din ce în ce mai puţin. Şi 
era normal să se întâmple aşa: în primul caz, majoritatea regională — 
„întâmplător etnică” (apud Molnár Gusztáv) — este indiscutabilă, pe când în 
cazul Ardealului, această majoritate regională nu poate fi decât transetnică, 
iar realizarea ei se dovedeşte a fi din ce în ce mai iluzorie. 

Aşa stând lucrurile, reorientarea radicalilor spre autonomia 
„Pământului Secuiesc” apare ca ceva firesc. 

Sau nu este vorba de reorientare? 

Să fi existat de la început această opţiune pentru Secuime? 

Şi dacă da, atunci ar fi greşit să punem semnul egalităţii între 
udemeriştii radicali şi secui? 

Mai ales că, în imensa lor majoritate, radicalii de notorietate 
publică sunt secui — şi nu unguri! 

Votul din Ardeal 


Pentru a putea discuta, în particular, despre votul din Ardeal, va 
trebui să aruncăm o privire asupra rezultatelor generale ale alegerilor locale 
— raportate deci la întreg cuprinsul țării. 

De ce a pierdut PSD aceste alegeri (pentru că, oricât s-ar mistifica 
unii, este vorba de o înfrângere — şi nu de o victorie!) ? Pentru că — în ciuda 
unor incontestabile succese de politică externă — n-a reuşit, pe plan intern, 
să-şi onoreze platforma social-democrată şi să materializeze principalele 
obiective ale acesteia: protecţia socială şi economia socială de piaţă. Astfel: 
- corupția (nimic nu se poate rezolva fără şpagă şi/sau relații, inclusiv — sau 
mai ales — în raporturile provincie-centru!) a rămas la acelaşi nivel, sau 
chiar a crescut; 

- „baronii” locali (un fel de „prim-secretari” cu apucături şi puteri feudale) 
au continuat să existe şi să propăşească prea puțin stingheriţi — şi asta în 
pofida avertismentelor tranşante şi repetate ale preşedintelui țării; 

- a continuat aceeaşi birocraţie şi aceeaşi aroganță în raporturile cu 
contribuabilii: nu administrația a fost la dispoziția oamenilor — ci invers!; 

- cel mai important segment electoral, cel al pensionarilor (în jur de 6 
milioane), a fost neglijat şi, practic, pierdut (nu s-a făcut mai nimic pentru 
recorelarea pensiilor, inegalitatea flagrantă — şi total nejustificată — dintre 
diverse categorii de pensionari menţinându-se; mai mult, respectiva 
inegalitate, la fel de — sau şi mai — nejustificată, a rămas nemodificată şi în 
cadrul aceleiaşi categorii socio-profesionale: în funcție de data pensionării, 
oameni cu aceeaşi calificare, competenţă, încadrare, funcţie, vechime în 
muncă, realizări etc. au pensii diferite, diferenţe ce merg până la dublu sau 
triplu!); 

- discrepanţa dintre minoritatea bogată şi majoritatea aflată sub pragul 
sărăciei (sau chiar la limita subzistenţei) în loc să scadă, a crescut!; 

- preţul energiei a fost adus la nivel european — pe când salariile şi pensiile 
au rămas de 20 de ori mai mici (în lunile de iarnă, cu o pensie de medic 
primar, de pildă, nu se poate plăti nici gazul metan!!!). 

Desigur, cele de mai sus nu sunt decât principalele (sau cele mai 
palpabile) elemente. Şi pentru fiecare există, fireşte, suficiente explicaţii şi 
justificări, esenţa (sau laitmotivul) acestora fiind: nu avem bani! Dar de ce 
nu avem? Aici se invocă, de regulă (şi cu temei), „moştenirea”, lipsa 
capitalului autohton, investiţiile externe modeste etc. etc. Dar corupția (care 
dublează cheltuielile contribuabilului), dar evaziunea fiscală record (care 
reduce bugetul țării la jumătate), dar licitaţiile trucate, dar privatizările 

frauduloase şi cu finalitate falimentară, dar fondurile nerambursabile 
pierdute din lipsă de proiecte viabile, dar legislaţia stufoasă şi instabilă care 
(alături de politica „comisioanelor”) descurajează investitorii străini, 
dar...??! 

Chiar dacă s-au făcut eforturi în vederea contracarării realităților de 
mai sus, acestea n-au prea devenit de notorietate publică (şi pentru că 
mijloacele de informare în masă „aservite Puterii” sunt, în realitate, în 
mâinile adversarilor acesteia!), prea puține s-au soldat cu „capete tăiate” şi, 
ceea ce este mai important, respectivele eforturi n-au dus la nici un rezultat 
în ceea ce priveşte eliminarea efectelor negative — pe care le resimte nu 
tagma „ciocoilor”, ci marea masă pauperizată a alegătorilor. 

Desigur, s-ar putea discuta mult şi bine despre lucruri fezabile sau 
nu, despre motive obiective, despre conjuncturi şi constrângeri, despre 
dependențe şi interdependenţe etc. Nu este treaba noastră. Avem o singură 
nelămurire — într-un domeniu la îndemâna oricărui pensionar şi care nu 
necesită decât un dram de bun-simţ: dacă nu avem bani pentru a recorela 
pensiile de jos în sus, de ce n-o facem de sus în jos, mai precis, prin 
„întâlnire la mijloc”? Ce vină are pensionarul X (cu aceeaşi calificare, grad, 
funcţie, vechime etc.) că s-a pensionat cu 5 (sau 10) ani înaintea 
pensionarului Y? De ce să primească X 4 milioane lei pensie, iar Y 8 
milioane? N-ar fi normal şi corect ca să primească amândoi 8 + 4 împărțit 
la doi — adică 6 milioane? Dacă tot n-avem mai mulți bani?!! 

Sau, celor în drept li se pare normal ca o asistentă medicală 
pensionată în 2004 să aibă o pensie mai mare decât un medic primar ieşit la 
pensie în 1998? 

Nemaivorbind de faptul că un gardian de penitenciar, de pildă, are 
o pensie de două sau de trei ori mai mare decât un medic primar chirurg! 

Până când vor mai dura aceste anomalii? 

Până când şi în virtutea cărui principiu (sau temei) va mai fi 
batjocorită, în România, munca intelectuală? 

Desigur, ultimele întrebări reprezintă, mai mult sau mai puțin, nişte 
divagații. Cert este că prin „protecţia socială” acordată celui mai mare şi 
mai fidel segment electoral al PSD s-au pierdut milioane de voturi. Şi se 
vor pierde şi în toamnă — dacă în loc de o reală corelare se va continua 
actuala politică aberantă. 

Acestea ar fi, în linii mari, cauzele eşecului de la „locale” (şi, 
bineînțeles, exploatarea lor de către principalii adversari politici — cu 
precădere chestiunea cu „baronii locali”, care a prins nesperat de bine la 
electorat). 

De ce s-a pierdut disproporționat în Ardeal? De ce „harta 
electorală” folosită (alături de linia lui Huntington) ca falsă premisă de 
către Molnár Gusztáv în „demonstraţia” sa din „Problema transilvană” (Ed. 
Polirom, laşi, 1999) are, de această dată, o semnificație reală? Exclusiv din 
cauza protocolului PSD-UDMR. Prin care s-au făcut nişte concesii ce le 
depăşesc net pe cele din toţi cei zece ani anteriori, inclusiv perioada 
guvernării CDR. Astfel: 

- s-a legiferat administraţia bilingvă în zone întinse ale Ardealului (care în 
Secuime, de pildă, înseamnă administraţie în limba maghiară — puținii 
consilieri români ascultând „în cască” dezbaterile şedinţelor de 
Consiliu!!!); 

- s-au retrocedat bunuri bisericeşti care au aparținut, de fapt, statului 
maghiar — Bisericile maghiare nefiind decât uzufructuarele acestora — şi 
care, în 1920, intraseră automat în proprietatea statului român; 

- s-au retrocedat proprietăţi obşteşti (conposesorate) maghiare şi secuieşti 
(suprafeţe imense de pădure, de pildă) care au fost acordate, illo tempore, în 
dauna românilor — în condiţiile în care aceştia nu erau recunoscuţi ca şi 
naţiune şi privaţi de orice drepturi; 

- s-au aprobat reamplasări de monumente (de pildă, cel al „Libertăţii” de la 
Arad) sau ridicarea altora noi (de pildă, monumentul „Celor 13”, dezvelit, 
la Odorhei, de către Orbân Viktor — în urmă cu două luni) care reprezintă 
grave sfidări la adresa suveranității statului român şi, totodată, jigniri şi 
provocări la adresa românilor ardeleni; 

- au fost declarate — cu o jumătate de gură — anticonstituționale Consiliile 
Maghiar şi Secuiesc, dar nu s-a întreprins absolut nimic pentru desființarea 
acestora şi nici nu s-a luat vreo măsură concretă împotriva iniţiatorilor; 

- mai mult, aceste iniţiative anticonstituţionale au fost introduse în 
Parlamentul Român exact de către partenerul de protocol al PSD —- UDMR- 
ul! 

Şi lista este departe de a fi fost epuizată! 

Nu discutăm — aici şi acum — oportunitatea celor de mai sus, ci doar 
răsunetul acestora asupra electoratului ardelean de etnie română, precum şi 
rolul pe care l-au jucat în configurarea amintitei „hărţi electorale”. 

Şi dacă rezultatele unor alegeri locale nu trebuie neapărat să fie 
regăsite şi în cazul celor generale — unde operează, de regulă, (şi) alte 
criterii, teamă ne e că de această dată, chiar dacă se vor lua nişte măsuri de 
ultimă oră, vom asista la o evoluţie şi la un deznodământ atipic, dacă nu în 
toată țara, în Ardeal mai mult decât probabil. Abia acum „harta electorală” 

a lui Molnár Gusztáv va deveni una reală. Şi nu pentru că ardelenii ar fi 
mai 

„Occidentali? — ci strict din cauza amintitelor efecte ale „protocolului” în 
discuţie. Sau, dacă formularea incomodează, atunci datorită modului cum 
sunt percepute respectivele efecte la nivelul electoratului român din Ardeal. 

Cum arată această percepţie? Ce simt românii ardeleni care au 
votat împotriva PSD? De pildă: 

- că au fost, din nou, abandonaţi; 

- că la Bucureşti nu se cunosc sau se ignoră cu bună ştiinţă realitățile 
locului; 

- că pentru nişte interese necunoscute (sau neînţelese) se calcă în picioare 
interesele, liniştea, siguranţa şi demnitatea națională a românilor ardeleni; 

- că Ardealul a devenit un condominium, un teritoriu de cosuveranitate 
româno-maghiară,; 

- că integrarea în Europa îi poate rupe de România şi îi poate plasa undeva 
în „Bazinul Carpatic” — pe post de minoritari, de cetățeni de rangul doi, de 
apatrizi. 

Şi aşa mai departe. 

Iarăşi, nu discutăm despre altceva — decât despre o percepţie. Dar 
care există, indiferent de orice alte considerente. Şi care s-a reflectat pe 
amintita hartă electorală, în discrepanța flagrantă (de această dată) dintre 
modul cum s-a votat în Ardeal — față de restul țării. Discrepanţă ce are, cum 
am mai spus-o, toate şansele să se menţină şi la alegerile generale din 
toamnă. 


P.S. Dacă a fost un vot negativ? În bună măsură da, pentru că aşteptările 
electoratului care a votat cu PDSR,în 2000, au fost înşelate (aşteptări ce s- 
au bazat pe o cu totul altă raportare, la acea vreme, a viitorului PSD la 
pretenţiile udemeriste). 

De ce nu se găsesc la PRM voturile pierdute de către PSD în 
Ardeal? O dată, că o parte a acestora se regăseşte cât de bine în componența 
Consiliilor Locale: există suficiente Consilii unde PRM n-a avut niciodată 
reprezentanți — iar acum numărul consilierilor respectivi este la paritate cu 
cel al PSD. În al doilea rând, că, de această dată, şi alianţa DA a jucat pe 
cartea naționalistă (Emil Boc, de pildă, a jurat cu mâna pe biblie că nu va 
face nici o alianță cu UDMR!) şi, oricum, era creditată cu şanse mult mai 
mari de a deveni o alternativă la partidul de guvernământ. 

Pe de altă parte, alături de unele rezerve mai vechi, s-au manifestat 
şi altele noi — datorate „virărilor” de ultimă oră ale PRM (în speţă 

reorientarea  creştin-democrată) care au pus sub semnul întrebării 
consecventa şi seriozitatea acestuia (nemaivorbind de faptul că partidul ul- 
tranaționalist şi revizionist al lui Orbán Viktor este afiliat la acelaşi Partid 
Popular European!!!). 

Ce s-a întâmplat, în turul doi, la Cluj-Napoca? Nimic altceva, decât 
că adepţii PRM (foşti peunerişti) — mai numeroşi decât electoratul 
udemerist — au votat cu Emil Boc, reprezentantul unei alianţe care nu era în 
„relaţii de protocol” cu UDMR! 

Ce s-a întâmplat la Târgu Mureş? Unele voci (maghiare) vorbesc 
de fraudă electorală, altele (mai numeroase) de trădare, de un târg PSD- 
UDMR vizând cedarea respectivei primării. 

Ce s-a oferit în schimb — nu ştim. Constatăm doar că Odorheiul s-a 
autoproclamat capitala „Pământului Secuiesc Autonom” (care „pământ” 
este aşteptat, împreună cu autonomia sa, în Uniunea Europeană!). 

Puţină etimologie 


Mă aventurez într-un domeniu în care sunt diletant. 

Ce înseamnă diletant? Ceva mai mult decât amator şi ceva mai 
puţin decât autodidact — să zicem. 

Asta fiind premisa (asumată ab ovo) mă consider, cât de cât, 
acoperit şi, oricum, absolvit de răspunderea pe care o presupune un demers 
de profesionist. 

Despre ce este vorba? Despre o încercare de demonstraţie — să-i 
zicem etimologică — vizând nişte etichetări care par, în percepţia unui 
diletant (ce operează cu instrumentele logicii şi ale bunului simţ — şi mai 
puţin cu cele ale specialistului), aberante. 

S-o luăm mai pe ocolite. O viaţă întreagă am fost urmărit de 
„blestemul” numelui de familie pe care-l port (Millea — cu doi de 1!) — de la 
obligaţia de a atrage atenția de fiecare dată asupra existenței celor două 
consoane şi până la contestarea autenticității unor acte pe care (din 
neglijență) figura doar una dintre ele, de la suspiciuni vizând românizarea 
unui nume (anterior) străin (Miller, Müller etc.) şi până la acuzații de 
snobism, în sensul de înzorzonare deliberată a lui Milea (infinit mai 
răspândit decât Millea). 

Desigur, „blestemul” cu pricina m-a intrigat deja din fragedă 
pruncie şi m-a împins la investigații. Ai mei, ardeleni fiind din moşi- 
strămoşi, mergeau, fireşte, pe filiaţiunea latină, explicându-mi că cel de al 
doilea „1” s-a pierdut pe drum — Mille devenind Mile-Milea, Velle devenind 
Vele-Velea şi aşa mai departe. lar familia noastră s-a încăpățânat să-l 
păstreze. Oricum, explicația nu m-a liniştit — cel puțin în ceea ce priveşte 
amintita „împopoţonare” — decât după ce am descoperit în curtea bisericii 
din comuna natală a bunicului meu (Tilişca — Mărginimea Sibiului) piatra 
funerară a străbunicii mele, pe care se mai putea distinge, fără vreun dubiu, 
numele de Ana Millea (cu doi de |!). 

Pentru ca, mai târziu, să aflu — de la Iorgu Iordan — că atât Mille cât 
şi Millea, Mile, Milea sunt de origine bulgară (Milka, Mile, Milo, Mileff 
etc.), ca, de altfel, trei sferturi din numele de familie româneşti! Ceea ce n- 
aş putea afirma că m-ar fi convins, dar nici nu m-a mirat — cunoscând 
motivele ce puteau justifica „bulgarofilia” amintitului academician. 

Fireşte, nu sunt eu cel chemat să-l combat pe Iorgu Iordan, numai 
că, între timp, s-a întâmplat un lucru bizar: am fost contactat, telefonic, de 
către un irlandez (care studiase, se pare, toate cărțile telefonice din aria de 
răspândire a vechilor celți) şi care m-a asigurat că toate numele de Millea şi 

O'Millea din lume sunt de origine celtică, afirmaţie pentru care ar deţine 
toate dovezile necesare. lar omul nu este un diletant, ci un celtolog cu 
patalama! 

Ce legătură au cele de mai sus cu titlul ciclului la care trudesc? Am 
specificat că o iau mai pe ocolite: deocamdată am vrut doar să exemplific 
cât de relative şi subiective pot fi unele etichetări şi cât de diametral opuse 
interpretările specialiştilor. 

Desigur, nu originea numelui meu de familie este în discuţie, ci cu 
totul altceva. Pentru că „bulgarofilia” amintită are şi alte echivalente. 
Astfel: deşi „loc” provine de la latinescul „locus” — a locui vine nu de la 
românescul „loc”, ci de la maghiarul „lakni”! Sau cel puţin aşa scrie în 
(„maghiarofilul”) Dicţionar Explicativ al limbii române! 

Va să zică aşa: ungurii care, migratori fiind, n-au prea stat locului 
şi de „locuit” au „locuit” în iurte (echivalente de corturi), s-au sedentarizat 
finalmente (şi nu de bună-voie!) în Pannonia pentru a ne învăţa pe noi — 
sedentarii români — ce înseamnă a sta locului, a locu1??! 

Va să zică aşa: locuinţă, locuibil, locuire, locuit, locuitor etc. provin 
nu de la românescul loc (şi de la latinescul locus), ci de la maghiarul 
lakni?!! 

Şi dacă localitate, local sau localizat sunt achiziţii relativ recente 
din limba franceză, cred cei de la DEX că a locui — împreună cu multiplele 
sale derivate — ar fi tot achiziţii similare din limba maghiară (unde-om fi 
stat până atunci, în copaci?)?!! 

Dar unde se locuieşte? În casă (cuvânt de origine latină). Ungurii, 
în secolul X, n-au avut nici măcar noţiunea acesteia, darmite să aibă vreo 
denumire pentru ea. După cum n-au avut nici pentru acasă sau pentru 
patrie. Dovadă — că toate aceste trei noţiuni le-au preluat de la germani şi 
toate construite pe acelaşi cuvânt: Haus (casă)! Haus care în ungureşte a 
devenit ház, iar pentru acasă şi patrie existând unul şi acelaşi termen: 
haza!!! 

Pe de altă parte, ştiu oare cei de la DEX că „loc” în ungureşte se 
numeşte „hely”? De ce n-au format atunci ungurii, în loc de „lakni”, verbul 
„helyni”? Dacă „loc” ar fi avut pentru ei, ab initio, şi semnificaţia de „loc 
de locuit”, de locuinţă? 

În aceeaşi ordine de idei, ştiu cei de la DEX că expresia „de unde 
eşti de loc” există doar la români — nu şi la unguri?! 

Iar dacă loc vine de la locus, atunci derivatele sale de ce să fie de la 
„lakni” — în care „lak” nu înseamnă loc, după am văzut, ci un posibil atribut 
al acestuia, dovadă şi existenţa cuvântului maghiar „lakhely”: deci, loc de 

locuit?!! 

Pe de altă parte, există vechi denumiri de epocă de tipul Jânoslak 
(locul lui loan) sau Mikloslaka (locul lui Nicolae) etc, care s-au păstrat 
devenind nume de localități (şi nu Jânoshely sau Mikloshely!; iar cele 
terminate în hely au o cu totul altă semnificaţie: Vásárhely = loc de târg, 
Udvarhely = loc de Curte Domnească etc.). 

Nu denotă cele de mai sus o preluare mecanică a lui „loc” — 
transformat în „lak” (fără a-i cunoaşte sensul primar, ci doar pe cel 
secundar — de locuinţă)? 

Şi-atunci de ce să provină a locui de la lakni — şi nu invers? 

Hai s-o luăm altfel. Există vreo regulă care spune că orice verb 
românesc terminat în „ui” este de proveniență maghiară? Cum stăm atunci 
cu: leac — a lecui; jind — a jindui; marş — a mărşălui; mir — a mirui, ceară — a 
cerui; cerc — a cercui; milă — a milui; nit — a nitui; zăgaz — a zăgăzui etc. 
etc. etc. Nici unul din exemplele date nu are nici cea mai vagă tangenţă cu 
limba maghiară! 

Sau vreo altă regulă care prevede că cuvintele de origine latină din 
limba română nu pot avea forma verbală cu terminația respectivă? Dar 
ceară provine de la latinescul cera! Cum stăm atunci cu verbul a cerui? 
(Nemaivorbind de cerc — a cercui!) 

Şi-atunci substantivul loc de ce nu poate forma verbul a locui? 

Şi dacă tot ne ocupăm de „maghiarofilul” DEX, să luăm la bani 
mărunți numai două poziţii (nu mai mult, pentru că mai avem şi altele de 
spus). Astfel: 

- la pagina 86, la „a birui — biruință”, se afirmă, textual: „Din maghiarul 
birni”; birni înseamnă, de fapt, a suporta; cred că nu biruinţa se suportă — ci, 
mai degrabă, înfrângerea!; 

- la pagina 942, la „a tămădui”, se afirmă (tot) textual: „Din maghiarul 
támadni — a sprijini, a ajuta”; de fapt, támadni înseamnă a ataca, a agresa!!! 

Cele de mai sus mă scutesc, cred, de orice comentariu, dar şi de 
orice urmă de mirare vizavi de chestiunea cu „a locui” (de la lakni)! 

După această (probabil) prea lungă introducere, să trecem, în fine, 
la „cestiune”. (Să mă ierte cititorii, dar recolta din săptămâna ce a trecut a 
fost cam săracă în presa de limbă maghiară: nimic într-adevăr nou şi 
interesant). Despre ce este vorba? Tot despre relația dintre substantivul 
(românesc) loc — şi verbul („maghiar”) a locui. Numai că de această dată 
sursa este maghiară — iar confirmarea pe care o aduce e majoră şi inedită 
(chiar şi pentru cel ce scrie aceste rânduri! ). 

Respectiva sursă este săptămânalul (civic — şi de analiză-sinteză) 

Erdélyi Napló (nr. 665/29 iunie 2004), iar articolul cu pricina promite deja 
din titlu: „Berszân Lajos atya iskolâja” (Şcoala părintelui B.L.). Voi 
reproduce, în original, doar prima propoziţie, restul neavând nimic deosebit 
— sau legat de subiectul de care mă ocup: 

„Tizeves a gyimesfels6loki Arpádházi Szent Erzsébet Romai 
Katolikus Gimnázium” (Liceul Romano-Catolic Sfânta Elisabeta din Casa 
Arpadiană, aflat în Gyimesfelsălok, a împlinit zece ani). Voi reveni cu 
comentarii. 

În rest, este vorba de preotul respectiv şi de iniţiativa acestuia de a 
construi respectivul aşezământ de învățământ, care a fost finalizat cu 
ajutorul guvernului maghiar (Ministerul Patrimoniului Naţional) şi al 
fundațiilor Illyés, Mocsáry şi Apáczai din Ungaria, iniţiativă (şi realizare) 
pentru care Berszân Lajos a fost distins cu Ordinul Moştenirii Maghiare, 
numele fiindu-i trecut în Cartea de Aur a amintitului minister, alături de cel 
al fizicianului Wigner Jenö — laureat al premiului Nobel. 

Pe noi ne interesează doar numele preotului — şi denumirea 
localităţii. De ce? Pentru a vedea cât de ungureşti (sau secuieşti) sunt 
acestea — şi pentru a avea o mostră asupra „purităţii” etnice a zonei şi a 
destinului tragic de care au avut parte adevărații autohtoni ai zonei. 

Să începem cu preotul catolic. Bârsan este un nume topic românesc 
— semnificând un locuitor al Țării Bârsei. Care în limba maghiară se 
numeşte Barczasâg. Deci, corespondentul (topic) ar fi cel de Barczai. Ca 
atare, Berszân nu este (şi nu poate fi) altceva decât varianta maghiară 
(schimonosită) a lui Bârsan. (Vezi, în acest sens, Oltean — Oltyân, Muntean 
— Muntyân, Ardelean — Argyelân etc. etc. etc.) Deci, marele şi merituosul 
secui este un român deznaţionalizat, inclusiv confesional! 

Să trecem la localitate. Gyimesfels6lok este nimic altceva — decât 
Locul de Sus din Ghimeş. Şi — atenţie maximă! — nu Gyimesfelslak, ci 
Gyimesfels6lok!!! Deci, denumirea secuiască cea mai veche de pe vremea 
colonizării (care a fost mai mult o năvălire — ce-i drept organizată!), când 
secuii au găsit, fără doar şi poate, un „Loc de Sus” şi un „Loc de Jos” în 
Ghimeş — ceea ce le-a permis, la nivelul lor de comprehensiune, să traducă 
„Sus” în „Fels6”, dar „Loc” a devenit doar „Lok” şi a rămas ca atare până 
în zilele noastre. (Probabil că nici astăzi nu-i cunosc semnificaţia, altfel ar 
fi adoptat de mult varianta maghiară de „Lak”!) 


P.S. Aş fi curios dacă pe-acolo se spune lakni — sau lokni? Poate vor 
întreprinde o investigaţie specialiştii „hungarofili” de la DEX?! 

P.P.S. Cât priveşte preluarea de către secui a limbii maghiare — timp a 
existat suficient, între „descălecatul lui Arpad” şi colonizarea secuilor 
(aflați, iniţial, în nordul Pannoniei) trecând peste 300 de ani! 

Votul udemeriştilor 


Fără nici o introducere (cele ce urmează conţinând toate 
răspunsurile) să trecem direct la subiect. lată ce declara, într-un interviu, 
(Erdélyi Napló din 6 iulie 2004), deputatul Konya-Hamar Sándor — 
preşedintele UDMR al judeţului Cluj: 

Întrebare: D-le preşedinte, UDMR s-a angajat să-l sprijine pe loan Rus — 
candidatul partidului de guvernământ, iar acum, spre surprinderea multora, 
ați sărit în căruța actualului primar PNL-PD. Cum şi de ce s-a produs 
această „schimbare la faţă”? 

Răspuns: Nu s-a produs nici o schimbare la față. Am promis, la vremea 
respectivă, că — orice s-ar întâmpla pe parcursul alegerilor locale — Clujul 
va avea din nou un viceprimar maghiar şi un vicepreşedinte maghiar la 
Consiliul judeţean. Şi are. Trebuie să mulțumesc maghiarilor de pe 
Someşul Mic că, la apelul nostru, au venit într-o proporție apreciabilă la 
vot. Şi au votat, convinşi că procedează bine, cu Rus. 

Întrebare: Nu asta le-a cerut UDMR? 

Răspuns: Ba da. După estimări precise, au venit la vot 72 la sută, dintre 
care 82 la sută au votat cu Rus. (...) Cu voturile din turul doi am închis un 
capitol. Un simplu calcul matematic ne poate permite să stabilim că 
înfrângerea lui loan Rus nu a depins de unguri, cel care nu şi-a putut realiza 
procentele promise fiind partidul de guvernământ. Votul odată terminat, a 
apărut întrebarea: încotro? Am ajuns la un zid — pe care sau îl escaladăm, 
sau îl ocolim. Am avut trei mari obiective. Primul: schimbarea lui Funar, 
dar nu oricum, ci fără a-i acorda nici o şansă de reabilitare. Al doilea: să 
valorificăm voturile maghiare. Al treilea: să prevenim ruptura care se 
prefigura în UDMR-ul clujean (între „„moderaţi” şi „radicali”, între 
„udemerişti” ŞI „civici” — n.n.)... 

Întrebare: Şi aţi început tratative cu toate formațiunile politice? 

Răspuns: Cu excepția PRM. Aceste discuţii, însă, i-au pus pe toţi în 
dificultate. Interesant este, că mai ales pe cei de la alianţa PNL-PD. Întrucât 
ei au câştigat cu voturile „funarioţilor”, dar voiau să scape de ei. Drept care, 
au venit la noi. 

Întrebare: Deci Boc, în ciuda episodului cu Biblia, a apelat la UDMR? 
Răspuns: Exact. Şi ne-a rugat să nu-i aruncăm în braţele PRM-ului, pentru 
că nu le surâde ideea deloc. Ei ar vrea să facă politică şi să coopereze în 
perspectiva unor interese pe termen lung. După părerea mea, ei au avut o 
înțelegere scrisă cu peremiştii, pentru că, din informațiile pe care le deţin, 
în după-masa votului din turul doi a existat un mare aflux de tineri cu un 

aspect îndoielnic — care cu toţii au votat cu Boc (oare de unde aceste 
informaţii? — n.n.). Cu toate acestea — şi spre mirarea mea — peremiştii nu l- 
au acuzat de trădare! Iar Boc, totuşi, ne-a contactat! 

Întrebare: Ce-a promis Boc? 

Răspuns: Totul. Noi mai avuseserăm o întâlnire prealabilă — şi ne-am 
gândit la alianţe distincte: separat pentru consiliul municipal şi pentru cel 
judeţean. Ideea a fost respinsă însă de către alianța PNL-PD — protocolul 
acesteia prevăzând funcția de primar pentru democrați, iar pe cea de 
preşedinte al consiliului judeţean pentru liberali. Pe de altă parte, la 
negocierile pentru judeţ, Boc şi ai lui au acceptat, surprinzător, o 
preşedinţie PSD, cu un vicepreşedinte liberal şi unul udemerist. Cu asta n- 
au fost însă de acord oamenii lui Rus. lar la oraş a ieşit la iveală că 
pesediştii nu sunt sprijiniți de către liberali, aşa cum se presupunea. Știind 
toate acestea, a devenit limpede pentru noi că nu mai avem a ne teme de o 
megacoaliţie care, alături de PRM, să excludă şi UDMR-ul de la împărţirea 
demnităţilor. Dar aveam motive să credem că cei de la PSD vor să-i paseze 
lui Funar unul din posturile de vicepreşedinte. În faţa acestei situaţii, nu ne- 
a rămas decât o singură variantă: să acceptăm funcția de viceprimar şi pe 
cele două de vicepreşedinte în Consiliul Judeţean şi să mergem pe mâna lui 
Boc. 

Întrebare: Nu vă supăraţi — aţi amintit de o serie de demnități. Ce va 
însemna ocuparea acestora de către udemerişti? Pe de altă parte, unde l-aţi 
lăsat pe loan Rus — cel pe care l-aţi susţinut la alegeri? 

Răspuns: Este limpede că fără Rus n-am fi reuşit să împiedicăm intrarea lui 
Funar în cel de al doilea tur. Ceea ce electoratul lui Funar nu i-a putut ierta, 
drept care a votat cu Boc. După alegeri, însă, a devenit evident că pentru 
partidul de guvernământ singura şansă de a-şi spori puterea ar fi fost 
obţinerea sprijinului lui Funar — iar noi n-am vrut ca fostul primar să-şi 
supravieţuiască „decesului”! A trebuit să decidem. Și am decis. Cu asta ne- 
am onorat promisiunile făcute alegătorilor, dar am şi obţinut o serie 
întreagă de demnități, atât la municipiu, cât şi la județ. Pe lângă cele 
menţionate (viceprimar + cei doi vicepreşedinţi la consiliul judeţean — n.n.) 
mai amintesc că amândoi arhitecţii-şefi (municipiu şi judeţ) vor fi unguri, 
iar în judeţ în loc de 11 — vom avea 20 de viceprimari. (...) Astfel am oferit 
electoratului maghiar conştiinţa faptului că n-a venit degeaba la vot. 
Întrebare: Dar cum stăm cu aspectul moral al „transbordării”? 

Răspuns: Aspectul moral s-a epuizat prin faptul că noi n-am trecut de 
partea lui Boc între cele două tururi de scrutin, ci l-am sprijinit până la 
capăt pe Rus, iar cei ce au decis să opteze pentru un primar care şi-a asumat 

o retorică naționalistă au fost românii. După consumarea celor de mai sus — 
aşa cum am mai spus — scopul nostru a fost izolarea totală a lui Funar, 
privarea lui de orice şansă de reabilitare şi, pe de altă parte, valorificarea 
voturilor maghiare în interesul nostru. Cât priveşte jurământul lui Boc — cel 
care l-a încălcat a fost el însuşi, pentru că nu noi am mers la el, ci el a venit 
la noi să ne ceară ajutorul. 

Întrebare: Că şi el a întors-o ca la Ploieşti — este indiscutabil. O fi având şi 
el justificările lui. Dar, după părerea d-voastră, această primărie — cu un 
primar ajuns în funcţie prin voturile naționaliștilor români — în ce măsură 
va orienta Clujul spre Europa civilizată, în ce măsură va revopsi băncile şi 
pubelele roşu-galben-albastru rămase de la Funar? 

Răspuns: Atunci când am decis, am cântărit atât avantajele, cât şi 
dezavantajele. Ba chiar am şi supraestimat pericolele. Ştiu cum s-a 
comportat Boc în timpul campaniei, dar — repet — el ne-a contactat. A venit 
la sediul UDMR împreună cu aliatul său, nu o dată, nu de două ori, ci de 
multe ori. Fireşte, la fel au venit şi cei de la conducerea judeţeană a 
partidului de guvernământ. Era un du-te — vino permanent de delegații la 
poarta UDMR-ului. Numai că cei de la PSD erau aroganți, rigizi şi îşi 
urmăreau doar propriile interese, ba s-au referit chiar şi la posibilitatea unei 
coaliţii cu PRM. Pe când ceilalţi nu ştiau cum să scape de peremişti — şi ne- 
au contactat în calitate de reprezentanți ai opoziţiei de dreapta! Şi s-au ţinut 
de cuvânt! Recunosc, nici eu n-am prea avut încredere în ei la început. Dar 
n-am ce să le reproşez. Consecutiv alianţei încheiate — cu 20 la sută din 
voturi am obţinut 50 la sută din totalul demnităţilor. Şi am simţit că au 
nevoie de noi, ca partener de coaliţie, şi în continuare. 

Întrebare: În cele ce urmează, eșecurile nu vor mai putea fi puse în cârca lui 
Funar. Cum comentaţi? 

Răspuns: Nu ne va fi uşor — şi va trebui să confirmăm. Ne putem aştepta la 
stoparea unor finanţări guvernamentale, trezoreria oraşului este goală, 
managementul primăriei falimentar, va trebui să schimbăm 400-450 de 
funcţionari responsabili de această situaţie etc. În ciuda acestor condiţii — 
va trebui să realizăm un randament maxim. 

Întrebare: Dar ce va fi cu proiectele lui Rus, cu pornirea construcţiei 
autostrăzii de la Cluj, cu toate iniţiativele economice pe care şi le-a asumat 
şi UDMR? Nemaivorbind de faptul că Rus a declarat public: - Mă 
interesează în primul rând Ardealul! 

Răspuns: Aceste idei şi proiecte le sprijinim. Ne-am pronunțat de mult 
împotriva centralizării — ca atare, nu putem decât să sprijinim orice măsură 
de descentralizare. Noi nu rupem nici o punte, amărăciunea va trece, iar un 

lucru este cert: imensele investiţii din Ardeal, cu precădere în jurul 
Clujului, care asigură dezvoltarea regională a provinciei sunt legate de 
numele lui loan Rus, fostul ministru de Interne. Suntem convinşi că şi în 
cele ce urmează se va preocupa tot de dezvoltarea regionalizării. Pentru că 
şi până acuma şi-a onorat proiectele — şi din punct de vedere economic, şi 
administrativ. Şi nu putem decât să-l sprijinim. De altfel, pe el l-a tras în jos 
propriul partid. Dacă pornea ca independent, câştiga fără nici o problemă. 
Un om de asemenea calibru, care simte, vede şi ştie încotro să se îndrepte 
nu poate fi părăsit de către UDMR. Cuvintele de amărăciune de după 
alegeri ne vizau pe noi, dar nu noi eram adevărații adresanți. 

Cât priveşte proiectele de dezvoltare ale Clujului şi împrejurimilor 
sale, acestea au fost preluate integral de către Emil Boc. 

Întrebare: Boc este ardelean, probabil că va accepta proiectele de dezvoltare 
regională. Şefii săi — Traian Băsescu şi Theodor Stolojan — sunt, însă, 
sudişti. Nu o dată au ieşit la rampă cu texte naționaliste, iar şeful democrat 
a declarat recent, la Cluj, că toată treaba cu autostrada este o cacealma — 
aceasta neducând în Europa, ci în pusta maghiară. Nu vedeți, aici, o 
contradicție? 

Răspuns: Declaraţii iresponsabile am auzit destule în ultimii ani — aşa a fost 
şi cea a lui Băsescu. Preluarea proiectelor lui Rus, precum şi colaborarea cu 
UDMR îl vor determina însă pe Emil Boc să înţeleagă că singura mare 
şansă a Ardealului este dezvoltarea regională. Nu va fi greu să-i deschidem 
ochii asupra intereselor comunităţii noastre. Este suficient de tânăr pentru a 
avea timpul necesar şi pentru „osificarea fontanelei” — şi pentru a învăţa ce 
aşteaptă alegătorii de la el şi cum se construieşte o carieră politică. 

Faptul că Rus a formulat ideea ruperii de Bucureşti demonstrează 
că există o considerabilă voinţă şi determinare ca destinul Ardealului să fie 
decis şi făurit de ardeleni, pentru a nu mai putea fi jefuit de către regăţeni — 
aşa cum o fac aceştia de peste 80 de ani. Probabil că, cunoscând aceste 
realităţi, destui români regretă deja că nu şi-au dat votul lui Rus, dar, după 
părerea mea, ca manager, ca temerar politician ardelean vom mai auzi încă 
despre fostul ministru de interne. 

S-ar putea ca exact la Cluj să ia ființă o coaliție care să înglobeze 
PSD-ul, alianța PNL-PD şi UDMR-ul, şi, uniţi astfel, să alungăm din 
Ardeal până şi ideea naţionalismului. În această speranță am acţionat şi am 
făcut ceea ce am făcut. Şi încă un cuvânt despre Rus: crezul său politic se 
întâlneşte cu speranţele noastre — şi nu pot decât să salut ceea ce a declarat. 
Întrebare: Clujul a fost nu o dată un exemplu pentru conducerea de vârf a 
UDMR. V-aţi consultat cu actualii conducători? 

Răspuns: În 2000, la Cluj, a luat ființă o coaliţie: toți împotriva lui Funar! 
Ceea ce — volens-nolens — a imprimat UDMR-ului o nouă linie de conduită: 
alianța cu actualul partid de guvernământ. Nu este exclus ca — 
recunoscându-ne interesele — şi de această dată noi să fim exemplul. Noi 
am realizat o deschidere spre actuala Opoziţie. Care ar putea să reprezinte, 
în viaţa noastră politică, un nou drum. (A consemnat Român Gy5z5) 

Dacă e să luăm de bune declaraţiile publice ale d-lui deputat 
Konya-Hamar Sándor — făcute în calitatea sa de preşedinte al organizației 
judeţene Cluj a UDMR (şi de care nu s-a delimitat nimeni din conducerea 
centrală a Uniunii), singurele constatări care se impun sunt următoarele: 

- loan Rus a fost util doar pentru a împiedica accesul lui Funar în turul doi; 
după care a fost abandonat — cel puţin ca şi reprezentant al PSD; 

- Cine a obţinut scaunul de primar al Clujului? Un dublu sperjur — care a 
călcat în picioare un jurământ făcut pe Biblie şi un pact încheiat cu cei de la 
PRM; 

- Politica în Ardeal o face UDMR-ul, iar singurul principiu călăuzitor al 
acesteia este: scopul scuză mijloacele!; 

- Singurul scop real al acestei politici este ruperea Ardealului de 
Bucureşti!; 

- Respectiva politică regională şi regionalistă mizează până şi pe o 
magacoaliție ardeleană — care să includă toate partidele şi formațiunile 
politice (mai puţin PRM); 

- „Scenariul regional” n-a sucombat — şi-a schimbat doar „blana”; 

- Iar dacă cineva îl regretă pe loan Rus — să ştie că plânge la „groapa” unui 
adept al lui Sabin Gherman! 

Asta, repet, dacă luăm de bune declaraţiile celui intervievat! 

„Etalonul” Boc 


Desigur, interviul reprodus (şi prea puţin comentat) în capitolul 
precedent ar putea să ne scoată din impas încă mult şi bine, dar — din 
(ne)fericire — nu ne paşte nici un pericol în acest sens, ba dimpotrivă: presa 
antiromânească literalmente geme de informaţii, date sau aprecieri 
„specifice”. 

Şi, totuşi, va trebui să ne întoarcem la respectivul interviu, dacă nu 
din alte motive — măcar pentru faptul că unul din protagoniștii jocului 
politic (de „înaltă ţinută etică”) de la Cluj-Napoca a fost propulsat pe 
creasta valului mediatic, ba ca etalon, ba ca „arhetip” demn de a fi clonat. 

Despre cine este vorba? Fireşte, nu despre d-l Konya-Hamar 
Sándor — UDMR-ul neducând lipsă nici de „etaloane” şi nici de „clone” ale 
acestora. De altfel, nici numele marelui „aranjor” clujean nu s-ar prea preta 
pentru aşa ceva — fiind nevoie, în cazul dat, de un cuvânt scurt, sonor, dacă 
se poate monosilabic şi uşor de manipulat gramatical, ca, de pildă, bit, bel 
etc. Care să fie acesta? 

Să nu mai întindem coarda şi să reproducem nişte titluri din 
„Adevărul”: 

- „PD vrea să inventeze 60 de clone ale lui Boc” (21 iulie 2004); 
- „Listele parlamentare măsurate cu «boc»-ul” (22 iulie 2004). 

lată-l, aşadar, pe Emil Boc model, etalon, sau chiar unitate de 
măsură! Cităm din primul articol: 

„Să avem liste cu persoane care pot să ajungă Emil Boc (...) Astfel 
avem şansa ca în 2008 să avem mai mulţi boci” (ambele declaraţii îi 
aparţin lui Traian Băsescu)! 

Şi tot din acelaşi articol: 

„Nu e de mirare că Boc a ajuns o referință pentru pedişti, din 
moment ce şi pesediştii l-au dat ca exemplu într-unul din materialele 
difuzate la o întrunire de partid, considerând că fostul parlamentar 
reprezintă un model de urmat.” 

Să trecem la cel de al doilea articol, în fapt, un editorial semnat de 
Alin Bogdan: 

„În anul de grație 2000, Emil Boc era un ilustru necunoscut, pe a 
cărui carieră politică nimeni nu ar fi pus rămăşag. Mic şi rotofei, cu o 
figură blajină, ascunsă în spatele unor ochelari cu dioptrii mari, posesor al 
unui glas semipițigăiat şi al unui debit verbal ce pune deseori auditoriul în 
incapacitate de concentrare la discurs, prezumat ca necopt pentru bătăliile 
din ringul politic, părea pleziristul perfect, victima sigură a rechinilor do- 

taţi cu charismă,, „papagal” şi abilități de combinagiu. În patru ani, însă, 
a ajuns unul dintre parlamentarii cei mai activi şi vizibili în mass-media, a 
avansat în iararhia PD până la scaunul de copilot al lui Traian Băsescu şi 
l-a bătut la Cluj pe loan Rus. Secretul succesului acestui veritabil 
antimodel de imagine este lesne identificabil: Boc s-a comportat ca un 
personaj care tinde către statutul de profesionist, nu atât al politicii, cât al 
serviciului public. Înainte de intrarea în parlament, a renunțat de bunăvoie 
la practicarea avocaturii. Chiar exprimată cu o cadență verbală de pistol 
automat, preocuparea faţă de munca de legiferare pentru care, la urma 
urmei, votanţii l-au trimis în Parlament, i-au adus puncte câştigătoare din 
partea electoratului, sătul de învârtiții şi demagogii politicii dâmbovițene. 

Dată fiind priza la popor a micului politician clujean, partidele se 
văd nevoite să-şi întocmească listele pentru alegerile parlamentare din 
toamnă-iarnă în raport cu o nouă unitate de măsură: «bocy-ul. «Bocy-ul 
indică noutatea candidatului în prim-planul politic, voința acestuia de a 
pune interesul general mai presus de cel personal şi gradul de 
conştiinciozitate în îndeplinirea obligaţiilor demnităţii publice. S-a impus 
ca unitate de măsură după alegerile locale, când votanţii au măturat din 
primării figurile învechite (...) Traian Băsescu, promotorul şi protectorul 
lui Emil Boc, cel care a lansat încă de acum trei ani ideea primenirii clasei 
politice a veleitarilor din promoţia '90, a anunţat că va băga în Senat şi-n 
Camera Deputaţilor 60 de oameni cu profiluri cât mai apropiate de 
prototipul trimis la Primăria Clujului...” 

Şi mai spune d-l Alin Bogdan, în „compunerea” sa, cum că: 
„«Boc»-ul nu semnifică, neapărat, «sărac, dar cinstit» (...), ci muncitor şi 
onest.” 

Deci aşa — unitatea de măsură (model, etalon, prototip etc.) numită 
„boc” defineşte sau cuantifică următoarele calităţi: noutatea în prim-planul 
politic, punerea interesului general mai presus de cel personal, 
profesionalismul, conştiinciozitatea, prezenţa activă în mass-media, priza la 
public şi — în fine (dar nu în ultimul rând) — onestitatea. 

Desigur, dacă ar fi vorba de un portret-robot al demnitarului (şi nu 
numai) ideal — n-am avea nici un motiv să-l contrazicem pe d-l Alin 
Bogdan, ba dimpotrivă. Pe de altă parte, nu ne deranjează nici ideea 
cuantificării calităţilor (atributelor) respective sau a exprimării acestora 
printr-o unitate de măsură. Şi nici măcar termenul avansat nu ne supără la 
ureche: cu ce sună mai bine decibel, de pildă, decât deciboc? 

Nu la rezonanță este necazul, ci în (cu totul) altă parte: dacă la bel — 
decibel (aproape) nimeni nu mai realizează legătura cu fizicianul american 

Bell, la boc — deciboc, în schimb, filiațiunea este atât de proaspătă şi de 
cunoscută (cel puţin la nivelul celor 800.000 de cititori ai „Adevărului”) 
încât, nicicum, nu se poate face abstracţie de ea. Şi dacă „bel” a devenit o 
noţiune abstractă pentru (aproape) toată lumea — concreteţea lui „boc” 
(Boc) este quasi-totală. Unde-i necazul? Păi, o dată, acolo că unitatea de 
măsură a zgomotului a fost botezată după numele celui care a stabilit-o, pe 
când în cazul „boc”-ului este vorba de o falsă imagine investită — prin 
neştiinţa (ca să nu ne gândim la altceva mai rău) unui gazetar — cu abuzivul 
(şi la fel de falsul) atribut de etalon. În al doilea rând, că între acest „etalon” 
şi elementele componente ale portretului-robot cu pricina — cel al 
demnitarului ideal — există, în realitate, o quasi-totală incompatibilitate. Şi, 
în fine, amintitul necaz mai poate fi regăsit în faptul că principala calitate a 
„prototipului” (propus pentru clonare) se măsoară, în mod normal, nu în 
(deci)boci, ci în decibeli! (Ne şi bate gândul să-i propunem d-lui Alin 
Bogdan o „rocadă” între cele două unități de măsură: oricum, „boc”-ul ar 
exprima mult mai sugestiv intensitatea zgomotului!) 

Ne cerem scuze pentru rabatul făcut sobrietăţii cu care suntem, în 
general, creditaţi — dar am avut şi noi nevoie de un răgaz pentru a putea 
reintra pe făgaşul obişnuit. 

Oare editorialistul de la „Adevărul” chiar nu ştie cum şi în ce 
împrejurări l-a bătut Emil Boc, la Cluj, pe Ioan Rus? 

Chiar aşa??! 

S-o luăm, însă, mai pe îndelete şi să analizăm, pas cu pas, 
„argumentele d-lui Bogdan: 

- debitul verbal al d-lui Boc n-a pus (şi nici nu avea intenţia de a pune) în 
dificultate „capacitatea de concentrare la discurs a auditoriului” — ci pe cea 
a interlocutorului (la propriul discurs!), având menirea de a anula orice 
şansă la dialog real; 

- ca atare, discursul de „pistol-automat” al parlamentarului PD a fost, de 
regulă, unul destructiv (după „modelul Muscă”!); 

- aşa stând lucrurile, orice i-a lipsit d-lui Boc — numai „papagalul” nu!; 

- cât priveşte „charisma? — nu avem ce obiecţiona, dar referitor la 
aptitudinile de „combinagiu” s-avem pardon! (vom reveni); 

- ne îndoim că profesionalismul, munca dezinteresată în folosul obştii, 
onestitatea şi priza la public consecutivă acestora ar fi fost elementele care 
l-au propulsat pe Emil Boc în scaunul de primar al Clujului. 

Nimic din toate acestea! 

Dar atunci ce? 

Desigur, dacă d-l Alin Bogdan — căruia avem disponibilitatea de a-i 

acorda prezumția de bună-credinţă — ar fi citit interviul deputatului 
udemerist Konya-Hamar Sândor (în original — sau în traducerea noastră) ar 
fi avut un răspuns clar în acest sens şi, probabil, ar fi renunţat la întreg 
eşafodajul cu „boc”-ul — sau, poate, ar fi folosit „unitatea de măsură” 
respectivă ca ceva care defineşte (sau cuantifică) nu valoarea, ci 
nonvaloarea. Nefiind cazul (de unde atâta „poligloţie” sau disponibilitate de 
a citi?!), „compunerea” respectivă este o pură şi simplă înjghebare 
artificială fără nici o legătură (sau chiar în flagrantă contradicție) cu 
realitatea. 

Aşa stând lucrurile — şi în speranța că, de această dată, măcar 
ecourile vor ajunge, cumva-cumva, până la slujitorii „Adevărului” — ne 
vedem nevoiți să revenim cu o succintă sinteză a celor expuse în ultimele 
două capitole. 

Deci, care au fost elementele definitorii ale omului şi politicianului 
PD Emil Boc care i-au permis, finalmente, ocuparea scaunului de primar al 
municipiului Cluj-Napoca? Lipsa de scrupule, de verticalitate şi de 
onestitate! 

Care au fost gesturile efective prin care susnumitul — înşelându-şi 
alegătorii şi aliații — şi-a asigurat accesul la scaunul respectiv? Jurământul 
strâmb (de-a nu face, în veci, alianțe cu UDMR) şi alianţa conjuncturală şi 
interesată (cu PRM)! Pe care le-a încălcat fără nici o jenă sau reţinere 
[tratativele secrete cu UDMR au început paralel cu „jurământul pe Biblie”, 
iar PRM a fost abandonat imediat după câştigarea turului doi (şi) cu 
voturile peremiştilor]!!! 

Cum pot fi calificate altfel cele de mai sus, decât ca sperjur şi 
trădare?!! 

Sau, dacă cineva vrea o formulare de chintesenţă, d-l Boc a lins 
unde a scuipat — şi a scuipat unde a lins!!! 

Nu credem că cele de mai sus ar trebui să constituie un exemplu 
demn de urmat, nici pentru preconizatele „clone” — şi cu atât mai puţin 
pentru toţi politicienii români (vechi sau noi)! 

Ca atare (şi revenind la editorialul din „Adevărul”), noi am propune 
ca mijloc de măsurare, în cazul dat, nu bocul, ci polobocul — acesta 
indicând cu precizie linia dreaptă, atât pe orizontală, cât şi pe verticală. 

„Și tu — fiul meu Brutus?” 


Ce-avem cu cei de la „Adevărul”? Nimic, şi cu atât mai puţin cu d-l 
Bogdan Chirieac — vocea cea mai echilibrată de la cotidianul central 
number one al ţării. 

Numai că — cel puțin în domeniul de care ne ocupăm — scrisul 
„după ureche” a devenit deja o tradiție pentru cei de mai sus, inclusiv 
pentru amintitul redactor-şef adjunct. Bunăoară, în editorialul din 27 iulie 
2004 — intitulat „Obsesii vechi în Europa Nouă”: 

„«Vreme de 15 ani, nu va veni un moment atât de favorabil 
autonomiei maghiare». Declaraţia, venită din străfundurile întunecate ale 
istoriei, aparține fostului premier ungar, Viktor Orban, şi a fost făcută în 
România, la Tuşnad, la sfârşitul săptămânii trecute. Mai lipsea ca Orban 
să ceară maghiarilor să treacă la arme. Cu 15 ani în urmă, o asemenea 
declaraţie ar fi încleştat mâinile pe furci şi pe topoare. (...) Astăzi, o 
asemenea declaraţie aproape că nu are urmări. Spre deosebire de Lászlo 
Tokes, cel care a anunţat «pogromuri antimaghiare în Transilvania» şi 
care a ajuns să trăiască într-o lume paralelă, Viktor Orban părea un 
politician în toate minţile. Fost premier într-o perioadă în care Ungaria a 
intrat în NATO şi a făcut paşi decisivi pentru integrarea în UE, el ştie cu 
siguranță tendinţele politice europene actuale. Orban a condus guvernul de 
la Budapesta în perioada conflictelor din Kosovo şi a războiului NATO- 
Iugoslavia. De atunci, autonomia teritorială pe criterii etnice, cu care unii 
politicieni sau ideologi mai cochetau la începutul anilor '90, a fost 
respinsă categoric. (...) A promova asemenea idei, astăzi, în Europa, este, 
pur şi simplu, o sinucidere politică. Când lumea nu izbutește, oricum, să 
facă față amenințării teroriste, a reintroduce în discuţie concepte ce au 
însângerat Europa vreme de un deceniu este pur şi simplu o nebunie. (...) 
Pe plan extern, asemenea concepte nu se mai pot rosti nici în glumă. (...) 
Prin ideile sale, Viktor Orban (...) se dovedeşte un strigoi al trecutului. ” 

Că ceea ce am redat noi mai sus ar fi o trunchiere a textului? Da şi 
nu. 

Nu — pentru că este ideea centrală a mesajului d-lui Chirieac: Orbán 
Viktor e „un strigoi al trecutului”, care proclamă idei venite „din 
străfundurile întunecate ale istoriei”, idei condamnate categoric şi definitiv 
în Europa — nemaiputând fi rostite, la acest nivel, nici măcar în glumă — şi 
care-l transformă în sinucigaş politic pe fostul premier al Ungariei, 
plasându-l în „lumea paralelă” a lui Tokes László. 

Da — pentru că n-am reprodus şi felul cum îşi explică editorialistul 

de la „Adevărul” gestul lui Orbán: „,D-/ Orban, dezavuat de Europa din 
vremea când era premier, îşi asumă asemenea riscuri nu de grija 
maghiarilor din Transilvania, ci din considerente electorale interne.” (În 
paranteză fie spus, ne miră faptul că d-l Chirieac nu-şi pune întrebarea de 
ce iredentismul este argumentul electoral cu cea mai mare priză în 
Ungaria?) 

Deci, summa-summarum, Orbán Viktor se sinucide politic (în faţa 
Europei — bănuim) — pentru a câştiga alegerile din Ungaria din 2006?! 

Aşa să fie oare? 

La urma-urmei, oricine este liber să scrie cum crede (sau cum crede 
că e bine), chiar dacă o face în ziarul cu cel mai mare tiraj din ţară — aflat 
sub conducerea preşedintelui CRP. Numai că libertatea presei (şi nu numai 
a presei) presupune şi nişte obligații, prima dintre ele fiind corectitudinea 
informaţiei — cerință valabilă şi în cazul unui articol de analiză-sinteză 
sau/şi comentarii, acestea pornind tot de la un material informativ. Or, în 
cazul editorialului d-lui Bogdan Chirieac deja prima frază reprezintă o 
greşeală de transcriere (sau traducere). Şi unde mai pui că este vorba tocmai 
de un citat — şi nu despre unul oarecare, ci despre „tema” pe care 
editorialistul îşi construieşte toate „variaţiunile”, ba chiar şi „acordul final”! 

D-l Orbân Viktor, la Tuşnad, n-a declarat cum că „vreme de 15 ani, 
nu va veni un moment atât de favorabil autonomiei maghiare”, ci, 
dimpotrivă, că „de 15 ani n-am mai avut un moment atât de favorabil 
autonomiei maghiare”! Ba, mai mult, domnia sa a mai spus că: „Ne aflăm 
în fața unei ocazii istorice şi irepetabile” (de a înfăptui autonomia 
respectivă —n.n.)!!! 

De ce „de 15 ani”? Ce-a fost cu 15 ani în urmă? Tot o ocazie 
istorică şi (sperăm) irepetabilă — sau chiar două: revolta de la Timişoara (cu 
scenariul ei „central-european”, dejucat de înțelepciunea românilor — civili 
şi militari!) şi evenimentele din 19-20 martie 1990 de la Târgu Mureş 
(precedate de o declaraţie publică de-a lui Szürös Mátyás — preşedinte 
interimar al Ungariei — care era nu o constatare, ca a lui Orbân, ci o 
instigare deschisă). 

Ca atare, nu prea înțelegem aprecierile d-lui Chirieac cu 
„încleştarea mâinilor pe furci şi pe topoare”! 

Cât priveşte „anunțarea  pogromurilor  antimaghiare din 
Transilvania” — şi aici editorialistul „Adevărului” pare a încurca borcanele: 
nu Tokes László, ci ministrul de Externe al Ungariei la acea vreme — Horn 
Gyula a fost cel care le-a „anunţat”, şi nu oriunde, ci la Consiliul de 
Securitate al ONU şi personal preşedintelui Xavier Perez de Cuellar (pre- 

cum şi unui număr de 37 de omologi ai săi din cele mai importante ţări ale 
lumii)! 

Şi mai spune d-l Chirieac că Orbân Viktor „a fost premier într-o 
perioadă în care Ungaria a intrat în NATO”. S-avem pardon! — în 1977, 
când s-a produs evenimentul respectiv (la Summitul de la Madrid), Ungaria 
era condusă de un guvern socialist, în frunte cu (acelaşi) Horn Gyula. 
Orbân a ajuns la putere abia în 1998! Cât priveşte „integritatea mentală” a 
acestuia, ştim că deja în 1996, ca deputat FIDESZ, a declarat, în 
Parlamentul Ungar, următoarele: „Un tratat (cel Româno-Maghiar — n.n.) 
care nu rezolvă situaţia celor două milioane de unguri pe care două 
Diktate i-au aservit României, nu poate ameliora relaţiile dintre cele două 
fări; oricum, pentru orice tratat bilateral, condiţia eliminatorie este 
autonomia secuilor”!!! 

Oare unde era şi cu ce se ocupa d-l Chirieac la vremea respectivă? 

lar în ceea ce priveşte optimismul demobilizator de astăzi al 
domniei sale (ne referim la trendul european şi la modul „sinucigaş” în care 
Orbán Viktor s-ar raporta la acesta) — pe care îl considerăm exagerat şi 
periculos — să vedem, direct de la sursă (şi nu de la Mediafax, de pildă), 
cam ce şi cum s-a discutat la Tuşnad, unde „sinuciderea politică” cu pricina 
a stârnit ropote de aplauze. 

Deci, audiatur et altera pars: 

Astăzi, bucurându-ne de înțelegere şi simpatie internațională, 
putem aborda cu hotărârea cuvenită şi tranşant problema autonomiei. Mă 
tem, însă, că peste câțiva ani n-o vom mai putea face. Cel ce nu aşează, 
acum, în centrul preocupărilor sale politice autonomia, comite o greşeală 
istorică şi ratează o şansă irepetabilă. (...) Autonomia sau o pretindeți 
organizat, hotărât şi de pe poziţii de forță — sau n-o veţi dobândi în veci. 
Autonomia o veţi putea obține doar având în spate puterea maselor — în 
fiecare aşezare, în fiecare colectivitate, în fiecare cerc civic. Or, treaba 
asta trebuie înfăptuită. Fără emisari şi fără activişti nu veți reuşi. Nu vreau 
să subestimez rolul mijloacelor de informare în masă, dar (numai) prin 
acestea comunităţile nu pot fi mobilizate: vor trebui realizate contacte 
directe pentru a susține voința politică prin forța maselor. 

Dacă, astfel, partea adversă va conştientiza voinţa, determinarea şi 
puterea noastră de a înfăptui autonomia, mai devreme sau mai târziu va fi 
nevoită să cedeze. În Uniunea Europeană noi ne facem treaba, dar aceasta 
nu poate da roade decât dacă se sprijină pe pilonii pe care îi reprezentaţi 
d-voastră” (Erdélyi Napló din 27 iulie 2004, pagina 1 şi 6). 

lată, aşadar, viziunea „sinucigaşului” asupra chestiunii în discuţie. 

Pe ce mizează Orbân Viktor? Pe următoarele (din aceeaşi sursă): 

- puterea Partidului Popular European (la care e afiliat şi FIDESZ!) — 
majoritar în Parlamentul European; 

- victoria zdrobitoare a FIDESZ în alegerile din Ungaria pentru 
desemnarea reprezentanţilor în Parlamentul European; 

- tendinţa de a înlocui „hotarele politice cu cele lingvistice” şi de a realiza 
o „Europă a comunităţilor naționale”; 

- nivelul actual al democrației din România — care ar fi incompatibil cu 
cerințele UE; 

- compatibilizarea acestuia cu normele europene — pe care n-ar putea-o 
realiza decât acordarea autonomiei maghiare; 

- existența CNMT şi CNS; 

- existența forului colectiv de autonomie al maghiarilor din întreg „Bazinul 
Carpatic”. 

Ce s-ar putea întreprinde concret? De pildă: transformarea 
pretențiilor autonomiste ale CNMT şi CNS în condiții de aderare a 
României la UE, cu intenția (declarată deja în aprilie 2004!) de a introduce 
aceste pretenţii între clauzele de negociere ale capitolului (încă deschis) 
privitor la euroregiuni. Un alt exemplu ar fi referendumul (nu naţional — ci 
zonal!). Să nu uităm că şi la Rambouillet s-a preconizat aşa ceva — pentru a 
se stabili viitorul statut al provinciei Kosovo! (ceea ce i-a şi determinat pe 
sârbi să părăsească masa tratativelor!). Nu este vorba de nici o speculație 
de-a noastră, pentru că iată ce se poate citi, la rubrica „Itthon történt” (S-a 
întâmplat acasă), în acelaşi număr al Erdélyi Napló: 

„Uniunea Civică Maghiară şi Consiliul Naţional Secuiesc — după 
cum rezultă din declaraţia deputatului de Bihor Szilagyi Zsolt — 
intenţionează să organizeze un referendum pentru autonomia Pământului 
Secuiesc (,, Székelyföld”). Consultarea populaţiei este o instituţie a oricărei 
societăți democratice. Referendumul va permite populaţiei să decidă ceea 
ce consideră că este cel mai potrivit pentru interesele regiunii — a spus 
Szilágyi, adăugând că ar participa personal la organizarea acestei 
consultări. După părerea lui Szilágyi Zsolt, acesta ar fi pasul hotărâtor în 
câştigarea sprijinului opiniei publice internaţionale şi a forurilor de 
decizie europene şi euro-atlantice pentru cauza autonomiei secuieşti. ” 

lată, aşadar, că „sinucigaşii” ştiu ce vor şi au şi o strategie deloc 
sinucigaşe. 

Aşa stând lucrurile, optimismul demobilizator al d-lui Chirieac ni 
se pare cel puţin deplasat. 

Mai ales că la referendum se va exprima nu o majoritate etnică — ci 

una regională (şi doar „întâmplător etnică”!). 
Oare consacrata formulare (molnariană) de mai sus îi este străină 
redactorului-şef adjunct de la „Adevărul? 


P.S. Scrisoarea deschisă a premierului român, adresată (în 29 iulie) lui 


Viktor Orbân, vine să confirme faptul că nu minimalizarea sau ignorarea 
este calea de urmat în cazul de față! 

Din nou despre „moderati” şi „radicali” 
%» 5 29 


Mi s-a sugerat să elimin din titlul ciclului cuvântul „moderat”. 

Pe de altă parte, se consideră — pe scară largă — că autonomişti ar fi 
doar „radicalii? („civicii”, „disidenţii” etc.), „moderaţii” fiind anti, ori 
măcar dezinteresaţi de subiectul cu pricina. 

În consecință, să renunțăm (deocamdată) la Erdélyi Napló şi să 
dăm o raită prin lumea (şi presa) „moderaţilor”. Vom face, în acest sens, 
primul popas la numărul din 5 august 2004 al celui mai „moderat” cotidian 
(central) din ograda UDMR: Romániai Magyar Szó. Pentru a vedea cum 
stăm cu (dez)interesul față de autonomia (teritorială sau nu) pe criterii 
etnice. 

Vom începe cu un articol de la pagina 13 — intitulat: „Câte regiuni 
— atâtea autonomii”. Cităm; 

„Uniunea Europeană deocamdată nu are norme cu privire la 
politica faţă de minoritățile naţionale, cu excepția interzicerii discriminării 
negative. Mai mult, în cazuri particulare poate fi interzisă şi discriminarea 
pozitivă a acestora. UE, în general, evită să abordeze problematica 
respectivă, fiind de părere că rezolvarea ei este apanajul majoritarilor şi 
minoritarilor interesaţi — respectiv a celor două state tutelare. Ca atare, 
problema nu este una comunitară, ea fiind de competenţa statelor membre 
ale Uniunii (ca şi dubla cetăţenie, de altfel). Cu o singură excepţie: cea a 
statelor în curs de integrare, da la care se aşteaptă — conform „criteriilor 
de la Copenhaga ” — să-şi rezolva problemele (litigiile) atât cu propriile 
minorităţi, cât şi cu vecinii. Prin „rezolvare” înțelegându-se eliminarea 
oricăror surse viitoare de conflicte. Cu alte cuvinte: Uniunea Europeană 
nu va tolera reglări de conturi între două state membre. 

Astfel, Bruxelles-ul nu contestă — dar nici nu sprijină, nu împiedică 
— dar nici nu pretinde ca vreun stat integrat (sau integrabil) să acorde 
autonomie vreunei minorităţi naţionale sau etnice. Pe de altă parte, în 
statele membre ale UE există destule exemple de autonomii teritoriale, 
culturale sau personale. Care diferă între ele, dar au un numitor comun: 
minoritarii autohtoni renunţă definitiv la modificările de granițe sau de 
apartenență, iar statul majoritarilor acordă, în plus, variante ale 
autoguvernării comunității minoritarilor respectivi şi membrilor acesteia. 
Specialiştii consideră că este cea mai bună (sau chiar unica) soluție de 
compromis între principiul integrității teritoriale şi dreptul la 
autodeterminare națională. 

Bruxelles-ul, însă, deocamdată nu poate şi nici nu vrea să impună 

vreunui Stat membru să acorde autonomie uneia sau alteia dintre 
minoritățile sale naţionale. Pentru aşa ceva nu are nici cadru juridic, dar 
nici voință politică. Cu timpul, însă, s-ar putea să apară amândouă. 
Urgentarea acestei apariții reprezintă un important interes maghiar. Spre 
deosebire de UE — şi independent de ea — Consiliul Europei are deja 
instituții de apărare a minorităţilor. 

Cele mai bune exemple de autonomie teritorială sunt cele din 
Catalonia şi Tirolul de Sud. Excepţional, dar inimitabil, este sistemul 
belgian, unde nu există majoritari sau minoritari — toţi beneficiind de 
acelaşi grad de autonomie. 

Eventuala elaborare a normelor Unionale mai întâmpină şi alte 
dificultăţi de ordin juridic şi concepţional: de pildă, dacă să se facă sau nu 
deosebire între minoritarii autohtoni şi cei recent stabiliți pe teritoriul 
statului respectiv? 

În cazul maghiarimii ardelene — în speţă cea compactă şi 
majoritară (Pământul Secuiesc), obținerea autoguvernării teritoriale apare 
ca ceva firesc, mai ales că, din cauza distanţei considerabile, lezarea 
integrităţii teritoriale nici nu poate intra în discuţie. În ceea ce-i priveşte 
pe ceilalți, autoadministrarea locală (pentru comunitățile mai mici) şi 
autonomia culturală (pentru persoanele izolate) sunt drepturi la fel de 
fireşti. Dar până când România nu va înţelege că realizarea celor de mai 
sus este şi în interesul ei — nu avem ce aştepta de la Bruxelles. Ba, 
dimpotrivă, s-ar putea să asistăm la exacerbarea fobiei româneşti vizavi de 
presupusa tendință a Ungariei de-a crea o conjunctură internaţională care 
să-i permită reanexarea Ardealului. lar dacă Budapesta nu-şi va cântări cu 
grijă raportarea la amintitele tendințe autonomiste — oricât ar fi ele de 
îndreptățite — s-ar putea ca respectiva bănuială, cât ar fi ea de 
neîntemeiată, să se strecoare şi în niscaiva creiere bruxelles-iene. Pe de 
altă parte: cu o argumentaţie calmă şi tenace, cu timpul i-am putea face şi 
pe cei de la Uniunea Europeană să înțeleagă că autonomia este nu numai 
îndreptățită, ci reprezintă şi un interes comun — de dezvoltare, dar şi de 
securitate. ” (Füzes Oszkár) 

lată, aşadar, că şi în lumea „moderaţilor” autonomia este un subiect 
interesant şi de actualitate (sau măcar de perspectivă). 

Că ar fi vorba doar de o analiză neutră şi detaşată, de o (vorba lui 
Sabin Gherman) „stare a...noţiunii”? 

Ar putea fi, la urma urmei, cu o singură condiţie: dacă d-l Füzes ar 
fi renunţat la un singur cuvânt — ultimul! 

Aşa însă, din punctul nostru de vedere, mesajul final sună a 

ameninţare! 

Pe de altă parte, în acelaşi număr al RMSz — cumpărat absolut la 
întâmplare (ce să fac: am mâna bună!) — se mai vorbeşte despre autonomie. 
Şi n-o face oricine, ci însuşi preşedintele „moderaţilor”, d-l Markó Bela! 
Iată textul articolului (intitulat: „Dacă granița ne mai desparte mult timp — 
ne vom împuţina în mod periculos”): 

„Nu pot fi contrapuse integrarea europeană a României şi 
problema autonomiei maghiarilor din Ardeal — a declarat Marko Bela. 

Preşedintele UDMR s-a exprimat, în legătură cu cele afirmate la 
Tuşnad de către liderii FIDESZ, în felul următor: «...într-adevăr, la 
Tuşnad s-au putut auzi multe bizarerii. De pildă, că, în cazul dat, 
integrarea şi autonomia pot fi contrapuse. A sosit momentul — afirmativ — 
ca în următorii trei ani să se impună autonomia, iar România trebuie 
obligată să o accepte. lar dacă n-o va face, ne asumăm riscul amânării 
integrării europene a acesteia.» 

După Mario, este vorba de o apreciere sumară şi greşită. El 
consideră că neintegrarea României ar fi fatală pentru maghiarimea din 
Ardeal, pentru că, în acest caz, maghiarii din România ar rămâne (şi ei) în 
afara arealului în care se află astăzi Ungaria. Intrarea României în UE va 
însemna, pentru comunitatea ardeleană, ştergerea graniţei dintre România 
şi Ungaria. «Deci, cel ce spune că nu există nici o grabă cu integrarea 
respectivă — spune, totodată, că nu trebuie să ne grăbim cu desfiinţarea 
hotarelor. Eu, în schimb, m-aş grăbi cât de bine, pentru că gândesc că 
dacă acest hotar ne va mai despărți multă vreme, ne vom împuţina în mod 
periculos», a mai afirmat Marko. 

Autonomia reprezintă un obiectiv important şi pentru preşedintele 
UDMR, iar obţinerea acesteia trebuie să fie un rod al puterii şi 
înțelepciunii politice a maghiarilor din România. În anii ce au trecut am 
realizat o seamă de elemente ale acesteia, fiind vorba de un proces care 
trebuie să continue şi în desfăşurarea căruia nu am nici un motiv să văd 
integrarea României ca o piatră de hotar. Dacă ar fi aşa — asta ar însemna 
că, de pildă, maghiarimea din Slovacia nu va avea niciodată autonomie — 
şi-a continuat argumentația Marko Bela. 

«Fireşte, trebuie să ne arătăm puterea» - a mai spus preşedintele, 
cu referire la discursul de la Tuşnad al lui Orbân Viktor. «În spatele 
rezultatelor noastre politice se află cei un milion şi jumătate de maghiari. 
Cei ce se aşează cu noi la masa discuţiilor ştiu foarte bine pe cine 
reprezentăm», a precizat Marko. 

Preşedintele UDMR crede în autonomiile construite cu inteligență, 

consecvență şi tenacitate. «Cine spune că UE ne va da autonomie — iar noi 
putem sta cu braţele încrucişate, sau, dimpotrivă, o pretinde cu gură mare 
— bazându-se pe UE, acela se amăgeşte cu iluzii», a mai afirmat Marko 
Bela, amintind că abia-abia s-a reuşit să se introducă un singur articol 
important despre minorităţi în Constituţia Europeană. ” (MTI) 

Reprezintă cele de mai sus o atitudine antiautonomistă sau măcar 
una de dezinteres față de autonomie? 

Noi am zice că dimpotrivă! 

Cu deosebirea că preşedintele UDMR este un autentic politician — 
care ştie că politica este „arta posibilului”! 

Şi procedează în consecință — cu inteligență, consecvență şi 
tenacitate. (De altfel, nu este nici prima şi — probabil — nici ultima luare de 
poziţie, în acest sens, a lui Markó Béla pe care o găzduieşte presa de limbă 
maghiară şi pe care ne-am permis — şi ne vom permite — s-o traducem, spre 
ştiinţă şi...cântărire!) 

Aşa — cu lumea „moderaţilor”! 

Drept care, nu vedem nici un motiv care să ne determine să 
umblăm la titlul ciclului. 

Confirmări 


Capitolul de faţă este închinat unor confirmări. 

Unor confirmări, directe sau indirecte, a ceea ce ne-am permis să 
semnalăm, cu sau fără succes, în ultima vreme. 

Confirmări apărute, de această dată, în presa centrală românească. 

Să începem cu „Adevărul” din 14 august 2004 — „Extemporalul de 
sâmbătă”. lată ce se poate citi la punctul 3 al „Evenimentelor cu 
consecințele cele mai importante”: 

„Intenţia radicalilor maghiari din Consiliul Naţional Secuiesc de a 
organiza un referendum local pentru autonomia Ținutului Secuiesc. ” 

lată, aşadar, că ceea ce semnalam deja cu săptămâni în urmă a 
ajuns şi la cunoştinţa celor de la „Adevărul? — ba chiar printre 
„evenimentele cu consecințele cele mai importante”! 

lar dacă noi am semnalat (într-un săptămânal) — deja cu două 
săptămâni în urmă (folosind o sursă din 27 iulie 2004) — chestiunea de mai 
sus, ne-am fi aşteptat la o mai mare promptitudine din partea cotidianului 
„number one” al ţării! 

Să trecem la numărul din 16 august al aceluiaşi cotidian central, 
pagina a doua: „Uniunea Secuilor din România (USR) cere Guvernului 
locuri în Parlament (Membrii USR nu se consideră maghiari)”, articol 
semnat de Silviu Achim. lată textul: 

Cu câtva timp în urmă, Uniunea liber-democrată a maghiarilor din 
România a renăscut sub numele de Uniunea Secuilor din România. Surse 
liber-democrate susţin că s-a dorit astfel să se dea un temei mai solid 
eforturilor celor ce acționau pentru crearea unei organizaţii politice 
secuieşti, dar şi pentru că 70-80 la sută dintre membrii ULDMR proveneau 
din zonele locuite de secui. Noua Uniune a încercat să participe la 
alegerile locale, dar, zic aceleaşi surse, n-a fost admisă în competiţia 
electorală pe motiv că semnul său electoral — un vultur monocefal aşezat 
între două lalele — ar fi născut confuzie cu semnul sub care candidează de 
14 ani UDMR (laleaua). Liderii USR pufnesc în râs în faţa unui asemenea 
argument şi sunt hotărâți să se bată în continuare pentru ca organizația cu 
pricina să poată intra în competiția alegerilor legislative din toamnă. 

Pilonul ideologic principal al USR este unul extrem de simplu, dar 
şi de fragil: secuii sunt o minoritate națională diferită de maghiari şi, de 
aceea, țelul luptei sale îl constituie autonomia etnică faţă de maghiari (şi 
teritorială față de România! — n.n.). Cei mai radicali dintre liderii 
organizaţiei vorbesc chiar de veacurile de subjugare pe care secuii au su- 

ferit-o din partea aristocrației maghiare, de eforturile acesteia din urmă de 
maghiarizare a secuilor şi dezrădăcinare a tradiţiilor lor. Ei amintesc de 
răscoalele secuieşti din Evul Mediu, înăbuşite în sânge de principii 
maghiari ai Transilvaniei, de strădania îndelungată şi adesea scump 
plătită de secui pentru a rămâne oameni liberi şi a nu intra în jugul 
iobăgiei. «N-am fost niciodată maghiari, ne spune unul dintre liderii USR, 
care a insistat să nu-i facem public numele. E adevărat că limba noastră nu 
diferă esenţial de cea maghiară, dar un secui poate fi uşor recunoscut după 
accent, după modul cum vorbeşte». Iniţiatorii Uniunii Secuilor spun că 
altele sunt tradiţiile secuilor, altul modul lor de viaţă, începând chiar cu 
chipul în care este clădită şi înnobilată locuinţa lor. Un alt fruntaş al USR 
susține că ei pretind de la Guvernul României ca secuimea să fie 
recunoscută ca minoritate naţională şi să aibă reprezentanţă politică 
corespunzătoare numărului etniei...” 

lată, aşadar, că o altă chestiune pe care o semnalăm de ani de zile 
(am închinat acestui subiect şi vreo două capitole din penultima mea carte: 
„Mişcarea Revizionistă Maghiară”) a ajuns, şi ea, la cunoştinţa celor de la 
Adevărul. 

Mai bine mai târziu — decât niciodată! 

Să ne întoarcem la Adevărul din 14 august 2004 — unde, pe pagina 
a doua, sub titlul „Rus va prezenta la congres programul de descentralizare 
a PSD (Călina Berceanu), apare următorul text: 

„Preşedintele PSD Cluj, loan Rus, membru în Biroul Coordonator, 
a declarat ieri la Cluj-Napoca, într-o conferință de presă, că la Congresul 
extraordinar al partidului, programat pentru 27 august, va prezenta 
detaliat programul de descentralizare a deciziei în partid, pe care acum îl 
definitivează. Anunţat la finele lunii iunie, proiectul respectiv a generat o 
mică furtună în PSD. «Ne trebuie programe politice adaptate nevoilor de 
modernizare şi integrare europeană pe care comunităţile le resimt. Trebuie 
să avem curajul descentralizării şi în politica partidelor. Cred că şi noi în 
PSD vom găsi calea calibrării regionale a partidului», spunea Rus la 
vremea respectivă. Însă nu neapărat aceste declaraţii au stârnit reacții 
dezaprobatoare, atât în media, cât şi în propriul partid, ci faptul că Rus a 
menționat atunci că nu este firesc ca negocierile privind Transilvania să se 
facă la Bucureşti. «Nu este firesc ca noi să răspundem despre cum 
funcționează organizația din Bacău», spunea el. Preşedintele PSD Cluj a 
subliniat, ieri, că partidele care vor reuşi să se descentralizeze vor deveni 
mai competitive pe scena politică. În ceea ce priveşte statutul său (...) 
liderul social-democrat a explicat din nou că este mai potrivit într-o 

postură ce presupune execuţie, acte manageriale, decât într-un scaun de 
parlamentar. (...) «Cred că nu sunt ieşit de pe şinele căii ferate, mai schimb 
uneori macazul», a încheiat el.” 

În loc de orice comentariu, redăm nişte fragmente din interviul 
preşedintelui UDMR Cluj, deputatul Konya-Hamar Sândor, acordat 
săptămânalului Erdélyi Napló în numărul din 6 iulie 2004 (interviu 
reprodus de noi, in extenso, cu câteva capitole în urmă.): 

Întrebare: Dar ce va fi cu proiectele lui Rus, cu pornirea construcției 
autostrăzii de la Cluj, cu toate iniţiativele economice pe care şi le-a asumat 
şi UDMR? Nemaivorbind de faptul că Rus a declarat public: - Mă 
interesează în primul rând Ardealul! 

Răspuns: Aceste idei şi proiecte le sprijinim. Ne-am pronunțat de mult 
împotriva centralizării — ca atare, nu putem decât să sprijinim orice 
măsură de descentralizare. Noi nu rupem nici o punte, amărăciunea va 
trece, iar un lucru este cert: imensele investiţii din Ardeal, cu precădere în 
jurul Clujului, care asigură dezvoltarea regională a provinciei sunt legate 
de numele lui loan Rus, fostul ministru de Interne. Suntem convinşi că şi în 
cele ce urmează se va preocupa tot de dezvoltarea regionalizării. (...) Şi nu 
putem decât să-l sprijinim. (...) Un om de asemenea calibru, care simte, 
vede şi ştie încotro să se îndrepte, nu poate fi părăsit de către UDMR. (...) 
Faptul că Rus a formulat ideea ruperii de Bucureşti demonstrează că există 
o considerabilă voinţă şi determinare ca destinul Ardealului să fie decis şi 
făurit de ardeleni, pentru a nu mai putea fi jefuit de către regățeni — aşa 
cum o fac aceştia de peste 80 de ani. Probabil că, cunoscând aceste 
realități, destui români regretă deja că nu şi-au dat votul lui Rus, dar, după 
părerea mea, ca manager, ca temerar politician ardelean vom mai auzi 
încă despre fostul ministru de Interne. S-ar putea ca exact în Cluj să ia 
fiinţă o coaliţie care să înglobeze PSD-ul, alianța PNL-PD şi UDMR-ul, şi, 
uniți astfel, să alungăm din Ardeal până şi ideea naționalismului. În 
această speranță am acționat şi am făcut ceea ce am făcut. Şi încă un 
cuvânt despre Rus: crezul său politic se întâlneşte cu speranțele noastre — 
şi nu pot decât să salut ceea ce a declarat. 

Ne abţinem de la orice comentarii. 

Concluziile să le tragă cititorii. 

Din jurnalul unui „maghiarofag diletant” (I) 


Mare eveniment mare! 

Mare cinste mare!! 

Mare onoare mare!!! 

Ştiam că „Timpul” este citit sistematic (sau chiar stocat) în sediile 
UDMR - la toate nivelele; ştiam că şi toate cărțile mele se află „la loc de 
cinste” în bibliotecile din dotarea acestora (era şi normal — la nivelul unor 
profesionişti de elită care fac politică în adevăratul sens al cuvântului, şi nu 
de azi ori de ieri, ci de peste 80 de ani), dar n-am avut încă nici un semnal 
că şi „civicii” au binevoit să mă bage în seamă — ba chiar să mă urmărească 
în mod consecvent. 

De ce această primă reacție (ce-i drept — „demolatoare”) abia după 
câțiva ani de când mă ocup (şi) de Erdelyi Napl6? Oare nu pentru că am 
scris ceva (prea) supărător de adevărat? Sau pentru că nişte nefericite (şi 
multe) greşeli de tipar au oferit, în fine, pretextul — mult aşteptata „fisură” 
care să permită declanşarea atacului printr-o lovitură sub centură: Zeno 
Millea nici măcar nu ştie ungureşte! 

Despre ce este vorba? Despre articolul „Dilettâns magyarfal6” 
(Maghiarofagul diletant), apărut — sub semnătura lui Rokaly Jozsef — în 
Erdelyi Napl6 din 10 august 2004, în care sunt acuzat de antimaghiarism, 
diletantism, subiectivism, primitivism etc., într-un cuvânt: „un individ care 
urăşte tot ceea ce este maghiar — chiar dacă o face ca un «uriember» 
(gentleman — n.m.)”. 

Stimate d-le Rokaly, nu pentru acuzele (gratuite) de mai sus, nu 
pentru pagina întreagă (a 14-a) închinată — fără onestitate, fără fair-play şi 
cu rea-credință — demolării mele, nu pentru că nu v-aţi purtat ca un 
„uriember”, ci pentru aprecierile făcute, în finalul articolului, la adresa lui 
Eminescu şi Iorga şi pentru ura şi disprețul pe care le nutriți — 
REALMENTE -— pentru tot ceea ce este românesc, vă promit, solemn, că 
am să vă fac să regretați până şi momentul în care v-aţi decis să puneţi 
mâna pe pix! 

Înainte de a trece la treabă — o ultimă precizare: articolul care v-a 
stârnit defularea (episodul XXX din ciclul „Antiromânismul moderat şi 
radical”) a fost bătut la maşina de scris şi expediat prin poştă la redacţie — 
dar a dispărut în mod „misterios” pe drum; în criză de timp, a trebuit să-l 
transmit pe FAX -— sculă mai capricioasă şi imprevizibilă — iar textul a fost 
cules pe calculator aşa cum a fost el înţeles (,„descifrat”) de cei care într- 
adevăr nu cunosc limba maghiară; drept care „e” de la „hely” a apărut — „0” 

(„holy”), „c” de la Barczasâg a apărut ca „o” etc. (fiind vorba de cele trei 
litere cel mai uşor de confundat pe un text greu lizibil); de altfel, şi textul 
românesc a fost suficient de masacrat, la rândul 41 lipsind, de pildă, un 
întreg pasaj (,, — cel puţin în ceea ce priveşte amintita înzorzonare — decât 
după ce am descoperit în curtea bisericii din comuna natală a bunicului meu 
piatra funerară a străbunicii, pe care se mai putea distinge, fără vreun dubiu, 
numele de Ana Millea — cu doi de 1), ceea ce făcea fraza neinteligibilă; 
fiind atâtea greşeli n-am mai dat nici o erată, mai ales că nu-mi închipuiam 
că se va găsi cineva în stare să nu (vrea să) observe că nu poate fi vorba 
decât de un viciu de „culegere”! 

Astăzi, însă, dacă mă gândesc bine, mă felicit pentru omisiune — 
altfel neavând, poate, această unică şansă de-a polemiza (dacă se va putea 
numi aşa!) cu d-voastră, stimate d-le Rokaly Jozsef. 

Să trecem la treabă. Să începem cu titlul: aici trebuia să puneţi 
expresia de „magyarfal6” între ghilimele, pentru că nu vă aparţine. Cea care 
a folosit-o prima în presă a fost, deja în 30 august 1977, Halász Anna — în 
Romániai Magyar Szó, în cadrul unei scrisori deschise adresată Alinei 
Mungiu Pippidi. (Dacă ar mai fi în stare sărmana — v-ar putea da în judecată 
pentru plagiat!) 

Să mergem mai departe. Scrieţi: 

„În săptămânalul Timpul — 7 zile în România şi în lume, un 
diletant (după propria-i mărturisire) — cu numele de Zeno Millea — de ani 
de zile «îi ia în furcă» pe unguri pe pagina permanentă intitulată, generic, 
Ardealul — pământ românesc şi lacrima lui curată. Cele mai recente 
elucubraţii ale susnumitului apar sub titlul — Antiromânismul «moderat» şi 
«radical», ciclu ajuns deja (în numărul 28/701) la episodul al 30-lea.” 

Am tradus corect, stimate d-le „felfalt magyar”? Mai departe: 

„Deşi recunoaşte că în materie de antroponime şi toponime este 
diletant, se lansează în ipoteze temerare, lăsând impresia cititorilor că 
ceea ce scrie se încadrează în domeniul specialității. ” (Am tradus corect, 
stimată victimă a „maghiarofagiei” mele?) 

Aici ne oprim puţin, pentru nişte precizări. D-l Rokaly, cu 
„probitatea” şi „buna-credinţă” ce-l caracterizează (pe tot parcursul 
articolului — de altfel), emite concluzii generale dintr-un caz particular: am 
recunoscut, într-adevăr, că în materie de antropo şi toponime sunt un 
diletant care apelează mai degrabă la logică şi bun-simţ, dar asta am făcut-o 
în preambulul respectivului episod (nr. XXX) şi, fireşte, strict cu referire la 
etimologia unor nume şi denumiri; de unde atunci concluzia că mi-aş fi 
asumat respectivul atribut pentru întreg demersul meu publicistic, în care 

problema topo şi antroponimelor nu reprezintă nici cinci la sută?! 

lar dacă aprecierea îi aparţine d-lui Rokaly, atunci să şi-o asume 
domnia-sa — şi să nu mi-o pună mie în cârcă! Aşa procedează un 
„uriember”! 

Cât priveşte diletantismul, cele ce urmează vor demonstra — fără 
echivoc — cine trebuie să-şi însuşească, efectiv, atributul respectiv, inclusiv 
în materie de logică şi bun-simţ. 

Să mergem mai departe: 

„Diletantul susține că posedă la perfecţie limba maghiară vorbită 
şi scrisă, încercând prin aceasta să se erijeze — în faţa cititorilor — în 
postura de «sursă credibilă». Poziţia sa de bază este antimaghiarismul 
deschis, dar urăşte tot ceea ce este maghiar într-o manieră delicată — 
demnă de un «gentleman«”. 

Stimate d-le Rokaly, de peste 15 ani traduc din presa maghiară (sau 
de limbă maghiară) şi încă nimeni nu s-a încumetat să afirme — şi cu atât 
mai puţin să probeze — incorectitudinea acestor traduceri. Dacă puneţi la 
îndoială cunoştinţele mele de limbă maghiară — atunci semnalaţi măcar un 
singur pasaj, o singură frază, un singur cuvânt unde n-am tradus corect, 
până la nivel de nuanţă, în sutele de pagini reproduse, şi nu vă legaţi de 
nişte greşeli de tipar mai mult decât evidente — mai ales că susțineți că mă 
citiţi de ani de zile. Înţeleg că prima condiţie pentru a putea discredita pe 
cineva care se încăpățânează de 15 ani să facă, săptămânal, o revistă a 
presei maghiare este contestarea cunoştinţelor sale în ale limbii maghiare — 
dar treaba asta trebuie dovedită cu argumente! Haideţi să facem un test (sau 
târg): dacă în „generosul” d-voastră text, pe care tocmai îl traduc, veți găsi 
(şi proba!) o singură greşeală de traducere — eu îmi cer scuze şi mă las 
păgubaş; dacă însă eu găsesc, în cele ce urmează, o răstălmăcire (fără 
echivoc) a textului meu — în „interpretarea” d-voastră, cel care îşi cere 
scuze şi se lasă păgubaş veţi fi d-voastră, stimate d-le Rokaly Jozsef. S-a 
făcut? (Sau dacă vreţi în limba maghiară: birom-e a magyar nyelvet — és 
birok azzal a joggal hogy leforditsam românra?; van-e valami csiires- 
csavarás abban amit ön müvelt az én szâvegemmel?) 

Cât priveşte antimaghiarismul, dacă a traduce în româneşte — ca să 
înțeleagă şi tot românul — antiromânismul ce colcăie în presa de limbă 
maghiară, în general şi, în particular, în Erdélyi Napló înseamnă 
antimaghiarism, atunci, da, sunt antimaghiar! 

Dacă a-i deconspira pe cei ce uneltesc sau chiar atentează la 
principalele atribute, consfințite în Constituţie, ale statului național român, 
unitar, suveran şi indivizibil înseamnă antimaghiarism, atunci, da, sunt 

antimaghiar! 

Dacă a face cunoscute (şi românilor) toate manipulările, scenariile, 
instigările etc. menite a mobiliza maghiarimea — dar şi opinia publică 
internațională şi forurile de decizie — în vederea materializării obiectivelor 
de mai sus înseamnă antimaghiarism, atunci, da, sunt antimaghiar! 

În schimb, nu sunt antisemit, antigerman, antisârb, antislovac, etc. 
De ce? Simplu — pentru că aceştia n-au atentat niciodată la unitatea şi 
integritatea României. Sau dacă au făcut-o, au făcut-o tot în interesul 
Ungariei (nu mai e cazul să intru în amănunte şi nici să fac vreo 
nominalizare; de altfel, treaba nu s-a petrecut pe plan local — ardelean). 

Dar, uite că m-am luat cu vorba şi am neglijat scriitura d-lui 
Vulpescu (pardon: Rokaly). Deci — înapoi la text, nu înainte însă de a 
reaminti interlocutorului meu o zicală care nu întâmplător s-a născut în 
limba maghiară: „Ugy kezdödött, hogy ö visszaütött”! (Aşa a început — că 
el a ripostat!) 

lată continuarea: 

„De la numele pe care îl poartă i s-au tras o mulţime de frustrări 
(vai! — exact în lumea asta românească plină de frustrări), în special de la 
cei doi de ,„l” suspecți de a fi de origine maghiară. N-ar fi exclus ca de aici 
să i se tragă antimaghiarismul. Aflând însă, de la academicianul Iorgu 
Iordan, că poartă un nume de provenienţă bulgară, l-au apucat disperările 
şi acum îşi caută, cu ajutorul unui cunoscut din Irlanda, originea celtică a 
acestuia.” 

Fireşte, fragmentul de mai sus (în forma lui originală — nu în 
„interpretarea” d-lui Rokaly) avea o singură menire: să ilustreze 
relativitatea etichetărilor, inclusiv în lumea specialiştilor în lingvistică. Dar 
dacă d-l Vulpaşin (pardon: Rokaly) s-a apucat şi aici să facă deducţii (tot 
strâmbe!) şi, pe de altă parte, dacă tot m-am angajat să traduc întreg textul — 
va trebui să mă opresc din nou. 

Stimatul meu domn, de unde şi până unde Miller şi Miiller sunt 
nume ungureşti?! Chiar aşa? Că nu sunteţi lingvist — cum recunoaşteți mai 
încolo — am priceput, dar parcă vorbeaţi (tot acolo) despre niscaiva 
cunoştinţe de cultură generală, suficiente pentru a pune la punct un 
diletant?! Să nu ştiţi d-voastră că Miller, Miller, Zeller, Köller etc. sunt 
nume germane? Se poate? Păi, va trebui, în acest caz, să cobor ştacheta! 

Nu vă speriați — mai aveți şansa să câştigaţi târgul: asta nu e 
răstălmăcire, ci ignoranță de semidoct! 

Atunci să vă spun şi de unde provine „bulgarofilia” 
academicianului: Iorgu Iordan este de origine bulgară. 

În ceea ce-l priveşte pe irlandezul meu, nu eu — ci el m-a contactat. 
Şi nu e o simplă cunoştinţă, ci, aşa cum am mai spus-o, un celtolog cu 
patalama. Care mai ştie şi alte lucruri interesante despre urmele lăsate de 
celți în Ardeal şi în câmpia Tisei (care celți au apărut în zonă cu vreo 1500 
de ani înaintea ungurilor!). Urme care s-ar putea să vă intereseze mai mult 
decât numele de Millea sau O'Millea. De pildă, că Menumorut, în celtica 
veche, înseamnă mare şef; sau că seghet (seget) — în aceeaşi limbă — 
înseamnă cetate. Interesant — nu? Se-aprinde ceva beculeţ pe undeva, d-le 
Rokaly? Nu se-aprinde? Cine putea prelua cuvintele celtice, la acea vreme, 
decât adevărații autohtoni — dacii (care n-au plecat cu Aurelianus şi nici nu 
i-a stârpit nimeni). Cum se numea capitala Daciei? SarmiSEGETusa! Cum 
se numeşte „capitala” Maramureşului? (ţara „dacilor liberi”)? Sighetul 
Marmaţiei (Máramarossziget) — care nu e nici un fel de insulă (sziget = 
insulă, în limba maghiară). Cum se numeşte cel mai mare oraş din câmpia 
Tisei? Szeged! 

Poate acum vă spune mai mult şi originea celtică a numelui meu! 
(Eu mă simţeam foarte bine şi cu cea romană!) 

Din jurnalul unui „maghiarofag diletant” (II) 


Maghiarofag diletant — sau diletant maghiarofag? Că nu e totuna. 
Un diletant care, printre altele, mai „înfulecă şi maghiari” — sau un 
„înfulecător de maghiari” care îşi face treaba cu diletantism? 

Titlul d-lui Rokaly (,„Dilettâns magyarfal” — şi nu „„Magyarfal6 
dilettáns”) pledează, indubitabil, pentru prima variantă — „maghiarofagul 
diletant”. În schimb, mesajul articolului ar fi acoperit de cea de a doua 
variantă (dacă tot ne-am apucat temeinic de treabă!). 

Să hotărască (post-factum) „maghiarul înfulecat”. Mai ales că 
„maghiarofagia” mea este invenţia domniei-sale. Nici „în furcă” nu i-am 
luat pe unguri — niciodată — şi nici măcar în vârful pixului: m-am ocupat 
doar de o meteahnă a unora (nu puțini) dintre ei, meteahnă pe care, foarte 
plastic, d-l Kocsis Istvân o numeşte „psihoza trianonică”. A cărei ecouri, 
recunosc, le-am căutat în presa maghiară şi le-am tradus în româneşte. Atât 
— şi nimic altceva. Că am făcut-o cu diletantism? Este părerea pur personală 
a d-lui Rokaly. Dacă asta înseamnă „maghiarofagie”, atunci, da, sunt 
„maghiarofag”! 

Să rămânem, însă, la text, pentru că abia am epuizat patru alineate 
(aproximativ o zecime) din acesta. Citez în continuare: 

„Dar pe el (pe mine, adică — n.m.) îl interesează (enervează) mai 
degrabă antroponimele şi toponimele româneşti maghiarizate. Şi porneşte 
de la următoarea anomalie consemnată în Dicţionarul Explicativ al limbii 
române: deşi „loc ” provine de la latinescul „locus”, „a locui” nu derivă 
din românescul loc”, ci din maghiarul „,lakni”. De asemenea, nu este de 
acord cu părerea specialiştilor români, conform căreia toate verbele 
româneşti cu infinitivul terminat în „ui” (a locui, a tămădui, a tăgădui, a 
birui etc.) ar fi de origine maghiară. ” 

Stop! V-am prins, d-le Rokaly — aţi pierdut pariul: am ajuns la 
prima răstălmăcire!!! 

În loc de orice explicaţie, iată textul meu: 

„Hai s-o luăm altfel. Există vreo regulă care spune că orice verb 
românesc terminat în «ui» este de proveniență maghiară? Cum stăm atunci 
cu: leac — a lecui; jind — a jindui; marş — a mărşălui; mir — a mirui, ceară — a 
cerui; cerc — a cercui; milă — a milui; nit — a nitui; zăgaz — a zăgăzui etc. 
etc. etc. Nici unul din exemplele date nu are nici cea mai vagă tangenţă cu 
limba maghiară! 

Sau vreo altă regulă care stabileşte că cuvintele de origine latină 
din limba română nu pot avea forma verbală cu terminația respectivă? Dar 

ceară provine de la latinescul cera! Cum stăm atunci cu verbul a cerui? 
(Nemaivorbind de cerc — a cercui.) 

Şi-atunci substantivul loc de ce nu poate forma verbul a locui?” 

Asta am scris eu — stimate d-le Rokaly — şi nu altceva! 

Că pentru o demonstraţie pro domo cineva alege dintr-un text ceea 
ce-i convine, ceea ce-l serveşte mai bine încă mai pot pricepe, dar să 
schimbi textul, să înlocuieşti deliberat şi tendențios nişte termeni lăsând 
impresia că aceştia aparţin autorului — nu vi se pare prea mult? Pentru că 
asta aţi făcut d-voastră — stimatul meu domn — aţi înlocuit „a lecui”, „a 
jindui”, „a mărşălui”, „a mirui”, „a cerui”, „a cercui” etc. (toate de altă 
origine decât cea maghiară, ultimele două de provenienţă latină) cu „a 
tămădui”, „a tăgădui”, „a birui” etc. (toate de origină maghiară — după 
DEX)!!! 

Mai mult, aţi înlocuit interogația mea („există vreo regulă...”?) cu o 
pretinsă părere a specialiştilor români în chestiunea în discuţie!!! 

Asta nu se mai numeşte răstălmăcire — ci ordinară şi grosolană 
falsificare!!! 

Nem szegyeli magát uram?! 

Mie mi-ar fi ruşine — zău aşa! 

Ar trebui să mă opresc aici, pentru că, în mod normal, n-aş mai 
avea ce să adaug la „fişa” d-lui Rokaly — în ceea ce priveşte „onestitatea”, 
„buna-credință” sau „fair-playul” d-sale, dar nici privitor la subiectivismul, 
diletantismul şi primitivismul cu care şi-a construit „rechizitoriul”. 

Numai că şi ceea ce urmează este la fel de interesant, de „generos” 
şi de irezistibil de tentant — aşa că este peste puterile mele să mă abtin şi, pe 
de altă parte, n-aş vrea să-i privez nici pe cititori de şansa de a se „delecta” 
în continuare, „filonul” fiind (aproape) inepuizabil. 

Aşa că, spre ghinionul d-lui „înfulecat”, voi continua. Fireşte, nu 
neapărat cu tot textul, pentru că acesta este, deja imediat în pasajul următor, 
atât de încâlcit încât fie că d-l Rokaly nu m-a înțeles, fie că a încurcat textul 
intenționat spre a crea impresia de incoerență în intenţia de a mi-o atribui 
mie — cu scopul de a spulbera eşafodajul logic al demonstraţiei. În 
consecință, n-am altă soluție decât să reproduc textul original şi să punctez, 
raportat la acesta, aiurelile respective. lată pasajul cu pricina — aşa cum l- 
am scris eu: 

„Desigur, nu originea numelui meu de familie este în discuţie, ci cu 
totul altceva. Pentru că „bulgarofilia” amintită are şi alte echivalente. 
Astfel: deşi „loc” provine de la latinescul „locus” — a locui vine nu de la 
românescul „loc”, ci de la maghiarul „lakni”! Sau cel puţin aşa scrie în 

(„maghiarofilul”) Dicţionar Explicativ al limbii române! 

Va să zică aşa: ungurii care, migratori fiind, n-au prea stat locului 
şi de „locuit” au „locuit” în iurte (echivalente de corturi), s-au sedentarizat 
finalmente (şi nu de bună-voie!) în Pannonia pentru a ne învăţa pe noi — 
sedentarii români — ce înseamnă a sta locului, a locui?!! 

Va să zică aşa: locuinţă, locuibil, locuire, locuit, locuitor etc. provin 
nu de la românescul „loc” (şi de la latinescul „locus”), ci de la maghiarul 
„lakni”?!! 

Şi dacă localitate, local sau localizat sunt achiziţii relativ recente 
din limba franceză, cred cei de la DEX că a locui — împreună cu multiplele 
sale derivate — ar fi tot nişte achiziții similare din limba maghiară (unde-om 
fi stat până atunci, în copaci?)?!! 

Dar unde se locuieşte? În casă (cuvânt de origine latină!). Ungurii, 
în secolul X, n-au avut nici măcar noțiunea acesteia, darămite să aibă vreo 
denumire pentru ea. După cum n-au avut nici pentru acasă sau pentru 
patrie. Dovadă, că toate aceste trei noţiuni le-au preluat de la germani şi 
toate construite pe unul şi acelaşi cuvânt: Haus (casă)! Haus, care în 
ungureşte a devenit ház, iar pentru acasă şi patrie existând unul şi acelaşi 
termen: haza!!! 

Pe de altă parte, ştiu cei de la DEX că „loc” în ungureşte se 
numeşte „hely”? De ce n-au format atunci ungurii, în loc de „lakni”, verbul 
„helyni”? (...) 

În aceeaşi ordine de idei: ştiu cei de la DEX că expresia „de unde 
eşti de loc?” există doar la români — nu şi la unguri?! 

Iar dacă „loc” vine de la „locus”, atunci derivatele sale de ce să fie 
de la „lakni” — în care „lak” nu înseamnă loc, după cum am văzut, ci un 
posibil atribut al acestuia, dovadă şi existența cuvântului maghiar 
„lakhely”: deci, loc de locuit?!! 

Pe de altă parte, există vechi denumiri de epocă de tipul Jânoslak 
(locul lui Ion) sau Mikloslak (locul lui Nicolae) etc., care s-au păstrat 
devenind nume de localităţi (şi nu Jânoshely sau Mikloshely!); iar cele 
terminate în hely au o cu totul altă semnificație: Vâsârhely (loc de târg), 
Udvarhely (loc de Curte Domnească) etc. 

Nu denotă cele de mai sus o preluare mecanică a lui „loc” — 
transformat în „lak” (fără a-i cunoaşte sensul primar, ci doar pe cel 
secundar — de locuinţă)”? 

Şi-atunci de ce să provină „a locui” de la „lakni” — şi nu invers?” 

Asta am scris eu, stimate d-le Rokaly, şi nu „salata” pe care mi-o 
atribuiţi în replica d-voastră! În care nu pot să nu recunosc şi alte 

răstălmăciri ale textului meu. lată câteva exemple: 
- punerea în aceeaşi ordine de idei a inexistentelor „Jânoshely” şi 
„Mikloshely” cu (existentele) „Vâsârhely” şi „Udvarhely”, pe care eu nu 
numai că le-am separat, dar le-am contrapus — având o construcție şi 
semnificaţie radical deosebită; 
- exact această contrapunere între „Jânoslaka” şi „Mikloslaka” şi, pe de 
altă parte, „Vâsârhely” şi „Udvarhely” demonstrează că, la acea vreme, 
sensul primar al cuvântului „loc” fiindu-le necunoscut ungurilor, l-au 
preluat doar pe cel secundar: „loc de locuit” („lakhely”) — cu semnificația 
de adăpost. 

De altfel, „concluzia” pasajului respectiv este perfect edificatoare: 

„Oare — concluzionează el (este vorba despre mine — n.m.) — cele 
de mai sus nu arată că „lak” este o preluare mecanică a lui „loc” (nu cu 
semnificaţia primară de loc de locuit, ci cu cea secundară de locuinţă)? 

Stimate d-le Rokaly, semnificaţia primară a lui „loc” este cea de 
„hely” (loc — pur şi simplu), iar cea secundară nu este cea de „lakâs” 
(locuinţă), ci de „loc care poate oferi un adăpost”, ceea ce ungurii, 
necunoscând semnificația primară, au exprimat printr-un pleonasm: lok- 
hely (loc-loc) devenit, pe parcurs, „lakhely”. 

Una din două: sau sunteți diletant (şi) în ale limbii române, sau 
încurcaţi în mod intenţionat (şi tendențios) lucrurile. Tertium non datur! 

Ambele ipostaze vă descalifică, ab ovo, din cursa în care v-aţi 
angajat (ceea ce nu ne împiedică, fireşte, să ne mai amuzăm puţin: faza de 
test-târg-pariu fiind — evident — depăşită!). 

Din jurnalul unui „maghiarofag diletant” (II) 


De ce am renunţat la „Antiromânismul moderat şi radical”? 

Nu pentru a închina unei replici un întreg ciclu — fireşte. 

Nu pentru că antiromânismul („„moderat” sau „radical”) şi-ar fi 
pierdut, cât de cât, actualitatea — acolo unde este practicat cu sârg şi 
metodă. 

Nu pentru că deconspirarea acestuia n-ar mai fi la fel de necesară — 
din raţiuni de informare şi avertizare. 

Dar, oare, chiar este vorba de o renunțare? Dacă stăm să ne gândim 
bine — s-ar părea că nu: „maghiarofagia” cu pricina nefiind altceva decât 
reflectarea  „românofagiei” care a determinat-o! Care „românofagie” 
(ghilimelele au doar menirea de a exclude varianta „filipineză”!) nu 
înseamnă nimic altceva decât antiromânism funciar (moderat sau radical în 
funcție de valențe temperamentale, de interpretarea diferențiată a 
oportunităţilor sau doar de „diversificarea mijloacelor” — şi nicidecum de 
fondul chestiunii!) 

De altfel, chiar abstracţie făcând de cele de mai sus, „jurnalul 
maghiarofagului diletant” pare a-şi câştiga noi temeiuri de supravieţuire. 
Pentru că iată ce se poate citi, sub semnătura lui Merai András, pe pagina a 
15-a a săptămânalului Erdélyi Napló din 24 august 2004: 

„Articolul lui Rokaly Jozsef, intitulat Diletantul maghiarofag, 
merită a fi citit. În finalul acestuia se afirmă: «ar trebui făcută ordine...». 
Aşa este, dar cine s-o facă? Atunci când istoria începe cu Mircea cel 
Bătrân, când un candidat la preşedinţia ţării contestă libertatea 
cuvântului, când hotărârile Curţii Supreme sunt contestate în parlament, 
când un Gyuri (Gheorghe Funar? — n.m.), în loc să atârne în ştreang, îşi 
continuă campania de ură şi instigare?! 

Toate acestea vin de sus. Vorba poetului: «Ţara e neagră ca 
păcura / Norii-s linţoliu funerar...» (...) Căderea noastră în minoritate 
răzbate din aceste versuri! 

Unde sunt «clarvăzătorii» pomeniţi în finalul articolului? Am 
învăţat, cândva, că istoria oglindeşte adevărul. Când ne vor slăbi cu 
«viziunea mioritică»? Când vom avea parte şi noi de o istorie adevărată? 

Bisericile cu «turle cepiforme» se înmulțesc ca ciupercile. N-aş 
avea nimic cu ele — dacă acestea n-ar fi construite împotriva noastră, a 
ungurilor. (...) De remarcat că prima biblie a românilor — care pretind că 
s-au născut creştini — a fost tipărită într-o tiparniță maghiară. 

Din păcate, nu numai lingviştii, dar şi noi — cu toții — am rămas 

datori cu combaterea diletanţilor de tipul lui Zeno Millea. Majoritarii se 
prevalează în mod curent de falsele interpretări pe care le propovăduiesc 
indivizi de teapa lui Millea. lar tânăra generaţie, receptivă la aşa ceva, le- 
a însuşit şi asimilat deja, crescând, practic, în lumea falselor argumente 
milesciene. 

Cu ani de zile în urmă, un prieten mai în vârstă îmi spunea: -Trăim 
într-o epocă a laşității, şi mai ales voi — tineretul! De atunci mă tot 
urmăresc aceste cuvinte... 

Un lucru este cert: aşa n-avem ce căuta în Europa! 

Felicitările mele, stimate Rokaly Jozsef!” 

Desigur, aparenta dezlânare din articolul d-lui Merai este tributară 
faptului că n-am apucat să traduc decât o infimă parte din scriitura lui 
Rokaly Jozsef. Motiv în plus ca să-mi continui „jurnalul”. 

Pe de altă parte, chiar şi aşa — dezlânat — articolul punctează nişte 
chestiuni esenţiale: 

- în România cineva ar trebui să facă ordine; 

- această ordine ar trebui să înceapă cu demitizarea istoriei românilor; 

- refacerea bisericilor româneşti din „Secuime” — dărâmate sau incendiate 
în perioada 1940-1945 — reprezintă o acţiune antimaghiară; 

- în România nu domneşte democraţia, cea mai elocventă (şi mai îndoliată) 
expresie a acestei realități fiind faptul că ungurii se află în condiţia de 
minoritari; 

- acest statut se datorează laşităţii; 

- fără remedierea celor de mai sus — nu avem ce căuta în Europa! 

Comentariile le las pe seama cititorilor (am mai reprodus şi 
comentat nenumărate scriituri similare), la fel şi concluziile. 

De altfel, n-am nici timp pentru aşa ceva. Nu din cauza 
„Diletantului maghiarofag” — pe care, astăzi cel puţin, va trebui să-l 
neglijez (chiar dacă se ofensează d-l Rokaly!). Ci din cauza densității 
„tematice” remarcabile a exemplarului de care mă ocup. 

Cât priveşte „diletantismul” — trebuie să constat (cu satisfacţie — de 
ce nu?) că am devenit un element de referință sau chiar un „etalon”. 
Mulţumesc, „Bandi fiam”! Să-ţi fie gura de aur! Mai ales în ceea ce 
priveşte asimilarea „falselor argumente” de către tânăra generație. M-aş 
bucura să ai dreptate. (Transmite te rog zălăuanilor salutările mele.) 

Să continuăm cu prima pagină (E.N. — 24 august 2004) unde, 
alături de o fotografie a pieţii centrale din Cluj-Napoca, ne atrage atenţia 
următorul titlu: „Sărbătorirea zilei lui Szent Istvân (întâiul rege al Ungariei 
- n.m.) în Bazinul Carpatic”. lată câteva declaraţii rostite cu această ocazie: 

„Uniunea Europeană nu reprezintă un obiectiv al istoriei ungare 
sau o desăvârşire a operei sanştefaniene, ci doar un mijloc de a asigura 
viitorul maghiarimii!” (Semjén Zsolt, preşedintele Partidului Popular 
Creştin- Democrat din Ungaria) 

„Situaţia națiunii, a ţării şi a statului nu este, astăzi, cea pe care 
ne-a lăsat-o moştenire Szent István. Tocmai de aceea ne aşteaptă o 
întreprindere de aceeaşi anvergură: unificarea naţiunii maghiare. Bazele 
acesteia au fost puse deja, graţie schimbării de regim survenite şi 
travaliului celor doi premieri — Antall Jozsef şi Orbán Viktor. Sperăm că 
procesul aflat în desfăşurare va fi continuat.” (Duray Miklos, 
vicepreşedintele Partidului Coaliţiei Maghiare din Slovacia) 

„Szent István nu ne-a crescut ca pe un popor sinucigaş — ci ca pe 
unul menit să dăinuie în timp. Ca atare, suntem sortiți a stăpâni acest 
pământ istoric care ne asigură viitorul. Dar pentru acest viitor — în faţa lui 
Dumnezeu şi a lui Szent István — noi suntem răspunzători!” (Berszân Lajos 
— parohul din Gyimeskozeplok, județul Harghita) 

Să aprecieze cititorii cam la ce servesc aceste sărbătoriri din 
„Bazinul Carpatic” — încetăţenite deja de vreo şase ani (după modelul lui 15 
martie!). 

Nu este suficient de limpede? Să mai reproducem un fragment din 
acelaşi articol: 

„Într-o atmosferă sărbătorească, figura lui Szent Istvân a fost 
evocată şi la Sf. Gheorghe. (...) În curtea bisericii Sf. Iosif din centrul 
oraşului a fost dezvelit, în cadru festiv, bustul lui Szent István — operă a 
sculptorului Vargha Mihály. «Szent István este de-acum printre noi, iar 
exemplul regelui nostru — ctitor de fară — va trebui să ne devină un 
permanent imbold» - au subliniat conducătorii Bisericilor istorice 
maghiare, cei ce au sfinţit monumentul. La inaugurare a participat şi 
deputatul FIDESZ Garamvölgyi György, care, la conferinţa de presă ţinută 
împreună cu senatorul UDMR Puskás Bálint a declarat, printre altele, că 
relația FIDESZ-UDMR va trebui reconstruită. ” 

Sau, dacă cineva vrea o părere de la un nivel mai înalt şi nu din 
opoziţie, pot să mai reproduc un pasaj din finalul aceluiaşi articol: 

„De aceeaşi sărbătorire se leagă şi interviul acordat de către 
preşedintele Ungariei — Mádl Ferenc — postului Duna TV, în care sus- 
numitul a luat poziţie în favoarea autonomiei şi dublei cetățenii a 
maghiarilor aflaţi în afara hotarelor ţării. ” 

lată, aşadar, la ce se gândeşte preşedintele Ungariei (ţară aflată sub 
o conducere de stânga) atunci când cinsteşte memoria lui Szent Istvân! 

Cât priveşte celelalte declaraţii sau luări de poziţie — ce să mai 
vorbim! 

Şi, totuşi, măcar la una dintre ele va trebui să ne oprim: cea a 
secuiului (şi catolicului) Berszân Lajos — o mai veche cunoştinţă a noastră. 
Care vorbeşte, public, despre „necesitatea de a stăpâni acest pământ 
istoric”! Despre ce „pământ” este vorba? Fireşte — despre Ardeal, sau 
măcar despre „Pământul Secuiesc” (Székelyföld). 

Acest domn (şi slujitor al Domnului) Berszân — Bârsan este o 
dovadă vie a „purității? etnice a celor ce-şi revendică „maghiaritatea 
compactă”. Şi nu este vorba de o excepţie. Să luăm, de pildă, rubrica 
„Întrebarea de săptămâna trecută” din acelaşi exemplar al Erdélyi Napló şi 
să vedem numele celor ce răspund la respectiva întrebare: Plesa, Kiss, 
Szmolka şi Toducz, adică — Pleşa, Kiss, Smolka şi Toduţ! Deci, un ungur, 
un slovac şi doi români (ei — sau strămoşii lor)!!! 

Cam asta este proporţia etnică reală în zonele „compact maghiare”! 
Altfel spus: în zonele unde maghiarizarea a dat roade mai eficiente. 

De ce tocmai aceştia se înghesuie cel mai tare spre a-şi afirma 
maghiarismul (şi antiromânismul)? Am mai răspuns la întrebare: din cauza 
unui sindrom de vinovăţie care se „sublimează” (după un cunoscut 
mecanism freudian) prin supralicitare. 

Oare d-l Toduţ — cel mai activ repondent — are habar de cât de 
neaoş românesc îi este numele (Todea — Toduţ) ? 

Din jurnalul unui „maghiarofag diletant” (IV) 


De-o vreme încoace plouă cu confirmări: tot ce-am semnalat, cu 
luni (sau ani) în urmă, se adevereşte. 

Celor menționate cu patru capitole în urmă mai trebuie să le 
adăugăm o nouă confirmare, în fapt, titlul unui articol apărut în „Adevărul” 
din 8 septembrie 2004: „Ţinutul Secuiesc — autonom sub forma unei 
regiuni de dezvoltare”. 

Să rămânem, deocamdată, doar la titlul de mai sus. Cât de veche 
este ideea, rezultă dintr-un interviu acordat cotidianului Kronika, încă în 8 
aprilie 2003, de nimeni altul decât preşedintele UDMR — Marko Bela. Iată 
un pasaj edificator: 

Reporter: -Maghiarimea — oricum am lua-o — doreşte înființarea unei 
regiuni autonome maghiare, chiar dacă oferta UDMR este prezentată în 
ambalajul unei „regiuni de dezvoltare economică”. 

Marko Bela: -Indiscutabil, realizarea unei regiuni de dezvoltare — în care 
sunt prezenți secuii — reprezintă un nou pas spre autonomie. De altfel, noi 
nici nu negăm acest lucru: intenția noastră este de a asigura maghiarimii 
un grad cât mai mare de autonomie — şi acesta este drumul pe care 
mergem. 

Este suficient de clar? Şi — repetăm — interviul (şi semnalarea lui în 
pagina mea din „Timpul”) datează din aprilie 2003! 

Ce conţine articolul din Adevărul? Redăm câteva fragmente: 

„Deputatul UDMR László Borbély a anunţat, ieri, în plenul 
Parlamentului, că formațiunea sa politică va cere înființarea unei regiuni de 
dezvoltare din care să facă parte doar judeţele cu populaţie preponderent 
maghiară — Mureş, Harghita şi Covasna. (...) El a susţinut că este 
«normală» voinţa maghiarilor din Mureş, Harghita şi Covasna de a face 
parte din aceeaşi regiune de dezvoltare «de sine stătătoare şi cu tradiții 
comune». (...) Deputatul UDMR a mai anunţat că, chiar dacă România va 
închide capitolul referitor la dezvoltarea regională, discuția va trebui 
redeschisă (...) Iniţiativa lui Borbely apare în aceeaşi zi în care Consiliul 
Naţional Secuiesc (CNS) s-a adresat Parlamentului European cerând 
autonomia Ținutului Secuiesc. Reprezentanții CNS au solicitat 
europarlamentarilor să condiționeze aderarea României la UE de 
îndeplinirea acestui deziderat al maghiarilor. CNS a încercat chiar 
organizarea unui referendum în localitățile din cele trei județe, în vederea 
proclamării autonomiei...” 

De fapt, ideile de mai sus au fost lansate, public (şi în deplina 

ignorare a lor de către presa românească, cu o singură excepţie: 
săptămânalul Timpul — 7 zile în România şi în lume), încă din aprilie 2004. 
Redăm, în acest sens, două declaraţii făcute la Consfătuirea de la Sovata — 
„Autonomia comunităţii maghiare nu are alternativă” (Erdélyi Napló nr. 
653/6 aprilie 2004): 

„Consiliul Naţional Secuiesc, în ciuda eșecului parlamentar, îşi va 
continua lupta pentru autonomie, următorul pas fiind transferarea 
chestiunii la nivelul Parlamentului European şi a Consiliului Europei. 
Pământul Secuiesc, în suprafaţă de 10.000 kmp. şi având 800.000 de 
locuitori — din care trei sferturi unguri — are tot dreptul de a se integra în 
condiţii de totală şi efectivă autonomie în Uniunea Europeană.” (Csapó 
Jozsef — preşedintele CNS); 

„Integrarea europeană a României a fost fixată pentru 2007. 
Capitolele de negociere trebuie însă închise în 2004. Cel referitor la 
minorități a fost închis. În schimb, capitolul referitor la euroregiuni — în 
care problema autonomiei se încadrează organic — este încă deschis. Ca 
atare, pretenţiile noastre de autoguvernare trebuie înaintate de urgenţă 
Uniunii — şi transformate în condiţii de aderare a României la UE. ” (Tokes 
László, preşedintele CNMT). 

Competiţie şi adversitate — sau diversificarea mijloacelor şi 
complementaritate?!! 

Cât priveşte „referendumul” — acesta nu numai că a fost încercat, ci 
este fixat deja pentru data de 20 septembrie 2004! 

Asta e situația. Ne exprimăm speranţa că avertismentele noastre, 
făcute la vremea respectivă, au folosit, totuşi, la ceva — pe undeva. 

Să revenim în prezent — cel al presei de limbă maghiară — şi să dăm 
o raită prin paginile ultimelor exemplare ale săptămânalului („civic” 
Erdélyi Napló. lată câteva titluri: „Lecţia de istorie”, „1989: Budapesta- 
Paris pe jos — împotriva dărâmării satelor maghiare”, 2004: cu bicicleta 
din Secuime la Strasbourg — pentru autonomia Pământului Secuiesc”, 


„Ultimele pregătiri pentru referendumul din Secuime”, „Pelerinaj la 
Magyarigen (Ighiu — n.n.)”, „Sărbătorile trebuie transformate în 
realitate”, Insula unității”, „Florile patriei-mame”, „Acum -— ori 


niciodată!” etc. (Erdelyi Naplo nr. 674/31 august 2004). 

Desigur, unele din titlurile de mai sus sunt cât se poate de explicite, 
altele fiind, în schimb, dacă nu „conspirative — măcar neconcludente în 
lipsa parcurgerii textului. Nu ne-am propus, fireşte, decât nişte spicuiri — 
fiecare dintre articolele respective conţinând măcar un pasaj, măcar o idee 
ce ar putea trezi interesul cititorilor. 

Să începem cu „Lecţia de istorie”. Varga Kâroly (autorul 
articolului) după ce — pornind de la Gerhard Schröder şi a sa reculegere la 
mormântul tatălui său, din Ceanul Mare — face o trecere în revistă a unor 
gesturi istorice de asumare — iertăciune — reconciliere, printre acestea şi cel 
care viza reprimarea „insurecției de la Varşovia” (nu prea vedem legătura 
cu Ceanul Mare!), ajunge finalmente la eternul „castravete”: „trauma de la 
Trianon”. Citez: „O naţiune, o fară a fost sfărtecată, nenorocită — şi nici 
după 85 de ani nimănui nu-i trece prin minte să-şi ceară scuze, sau măcar 
să recunoască: am greşit!” 

Stimate d-le Varga, Trianonul a fost un act de justiție istorică — 
pentru care nimeni nu are de ce să-şi ceară scuze. Alţii ar fi vizați s-o facă — 
pentru întreg calvarul de secole pricinuit exact beneficiarilor amintitului act 
justiţiar (nemaivorbind de etnocidul din perioada 1940-1944 din Ardealul 
de Nord!!!). Dacă tot veni vorba de „lecţii de istorie”! 

Să trecem la „Pelerinajul de la Magyarigen” (unde, cu ocazia 
sărbătoririi zilei lui Szent Istvân, se deplânge faptul că „în splendida 
biserică a localităţii, cei ce ascultă slujbele oficiate de parohul Gudor 
Botond sunt doar în număr de şase”). 

Aici doar atât, că nicăieri în lume n-am mai auzit de vreun 
„Yestown” sau „Dagrad” (igen = da, în limba maghiară). Ca atare, nu prea 
pricepem cum devine chestiunea cu Magyar-igen (Da-ul unguresc)?! 

Pe de altă parte, vechimea unui cuvânt (sau a unei denumiri) se 
recunoaşte, în primul rând, după existenţa derivatelor sale. Or, alături de 
Ighiu (denumirea românească a lui „Magyarigen”) există şi un Ighiel — care 
în ungureşte se numeşte tot aşa. Şi nu „Igenke” (diminutivul de la Igen)!!! 

Sapienti sat! 

Să vedem ce se ascunde sub „sărbătorile care trebuie transformate 
în realitate”. Ne rezumăm la un singur pasaj: 

„Ce putem face noi, stră-strănepoții lui Szent Istvan? De pildă, să 
milităm alături de cei ce se străduiesc, cu armele proprii civilizaţiei, să 
asigure autonomia unei părți din imperiul lui Szent István — Pământul 
Secuiesc. ” 

Să trecem peste faptul că secuii se aflau, pe vremea regatului lui 
Szent István, oriunde — numai în actualul amplasament nu, şi să reținem 
doar faptul că respectiva autonomie-autoguvernare este o parte componentă 
a unui scenariu general ce vizează reconstituirea „imperiului” lui Szent 
Istvân! 

Şi dacă tot veni vorba de civilizație şi mijloace civilizate, să 
încheiem cu „Insula Unităţii”. 

Despre ce este vorba? Despre cea de a 4-a ediţie a „Insulei 
Maghiare” (IV. Magyar Sziget, Kismaros-Verce) — un fel de „zonă liberă 
de... Trianon”, ce se organizează, anual, undeva în apropierea Budapestei, 
pe Dunăre, sub auspiciile cunoscutei asociaţii revizioniste HVIM (Mişcarea 
de Tineret a celor 64 de judeţe). 

Ceva nou la actuala ediție? Deocamdată doar atât, că Csereszny6s 
Pál — cel declarat anul trecut ca „simbol al insulei” — anul acesta a fost 
înaintat în grad: este preşedintele de onoare al HVIM. 

Cine este Cseresznyes Pâl? Nimeni altul decât căsăpitorul lui 
Mihăilă Cofariu — în 20 martie 1990, la Târgu Mureş!!! 

Din jurnalul unui „maghiarofag diletant” (V) 


Pe bună dreptate, d-l Rokaly Jozsef se poate simți neglijat şi 
ofensat: l-am abandonat — nici măcar la jumătate de drum! 

Stimate d-le „felfalt magyar”, îmi cer scuze şi promit că la prima 
ocazie ce se va ivi mă voi întoarce la textul prematur părăsit — pentru a duce 
la bun sfârşit „autopsia” începută şi dusă doar până la faza de stabilire a 
„cauzei principale de deces”! Circumstanţe independente de voința mea m- 
au împiedicat să mă ocup (şi) de detalii. Nu vă impacientaţi — voi reveni. 
Oricum, puţină „fezandare” nu strică. 

De vină sunt „confirmările” — şi nimic altceva. Şi nici în capitolul 
de faţă nu pot să scap de ele: ce să-i faci — legea seriilor! (Până la urmă, te 
pomeneşti că va trebui să-mi schimb şi titlul ciclului!?) 

Despre ce este vorba? Despre „descălecătorul arpadian” de pe 
Tâmpa. Pentru cei ce au uitat sau le-a scăpat informația cu pricina, 
reamintesc că — apropo de periculosul precedent creat la Arad cu ceva timp 
în urmă (reamplasarea statuii „Libertăţii”) — am avertizat asupra 
„avalanşei” pe care ar putea-o declanşa gestul respectiv. De ce „avalanşe”? 
Pentru că „pofta vine mâncând”! Deja la câteva zile după reamplasarea de 
la Arad, cineva (de la Erdelyi Napl6) şi-a adus aminte de „Descălecătorul 
arpadian” ce domina cândva Braşovul — de pe Tâmpa — simbolizând tot 
„Ungaria Eternă”. Descălecător ce putea fi, după părerea autorului 
articolului, însuşi Arpad. 

Şi iată că, de această dată (E.N. din 21 septembrie 2004), subiectul 
este reluat, pe o pagină întreagă, de către un specialist (Szakâcs Jânos) care 
pune lucrurile la punct. Aflăm următoarele: 

- monumentul (este reprodusă şi fotografia acestuia, cu personajul central 
figurat şi într-o „schiţă de detaliu”) îl reprezintă, fără nici un dubiu, pe 
Arpad şi a fost ridicat, în 1896, în punctul cel mai răsăritean al „Ungariei 
Mari” (concomitent cu o replică a acestuia în punctul cel mai de Apus — la 
Deveny); 

- monumentul n-a fost dinamitat în 1916 — cum se susţinea în numărul mai 
vechi al E.N. — ci în 1913, de către un presupus făptaş român, deteriorarea 
inițială fiind completată de către o furtună; 

- s-au recuperat (şi păstrat) nu numai capul lui Arpad (cum se susţinea în 
prima relatare), ci fragmentele întregului monument — care au fost coborâte, 
cu mare dificultate, de pe Tâmpa şi depozitate în curtea Primăriei. 

Cele de mai sus — şi multe alte detalii — au fost extrase din paginile 
publicaţiei Brassoi Lapok (intervalul 1896-1917). Autorul îşi încheie astfel 

articolul: 

„Iadul primului război mondial şi, mai apoi, tragedia Trianonului 
au împiedicat refacerea monumentului. Poate acum, la început de mileniu 
trei, ne vom putea recupera această mărturie a trecutului nostru glorios. 
La fel cum s-a întâmplat şi la Arad.” 

Deci, după Ungaria „milenară” sau „eternă” — urmează la rând 
Arpad „descălecătorul”! 

Şi să nu creadă cineva că am fi la sfârşit de drum — da” de unde! 
(nu degeaba am vorbit de „avalanşă” şi de „pofta care vine mâncând”!). 
Urmează... Dar mai întâi să reproducem un fragment interesant (şi 
instructiv) din însăilarea cronologică a d-lui Szakács, intitulat „O 
interesantă inscripție pe ruinele obeliscului lui Arpad”: 

„Stimaţi concetățeni români! Am aflat din ziare, iar acum văd cu 
ochii mei că s-a comis un atentat împotriva statuii lui Arpad. De ce aţi 
făcut-o? Guvernul maghiar nu v-a acordat aceleaşi drepturi ca şi 
maghiarilor? V-a supărat cu ceva Arpad în timpul vieții sale? Jurisdicţia 
maghiară vă discriminează cu ceva? Exclus! Cetăţenii Ungariei se bucură 
de aceleaşi drepturi. Chiar dacă cei ce vă instigă vă prezintă altfel 
lucrurile. lar dacă sunteți supăraţi pe Arpad, de ce nu v-aţi atins de el căt 
timp era în viaţă? Adică pe vremea când a apărut în zonă ca descălecător? 
Ar fi fost — nu-i aşa? — ceva mai greu! Dar acum aveţi curajul să vă 
războiți cu statuia lui?!” (Brassoi Lapok, 1913, 5 X, pag 4) 

Fireşte, n-am reprodus fragmentul pentru a face apel la istorie (la 
cea reală!) şi a ne război cu d-l Szakâcs sau cu cei de la Brassoi Lapok (ar fi 
şi destul de greu, în speţă cu aceştia din urmă). De altfel, n-ar trebui, în 
acest sens, decât să-i trimitem la Anonymus (Keza, Nestor etc.) şi, 
respectiv, la „memorandişti”, la „Legile lui Apponyi” sau la cea cu 
maghiarizarea numelor de familie româneşti (Telkes)! Ar fi mai mult decât 
suficient. 

Cu totul altceva ne-a determinat să redăm pasajul. Ce anume? Pur 
şi simplu, faptul că în 1913 încă nimeni nu punea la îndoială realitatea 
prezenţei românilor în zonă — inclusiv în Pannonia — pe vremea 
descălecatului arpadian din 896!!! 

Atât — şi nimic altceva! 

Să revenim, însă, la amintita „avalanşă”. Mai întâi o precizare: nu 
este vorba doar de recuperări — reamplasări şi, pe de altă parte, nu e vorba 
doar de proiecte, ci şi de realizări. Şi aici nu ne referim la Arad, ci la 
Odorheiul Secuiesc — unde s-a inaugurat un grup statuar (nu mai puţin de 
13 statui — şi nu ale „generalilor martiri”) care reprezintă nu o restituire,ci o 

operă contemporană, ridicată fără nici o aprobare, onoarea dezvelirii 
revenindu-i lui Orbán Viktor. Pe cine reprezintă „cei 13”? Nu-i mai 
nominalizez, este suficient dacă spun că unul singur dintre aceştia ar fi 
îndreptățit să i se ridice statuie (într-un loc public) în România, iar 
majoritatea celorlalţi orice numai prieteni ai românilor n-au fost. Pe unul va 
trebui totuşi să-l numesc: Csaba királyfi (Prinţul Csaba). Cine a fost acesta? 
Nimeni altul decât fiul lui Attila! 

Ce caută acesta (mu în România — ce întrebare!) în Secuime? Vom 
vedea în cele ce urmează: 

„Uniunea Maghiarilor  Secui — împreună cu parohia din 
Csikmindszent (nu cunosc denumirea oficială românească — n.m.) şi cu 
autoguvernarea din Csikszentlelek (idem — n.m.) — vor să-i ridice o statuie 
în mărime naturală regelui hun ATTILA, într-un cartier (Havala) din 
Csikmindszent. Statuia o va executa sculptorul Bocskai Vincze din Sovata. 

Reputația terifiantă a lui Attila şi figura sa enigmatică trăiesc, de 
peste 1500 de ani, în memoria colectivă şi folclorul popoarelor ale căror 
pământuri au fost străbătute odinioară — în goana cailor — de trupele sale 
cuceritoare. Trecutul străvechi al ungurilor se interferează, în mai multe 
privințe, cu istoria hunilor, iar secuii se consideră urmaşii direcţi ai 
acestora. Attila este considerat un simbol şi model de curaj şi vitejie. Fiul 
său a fost prințul secui Csaba, iar tatăl — Bendeguz — figurează până şi în 
textul Imnului de Stat al Ungariei. Acestea sunt temeiurile în baza cărora 
considerăm că statuia respectivă ar reprezenta un simbol identitar 
maghiaro-secui. 

Comitetul de inițiativă, condus de Prea Sfinţia Sa episcopul 
adjunct Tamas Jozsef, lansează un apel tuturor secuilor şi maghiarilor din 
Ardeal — cu precădere celor ce preţuiesc trecutul nostru glorios şi 
transmiterea acestuia tinerelor generaţii — de a contribui, pe contul 
PAROHIA ROMANO-CATOLICĂ MISENTEA ATTILA HUN KIRALY 
RO58RNCB2980000014390007, cu sumele pe care le vor găsi de cuviință 
(minimum 10.000 lei) pentru ridicarea statuii lui Attila. Numele 
sprijinitorilor va fi trecut într-un volum memorial — pregătit pentru 
vernisaj...” („Apel — pentru ridicarea statuii lui Attila”, Tamas Jozsef, 
episcop adjunct, Erdelyi Naplo nr. 677/21 septembrie 2004). 

lată, aşadar, că după „Arpad descălecătorul” urmează Attila — nu pe 
post de „biciul lui Dumnezeu”, ci pe cel de model de curaj şi vitejie şi, în 
egală măsură, de „simbol identitar maghiaro-secui”! 

Am exagerat oare atunci când afirmam că „Aradul” va reprezenta 
un precedent periculos? 

P.S. De altfel, nu numai secuii noştri (până nu de mult urmaşi ai avarilor!) 
se revendică, astăzi, de la huni. Pentru că iată ce putem citi, sub semnătura 
lui Fábián Tibor, în acelaşi exemplar al Erdélyi Napló: „S-a încheiat 
acțiunea de strângere de semnături a hunilor. Organizatorilor le-a stat la 
dispoziție un interval de două luni pentru a aduna cele o mie de semnături 
cerute de către Biroul Naţional Electoral. După verificarea listelor de 
semnături, Parlamentul Ungar va fi obligat să discute problema minorităţii 
hune — scopul respectivei campanii de semnături fiind acela de 
recunoaştere a hunilor ca şi minoritate naţională a Ungariei... ” 
Interesant — nu-i aşa? 

Din jurnalul unui „maghiarofag diletant” (VI) 


Spuneam, în capitolul precedent, că d-l Rokaly se poate simţi — pe 
bună dreptate — neglijat şi ofensat: l-am abandonat la jumătate de drum! 

Drept care, mi-am cerut scuze şi am promis că la prima ocazie ce 
se va ivi mă voi întoarce la textul domniei-sale spre a-i desăvârşi „autopsia” 
(întreruptă în faza de stabilire a „cauzei principale de deces”) — adăugând 
că, oricum, puţină „fezandare” nu strică. 

Şi iată că miasmele acesteia n-au întârziat să apară (atestând faptul 
că mă aflu încă în „zodia confirmărilor”)! Pentru că iată ce putem citi în 
Erdélyi Napló din 28 septembrie 2004, la pagina a 14-a, sub titlul — „Am 
fost ameninţat”: 

„În săptămânalul Timpul — 7 zile în România şi în lume, un 
diletant (după propria-i apreciere) — cu numele de Zeno Millea — de ani de 
zile îi ia în furcă pe unguri pe pagina permanentă intitulată, generic, 
Ardealul — pământ românesc şi lacrima lui curată. Cele mai recente 
elucubraţii ale sus-numitului apar sub titlul Antiromânismul «moderat» şi 
«radical». 

Cu aceste cuvinte mi-am început articolul de-o pagină, intitulat 
Diletantul, apărut în numărul din 10 august al săptămânalului Erdélyi 
Napló (Redacția mi-a modificat titlul în Diletantul Maghiarofag), în care 
cititorii au putut lua act de prima (!) mea replică la respectivele atacuri 
brutale antimaghiare. În articolul meu se pare că mi-am permis să păşesc 
pe terenul minat al istoriografiei mitice româneşti. Drept care — datorită 
«cutezanței mele iresponsabile» - am şi primit (cu suportul de rigoare) 
următorul răspuns amenințător: «pentru aprecierile făcute, în finalul 
articolului, la adresa lui Eminescu şi lorga şi pentru ura şi disprețul pe 
care le nutriţi (şi nu «le menţii», cum scrie E.N. — n.m.) — REALMENTE — 
pentru tot ceea ce este românesc, vă promit solemn că am să vă fac să 
regretați momentul în care v-aţi decis să puneţi mâna pe pix». 
(Timpul...01-07 septembrie, 2004, p. 9) 

Mă simt în Serbia! Printre ungurii din Voivodina!” 

Stimate d-le Rokaly Jozsef (dar şi stimată redacţie — pentru că nu 
numai că aţi publicat respectiva scriitură, dar aţi umblat şi la titlu!), o dată, 
mă bucur că vă reaud — deşi speram să pot „polemiza” cu un specimen mai 
breaz. 

În al doilea rând, mă bucur să constat că nici de această dată nu vă 
dezmințiţi: uitaţi de la mână până la gură, vă contraziceți, apelaţi la scoateri 
din context, inventaţi ameninţări şi, în final, faceţi „paralele” de tot hazul. 

Într-un cuvânt: confirmaţi tot ce v-am atribuit în replica anterioară, 
ba, mai mult, probaţi că este vorba de trăsături funciare — de o stupizenie 
care mai e şi fudulă. 

Să le luăm pe rând. Vorbiţi despre „atacurile (mele) brutale 
antimaghiare”. Dar parcă în „Diletantul Maghiarofag” susţineaţi că „urăsc 
tot ceea ce este maghiar — într-o manieră delicată, demnă de un 
gentleman”?! Vă rog să vă decideți: sau sunt delicat — sau sunt brutal!?; sau 
sunt gentleman — sau sunt troglodit!? 

Să mergem mai departe. Vorbiți despre prima d-voastră „replică” la 
pomenitele „atacuri” (şi încă „brutale”!). Care replică, d-le Rokaly? Cum 
puteţi numi replică acea jalnică însăilare bazată pe rea-credinţă, 
răstălmăcire, fals şi uz de fals?! 

Să trecem la „ameninţare”. Aici, mai întâi vă referiţi la „suportul de 
rigoare” pe care l-aş avea în spate. Care suport — d-le Rokaly? Sunt singur — 
infinit mai singur decât d-voastră! Singura mea acoperire este „cutezanța 
iresponsabilă” (ca să vă folosesc sintagma) de a cunoaşte limba maghiară şi 
de a o folosi într-un principal scop: să destăinuiesc românilor 
(necunoscători în ale lui „egyszer volt, hol nem volt”) ceea ce scrieți d- 
voastră — şi alții ca d-voastră — în presa de „uz intern”. Atât — şi nimic 
altceva! 

Cât priveşte citatul, acesta este trunchiat şi, ca atare, scos din 
context. Eu am scris în felul următor: 

„Despre ce este vorba? Despre articolul «Maghiarofagul Diletant» 
apărut — sub semnătura lui Rokaly Jozsef — în Erdélyi Napló din 10 august 
2004, în care sunt acuzat de antimaghiarism, diletantism, ignoranță, 
primitivism etc. (...) 

Stimate d-le Rokaly, nu pentru acuzele gratuite de mai sus, nu 
pentru pagina întreagă închinată — fără onestitate, fără fair-play şi cu rea- 
credință — demolării mele, nu pentru că nu v-aţi purtat ca un «uriember», ci 
pentru aprecierile făcute în finalul articolului la adresa lui Eminescu şi 
Iorga şi pentru ura şi disprețul pe care le nutriți - REALMENTE - pentru 
tot ceea ce este românesc, vă promit, solemn, că am să vă fac să regretaţi 
până şi momentul în care v-aţi decis să puneţi mâna pe pix!” 

Acesta a fost, deci, contextul real. Eu am fost cel atacat, nu cu 
floreta — ci cu parul, nu cu argumente — ci cu invective. Atac care s-a 
răsfrânt asupra a tot ce este românesc şi, finalmente, asupra a două figuri 
emblematice şi sacre ale românilor şi românismului. Ceea ce m-a şi 
determinat să ripostez. 

Cât priveşte invocata ameninţare, dacă a promite cuiva — care îţi 

spurcă neamul şi istoria, valorile şi simbolurile sale eterne — că îl vei face 
să-şi regrete gestul însemnă ameninţare, atunci, da, l-am ameninţat pe d-l 
Rokaly! 

Numai că eu mi-am şi pus în aplicare „ameninţarea” — atunci, pe 
loc — în replica mea la scriitura d-lui Rokaly. Cum? Demontând tot falsul 
edificiu pe care l-a construit prin răstălmăcire şi măsluire şi demonstrând, 
cu argumente, că acuzele pe care mi le-a adus, de fapt, i se potrivesc, de 
minune, tocmai domniei sale. 

Domnule, ţi-am scos masca de etnic discriminat, prigonit şi 
ameninţat — şi te-am arătat lumii aşa cum eşti în realitate: făţarnic, fudul şi 
ridicol! Şi rău-intenționat 

Asta am făcut — şi nimic altceva! 

Aşa stând lucrurile, extrapolarea cu Voivodina (unde sârbii, după 
informaţiile din presa maghiară, i-ar agresa fizic pe minoritarii maghiari) 
este o pură şi simplă tâmpenie. Şi aici nu mă refer la ideea (în care nici d-l 
Rokaly nu crede — fiind vorba de o găselniță ordinară şi tendenţioasă!) că 
„vânjosul” septuagenar Zeno Millea îl va pândi pe Rokaly Jozsef de după 
colţ şi-i va da în cap cu parul, ci la perspectiva — la mult visata perspectivă 
— de a reactiva conjunctura şi atmosfera din 1990! 

„Lasciate ogni speranza”? — stimate d-le Rokaly. „Marea şansă 
irosită în 1990” — după care se tânguia distinsa juristă austro-ungară Eva 
Maria Barki — nu se va mai întoarce niciodată! 

Şi cu atât mai puţin cu ajutorul meu! 

Principala finalitate pe care şi-o propune demersul meu este tocmai 
preîntâmpinarea — printr-o consecventă avertizare — a condițiilor ce au 
permis, în 1990, regizarea falsului pogrom antimaghiar (scenariu ce se 
încearcă a fi reactivat — astăzi — în Voivodina)!!! 


P.S. De această dată, chestiunea cu „Voivodina” depăşind limitele, am 
trimis o replică revistei Erdelyi Napl6. Nefiind deloc convins că o vor 
publica, reproduc mai jos traducerea românească a textului: 

Onorată Redacţie 

Un săptămânal de ţinuta „Timpului” n-ar fi tolerat, timp de 14 ani, 
un diletant printre colaboratorii săi. Dar, cred că aici nu este vorba despre 
„diletantism” — ci despre „„maghiarofagie”. Să lămurim lucrurile: dacă ceea 
ce scriu eu e „maghiarofagie” — atunci ceea ce scrieți d-voastră este 
„românofagie”! 

Numai că ordine de mai sus nu este cea firească. Nu degeaba vorba 
cu „Aşa a început — că el a ripostat” s-a născut în folclorul maghiar! 

S-o lăsăm moartă şi să rămânem la ideea că fiecare îşi apără 
propriul adevăr. Oricum, până la urmă tot alţii vor stabili de partea cui este 
adevărul (mai) adevărat. 

În ceea ce-l priveşte pe d-l Rokaly, ceea ce a făcut domnia-sa cu 
textul meu nu se poate califica drept răstălmăcire — ci doar ca ordinară şi 
tendențioasă falsificare. În replica mea, apărută în aceeaşi publicaţie 
(Timpul — 7 zile în România şi în lume) am şi probat, cu argumente 
irefutabile, cele de mai sus. Dar, desigur, d-l Rokaly Jozsef a glisat cu 
„eleganţă” peste toate acestea şi s-a oprit doar la „ameninţare”. L-am 
amenințat? I-am promis doar că o să-l fac de râs — şi m-am ţinut de cuvânt. 
Am demonstrat — cu argumente şi nu cu calomnii — cine este diletantul şi 
cine pe cine „înfulecă”! 

Atât — şi nimic altceva! 

În ceea ce priveşte chestiunea cu (simţitul ca în) Voivodina, dacă în 
1990 nu v-a reuşit — nu vă va reuşi nici acum: „Lasciate ogni speranza”! De 
altfel, cred că este mai degrabă vorba despre un alt fel de „înfulecare” (noi 
îi spunem scatofagie!). 

În rest, nu văd de ce n-am putea „juca şah” în continuare (fără atac 
la persoană, fără lovituri sub centură şi fără monopolizarea libertăţii de 
exprimare). 

Cu toată stima 
Zeno Millea 

Din jurnalul unui „maghiarofag diletant” (VII) 


Şi dacă tot ne-am reîntors la d-l Rokaly, atunci să terminăm 
definitiv cu domnia-sa (rectific: cu textul d-sale — altfel cine ştie ce noi 
amenințări mai inventează!). 

Ce-a mai rămas demn de abordat în respectiva scriitură? 

Au mai rămas destule, toate la fel de tentante. Pe de altă parte, 
chestiunea cu „locul” şi „locuitul” ocupă (încă) atâta spaţiu în strădaniile 
disperate ale d-lui Rokaly încât, volens-nolens, va trebui să ne întoarcem la 
ea, nu de alta, dar — judecând după tonusul pe care domnia-sa (încă) îl 
vădeşte — s-ar părea că este departe de a conştientiza performanţele de 
stupiditate pe care a reuşit să le atingă. 

De ce stupiditate? Păi, să judece cititorii — în baza celor ce 
urmează. Citez: 

„„..diletantul nostru (adică eu — n.m.) nu ştie nici că „lok” este 
forma arhaică a lui „lak”, pentru că „a ” (un fel de „a ” închis la maximum 
— spre deosebire de „d”, care corespunde „a "-ului nostru românesc — 
n.m.) pe vremuri se scria „o”. Deci, „lak” şi „lok” sunt în egală măsură 
cuvinte maghiare. Într-un panegiric de pe la 1200 există următorul text: 
«Látjátuk feleim sziimtiikkel, mik vogymuk Isa pur és chomuu vogymuk...». 
După cum, într-un bocet din jurul lui 1300 întâlnim: «Volek sirolm 
tudotlan / Sirolmol sepedek / buol oszuk, epedek...». Aici, importante sunt 
cuvintele: vogymuk = vagyunk, chomuu = hamu, sirolm = siralom, 
sirolmol = siralomtol şi oszuk = aszok. Mai doreşte ceva diletantul? ” 

Sigur că mai doreşte. Doreşte ca d-l Rokaly să-i explice, de pildă, 
de ce mai era nevoie de accent pe „a”-urile deschise (,„Lâtjâtuk”!), atunci 
când cele închise se scriau „0?! Pe de altă parte, dacă „a”-ul deschis se 
scria cu accent, iar cel închis apărea sub forma de „o”, atunci cum se citea 
„a”-ul (fără accent) — de pildă în cuvintele „Isa” sau „tudotlan”?! 

Aud? 

Dacă teza d-lui Rokaly ar fi mai mult decât o găselniță 
conjuncturală — pentru o demonstrație pro domo, atunci tudotlan ar fi 
trebuit să apară sub forma „tudotlon”. 

Se aude — d-le „lingvist”? 

De altfel, s-ar părea că şi d-l Rokaly a simţit că ceva şchioapătă, 
pentru că, schimbând brusc foaia, a trecut la o altă demonstraţie — şi mai 
fantezistă şi mai stupidă. Ce vorbesc? Ne aflăm în faţa unei „culmi” demnă 
de Guiness Book! Să-i dăm însă cuvântul susnumitului: 

„Diletantul nostru n-are habar de latina scrisă a evului mediu. Nu 

ştie nici că aceasta este o CREAȚIE ARDELEANĂ MAGHIARĂ (s.m.) (...) 
În Cancelaria Voievodatului Transilvaniei — ca parte a Ungariei — toate 
documentele şi actele oficiale erau întocmite în limba latină, aceasta fiind 
limba oficială a tuturor instituţiilor maghiare. Deci, judex, princeps, 
voivodus, comitus, comitatus, sedes, siculus, siculicalis, olahus, nobilis, 
rex, Transilvania, capitaneus, juratus, dominus, Deus, primipilus, 
pixidarius, libertinus, vagi, quinquagesima ovium, septemcastrensis, urbs, 
pagus, fateor, vexillifer, regnicola, habitus, communitas, pars, mons, 
campus, pratum, aedificium, silva, glandifer, ursus, lupus, vulpes, districtus 
olahalis, senior etc. SUNT CREAŢII ALE CÂRTURARILOR MAGHIARI 
DE CULTURĂ LATINĂ (s.m.). Iar aceştia nu şi-au dobândit cultura în 
şcoli româneşti şi cu atât mai puţin de la «popor». Deci, LOCUS ESTE O 
VARIANTĂ LATINIZATĂ A MAGHIARULUI LAK (s.m.) şi n-are nici o 
legătură cu mult mai târziu apărutul «loc» românesc. Ca atare, lucrurile 
stau exact aşa cum scrie şi în DEX. Cred că acum şi pentru diletantul 
nostru chestiunea cu Gyimeskozeplok se clarifică definitiv. ” 

Va să zică aşa: 

- latina scrisă a evului mediu este o creaţie maghiară ardeleană!!! 

- iudex, sedes, princeps, nobilis, rex, dominus, Deus, urbs, habitus, pars, 
mons, campus, aedificium, silva, ursus, lupus, vulpes etc. sunt creaţii ale 
cărturarilor maghiari de cultură latină!!! 

- „locus” este o variantă latinizată a maghiarului „lak”!!! 

Stimate d-le Rokaly, nu eu, diletantul român, ci secuiul ăla al 
vostru (ăla cu girafa!) — confruntat cu cele de mai sus — n-ar putea apela 
decât (tot) la aceeaşi formulă devenită „clasică”: „Oricine orice-ar spune — 
aşa animal nu există”!!! 

Ar trebui să mă opresc aici — dar nu pot. Nu pot, pentru că sunt 
creştin şi nu pot trece nepăsător pe lângă o oaie rătăcită. Pentru numele lui 
Dumnezeu, d-le Rokaly, chiar aşa?! Vorba unui personaj de tristă amintire: 
„Ce-o să zică colegii d-voastră de la Academie”?! 

Se poate să nu ştiţi că limba latină bisericească ați preluat-o de la 
Roma, pe filieră catolică, după creştinare? 

Se poate să nu ştiţi că latina laică aţi preluat-o pe filieră germană, 
toată civilizaţia şi cultura voastră fiind tributară tutelei respective? 

Se poate să nu fi deschis vreodată un dicționar latin — maghiar sau 
unul explicativ al limbii maghiare? 

Să lăsăm ceilalți termeni citați — aproape toți regăsibili în toate 
limbile romanice (nu siculus, olahus sau septemcastrensis — bineînţeles) 
prin preluare — în viziunea d-voastră — probabil din „neolatina” de ev mediu 

maghiaro-ardeleană — şi să ne oprim doar (şi din nou) la „locus”. Ce scrie 
DEX-ul la care faceţi trimitere (fără a-l fi deschis vreodată), referitor la 
cuvântul „loc”? Scrie că provine de la latinescul „locus” 

Ce scrie în Revai Nagy Lexikona Ed. fraților Revai, Budapesta, 
1915), vol 12 (Kontur-Lovas), la pagina 815? Scrie aşa: „Locus (cuvânt 
latinesc) = „hely”. Care hely în româneşte înseamnă loc. Pe de altă parte, 
din acelaşi lexicon lipseşte cu desăvârşire substantivul „lok”! 

Cât priveşte „neolatina medievală” a d-lui Rokaly, domnia sa n-are 
decât să răsfoiască nişte cărți cu citate şi locuţiuni latineşti (provenind de la 
autori care au trăit nu numai înainte de Arpad — dar şi înainte de Cristos) 
pentru a găsi, din belşug, „locus”-ul despre care afirmă că ar fi o „variantă 
latinizată a maghiarului Lak”. Sancta simplicitas!!! 

Până atunci, să-i ofer, din memorie, câteva exemple: „locus minoris 
resistentiae”; „locus communis”; „loco dolenti”... (jur că nu-s din evul 
mediu!) 

Ar mai fi multe de spus, dar — deşi am intrat în horă — nu voi 
continua să joc. Măcar din respect pentru cititori (inclusiv cei de etnia d-lui 
Rokaly). 

Să trecem la lucruri mai amuzante. lată ce mai spune „inchizitorul” 
meu în acelaşi articol: 

„Diletantul (adică eu — n.n.) n-are habar de cât de bogată este 
limba maghiară, ignorând faptul că termenul nostru de „hon” (cu 
semnificaţie de patrie) este mult mai vechi decât cel de „haza” (despre 
care eu afirmam — fără a fi contrazis — că provine de la germanul Haus — 
n.m.) şi că şi „hun” înseamnă acelaşi lucru. După cum nu ştie nici că 
„otthon ” (acasă) are şi semnificaţia de patrie — într-un sens mai restrâns. ” 

Să procedăm metodic. Deci, hon şi hun înseamnă acelaşi lucru: 
patrie. Aşa o fi. Numai că interogaţia „hol voltál?” (unde ai fost?) se mai 
foloseşte şi în varianta „hun voltál?” Un elementar silogism ne arată că 
„hon” = unde. Pe de altă parte, „itt” înseamnă „aici” — „ott” înseamnă 
„acolo”. De unde şi cuvintele „itthon” şi „otthon” — ambele însemnând 
„acasă”. Dar cu sensul de „a te simţi acasă” — pentru că „a merge acasă” nu 
se spune „megyek itthon” (sau otthon), ci „megyek haza” (deci, tot de la 
Haus!). Ca atare, ungurii — înainte de a se sedentariza (şi nu de bună-voie!) 
în Pannonia — se simțeau acasă oriunde! „Hon” (ca şi „hun”) înseamnă nu 
patrie — ci „unde”, iar „itt-hon” şi „ott-hon” era un fel de „Figaro ici — 
Figaro colea”! 

Aşa stând lucrurile, să mă slăbească d-l Rokaly cu denumirea 
străveche (şi mult anterioară celei de „haza”) de „hon”, cu înţeles de patrie! 

Sau, dacă ține morţiş la semnificația respectivă, atunci era vorba de un fel 
de „patrie ici — patrie colea”, altfel spus: o haltă, în nesfârşitele peregrinări 
nomade. 

De altfel, şi aşa zisa „honfoglalâs” din 896 n-a fost — iniţial — decât 
o haltă, urmată, timp de 60 de ani, de aceleaşi peregrinări (citeşte: jaf şi 
Pârjol) în lungul şi latul Europei. lar sedentarizarea (neprevăzută) a survenit 
doar după „prăpădul de la Augsburg”, din 955, când şefii triburilor 
maghiare rămase în viață au avut, totuşi, înțelepciunea să opteze pentru 
supravieţuire, acceptând creştinismul şi tutela romano-germană. 

Drept care, noţiunile de casă („hâz”), acasă („haza”) şi patrie (tot 
„haza”) abia atunci li s-au cristalizat — şi era normal să le lege (şi derive) de 
(şi din) germanul „Haus”! 

Vă place sau nu — stimate d-le Rokaly — asta este situaţia! 


P.S. Tot din Erdélyi Napló (nr. 679/5 X 2004) aflu, în fine, cine (şi ce) este 
d-l Rokaly: preşedintele Consiliului Naţional Secuiesc din Gheorgheni. 
M-am mai liniştit! 
În loc de „la mai mare”, eu aş ura mai degrabă: „la mai mulți”! 
La cât mai mulți! 

Din jurnalul unui „maghiarofag diletant” (VIII) 


Să mă ţin de cuvânt şi să termin cu textul d-lui Rokaly, care — prin 
funcţia pe care o ocupă numitul — dobândeşte o greutate în plus. 

Ar urma la rând chestiunea cu părintele Berszân Lajos — despre 
care am avut „îndrăzneala iresponsabilă” de a afirma că este descendentul 
unui român deznaționalizat şi catolicizat, ce a purtat, illo tempore, numele 
tipic (şi topic) românesc de Bârsan. 

Şi în acest caz, d-l Rokaly sare ca ars şi recurge la o „demonstraţie” 
care vizează nu atât numele cu pricina — cât etimologia denumirii respective 
(Ţara Bârsei — Barczasâg în limba maghiară), după cum rezultă din cele ce 
urmează: 

„Să vedem treaba cu părintele Berszân! («Bârsan este un nume 
topic românesc — semnificând un locuitor al Țării Bârsei» - scrie diletantul 
nostru.) Aici întrebarea este, deci, toponimul «Barcza» şi originea lui 
«Barczaság». Diletantul habar n-are că «Barcza» n-are nici o legătură cu 
limba română - «Bârsa» nefiind altceva decât, pur şi simplu, românizarea 
maghiarului «Barcza». Termen care, de fapt, este de origine uză (sau 
oguză). Uzii au fost asimilați de către secui, iar Valea Uzului, de pildă, a 
devenit un toponim secuiesc. 

Hidronimul Bursa — de la care derivă atât Barcza cât şi Barczasăg 
— a trecut printr-o evoluţie etimologică tipică limbii maghiare, până la 
forma actuală...” 

După care, d-l Rokaly, făcând paradă de păreri şi autori, aminteşte 
ba de un râu din Asia Centrală, ba de unul din zona Pamirului, ba de o fostă 
capitală otomană — toate purtând acelaşi nume: Bursa. Mai mult, domnia-sa 
aminteşte chiar şi de o „unitate hidro şi toponimică ce se întindea de la 
Hoang-Ho până la Dunăre” — unitate care ar explica răspândirea denumirii 
în discuţie. După care încheie în felul următor: 

„De altfel, nu m-ar mira ca diletantul nostru să facă vreo legătură 
între respectivul hidronim şi bursa şcolară sau cea valutară! 

Iată, aşadar, cât de «românească» este denumirea de Barcza şi cât 
de «românesc» numele părintelui Berszan!” 

Va trebui s-o luăm — şi de această dată — metodic. 

Stimate d-le Rokaly, eu m-am ocupat de originea numelui 
„Berszân” — şi nu de cea a topo (sau hidro)nimului Bursa — Bârsa — Barcza. 
Ca atare, demonstraţia d-voastră etimologică vizând toponimul (sau 
hidronimul) — şi nu antroponimul — este o deviere de la subiect şi reprezintă 
o refugiere (nu întâmplătoare — şi nici lipsită de tendenţiozitate) într-un alt 

domeniu, despre care se poate discuta. 

Pentru că despre Bârsan — Berszân nu prea avem ce discuta. O dată, 
că toate numele topice româneşti se termină în „an” (la care, pe parcurs şi 
selectiv, s-a mai adăugat vocala „u” — deci, „anu”; când este vorba de locul 
de baştină sau provenienţă al cuiva, însă, şi astăzi se foloseşte exclusiv 
prima terminaţie: moldovean, muntean, ardelean, mureşan, ieşean, 
craiovean etc. 

În al doilea rând, că toate aceste nume — maghiarizate — şi-au 
păstrat terminația respectivă: Oltyân, Muntyân, Moldován, Argyelân, 
Astyilân, Suryân, Orbân, Krisân, Marosân, Turgyân etc. 

În al treilea rând, că toate numele topice (derivate din toponime) 
ungureşti se termină în „i” sau „y”: Pesti, Pécsi, Alföldi, Kolozsy, 
Fogarassy, Dunai, Sârdi, Körössy, Csiky, Vásárhelyi etc. 

Aşa stând lucrurile, singura formă sub care „Barcza” putea naşte un 
nume topic este cea de „Barczai” (sau Barczay)! După cum, cea de 
„Barczasâg” — nu putea da naştere decât la „Barczasâgi”! 

Pentru orice om întreg la minte, onest şi înzestrat cu o elementară 
logică, cele de mai sus ar trebui să fie arhisuficiente pentru a demonstra că 
Berszân nu poate fi decât forma maghiarizată a lui Bârsan! 

Cât priveşte chestiunea cu toponimul arhaic „Bursa” şi cu uzii (sau 
oguzii) care l-au adus cu ei din Asia — nu am nimic împotriva ei. Numai că 
ea (chestiunea), la rândul ei, nu este un argument în favoarea d-lui Rokaly. 
Ba dimpotrivă: între „Bursa” şi „Bârsa” diferenţa constând într-o singură 
vocală, pe când în cazul lui „Barcza” este vorba de trei litere (două sunete)! 
Ca atare, pasul de la Bursa la Bârsa mi se pare incomparabil mai scurt, mai 
simplu şi mai logic — decât de la Bursa la Barcza. La fel şi cel de la Bârsa la 
Barcza, „â”-ul fiind sunetul cel mai inaccesibil ungurilor, iar „Barsza” 
devenind, pe parcurs, Barcza — din motive pe care d-l Rokaly le poate lesne 
deduce. 

În aceeaşi ordine de idei, mai amintesc că Bârsan este un nume cu 
o largă răspândire în Ardeal, pe când cel de Barczai este unul de excepție 
(apropo, de ce nu-l cheamă Barczai pe Berszân Lajos??!). 

Nemaivorbind de rasa de oi, de „Tara Bârsei” şi de multe altele 
care toate pledează pentru vechime şi întâietate. 

Pe de altă parte, chestiunea cu uzii (sau oguzii) şi cu valea Uzului 
(în paranteză fie spus, valea cu pricina nu le poate evoca amintiri prea 
plăcute conaționalilor d-lui Rokaly — din vremea primului război mondial!): 
îndoi-m-aş că cei ce au preluat hidro şi toponimul cu pricina ar fi fost secuii 
- care erau încă pe nicăieri la vremea respectivă (mă refer la amplasamentul 

actual). Iar cei care i-au asimilat pe uzi (ca şi pe slavi) au fost nu ungurii, ci 
românii. Dovadă stă şi mulțimea de antroponime româneşti de tipul Uza, 
Uzău etc. 

Destul, însă, cu textul d-lui Rokaly! — mai am destule alte lucruri 
(serioase) de care să mă ocup şi pe care le-am neglijat. 

Stimate d-le Rokaly, dacă voi sunteţi autohtonii şi noi veneticii, 
atunci aştept răspuns la următoarele întrebări: 

- cum se face că toate hidronimele importante din Ardeal — Tisa (Tisia), 
Olt (Aluta), Someş (Samus), Mureş (Marisia), Criş (Crisia) sunt de origine 
daco-romană?! (În 1590 documentele maghiare foloseau încă denumirea de 
Crys — şi nu pe cea de Körös!!!) 

- cum se face că Vlădeasa (culmea lui Vlad) pe hărţile ungureşti figurează 
ca Vlegyâsza (ceea ce în ungureşte nu înseamnă nimic)?! 

- cum se face că Pietrosul (de la piatră!) pe aceleaşi hărți figurează ca 
Pietroszul (ceea ce în ungureşte nu însemnă nimic!)?! 

- cum se face că vârful Retezat (care pare realmente retezat — oblic — dacă-l 
priveşti dinspre cabana Pietrele) pe aceleaşi hărți figurează ca Retyezât 
(ceea ce în ungureşte nu înseamnă nimic!)?! 

- cum se face că Detunata din „Apuseni” (aspectul este realmente de masiv 
multifisurat, care mai scoate din când în când şi nişte bizare „tunete”) pe 
hărțile voastre figurează ca Detunâta (cuvânt fără nici o semnificaţie în 
limba maghiară!)?! 

- cum se face că Vârful Mare din „Apuseni” — pe hărţile voastre figurează 
ca Vurvumare?! 

- cum se face că Negoiul (un „neg mare” pe lanţul Făgăraşilor) pe aceleaşi 
hărți apare ca Negojul?! 

- cum se face că Suru (care e sur datorită ceţei ce-l învăluie de obicei) pe 
hărţile voastre apare sub denumirea (fără nici un sens) de Szoru?! 

- cum se face că Petroşani (tot de la piatră) în ungureste se cheamă (fără 
nici un înţeles) Petrozseny?! 

- cum se face că Bogata de Mureş în ungureşte se numeşte Marosbogât 
(ceea ce în limba maghiară nu are nici un înţeles!)?! 

- cum se face că Satu Mare — în ungureşte apare ca Szatmár (ceea ce, 
iarăşi, nu înseamnă nimic!)?! 

- cum se face că în Ardeal mai aveţi şi o denumire de Máréfalu (falu=sat)?! 

- cum se face că toate localităţile cu denumirea Poiana (şi sunt chiar 
destule) — pe hărțile voastre apar ca Polyâna (ceea ce nu are nici o 
semnificaţie în limba maghiară)?! 

- cum se face că Porumbacu, pe aceleaşi hărți apare ca Porumbâk — şi nu ca 
Galambos?! 

Etc., etc., etc. ... 

Să trecem la antroponime. Şi aici nu mă refer la puzderia de nume 
româneşti maghiarizate prin traducere sau stâlcire, ci la cele care — ca şi în 
cazul toponimelor de care ne-am ocupat — au fost preluate ca atare şi fără a 
li se cunoaşte înțelesul (şi care în limba maghiară nu au, fireşte, nici o 
semnificaţie), nume ce pot fi regăsite până şi în elita udemeristă sau în cea a 
Uniunii Mondiale a Maghiarilor. Astfel, cum îşi explică d-l Rokaly nume 
ungurești (inclusiv nobiliare) de tipul: Kapdeb6 (cap de bou), Dajbukăt (dai 
bucate), Patrubâny (patru bani), K6vrig (covrig), Berbekutz (berbecuţ), 
Majláth (mai lat), Kozsokâr (cojocar), Placsintâr (plăcintar) ete., etc., etc.?! 

Şi toată risipa asta de argumente pentru „Locul de Sus (sau de 
mijloc, sau de jos) din Ghimeş”!!! 

Stimate d-le Rokaly! Nimeni nu vă neagă originea avară (sau hună 
— dacă vreţi) şi nici preexistenţa în zonă față de descălecătorii lui Arpad. 
Numai că la vremea respectivă eraţi în Pannonia — şi nu în actualul areal! 
Unde aţi fost colonizați mai târziu — pe post de grăniceri — şi peste 
populaţia băştinaşe românească! 

Vă place sau nu — asta este realitatea! Realitate pe care o 
consemnează şi istoriografia maghiară pretrianonică!!! 

Şi cu asta am terminat — şi promit să nu mai răspund la nici o 
provocare. lar dacă am făcut-o până acum, nu „maghiarofagia” a fost cea 
care m-a mânat în luptă, ci faptul că nu sunt atât de creştin încât — dacă am 
primit o palmă — să întorc şi celălalt obraz! 

În rest — vorba lui Bernard Shaw — „accept să fiu condamnat şi la 
moarte, cu condiţia să mi se aducă la cunoştinţă în mod politicos”! 

Votul ardelenilor 


Afirmam, deunăzi, că încă n-a sosit vremea unei analize a felului 
(diferit) în care s-a votat în Ardeal — faţă de restul țării. 

Şi iată că d-l Molnár Gusztáv — o veche cunoştinţă a mea (şi a 
cititorilor „Timpului”) — mi-a luat-o înainte, şi încă în presa de limbă 
română (,„,Cotidianul”, nr. 282/20 decembrie 2004, pagina 18: „Alianţa 
ardeleană”). Textul articolului merită o redare integrală: 


„Se pare că Băsescu şi echipa sa au hotărât să construiască, cu 
orice preţ, un guvern din care să nu facă parte nici PSD, nici PRM. Acest 
lucru înseamnă ori guvernare minoritară, care va putea guverna — cât se 
va putea — doar prin mila inamicului, ori o majoritate guvernamentală 
şubredă, dar funcţională, care va trebui să se sprijine pe trădători. 
Totodată, Gheorghe Ciuhandu şi László Tokes, doi politicieni ardeleni care 
poartă amândoi moştenirea simbolică a Timişoarei, şi-au exprimat bucuria 
sinceră văzând succesul lui Băsescu şi l-au asigurat amândoi de sprijinul 
lor. 

După ce a trecut euforia, respectiv şocul de după cel de-al doilea 
tur al alegerilor prezidenţiale, merită să reanalizăm rezultatele alegerilor 
parlamentare din 28 noiembrie prin optica procentajului realizat în 
provinciile istorice de către partidele intrate în Parlament. Se observă că 
diferenţa dintre opțiunile politice ale Ardealului şi ale Vechiului Regat, în 
loc să se estompeze, par a se adânci. Partidul Social-Democrat, de 
guvernământ, cu toate că şi-a păstrat majoritatea pe plan naţional, în 
Transilvania şi-a pierdut poziția dominantă obținută numai datorită 
prăbuşirii Convenţiei în 2000, iar Partidul România Mare, care ne-a uimit, 
cu patru ani în urmă, obținând în Ardeal un rezultat cu puţin deasupra 
mediei naţionale, acum prezintă, din ce în ce mai mult, aspectul unui partid 
regional muntenesc. Dacă atât în 1996, cât şi acum Ardealul a ales numai 
preşedinţi, votând cu mult peste media naţională pentru candidații care 
exprimau ruptura de comunism, există totuşi un obstacol esenţial în calea 
deciderii de către ardeleni şi a raportului de forțe din Parlament, instituție 
expusă mult mai puţin factorilor psihologici. Şi anume absența, de-a 
dreptul ţipătoare, a unui partid sau a unei alianțe ardelene, care ar fi 
deopotrivă conservatoare şi liberală, deci de centru dreapta, dar nu în sens 
conjunctural, ci, dacă putem spune aşa, în sens istoric. Alianța Ardeleană 
nu ar plasa în centrul programului său regionalismul sau problemele 
minorităţii maghiare (adică așa-zisele probleme specific ardeleneşti, deși, 
evident, ar avea propuneri demne de atenţie şi în privința acestora), ci 

acele valori generale, conservatoare şi liberale, cum ar fi cinstea, 
onestitatea, respectul pentru tradițiile istorice  central-europene, 
contractul, inviolabilitatea individului şi a proprietății, primatul societății 
față de stat, loialitatea față de Europa — valori care mai pot mobiliza şi 
acum importante mase în Ardeal. Dar numai în cazul în care s-ar constitui 
o echipă aptă să transforme aceste valori în fundamentul unei ideologii 
politice pragmatice şi funcționale. 

Trebuie să înțelegem că Partidul Naţional Țărănesc Creştin- 
Democrat (moştenitorul Partidului Național Tărănesc de pe vremuri), în 
pofida rezultatelor onorabile obținute la Timişoara şi în alte județe din 
Transilvania, şi-a încheiat cariera istorică. Tradiția extrem de valoroasă a 
acestui partid, moştenirea lui Iuliu Maniu şi Corneliu Coposu, poate fi 
dusă mai departe doar dacă va deveni, din nou, un partid ardelenesc, nu 
numai malgré lui, ci conştient, desigur într-o formă care corespunde 
condițiilor actuale. Şi radicalii maghiari din Transilvania trebuie să 
realizeze că acel cordon ombilical politic care-i lega de Ungaria s-a rupt, 
odată pentru totdeauna, şi nu se va reînnoda niciodată, prin nici un hocus- 
pocus juridic. Dacă sînt transilvănişti adevărați, şi ştiu că sunt în sufletul 
lor, trebuie şi ei să tragă concluziile corespunzătoare: nu vor dobândi 
influență politică nici cu sprijin budapestan, nici ca o sucursală 
ardelenească a vreunui partid cu centrul la Bucureşti. 

Apoi, Alianța Ardeleană mai are, desigur, o componentă 
indispensabilă, cea germană, şi nu doar din politețe istorică şi din cauza 
existenței — încă — a unei importante comunități germane transilvănene din 
Germania, ci şi din considerente mai practice: Klaus Johannis, primarul 
Sibiului, a obținut pentru Forumul Democrat German în județul Sibiu 10%, 
la fel ca şi Ciuhandu pentru PNTCD în județul Timiş. Fără îndoială, există 
condițiile necesare apariției unui partid conservator-liberal în 
Transilvania, care ar putea să-i pună în mişcare pe ardelenii care-şi 
manifestau spectaculos pasivitatea la ultimele alegeri. Un asemenea partid 
nu ar fi concurentul, ci partenerul de încredere al coaliției de partide de 
centru-dreapta care se constituie în spatele preşedintelui Băsescu, care 
speră acum că, în cazul unor alegeri anticipate, sub influența „efectului 
Băsescu”, ar putea dobândi şi singură majoritatea parlamentară. Acest 
lucru însă s-ar putea dovedi o autoamăgire periculoasă. Sau — în cazul 
unui succes deloc sigur — o victorie efemeră. Şi drept încheiere: în cazul 
ivirii unui partid transilvănean credibil, acesta ar putea oferi o alternativă 
reală — faţă de UDMR-ul care-şi face, mai nou, din oportunism un program 

politic explicit — pentru acei alegători maghiari care privesc, cu mirare şi 
consternare, rapida balcanizare a organizaţiei maghiare. (emolnar @ 
edrc. osf. ro) 

* 

Gusztáv Molnár este profesor invitat la Universitatea Maghiară 
«Partium» din Oradea.” 

Desigur, d-l Robert Turcescu (judecând şi după cele două subtitluri 
— pe care nu le mai reproduc) habar n-are cine şi ce (mai) este Molnâr 
Gusztáv şi ce hram poartă, în realitate, drept care îl consideră, probabil, un 
aliat util cauzei pe care o serveşte, explicit, publicaţia („editată şi garantată 
de Academia Caţavencu”) aflată sub conducerea domniei-sale. 

După cum, s-ar putea să mă şi înşel, numai că, în această 
eventualitate, n-ar mai fi vorba de ignoranță — ci de complicitate. 

De-o fi una — de-o fi alta, oricum, nu pot să trec nepăsător pe lângă 
ultima ieşire la rampă a numitului „Gusti” — o adevărată eminenţă cenuşie 
aflată în spatele tuturor metamorfozelor şi adaptărilor cameleonice pe care 
le-a suferit, în ultimii 15 ani, revizionismul maghiar post-trianonic. 

Deci, cine (şi ce) este (şi a fost) d-l Molnár Gusztáv? 

lată o succintă trecere în revistă a „fişei personale” (nu neapărat 
cronologică) a acestuia: 

1 — născut şi crescut în România (Ardeal), absolvent al facultății de istorie- 
filosofie de la Universitatea Babeş-Bolyai din Cluj (coleg de an cu Andrei 
Marga); 

2 — în 1988 este, practic, expulzat din România pentru activitate subversivă 
antiromânească; 

3 — în iunie 1989 este inițiatorul şi organizatorul consfătuirii soldate cu 
„Declaraţia de la Budapesta” — prin care Ardealul este declarat „zonă de 
complementaritate, ceea ce impune autonomizarea acestuia”; 

4 — peste zece ani redactează „Declaraţia de la Cluj” — prin care se cere tot 
autonomia Ardealului; 

5 — conduce, în calitate de politolog, Centrul de Cercetări Geopolitice 
Central-Europene al TLA (Fundaţia Teleki László) din Budapesta; 

6 — consilier al MAE ungar în mai multe legislaturi; 

7 — profesor invitat (şi) la Universitatea (de stat!) Babeş-Bolyai din Cluj- 
Napoca; 

8 — introduce, în 1999, pe filiera Toro Tibor — Szilágyi Zsolt, „modelul 
regional” (o adaptare a devoluţiei scoțiene la condițiile Ardealului) în 
UDMR; 

9 — publică, în 1997, „Problema transilvană”, eseu în care susține, cu 
argumente  huntingtoniene, neintegrabilitatea României în structurile 
europene şi euro-atlantice şi necesitatea „recuperării fragmentelor de 
Mitteleuropa aflate în interiorul liniei lui Huntington” — în speță Ardealul şi 
Voivodina; 

10 — susţine, la simpozionul „Anno Mirabilis” de la Timişoara — ediția 
1999 — că revoluţia de la Timişoara ar fi fost una „central-europeană” şi că 
ea ar fi fost deturnată de la scopurile ei inițiale de către revoluţia „de tip 
răsăritean” de la Bucureşti; 

11 — mai susţine, tot acolo, că „actualmente Ardealul se află într-un proces 
de revoluţie paşnică, pentru obţinerea unei noi identități”; 

12 — mizează, tot în 1999, inclusiv pe „varianta Kosovo” — în caz că 
viitoarea putere de la Bucureşti (cea care urma să fie aleasă în 2000) va 
anula „bruma de descentralizare acordată Ardealului de către regimul 
Constantinescu”. 

Mă opresc aici, deşi aş putea continua preţ de o carte. 

Este suficient, stimate d-le „inchizitor-şef” Robert Turcescu, pentru 
a vă dumiri cui i-aţi deschis paginile ziarului d-voastră? 

Este suficient pentru a pricepe mobilul care îl mână în luptă pe 
cetățeanul maghiar Molnár Gusztáv — atunci când îşi oferă sprijinul 
preşedintelui Băsescu şi forţelor politice care îl susţin? 

De unde ştiu toate astea? 

Păi, am scris şi eu o carte („Chestiunea Transilvaniei versus 
Problema transilvană”, Editura „România pur şi simplu”, Bucureşti, 2004) 
care se ocupă exclusiv de Molnár Gusztáv şi ai săi ciraci — Gabriel 
Andreescu, Sabin Gherman, Alexandru Cistelecan, Daniel Vighi etc. Da — 
Daniel Vighi, cel care semnează, pe aceeaşi pagină cu Molnár Gusztáv, tot 
în ziarul d-voastră, stimate d-le Turcescu! 

Desigur, la tirajul de câteva sute de exemplare, aproape epuizat la 
cele trei lansări (Topliţa, Cluj-Napoca, Alba Iulia), era greu de presupus că 
puteaţi da peste vreun exemplar al cărții mele — care, oricum, nu cred că v- 
ar fi trezit interesul. 

Aşa stând lucrurile, să vă dau, totuşi, câteva repere. 

Să revin la cele 12 puncte: 

- la punctul 1 n-am ce dovedi; 

- pentru punctul 2 citez: „Am fost nevoit să părăsesc țara. În februarie 
1988, casa mi-a fost percheziționată, ca urmare a activităţii mele în cercul 
«Limes», organizaţie fără caracter politic, dar, indiscutabil, de disidenţă. 
În cadrul acesteia, un grup de intelectuali încerca să se pregătească pentru 

provocările perioadei post-comuniste. Securitatea ne-a urmărit, scopul 
percheziţiei fiind descoperirea şi confiscarea materialelor cercului Limes. 
Membrii cercului erau Biro Gáspár, care trăieşte, astăzi, tot în Ungaria, 
Fábián Ernö din Covasna, Biro Bela din Sfântu Gheorghe, Balázs Sándor 
din Oradea, în ultima perioadă Gyimesi Eva din Cluj (deci, exclusiv 
unguri!,; de ce, oare, dacă era vorba doar de disidenţă anticomunistă? — 
n.m.) După  percheziție, m-au dat afară de la Editura 
Kriterion.. ”.(Romániai Magyar Szó, nr.3135/28 iunie 1999); cred că nu 
mai este cazul să precizez despre ce „provocări post-comuniste” era vorba; 
întrebarea ar fi de unde ştiau Molnár şi comilitonii — cu ani de zile înainte — 
că se apropie o perioadă post-comunistă?! 

- cele de la punctele 3, 4 şi 8 le ştiu personal de la politologul maghiar, ele 
fiindu-mi confirmate (în auzul a milioane de ascultători) într-o dezbatere 
radiodifuzată (Radio România — Actualităţi) la care am participat împreună 
cu Adrian Riza, Molnár Gusztáv şi Alexandru Cistelecan; 

- „Problema transilvană” poate fi citită în cadrul volumului cu acelaşi titlu 
(editori: Gabriel Andreescu şi Molnár Gusztáv) — Polirom, laşi, 1999; 

- lucrarea prezentată la „Anno Mirabilis a fost reprodusă, sub titlul 
„Revoluţia paşnică a Banatului şi Transilvaniei — Pe lângă o strategie 
naţională avem nevoie şi de una regională”,în Romániai Magyar Szó, 
nr.3285/30 decembrie 1999. (Am epuizat, deci, şi punctele 10, 11 şi 12) 

Este suficient, d-le Turcescu? 

Dacă nu, vă trimit un exemplar din amintita mea carte. 

Sau, mai bine, vă reproduc un fragment dintr-un text introdus pe 
Internet, la data de 3 iunie 1993 (http.: www.internetto.hu/babel 
vagvolgyi/molnar & htm.) Citez: 

„Vecinii noştri sau vor înțelege tendinţele de descentralizare ale 
acestor provincii (Voivodina şi Ardeal — n.m.) ce aparţin, istoriceşte, 
Europei Centrale (...) sau, pur şi simplu, le vor pierde, părțile mai 
europene desprinzându-se de cele mai puţin europene. Atunci va fi o altă 
Serbie şi o altă Românie, dar, negreşit, va fi şi o altă Ungarie! Care îşi va 
recupera teritoriile ce i-au fost furate”!!! 

Mai este nevoie de altceva? 

Cât priveşte articolul din „Cotidianul”, pe acesta îl voi comenta în 
capitolul următor. 

Pentru că merită! 

Votul ardelenilor (II) 


Am promis să comentez articolul lui Molnár Gusztáv din 
„Cotidianul” (20 dec. 2004), după ce, în capitolul precedent, l-am reprodus 
(aproape) integral. 

De ce „aproape”? Pentru că n-am pomenit şi de harta — stilizată şi 
foarte „sugestivă” — care îl însoțea. O voi face acum, împreună cu 
comentarea unei alte hărţi, tot electorală (dar convențională), apărută, după 
turul II, în „Adevărul”. 

Ce vor să arate acestea? În cel de al doilea caz — o preferință a 
românilor ardeleni pentru Traian Băsescu, iar în primul — o veritabilă 
„falie” între Ardeal şi Vechiul Regat în ceea ce priveşte un vechi cal de 
bătaie al d-lui Molnár: apartenenţa istorică (geopolitică, culturală, 
mentalitară etc.) a amintitei provincii intracarpatice la „Europa Centrală”! 

Am subliniat, în capitolul precedent, ce hram poartă politologul 
maghiar şi ce interese îl mână în luptă. De această dată, voi încerca să fac 
abstracţie de ceea ce ştiu (şi nu ştie d-l Turcescu) şi mă voi referi strict la 
textul respectiv — în speță la „argumentele” şi „interpretările? de care se 
foloseşte, în „analiza” sa, d-l Molnár Gusztáv. Ceea ce afirmă domnia sa se 
poate rezuma în următoarele puncte: 

1 — diferenţa dintre opţiunile politice ale Ardealului şi Vechiului Regat se 
adânceşte; 

2 — PSD şi-a pierdut poziţia dominantă în Ardeal; 

3 — PRM, „care ne-a uimit, cu patru ani în urmă, obținând în Ardeal un 
rezultat peste media naţională” — riscă să devină un „partid regional” 
muntenesc; 

4 — atât în 1996, cât şi acum, „Ardealul a ales numai preşedinţi, votând cu 
mult peste media națională pentru candidaţii care exprimau ruptura de 
comunism; 

5 — pentru ca ardelenii să poată modifica (în acelaşi sens) şi componența 
parlamentară, este nevoie de un partid politic regional (şi regionalist) al 
ardelenilor („care ar avea propuneri demne de atenție şi în privința 
problemelor specific ardeleneşti: regionalismul şi problema minorității 
maghiare”); 

6 — acest partid, ca şi PNȚ pe vremuri (cu trimitere, de fapt, la PNR — 
înainte de unificarea cu Partidul Țărănesc), s-ar putea impune pe eşichierul 
politic doar ca un „partid ardelenesc” — deci strict regional; 

7 — de ce?; pentru că numai astfel îi va putea atrage de partea lui — în 
virtutea „transilvanismului” — atât pe radicalii maghiari (care „trebuie să 

realizeze că acel cordon ombilical politic care-i lega de Ungaria s-a rupt şi 
nu se va reînnoda niciodată, prin nici un hocus-pocus juridic”), cât şi pe cei 
moderați — UDMR-ul aflându-se într-un „rapid proces de balcanizare”; 

8 — acest partid ardelenesc (Alianţa Ardeleană) ar fi, bineînţeles, un 
„partener de încredere al coaliţiei de partide de centru-dreapta care se 
constituie în spatele preşedintelui Băsescu” — în stare să-i ofere o majoritate 
parlamentară confortabilă în perspectiva unor alegeri anticipate! 

Pentru orice analist avizat (nu şi pentru d-l Turcescu!) cele de mai 
sus reprezintă o pledoarie pentru „modelul regional” (nu neapărat versus 
„modelul etnic”), singurul încă în stare să ofere o soluţie (de compromis) 
revizioniştilor maghiari — în opera lor de recuperare a Ardealului, de 
scoatere a acestuia de sub tutela Bucureştilor. 

Cum? Prin crearea unei majorităţi regionale transetnice — capabilă 
să se legitimeze democratic — care să obțină, prin devoluţie, un statut 
„scoţian” (vecin cu independenţa!). Deziderat pentru a cărui materializare 
se mizează pe ajutorul „Europei” şi pe înţelepciunea” actualei puteri de la 
Bucureşti! (Doritorii de amănunte să citească „Problema transilvană” — Ed. 
Polirom, laşi, 1999, cu precădere capitolele scrise de către Molnâr 
Gusztáv). 

Să ne reîntoarcem, însă, la textul din „Cotidianul”, în speţă la cele 
opt puncte în care l-am sintetizat. Şi de această dată — ca şi în problema 
transilvană” — d-l Molnár trişează, încercând să exploateze nişte aparențe. 
În realitate, lucrurile stau (şi au stat) în felul următor: 

— în 1996, Emil Constantinescu a câştigat în Ardeal nu datorită „votului 
occidental” al ardelenilor, ci prin votul etno-politic al maghiarilor şi 
consecutiv faptului că voturile lui Ion Iliescu au fost văduvite de aportul 
peuneriştilor (ce reprezentau aproximativ 20 la sută, la acea vreme, în 
Ardeal şi care aveau un candidat propriu la preşedinţie!); iar în turul doi — 
diferenţa dintre Ardeal şi Vechiul regat a fost dată de faptul că electoratul 
maghiar se afla, în proporţie covârşitoare, în Ardeal; 

— în 2000, Corneliu Vadim Tudor a ajuns în turul II tot prin votul 
peuneriştilor — deveniți, între timp, peremişti; 

— În 2004, PRM şi-a pierdut o bună parte din alegători datorită 
metamorfozei ideologice conjuncturale la care a recurs, în încercarea 
disperată de a scăpa de tinicheaua pe care singur şi-a legat-o de coadă şi, pe 
de altă parte, pentru că alianţa PNL-PD 1-a preluat (furat) recuzita 
electorală; 

— tocmai această recuzită a asigurat victoria lui Băsescu (et comp.) în 
Ardeal — şi angajamentul solemn că nu va încheia nici o alianță cu UDMR! 

— PSD a pierdut alegerile în Ardeal, în 2004, exact din cauza alianței cu 
UDMR (şi a intenţiei — declarate — de a o continua), mizând pe voturile 
udemeriste şi ignorând faptul că în Ardeal mai sunt şi şase-şapte milioane 
de români profund nemulțumiți de ceea ce se întâmplă în Secuime, de 
ofensivei hungariste deşănțate. 

Acestea sunt cauzele reale care au determinat configuraţia votului 
ardelean în ultimii opt ani şi nu „occidentalismul”, „anticomunismul” şi alte 
aiureli izvorâte din ipocrizia d-lui Molnár — sau din ignoranţa „analiştilor” 
de tipul d-lui Turcescu. 

Şi iată că UDMR îşi trădează partenerii de protocol (pe care i-a 
trădat şi în turul II, nu neapărat prin vot — ci prin neparticipare!) şi se aliază 
cu adversarii. Oare de ce? Nu pentru că aceştia i-au promis ceea ce PSD n-a 
mai fost dispus să le dea?! 

Şi dacă tot am ajuns aici, atunci să ne întoarcem cu patru ani în 
urmă şi să ne amintim: PSD a încheiat protocoale de colaborare atât cu 
PNL, cât şi cu PD. Pe care aceştia le-au rupt (inclusiv la propriu — în cazul 
liberalilor)! Cu cine îşi mai putea asigura PSD o majoritate parlamentară 
pentru a putea guverna? Cu PRM? Pentru a împărtăşi soarta austriecilor 
(care, totuşi, sunt austrieci!) când cu Jörg Heider? Ce alt partid parlamentar 
mai exista în afara UDMR? 

lar acum, aceiaşi oameni care i-au aruncat pe foştii guvernanţi în 
braţele UDMR se aliază — la guvernare — cu partidul etnic maghiar?! 

Şi mai numesc şi patru prefecţi udemerişti?! 

Ca să dispară şi ultima pârghie statală (românească!) de control?! 

Pentru ca triada autonomie locală — autonomie culturală — regiune 
de dezvoltare (secuiască) să fie scutită şi de ultimul element care ar (mai) 
putea, eventual, să împiedice realizarea autonomiei teritoriale pe criterii 
etnice?! 


P.S. Pentru cei tentaţi să întrezărească vreo contradicţie în ceea ce am scris, 


reproduc (din nou) un titlu molnărian (vezi capitolul precedent): „Pe lângă 
o strategie națională, avem nevoie şi de una regională”! 

Ce se sărbătoreşte, de fapt, la 15 martie? 


Desigur, cele ce urmează şi-ar fi găsit locul la fel de bine şi sub 
genericul: „Să valorificăm moştenirea politologului Adrian Riza”. 

Nu intenționez să-i fac concurență d-lui profesor Pânzaru — 
demersul meu fiind unul singular, atât în sine, cât şi ca ţintă vizată (de 
altfel, textul pe care vreau să-l reproduc n-a apărut în paginile „Timpului” 
sau al vreunei alte publicaţii, putând fi considerat, ca atare, în bună măsură 
inedit). 

Despre ce este vorba? Despre o prefaţă (la „Mişcarea Revizionistă 
Maghiară”, Ed. Dragoş Vodă, Cluj-Napoca, 2003) cu care m-a onorat 
regretatul Adrian Riza, cu puțin timp înainte de trecerea sa în neființă. 

De ce consider oportună reproducerea respectivei prefețe? Nu 
pentru a-mi justifica demersul publicistic, în general, nu pentru a-i motiva 
consecvenţa şi „încremenirea în proiect”, nu pentru „a mă lustrui pe mine”, 
ci pentru că aceasta (prefața) reprezintă o magistrală sinteză a chestiunii în 
discuţie, în lumina căreia atât insistența „epileptoidă” cu care se evocă 
„tragedia de la Trianon” cât şi perseverenţa provocatoare cu care se 
sărbătoreşte (pe pământ românesc!) ziua de 15 martie îşi relevă adevărata 
motivaţie şi semnificaţie! 

Iată textul cu pricina (pe care nu pot să-l redau decât integral): 


„Cartea de faţă este cel de-al patrulea volum al unei lucrări care 
adună laolaltă un «serial» apărut în «Timpul — 7 zile», săptămânal pe care 
Zeno Millea îl onorează cu colaborarea sa de o forte bună bucată de 
vreme. 

Întâlnirea noastră a fost provocată de interesul comun faţă de 
fenomenul ciudat pe care îl reprezintă revizionismul hungarist. Un 
cercetător mai vechi al lui îl numea, pe bună dreptate, «un caz unic de 
patologie istorică». 

Într-adevăr, credinţa în rolul conducător pe care s-ar cuveni să-l 
joace în Europa Centrală «Ungaria Mare» nu are susținere în realitatea 
istorică a regiunii. Ea se întemeiază exclusiv pe episodul conjunctural 
cunoscut sub numele de „Dualism». 

«Dualismul» a marcat asocierea «aristocrației» maghiare la 
conducerea Imperiului Habsburgic, ca urmare a slăbirii elementului 
germanic din «Reichul de Est», după ce Bismarck realizase «unitatea 
germană» fără acesta şi împotriva lui. 

După cum e ştiut , conglomeratul federativ al landurilor germane 

acorda Împăratului de la Viena statutul derivat din faptul că, în 
concordanță cu conceptul feudal de suveranitate, el era moștenitorul de 
drept al coroanei primului Reich german, Imperiul lui Carol cel Mare. 

Dezvoltarea economică modernă, legată de revoluţia industrială, 
pe de o parte, şi tendința de construire a unor state naţionale, pe da altă 
parte, au deplasat centrul dinamicii moderne a istoriei Germaniei spre 
nord, marginalizând Austria imperială în care elementul germanic era 
minoritar şi, comparativ, subdezvoltat economic. 

Construcţia fosilă patronată de Habsburgi a încercat să reziste în 
fața mişcării înnoitoare care pregătea noua modernitate a continentului 
integrând structurilor imperiale singura forță retrogradă de tip feudal pe 
care o avea la îndemână: nobilimea «zsentri» maghiară, în fapt o 
lumpenaristocraţie plină de ţâfne şi ifose. 

Lipsite de aria germanică  emancipată, structurile feudale 
habsburgice nu mai aveau potenţialul necesar menţinerii «ordinii 
imperiale» în imensul spaţiu central şi est-european, cu atât mai mult cu 
cât ideile inovatoare de pe continent sub semnul cărora evolua Germania 
unificată şi nucleul viitoarei Italii unite, începeau să se manifeste puternic 
şi în cadrul lui. 

Asocierea nobilimii «zsentri» maghiare la conducerea unui stat în 
care zdrobitoarea majoritate a populaţiei era formată din mase ţărăneşti 
discriminate social şi împiedicate să-şi definească identitățile naţionale 
atât de diferite a fost singura formulă pe care se mai puteau sprijini 
structurile feudale ale Imperiului. 

Din această conjunctură s-a născut mitologia «Ungariei Mari», o 
proiecţie retrospectivă a «superiorității maghiarimii», devenită «naţiune 
politică», un fel de «Herrenvolk» menit de Dumnezeu să stăpânească în 
veci «popoarele inferioare» din hotarele ei. 

Faptul că «Ungaria Mare» care le motiva pretenţiile nu fusese 
decât o înjohebare medievală, născută conjunctural, prin comuniuni de 
blazon, prin anexări de titluri sau prin alte alianţe matrimoniale, nu părea 
să tulbure memoria istorică a celor care îi revendicau moştenirea. E mai 
mult decât limpede că în Regatul celor Două Sicilii sau în Polonia, 
prezente pe harta de iluzie a «Ungariei Mari», elementul etnic maghiar nu 
avusese niciodată relevanţă. Nici la curtea din Napoli, şi nici la Varşovia 
nu se vorbea ungureşte, iar nobilimea «zsentri» nu avea temeiuri mai 
solide de revendicare nici în Ardeal, nici în Voievodina şi nici în Croaţia, 
zone limitrofe Ungariei propriu-zise, în care elementul maghiar era 
reprezentat de minorităţi ţărăneşti iobage, la fel de străine de .structurile 

imperiale ca majorităţile naţionale oprimate. 

Dacă «Junii Turci» ar fi avut mentalitatea retrogradă a 
«revoluționarilor» hungarişti, în loc să acţioneze în favoarea emancipării 
propriului popor, ei ar fi putut revendica cu infinit mai îndreptățită bază 
istorică o «Turcie Mare» în care să fie inclus (şi) Paşalâcul de Buda, 
cândva parte integrantă a Imperiului Otoman. 

Faptul că în cadrul hotarelor «Ungariei Mariy ungurii erau net 
minoritari nu părea să stânjenească prea mult pe cei care se considerau 
singurii «constructori de stat» din regiune, singurii în stare să exercite 
această meserie dintr-o «vocaţie istorică» transcendentă. 

Atunci când victoria principiilor democratice a dus la 
descompunerea construcțiilor imperiale din Europa Centrală şi de Est, 
împotriva acestui proces istoric ireversibil s-au mobilizat argumentele unui 
«drept istoric» venit de pe altă lume. Lăsând de-o parte grava 
distorsionare a realității pe care încercau să o transforme în temei de 
acțiune, e de observat că însăşi contrapunerea «dreptului istoric» acestei 
realități releva caracterul anacronic al întreprinderii. 

Din acest punct de vedere, nici măcar hitlerismul german de mai 
târziu nu a ajuns la culmile atinse de isteria hungaristă de după Trianon. 
Un istoric american a putut vorbi, pe bună dreptate, despre fenomen ca 
despre un «protofascism». Cronologic rânduind lucrurile, am putea socoti 
însă «hungarismuly de după Trianon ca un «prenazism», ca 
înaintemergătorul isteriei rasiale naziste. 

În ceea ce urmează, Zeno Millea monitorizează manifestările 
ultime ale acestui «caz de patologie istorică», ipostazele noi în care ni se 
înfăţişează astăzi, persistența pornirilor monomane pe care le 
promovează, infiltrarea lui insidioasă în discursul politic contemporan. 

Nu mai este nevoie să subliniez importanța cercetării întreprinse 
de autor. 

O ciudată percepţie, care până la un punct are o explicaţie, face ca 
un fascism slab şi mic să nu fie socotit la fel de periculos ca fascismul 
întremat şi ceva mai mare. Nici cei mai înrăiți neonazişti nu îndrăznesc să- 
şi revendice ca pe un merit asumarea moştenirii ideologice a lui Hitler. 
Hungariştii însă, mai «moderați» sau mai «radicali», nu se sfiesc să-şi facă 
un merit din cultivarea unei ideologii cu nimic mai europene şi 
democratice, mimând rolul de victime ale istoriei. 

Aş mai adăuga doar că noi, românii, nu avem dreptul să nu 
observăm fenomenul, să ne prefacem că nu îl vedem sau să îl trecem cu 
uşurinţă în aria indiferenţei sau pasivităţii. 

Agresiunea hungaristă, în multiplele ei forme şi în variantele pe 
care împrejurările o obligă să le îmbrace, adaptându-se cameleonic la ele, 
ne priveşte direct şi în primul rând. 

Cât priveşte intenţiile de viitor ale lui Zeno Millea să lăsăm să 
vorbească timpul. 

Personal, nu cred că el va renunța la continuarea lucrării unice şi 
mai mult decât necesare la care trudeşte de ani. Cu atât mai mult cu cât 
agresiunea antiromânească a hungarismului continuă. Şi, în contrasens 
flagrant cu trendul care defineşte Europa de mâine, am îndrăzni să credem 
că se va înteți. ” 

Adrian Riza 


lată, aşadar, poate cea mai pertinentă, mai concisă şi mai clară 
punere la punct a chestiunii — în ansamblul ei — dintre toate câte mi-a fost 
dat să întâlnesc în puzderia de surse cercetate. 

Aş mai adăuga doar atât: 
— obiectivele reale ale aşa zisei revoluţii maghiare de la 1848 au fost exact 
cele realizate, în 1867, prin „înţelegerea dualistă”!; 
— la 15 martie ungurii sărbătoresc, de fapt, crearea Ungariei dualiste — 
singura „Ungarie Mare” care a existat, efectiv, vreodată!!! 

Şi dacă aşa stau lucrurile — şi aşa stau! (cei ce m-au citit în ultimii 
15 ani, sau măcar în ultimul, au avut, negreşit, ocazia s-o constate!) — atunci 
sărbătorirea respectivă (pe pământ românesc!), an de an, nu este altceva 
decât un neîntrerupt şir de provocări, o nesfârşită suită de instigări la 
resuscitarea unui cadavru al istoriei! 

În detrimentul unității şi integrităţii teritoriale a României!!! 

EPILOG 


Reamintesc că în 2007, când am publicat „Antiromânismul 
moderat şi radical” (o monitorizare a presei centrale şi regionale de limbă 
maghiară din anii 2002-2003), mi-am pus, într-o notă finală, următoarele 
întrebări (unele cu răspuns, altele fără): 

„Ne aflăm deja în 2007 — iar aderarea la UE a României este un 
fapt împlinit. 

În aceste condiţii, «subiectul» şi-a pierdut actualitatea? 

Înţelepciunea (sau cum să-i zic?) politicienilor români sau ai celor 
ce conduc Europa a zădărnicit materializarea scenariului de care ne-am 
ocupat? 

Ne aflăm în faţa unui capitol încheiat — sau nu? 

Vom trăi şi vom vedea. 

Oricum, convingerea noastră este că «intenția» rămâne şi îşi caută 
noi forme de finalizare (vezi, de pildă, «referendumul» din Secuime!) 

Cum rămâne cu rostul demersului nostru? Chiar dacă acesta 
rămâne — deocamdată — doar o filă de «istorie contemporană», valoarea 
lui (inclusiv cea «de întrebuințare») nu şi-a pierdut, credem noi, 
actualitatea: dacă nu în altă privință, măcar în perspectiva unor alegeri 
(anticipate sau nu) şi a configurării alianțelor post-electorale. 

Oricum, antiromânismul (convertit în «antimaghiarismul» celor 
care îl denunță) rămâne o realitate cotidiană şi declarată public. A se 
vedea, în acest sens, de pildă declaraţia făcută de către Marko Bela, în 11 
februarie 2007, la postul maghiar de televiziune Duna TV: «Cei cu care 
ne-am aliat în 2004, considerându-i singurul segment democratic şi cu 
vederi europene de pe întreg eşichierul politic românesc, s-au dovedit a fi 
la fel de antimaghiari ca şi înaintaşii lor»! 

Acum, când „Antiromânismul pur şi simplu” (tot o monitorizare de 
aceeaşi factură, vizând însă perioada 2003-2005 şi axată preponderent pe 
segmentul „civic” al amintitei prese) urmează să vadă lumina tiparului, mă 
văd nevoit să revin asupra aprecierilor făcute cu trei ani în urmă. 

S-a schimbat ceva în respectivul interval de timp? 

Un singur lucru nu s-a schimbat (ba dimpotrivă!): furia şi 
determinarea cu care se militează în continuare spre a da o nouă identitate, 
dacă nu întregului Ardeal — măcar aşa zisului „Pământ Secuiesc” 
(Székelyföld)! 

Ce s-a schimbat? 

Aici se impune atât înşiruirea unor date seci, cât şi o analiză 

ce vizează motivații (mai vechi sau mai noi), conjuncturi (favorabile sau 
nu), speranțe (întemeiate sau iluzorii), piste paralele (nu antagoniste, ci 
complementare), reorientări (tactice sau chiar strategice), alternanţe (de 
ritm şi logistică), regrupări şi atacuri concertate...şi aşa mai departe. 

Să începem cu datele: 
1 — România este, de trei ani, membră cu drepturi deplina a Uniunii 
Europene; 
2 — România este, de ani de zile, membră NATO, cu o poziţie geostrategică 
incomparabil mai importantă decât cea a Ungariei, cu baze instalate, cu 
perspective certe de a beneficia de „scutul antirachetă” — inclusiv pentru 
cele cu rază lungă de acţiune etc.; 
3 — nici o parte a țării nu mai riscă să beneficieze, oficial, de vreun statut de 
autonomie (devoluţie) pe criterii etnice sau măcar regionale; 
4 — nici un segment politic din România (cu excepţia UDMR şi PCM -— 
fireşte) nu mai este dispus nici măcar să ia în discuţie chestiunea 
autodeterminării, autonomiei, devoluţiei etc.; 
5 — avem suficiente garanţii că nimeni (şi nimic) nu va mai putea modifica 
vreodată conținutul primului articol al Constituţiei țării; 
6 — la nivelul forurilor de conducere ale UE nu se mai arată (şi nici 
întrezăreşte) vreo disponibilitate de a lua în calcul modificări de graniţe, 
cosuveranități, enclavizări etc.; 
7 — Constituţia Europeană nu prevede drepturi colective pentru minoritățile 
naționale, orice modificare în sensul celor de mai sus (punctul 6) fiind 
considerată o chestiune internă a fiecărui stat suveran component, care se 
rezolvă (dacă e cazul) strict pe plan local şi prin acord bilateral; 
8 — aceeaşi Constituție nu conţine nici o referire la instituționalizarea 
referendumurilor locale, zonale sau regionale, acestea putând fi legiferate şi 
aplicate doar în baza celor prevăzute în Constituția proprie a fiecărui stat 
membru; 
9 — toate eforturile de a atribui, pe orice cale, o „nouă identitate” Ardealului 
au eşuat, perspectivele acestui deziderat devenind din ce în ce mai iluzorii; 
10 — vectorizarea şi focalizarea s-a reorientat cu precădere asupra 
autonomiei aşa zisului „Pământ Secuiesc”, autonomie ce există deja „de 
facto” — nu şi „de iure” — tot ceea ce îi lipseşte fiind doar recunoaşterea 
oficială! 

Să trecem la promisa analiză. 

Referitor la punctul 1 (şi în ceea ce priveşte capitolul referitor la 
minoritățile naţionale) n-a existat nici o dificultate în cursul negocierilor, 
drepturile acordate minorității maghiare (pentru că despre ea este vorba) 

depăşind net cerinţele europene şi/sau nivelul de care beneficiază alte 
minorităţi de pe continent (reprezentare parlamentară proporţională, 
participare la guvernare, învățământ în limba maternă, relaţii cu „patria- 
mamă” etc., etc., etc. 

Referitor la punctul 2, doar atât că apartenența României la NATO 
închide un vechi hiatus (ponto-baltic) existent la graniţa de Est a sistemului 
şi structurilor de apărare euro-atlantice, chestiunea reprezentând poate 
prima ocazie când poziția noastră geopolitică (şi geostrategică) ne-a 
avantajat (şi nu dezavantajat). Aşa stând lucrurile, tot pentru prima oară în 
istorie, securitatea (Şi graniţele) statului român beneficiază de o umbrelă de 
protecţie reală şi redutabilă. 

În ceea ce priveşte punctele 3, 4, 5, 6, şi 7, trebuie să ne referim la 
două aspecte. O dată, că oricâte „protocoale” şi „tranzacţii de troc” ar fi 
existat între UDMR (care a ştiut să-şi negocieze şi fructifice cele şapte 
procente de care dispunea!) şi partidele româneşti care s-au perindat la 
cârma ţării, a existat o limită, un subiect tabu la care orice negociere s-a 
blocat: unitatea, suveranitatea şi indivizibilitatea statului naţional român! 
Ca atare, acel „niciodată” (pentru care sunt dispus să-i iert toate păcatele!) 
rostit public şi la cel mai înalt nivel de către preşedintele Băsescu, a fost nu 
un act de bravadă sau „electoral” — ci o sentinţă clară, fermă şi definitivă! 

În al doilea rând, că forurile de conducere europene sunt sătule de 
„experienţa iugoslavă” şi de orice alte „reglări de conturi”, mai ales la nivel 
de state integrate. (În acest sens, avertismentul lui Bayer Zsolt n-a fost un 
gest gratuit!) Din păcate pentru ei, nici eforturile udemeristo-civice şi nici 
aportul „patriei-mame” sau al „diasporei” n-au reuşit să fructifice intervalul 
de trei ani avut la dispoziţie până la integrarea europeană (şi) a României. 
Pe de altă parte, crearea unui „precedent”, astăzi, ar implica riscuri enorme. 
Şi aici nu mă refer la situaţia (practic nerezolvată) a o serie de minorități 
naționale „istorice” (există ţări în Europa unde acestea nici măcar nu sunt 
recunoscute ca atare, singurul criteriu de „asimilare” a lor fiind cetăţenia!), 
ci la milioanele de „minoritari recenți”, proveniţi (cu precădere) din ţări 
musulmane! 

Aşa stând lucrurile, Constituţia europeană lasă la latitudinea 
statelor componente până şi aplicarea (sau nu) a aşa numitei „discriminări 
pozitive” a minorităţilor naționale! 

Cât priveşte punctul 8, nu întâmplător în România „referendum” 
înseamnă consultarea întregii populaţii, indiferent (ca să nu spun — mai 
ales!) dacă obiectul acestuia vizează revendicări de interes local (şi profund 
discriminatorii!) 

Dacă în două județe din cele 44 ale țării maghiarii (secuii — de 
fapt), întâmplător majoritari, vor autonomie, chestiunea îi priveşte şi pe 
românii (întâmplător minoritari) din zonă, dar, în egală măsură, şi pe toţi 
românii din ţară! 

Referitor la punctul 9, după încercările de forță şi etno-politice de 
acum 20 de ani (componenta „central-europeană” a revoluţiei de la 
Timişoara, crimele din Secuime din 23 decembrie 1989, alungarea 
românilor din zonă, falsul pogrom antimaghiar din 20 martie 1990 de la 
Târgu Mureş — în intenţia de a declanşa un război civil de sorginte etnică), 
încercări ce au culminat cu apelul adresat ONU şi Consiliului de Securitate 
pentru a interveni în zonă, s-a trecut, treptat, la „modelul regional 
transetnic”, mizând pe atragerea românilor ardeleni într-o pretinsă 
comuniune istorică, mentalitară şi de interese, care ar justifica 
regionalismul şi regionalizarea — principala armă a întreprinderii fiind 
inducerea unei psihoze colective anti-Regat şi antiregăţeni („care de 80 de 
ani jefuiesc Ardealul”!). S-au mai invocat neintegrabilitatea Ardealului 
„central-european” în „balcanicul” Vechi-Regat, tradițiile regionaliste şi 
autonomiste ale PNR, „Constituţia federalistă” a lui Romul Boilă (nepot al 
lui Maniu), memoriul lui Iuliu Maniu către Carol al 2-lea (din 1938) în care 
se vorbea, printre altele, despre „poporul ardelean” şi multe altele. Din 
păcate, printre „devoluţionişti” s-au aflat şi români (cel puţin — cu numele), 
cozi de topor pe care nu le mai nominalizez, din jenă. Fireşte, în spatele 
întregii întreprinderi se afla „ideologul” Molnár Gusztáv, cel care a adaptat 
la condiţiile Ardealului „modelul scoțian” — aşa numita „devoluţie” 
(federalizare unilaterală). 

Când şi această strategie transetnică (româno-maghiară), după un 
început relativ promițător, a eşuat finalmente, s-a produs reorientarea pe 
care am amintit-o la punctul 10. 

Căile care s-au bătut (autonomie etnică, autonomie culturală şi 
administrativă, „regiune de dezvoltare” etc.) pentru realizarea enclavizării 
pe criterii etnice a aşa zisului „Pământ Secuiesc” (Székelyföld) le-am 
descris, cu lux de amănunte, atât în „Antiromânismul moderat şi radical”, 
cât şi în prezentul volum. Ar mai fi de punctat paşii întreprinşi în intervalul 
lipsă: anii 2006-2009. Mă voi folosi, în acest sens, de un capitol al cărții 
„Românii în mass-media maghiară din Harghita şi Covasna” — vol. II (Dr. 
Ioan Lăcătuşu, Editura Eurocarpatica, Sf. Gheorghe, 2009). 

Capitolul se intitulează: „Iniţiative şi demersuri vizând obţinerea 
autonomiei teritoriale a aşa zisului „inut Secuiesc”. Sinteză documentară. 

Pentru început, voi reda subtitlurile prezente în capitol: 

1. — „Iniţiative şi demersuri concrete ale Consiliului Naţional Secuiesc 
vizând obținerea unor autonomii teritoriale pe criteriul etnic maghiar. 

1/A Iniţiative legislative interne. 

1/B Activităţi de lobby în plan internaţional. ” 

2. — „Implicarea unor grupări civice şi politice din Ungaria şi din diaspora 
în susținerea ideologică a iniţiativelor şi acțiunilor separatiste ale unor 
grupări constituite pe criteriul etnic maghiar în România. ” 

3. — „Implicarea reprezentanţilor bisericilor istorice maghiare din 
România în activităţi de promovare a conceptelor şi acțiunilor 
proungariste, de esenţă etnic-separatistă. ” 

4. — „Implicarea unor grupări neorevizioniste ungare şi a extensiilor 
autohtone ale acestora în demersuri de incitare a etnicilor maghiari din 
România la nesupunere civică şi acțiuni revendicative cu potenţial 
violent. ” 

5. — „Acţiuni ale reprezentanţilor de etnie maghiară ai administraţiei 
publice locale din județele Covasna şi Harghita, cu efect discriminatoriu 
asupra populaţiei româneşti, numeric minoritară în zonă.” 

6. — „Ocuparea simbolică a spaţiului public din judeţele Covasna şi 
Harghita, prin promovarea exclusivă a istoriei, culturii, simbolurilor şi 
însemnelor identitar-culturale maghiare, în detrimentul celor româneşti. ” 
7. — Mass-media de limbă maghiară din judeţele Covasna şi Harghita în 
slujba unor mesaje menite a crea curente de opinie favorabile obținerii 
autonomiei teritoriale a ,„ Ținutului Secuiesc. ” 

lată, aşadar, că cele semnalate în cele două „Antiromânisme” ale 
mele continuă — şi încă cu intensitate sporită (şi datorită „focalizării” de 
care aminteam)! 

lată, aşadar, că o simplă enumerare a unor subtitluri este suficientă 
pentru a confirma implicarea totală (laică şi confesională, instituţionalizată 
sau nu, internă şi internațională, paşnică — dar şi cu potenţial violent etc.) a 
celor în cauză în continuarea şi intensificarea unor activităţi — în ultimă 
analiză — profund antiromâneşti! (Doritorii de amănunte pot apela la sursa 
din care am citat; adresa editurii Eurocarpatica este următoarea: 520003, 
Sfântu Gheorghe, jud. Covasna, str. Miko Imre nr. 2, tel./fax 0267/313534, 
E-mail: cohara_ro @ yahoo. com). 

Şi, în fine, iată că previziunea lui Adrian Riza se confirmă: 
„agresiunea antiromânească a hungarismului continuă şi, în contrasens 
flagrant cu trendul care defineşte Europa de mâine, am îndrăzni să credem 
că se va înteţi”. 

1 martie 2010 

CE ESTE ANTIROMÂNISMUL? 


În cazul de față, un dat funciar — izvorât din 
neputința de a accepta statutul de minoritar, din 
incapacitatea de a recunoaşte un act de justiţie al 
istoriei, din blestemul de-a nu fi în stare să pricepi 
şi să digeri faptul că nu mai poţi stăpâni 
discreționar un teritoriu unde ai fost din totdeauna 
numeric minoritar şi pe care l-ai stăpânit efectiv, 
profitând de o conjunctură favorabilă, nu mai 
mult de 50 de ani. 


De ce antiromânism pur şi simplu”? 
Pentru că moderate sau radicale nu sunt 
decât retorica, abordările conjuncturale şi 


mijloacele (complementare!) folosite. 


ZENO MILLEA 


